
ELLE DANIELS 
r i 


Pentru mama, 

Stăteai trează până târziu şi-mi citeai ca să 
adorm, 

Te prefăceai că nu ştii că mă furişez din cameră 
să citesc mai departe când nu puteam, 

Citeai ce scriam şi păstrai totul într-o cutie pentru 
totdeauna, 

Mă duceai cu maşina la bibliotecă cu trei minute 
înainte de ora închiderii. 

Mă luai la lansări de carte la miezul nopții şi 
Stăteai la coadă în locul meu când nu puteam, 

Mi-ai oferit lumea întreagă atunci când mi-ai 
dăruit prima carte. Fără tine, n-aş fi putut face 
niciodată asta. 

Te iubesc. 


Capitolul 1 
CES 


Frumoasa zâmbi, urcându-se în şa; 

Zâmbi printre lacrimile ce-i curgeau şiroaie, 

Se apropia momentul despărțirii! 

Frumoasa şi Bestia de Charles Lamb 

Avea multe apelative. înalta societate îl numea 
Bestia pe la spate. Când vorbeau cu el, îi spuneau 
milord. Dacă ar fi suportat să aibă prieteni, aceştia i- 
ar fi zis Fleetwood. Sora lui îl numea Nesuferitul. El 
îşi spunea pur şi simplu Marcus. 

în acest moment, oricine l-ar fi văzut i-ar fi spus 
că era beat. Şi exact aşa voia să fie. Dacă era beat 
însemna că nu simțea nimic, însemna că nu-şi 
amintea nimic. Acea licoare aurie, binecuvântată, îl 
ajuta să supravieţuiască încă o zi în cuşca lui. Dar 
uşurarea nu dură mult. Cu fiecare pas pe drumul ud 
de ploaie, simțea cum căldura plăcută îi părăsea 
trupul. Simţea umbrele trecutului revenind încet în 
mintea lui. Era prea greu să le ţină deoparte, dar 
gândul de-a da piept cu ele îl îngrozea. 

Sunetul cizmelor lui militare şi lustruite pe 


trotuarul pavat încetă când Marcus se opri. O lampă 
cu gaz lumina în întuneric, îşi descheie haina şi 
începu să se caute prin buzunare, ignorând aerul 
răcoros. 

- Unde e plosca aia nenorocită? murmură el, 
căutându-se neîndemânatic prin buzunare. 

Degetele lui lacome prinseră metalul neted, şi 
Marcus îşi duse imediat plosca deschisă la buze. în 
câteva minute, căldura se răspândi la membre şi 
senzaţia de amorțeală, de uitare tăcută, se întoarse. 
Mintea i se încețoşă, ascunzându-i trecutul şi 
prezentul în asemenea măsură, încât se linişti, 
permițându-i să-şi continue drumul spre casă fără să 
se lase pradă amintirilor. 

Abia făcuse şase paşi spre destinaţia lui, când 
văzu cu coada ochiului ceva mişcându-se. Marcus se 
crispă şi se întoarse rapid, cu pumnii ridicaţi şi cu 
inima bătându-i neregulat în piept. O clipă, crezuse... 

Clătină din cap la propria lui prostie şi îşi scoase 
din nou plosca din buzunar. „Amintiri blestemate!" 

îşi lipi buzele de gura de metal într-un sărut rece. 
înainte să simtă uşurarea adusă de licoare însă, văzu 
din nou o mişcare. Tresări de parcă fusese plesnit, 
întorcându-se ca să ajungă faţă în faţă cu atacatorul. 
Un sunet de metal lovindu-se de pavaj îl făcu să sară 
înapoi, pregătit să se apere de o lovitură de cuțit sau 
de bici. 

însă nu avea în față decât o stradă goală, cu 
umbrele noptii țesându-şi mrejele prin colţurile 
întunecate. Privi în jos şi văzu că scăpase plosca, 
provocând sunetul care îl speriase. Rămâşiţele de 
licoare Si pătaseră pieptul hainei şi bluza scrobită. 

Marcus respira haotic, cu gemete scurte. îşi duse 


o mână la piept, străduindu-se să se controleze. îşi 
închipui că arăta exact ca Bestia cu care înalta 
societate îl compara - cu ochii mari, plini de groază, şi 
o expresie sălbatică. 

Se aplecă să-şi ia plosca, dar se opri auzind un 
zgomot răsunător. Nu era nimeni pe stradă, dar ceva 
se mişcă iar. Marcus îşi termină sarcina cu mâini 
tremurătoare, întrebându-se dacă era cazul să 
investigheze. Deşi căuta mereu să nu mai simtă 
nimic, nu-şi putea stăpâni îngrijorarea. Dacă 
mişcarea însemna că cineva fusese rănit? Se 
încruntă, apoi îşi ascunse plosca în buzunar şi porni 
în direcția din care venise zgomotul. Cu paşi nesiguri, 
se apropie de porţile de fier forjat ale unui conac 
impunător. Ceva i se părea cunoscut la acel conac. 
Trăgându-se înapoi, Marcus îşi dădu seama că 
ajunsese la grădina din spate a casei logodnicei sale, 
domnişoara Anne Newport. îşi plecă într-o parte 
capul, ciu- lindu-şi urechile. Auzi un sunet slab, dar nu 
încăpea îndoială că era metal lovindu-se de metal. 

Marcus ocoli colțul gardului înalt şi descoperi 
uimit trei băieţi furişându-se neobservaţi din grădină. 
Cel mai înalt ducea o lampă cu gaz şi ținea poarta 
deschisă pentru ceilalți doi din spatele lui. 

Cei trei porniră în grabă pe aleea întunecată, 
oprindu-se doar o clipă, cât ultimul închise poarta. 
Brusc, îşi ridică privirea. Marcus se ascunse după colţ 
cât de repede era în stare, neştiind dacă fusese 
descoperit sau nu. Aşteptă să audă vreun semnal de 
alarmă, dar, cum nu se întâmplă nimic, privi din nou 
după colţ. Aleea era pustie. 

Fără să se gândească la ce făcea, Marcus pomi 
pe alee, urmă- rindu-i pe cei trei. Chiar şi în halul în 


care era, tot îşi dădea seama că trei băieți furişându- 
se printr-un cartier rezidenţial la o oră atât de târzie 
nu puteau însemna nimic bun. După câţiva paşi, 
începu să mârâie. Plănuia pur şi simplu să-i sperie 
puţin. Dumnezeu îi era martor că faţa lui putea speria 
pe oricine, oricât de curajos. 

Din instinct, Marcus îşi mângâie obrazul, simțind 
umflăturile şi celelalte urme ale cicatricilor pe care 
avea să le poarte pentru totdeauna. Un firicel de 
întuneric ameninţa să-i invadeze gândurile, făcându-l 
să-şi caute plosca cu mâinile tremurânde înainte să-şi 
dea seama că ceea ce căuta îi era îmbibat în haine. 
închise ochii pentru a-şi alunga trecutul dureros cât 
de bine putea, apoi îşi văzu de drum. Dacă se 
concentra asupra a ceea ce avea de făcut, poate 
reuşea să scape de el. 

Marcus se opri la porţiunea din gard prin care 
apăruseră cei trei. Gardul părea întreg, dar, când îşi 
plimbă degetele pe deasupra barelor de metal ude de 
ploaie, simţi mici ştirbituri în locurile în care fuseseră 
retezate ca să lase loc de trecere. Se părea că băieții 
nu erau simpli borfaşi. 

Văzând un aranjament atât de ingenios, Marcus 
ar fi trebuit să caute un poliţist. Nu ştia dacă băutura îi 
dădea un soi de curaj sau era pur şi simplu hotărât să 
nu se lase înfrânt niciodată; în orice caz, îşi continuă 
drumul. Se opri la celălalt capăt al aleii ca să observe 
ce se întâmpla în faţa lui. Aleea se deschidea într-o 
stradă luminată de felinarele unei trăsuri care aştepta. 
Era o trăsură bine întreținută, pregătită pentru o 
călătorie lungă, şi plină de bagaje. Cei trei băieţi 
stăteau în faţa ei. Dar... 

Când Marcus îi privi mai îndeaproape, descoperi 


ceva ce i-ar fi scăpat dacă lumina nu le-ar fi dat la 
iveală chipurile. Doi dintre cei trei nu erau băieţi, ci 
femei minione, îmbrăcate în haine bărbăteşti. Murind 
de curiozitate, Marcus se întrebă de ce ar fi dispuse 
cele două femei să-şi rişte astfel reputaţia. 

Marcus îşi concentră atenţia asupra femeii mai 
scunde, care tocmai îl saluta pe vizitiul coborât de pe 
capră. Cei doi se îmbrăţişară strâns. Marcus îl trecu 
repede cu vederea, considerându-l destul de 
inofensiv. Era un om obişnuit, de înălțime potrivită, 
care nu se remarca decât prin mustaţa ciudată, 
despărțită pe mijloc şi răsucită la capete. Femeia, pe 
de altă parte, îi captivă atenţia cu totul. 

Nici nu ştia cum de o confundase cu un băiat. 
Cel mai probabil, din pricina celor două sticle de 
whisky foarte scump pe care le consumase. Şoldurile 
ei se mişcau seducător sub pantalonii strânşi. Plin de 
interes, îşi plimbă privirea de-a lungul formelor 
imposibil de generoase pentru cineva cu o asemenea 
statură. îşi simţi dintr-odată buzele uscate când bluza 
ei se mulă pe piept, scoțându-i până în cele mai mici 
detalii sânii în evidenţă. 

Oare cât timp trecuse de când se culcase ultima 
oară cu o femeie? Dorinţa care îl cuprinsese brusc îi 
aduse în minte tot felul de gânduri nedorite. Nu voia 
să-şi amintească ce lucruri triste era nevoit să facă 
acum pentru a se bucura de compania unei femei, 
încercase să-şi ia o amantă de câteva ori, însă 
fusese refuzat de fiecare dată. Femeile spuneau că 
nu suportau sâ-l vadă. îşi făcuse un obicei din a plăti 
o mică avere doar ca o prostituată să se culce cu el 
pe întuneric. 

O simplă privire înspre acea femeie scundă, 


luminată slab de felinarele trăsurii, îl făcu să 
tânjească după ceva ce nu urma să mai poată avea 
vreodată. Era un lucru la care pur şi simplu nu mai 
avea dreptul. Niciodată. 

- John! Ce mai faci, bătrâne? 

Vocea ei şopiită se revărsă de-a lungul străzii 
pavate şi îi învălui mintea ca un torent rece, liniştitor. 
îi înecă gândurile negre şi îl readuse în prezent, lucru 
pe care prea puţini oameni erau în stare să-l facă. 
Deşi furios că o femeie atât de îndoielnică era în 
stare să-l răscolească în vreun fel, Marcus se aplecă 
înainte ca să audă mai bine discuţia. 

-Fac bine, pe cât se poate, domnişoară Danni. 
Băieţii mei s-au certat de curând cu bătrânul Howard. 
Soţia mea era să le rupă picioarele. 

Domnişoara Danni clătină din cap auzind asta şi 
scoase un chicot slab. 

. Nu pot s-o învinovăţesc, spuse ea. Domnul 
Howard a ameninţat că va trimite poliția peste ei. 

-Sunt sigur că o să ne bage în mormânt. Să nu 
faceţi copii niciodată dacă vreţi o viaţă tihnită. 

Domnişoara Danni zâmbi. Chipul ei se 
transformă imediat; nu mai era doar drăguţ, ci uluitor 
de frumos. Marcus respiră adânc, strângând 
înnebunit pumnii pentru a-şi înfrâna dorinţa arzătoare 
de-a o poseda. Era nebunie curată, dar Marcus era 
oricum nebun de multă vreme. 

„Linişte, John! Dacă te aude Hu? zise Danni cu 
un chicot la fel de delicat ca vocea ei. 

-Oricum e prea târziu pentru el, răspunse John 
pe un ton amuzat, iar Marcus îl auzi şi el. Vizitiul privi 
spre ceilalți doi pasageri, care aşteptau la câţiva paşi. 
Apoi îşi ridică privirea spre cer. Aţi ales o noapte 


minunată pentru asta, domnişoară Danni! spuse el. 
Noroiul o să ne încetinească. 

Marcus o auzi râzând înfundat în timp ce studia 
ceva la trăsură. 

. De parcă eu aş fi cea care hotărăşte cum e 
vremea! în plus, încă se poate circula pe drumuri. 

John făcu un gest larg, ca şi cum străzile umede 
din jur erau un motiv suficient de îngrijorare pentru 
bunăstarea pasagerilor săi. 

-Nu-ţi face griji. Eşti mai rău ca o cloşcă, 
continuă Danni, ignorându-i privirea mohorâtă. încă 
nu ne-a văzut nimeni şi nici nu s-a dat alarma. Veţi fi 
deja la jumătatea drumului spre Gretna înainte să se 
afle că Anne a dispărut. 

Marcus încercă să îşi anihileze emoțiile. Emoţiile 
provocau amintiri. Nu-şi putu stăpâni totuşi un şoc 
auzind acel nume. „Anne." Nu putea fi aceeaşi 
femeie. Erau destule femei numite Anne în Londra. 
Era poate o servitoare din conacul lui Anne a lui. 
Devenind mai neliniştit cu fiecare clipă, simţi un nod 
în stomac, de parcă măruntaiele lui erau deja 
conştiente de dezastrul pe care mintea refuza să-l 
accepte. 

Privi spre cealaltă fată, care stătea lângă singurul 
băiat - sau bărbat - adevărat din grup, ai cărui umeri 
laţi sugerau o vârstă mai înaintată. Stătea la capătul 
străzii, ţinând lanterna cu brațul întins, luminând-o 
slab pe cealaltă fată în timp ce privirea lui cerceta 
umbrele nopții. Chipul ei angelic era umbrit de o 
expresie neliniştită, acel chip pe care Marcus îl privise 
de atâtea ori în ultima lună. îşi scosese boneta şi 
acum o răsucea în mâini, dând la iveală o coadă 
lungă şi blondă, împletită parcă în grabă, care nu 


semăna deloc cu coafurile elaborate pe care le purta 
de obicei. Nu mai încăpea nici o urmă de îndoială: ea 
era domnişoara Anne Newport, fiica unuia dintre cei 
mai bogaţi negustori din Londra. Logodnica lui. Care 
fugea de el. 

Marcus nu ştia ce-ar fi trebuit să simtă. Cum 
putuse fi atât de prost? Ştia că era doar un mariaj de 
convenienţă, dar începuse să creadă că Anne avea 
să ajungă să-l vadă cu ochi buni în cele din urmă. 
Purtaseră discuţii amicale. Fusese blând cu ea, plin 
de respect - ca un gentleman. Aparent, se înşelase; 
scena la care asista oglindea un alt adevăr. Acum, 
înfrângerii categorice pe care o suferise avea să i se 
alăture şi umilirea lui în public, şi nici nu îndrăznea să 
se gândească la cât urma să sufere sora lui. 

Domnişoara Danni se aplecă înspre vizitiu şi îl 
întrebă, cu o voce care abia se auzea: 

- Unde e mirele? 

Vizitiul clătină din cap cu o expresie plină de 
îngrijorare. Danni o studie pe Anne o clipă, apoi 
merse spre ea. 

„Şi el ştie că plecaţi în seara asta, da? 

- D-da, răspunse Anne, cu vocea tremurându-i de 
parcă încerca să se convingă pe ea înseşi. Am reuşit 
să vorbim doar noi doi astăzi ca să aranjăm detaliile. 
Mi-a promis că va fi aici. George nu e genul de bărbat 
care să se răzgândească în ultima clipă. E unul dintre 
lucrurile care m-au făcut să-l iubesc. 

îl iubea. Marcus îşi stăpâni un hohot de râs. Se 
simțea ametit de absurditatea lucrurilor la care asista. 
Gândul vag că era pe punctul de a face o criză de 
isterie se ciocni de un alt gând. Fără îndoială că acest 
„Mire" era, de fapt, un escroc care se folosea de 


fanteziile naive ale lui Anne şi le plătea celor trei 
complici o sumă considerabilă pentru a-l ajuta să 
pună mâna pe moştenirea ei. 

Marcus şi-o putea imagina foarte uşor pe Anne 
căzând pradă unei astfel de escrocherii - era atât de 
naivă. Era pe jumătate hotărât să pună capăt 
lucrurilor, dar nu reuşea să se mişte. 

Furia îi încinse pieptul. Incredibil că Anne i-ar 
face una ca asta, că ura atât de mult idea unei 
căsnicii cu el încât era dispusă să fugă în noapte. 
Deşi Marcus ştia că nu se iubiseră niciodată, că 
mariajul lor era doar o chestiune de afaceri, s-ar fi 
aşteptat totuşi la un strop de respect. Simţi o dorință 
aprinsă de a se răzbuna. Latura lui crudă voia să o 
vadă primind ceea ce merita. 

Ticăloasa încuviinţă în semn de încurajare şi i se 
alătură celeilalte fete şi bărbatului cu lanterna, toţi trei 
privind spre capătul străzii. 

- Sunt sigur că va veni, spuse ea. 

Şi Marcus aştepta, iar gândurile lui îmbibate de 
alcool se învâr- tejeau într-o spirală dureroasă. Dacă 
acest George era într-adevăr un escroc, atunci de ce 
nu venea să-şi capete premiul? Oare nu-l lăsa 
conştiinţa? Avea regrete? Un alt gând îi răsări în 
mintea încețoşată. Oare George era victima, şi nu 
Anne? 

Cu un umăr sprijinit de peretele umed de 
cărămidă, George începu să o transforme în minte pe 
Anne în sora lui mai mică. îi vedea speranţa disperată 
din ochii verzi, îngrijoraţi, ce oglindeau o nelinişte 
plină de speranţă. Şi-o imagină întorcându-se în 
cameră, distrusă fiindcă fusese abandonată de 
„adevărata ei iubire", prinsă într-o căsnicie mizerabilă 


pentru tot restul vieții. 

îngrijorarea lui se dovedi mai puternică decât 
setea de răzbunare. Dacă ar fi fost Caro în locul lui 
Anne, ar fi sperat ca viitorul fost logodnic al ei să 
încerce măcar să oprească dezastrul. Respira cu 
dificultate din pricina furiei. Nu era acea furie ascuţită, 
orbitoare, cu care era atât de obişnuit. Era o furtună 
profundă, zguduitoare, care ameninţa să se 
transforme într-o forță mult mai rea. Se împinse de 
perete, cu picioarele gata să-l poarte înspre lumină, 
dar un strigăt jos venit dinspre cei trei „bărbaţi" îl opri. 
Se trase înapoi văzând o siluetă subţire ieşind din 
întuneric. Marcus observă strălucirea  felinarului 
reflectându-se într-o pereche de ochelari. O clipă mai 
târziu, tânărul se prăbuşi, de parcă se împiedicase. 

-Vai, Georgie! Ai păţit ceva, iubirea mea? izbucni 
Anne, căzând în genunchi şi încercând să-l ajute pe 
George să se ridice. 

George zâmbi strâmb. 

- îmi pare rău că am întârziat aşa mult, Annie, dar 
domnul Hessler m-a oprit până acum, şi trebuia să 
rămân dacă e să muncesc de-acum încolo pentru a 
ne întreţine pe amândoi. Dar am venit cât de repede 
am putut. 

Vorbind, George pipăia cu mâinile In jur, 
căutându-şi ochelarii care îi căzuseră de pe nas când 
se împiedicase. Danni îi ridică şi îi întinse ramele de 
sârmă. 

„Poftim, George. Ai grijă pe unde mergi. 

„Da, domnişoară Green. O să mă obişnuiesc cu 
noii mei ochelari la un moment dat. 

Marcus nu mai era atent. în mintea lui, lucrurile 
începeau să se aşeze cap la cap. Pe măsură ce 


rezolva tot mai mult din acest puzzle, gândurile lui se 
întorceau iarăşi; nu o mai apăra pe Anne, ci o 
condamna acum cu toată ființa. George era un 
funcţionar care lucra pentru avocatul lui Marcus. 
George fusese trimis la casa familiei Newport pentru 
a aranja documentele de logodnă. Domnul Hessler 
vorbea mereu despre el. Spunea că pe băiat îl 
aştepta un viitor strălucit în drept. Furia lui Marcus 
creştea cu fiecare nouă umilinţă, iar acum îşi dorea 
să se asigure că George nu avea să atingă niciodată 
acel potenţial promis. 

Marcus văzu că Danni şi bărbatul cu lanterna 
schimbă o privire plină de îngrijorare. Era gata să 
parieze că se temeau că nu vor fi plătiți dacă George 
ar fi pierit în vreun accident stupid. 

George îşi aşeză ochelarii înapoi pe nas, apoi se 
lăsă ridicat de Anne şi de bărbatul lat în umeri. Danni 
se îndrepta deja către vizitiu, făcând paşi repezi şi 
încrezători, deşi avea picioarele atât de scurte. 
Scoase un săculeţ din buzunarul de la haină şi i-l 
întinse lui John cu un clinchet de monede 
inconfundabil. 

-Asta ar trebui să-ţi ajungă pentru toată călătoria. 
Ai grijă, John. 

„întotdeauna, domnişoară Danni. 

Marcus privi cuplul urcându-se în trăsură, în timp 
ce Danni le ținea uşa. înainte să plece, Danni se 
aplecă înăuntru ca să le vorbească, oferindu-i lui 
Marcus o vedere delicioasă a posteriorului ei. Vocea 
ei se auzi de-a lungul întregii străzi; 

-Țineţi minte ce v-am spus. Sunteţi doi frați care 
merg în vacanţă în nordul Scoției până când John vă 
spune că vă puteţi schimba în haine mai potrivite. 


Apoi veţi fi domnul şi doamna Jenner, veniţi în vizită 
la rude. Nu deviaţi de la planurile mele. Au mers şi cu 
alte ocazii. Aţi înțeles? 

-Ah, da! Şi mulțumesc tare mult! se auzi vocea 
lui Annie, subţire şi plină de încântare, dinăuntrul 
trăsurii. 

-Nu e nici o problemă. Aştept veşti când vă 
întoarceți, şi nu vă sfiiţi să recomandati micuța mea 
librărie şi cunoştinţelor voastre. Discret, desigur. 

Lumina reflectată de ochelarii lui George ajungea 
până la Marcus. 

-Aşa vom face, domnişoară Green, spuse 
George. Şi, încă o dată, eu şi Anne vă mulțumim 
pentru ajutor. 

. Da, bine, plecaţi acum. 

Danni închise uşa şi bătu uşor în ea, dându-i 
semnalul vizitiului că putea să plece. Când trăsura se 
puse în mişcare, Danni făcu cu mâna, zâmbind 
insipid. 

-lubesc sfârşiturile fericite, Hu. Şi tu, nu? 

Bărbatul cu lanterna răspunse printr-un mormăit. 
Lui Marcus i se păru că o vede pe Danni dându-şi 
ochii peste cap când se întoarse cu spatele la 
trăsură. 

„Serios, Hubert Tollman, nu eşti în stare decât să 
mormăi? Cred că nu te-am auzit decât o singură dată 
să spui o propoziţie întreagă în ăştia doi ani de când 
te cunosc. 

După câteva momente de tăcere, femeia scundă 
oftă lung, dramatic. 

-Cum Dumnezeu a ajuns Annabel, care eo 
moară stricată, cu un bărbat ca tine, Hubert? 

Bărbatul nu răspunse nici de data asta. Marcus îi 


urmări cum dispăreau în întuneric. Rămase locului, 
aşteptând ca paşii lor să se piardă cu totul, apoi se 
mişcă în sfârşit din ascunziş. Odată ce ajunse în 
cercul de lumină unde se întâmplase totul, se 
îndreptă în direcţia în care dispăruse trăsura, apoi 
privi spre aleea pe care porniseră cele două siluete. 
Nu prea ştia cum să reacționeze la tot ce văzuse, 
sentimentele sale erau încă mult prea rănite, însă ştia 
cu siguranţă un singur lucru. 
Avea nevoie de o băutură. 


Capitolul2 


Ti-am oferit tot ce era în castelul meu: 

Mâncarea, focul, patul, vinul meu: în schimb, mi- 
ai jecmănit toți trandafirii, 

Tu, hoț de rând, simţi-vei lacrimile durerii! 

Frumoasa şi Bestia de Charles Lamb 

De sus se auzi un tunet, iar imediat după, 
zgomot de sticlă spartă. Dani îşi ridică nasul pe 
deasupra ziarului din care tocmai citea ultimele veşti 
din înalta societate şi îşi văzu prietena coborând 
scările în grabă. Părul ei de culoarea morcovului îi 
stătea dezordonat, iar rochia ei albă de muselină era 
îmbibată în faţă cu ceaiul după-amiezii. Când ajunse 
la scara de jos, cealaltă femeie bătu din picior cu 
ciudă, scoțând un răcnet plin de frustrare din toți 
bojocii. 

Danni era recunoscătoare că ziarul îi ascundea 
gura. Se îndoia că prietena ei dragă, Annabel, i-ar fi 
apreciat zâmbetul ce-i curba uşor buzele. 

-Mi se pare cu adevărat inedit că soțul tău 


reuşeşte să nu vorbească chiar şi atunci când e cu un 
picior în groapă. 

Annabel miji ochi căprui, plină de furie. 

„Măcar de-ar fi adevărat, spuse ea. E cel mai 
copilăros om pe care l-am văzut vreodată. Până şi 
micul Simon e mai potolit când are febră. lar bărbatul 
meu are o simplă răceală! 

„N-am auzit pe nimeni să-şi tragă nasul mai tare 
ca el. îşi păstrează toată capacitatea de a face 
zgomot pentru asta? 

Drept dovadă parcă, un nou tunet răsună în 
magazin când Hu, soţul lui Annabel, strănută încă o 
dată. Annabel lovi din picior cu un gest neajutorat, iar 
pielea ei palidă căpătă aceeaşi nuanţă ca părul. 

„Pot să-ți sugerez o doză mai mare de 
laudanum? 

- Hu nu vrea să o ia. Am încercat chiar să i-o torn 
pe gât, dar n-am reuşit decât să ne certăm. 

-Adică v-aţi uitat urât unul la altul? 

-Crezi că mori dacă te arăţi mai plină de 
compasiune cu mine? 

-Probabil, replică ea zâmbind. 

Annabel se repezi spre Danni. Fără nici un 
avertisment, roşcata îi smulse ziarul din mâini şi 
începu să-l calce în picioare. Când ziarul ajunse atât 
de şifonat şi de rupt că nu se mai înțelegea nimic din 
el, prietena ei se opri, cu obrajii înroşiţi şi cu pieptul 
zbătându-i-se cu fiecare răsuflare plină de furie. 
Danni îşi puse mâinile în poală şi se lăsă pe spate în 
fotoliu. 

-Ai terminat? 

Ochii căprui se micşorară de ajunseră cât două 
gămălii. 


„Dacă aş fi în locul tău, aş avea grijă. 

Danni nu-şi putu stăpâni un zâmbet fără pic de 
remuşcare. 

. De ce? 

- Nu se ştie niciodată când te poţi trezi cu otravă 
în mâncarea de la cină. 

Râsul tumultuos al lui Danni fu întrerupt de un 
plânset de bebeluş stârnit din senin. Obrajii prietenei 
ei păliră, iar epuizarea îi reveni pe chip. 

-Acum s-a trezit şi Simon, spuse ea. 

Oftând, lui Danni i se făcu milă de Annabel. 

- Du-te să ai grijă de magazin, vrei? Mă ocup eu 
de Simon şi de bebeluşul cel mare. 

Annabel o strânse într-o îmbrăţişare caldă. 
Prietena ei zâmbi uşurată. 

- Mulţumesc. Să nu-i iei în seamă lamentările lui 
Hu. 

-N-am făcut asta niciodată. Hai, du-te! 

Recunoscătoare, prietena ei ieşi grăbită, fără să 
se uite în 

urmă. „Pleacă înainte să mă răzgândesc, fără 
îndoială." Oftând din greu, Danni urcă scările cu paşi 
târâţi şi fără nici un chef de ce o aştepta sus. 

Traversă sufrageria dezordonată, apoi holul care 
ducea la cămăruţa lui Simon. Aplecându-se deasupra 
leagănului, Danni îl ridică în brațe pe micut, 
legănându-l uşor. Simţi un val de mulțumire, ca de 
fiecare dată când îl ţinea în braţe, urmat imediat de 
un junghi în inimă. Voia să aibă şi ea un copil. La 
douăzeci şi patru de ani era încă destul de tânără, 
dar fusese atât de deziluzionată de bărbaţi cu ani în 
urmă, că nu se simţea în stare să se ataşeze de 
vreunul suficient cât să procreeze. îşi petrecuse 


primul şi totodată ultimul ei sezon înconjurată de 
vânători de avere, şi asta fusese de-ajuns. 

Tânjea după bărbatul perfect, sufletul ei pereche, 
un bărbat făcut doar pentru ea, însă numai câteva 
cupluri norocoase păreau să fi atins un asemenea 
ideal. De fiecare dată când avea grijă de Simon, îşi 
amintea de bărbatul cu care tatăl său voise să o 
mărite: un politician în plină ascensiune pe nume 
Michael Rathbourne, conte de Hemsworth. Era un 
gentleman perfect, care o trata mereu ca pe o 
prințesă. Lord Rathbourne era, de asemenea, chipeş, 
cu ochi căprui-deschis şi un zâmbet ametitor. în 
ultimele două luni o însoţise la baluri şi la operă, 
făcând mai multe debutante şi mamele lor să o 
privească pline de invidie. Toată lumea spunea că 
Lord Rathbourne era cea mai bună partidă a 
secolului, iar ea ar fi trebuit să fie încântată să se 
mărite cu el. Ştia că lordul ar fi fost un soț plin de 
curtoazie şi credea că ar fi putut ajunge sâ-l 
iubească, în cele din urmă. Poate, cu timpul, ar fi 
ajuns chiar să simtă acea pasiune măreaţă la care 
visase. 

Tatăl ei, membru în parlament, ar fi fost încântat 
să profite de legăturile politice ale contelui, iar Danni 
voia din toată inima să-l facă fericit, să-l facă să fie 
din nou ca înainte. Poate că, dacă era de acord să se 
mărite cu Lord Rathbourne, tatăl ei urma să redevină 
acel om blând şi cald care fusese înainte ca mama ei 
să moară, nu bărbatul distant şi rece cu care Danni 
se obişnuise deja. 

Dând la o parte pierderea zdrobitoare pe care cel 
mai probabil urma să o ducă în spate o viaţă 
întreagă, Danni se consolă cu iubirea pe care o 


simțea pentru micul băiețel. Mângâie fruntea 
încruntată a lui Simon cu un deget, până când cutele 
se topiră sub atingerea ei. Ochii lui căprui, ca de 
cățeluş, se făcură mari; începu să-şi sugă degetul lui 
favorit, cel mare. Danni voia şi ea un copil la fel ca el. 
Şi ar fi putut să-l aibă, dacă se mărita cu contele. Nu 
trebuia decât să-i spună „da" tatălui său. Părea un 
lucru atât de uşor, şi totuşi... ezita să o facă. 

„Sunt o prostuţă." 

Zâmbind slab şi oftând, Danni aşeză bebeluşul 
înapoi în leagănul de lemn şi îi dădu câteva cuburi pe 
care să le roadă. 

-Simon, vreau să fii cuminte câteva minute, cât 
mă duc să am grijă de adevăratul bebeluş, bine? 

Copilul de un an nici nu-i mai dădea atenție. 
Rodea deja colţurile cuburilor. Danni ieşi din camera 
bebeluşului şi intră în cealaltă. Când îl văzu pe Hu, 
nu-şi putu stăpâni un hohot de râs. Hu stătea cu 
spatele rezemat de scândura patului, cu o privire 
ucigaşă, dar punga cu apă caldă pe care o purta pe 
cap şi nasul lui roşu stricau tot efectul. Danni îşi 
stăpâni un alt hohot. Merse la pat, îl înveli mai bine cu 
plapuma şi îi ignoră privirea sticloasă. 

-Biet ursulet dulce! spuse ea. 

Hu se încruntă şi mai mult auzind singura 
poreclă dată de Annabel pe care Danni ştia cât o 
disprețuia. Danni nici nu se îndoia că Hu ar fi ucis-o 
dacă ar fi fost în stare. Stăpânindu-şi râsul din nou, 
luă sticla cu laudanum pe care doctorul Peters o 
adusese. Hu strânse din dinţi văzând-o, de parcă 
Danni ar fi fost în stare să-l forțeze să o bea. 

Danni răsuci sticluta maro în mâini, văzând că 
lichidul dinăuntru abia fusese atins. 


-Annabel trebuie să se odihnească, spuse ea. 
Te-a lăsat în grija mea, şi sunt foarte dibace, să ştii. 

Lui Danni i se păru că îl vede cu colțul ochiului 
tresărind. „Bine." Şi ea, şi Hu ştiau că nu era genul de 
femeie care să se lase impresionată de patetisme 
ieftine. 

„Primul lucru pe care îl am de făcut pare să fie 
să te distrez, din moment ce nu pari să ai nevoie de 
altceva deocamdată, spuse ea. Vrei să-ţi citesc 
despre ultima descoperire a Asociaţiei Britanice de 
Arheologie? Sau poate te-ar interesa mai degrabă 
Predicile lui Fordyce? După cum ştii, eu caut mereu 
să-mi îmbunătăţesc comportamentul. 

Resemnat, Hu se întinse spre medicament fără 
nici o vorbă. Danni îi dădu sticla şi zâmbi văzându-l 
cum soarbe o înghiţitură zdravănă. Hu înşurubă dopul 
şi îi întinse înapoi sticla, încruntându-se, apoi se 
afundă şi mai adânc între aşternuturi. 

„Ştiam eu. Odihneşte-te bine, ursulet dulce. 

Cu această ultimă înțepătură, Danni ieşi din 
cameră şi cobori scările. Era pe cale să se aşeze în 
fotoliul ei cu al doilea exemplar din ziar, pe care îl 
ținea mereu la îndemână. Dacă Annabel nu îl rupea 
pe primul de nervi, Simon ajungea cumva să-l 
mestece. Tocmai se întindea sâ ia o pană şi o 
călimară, cu ziarul la subsuoară, când Annabel intră 
în cameră, neliniştită. 

-Ce cauţi înapoi jos? întrebă ea. Unde sunt Hu şi 
Simon? 

-Amândoi sunt pe cale să adoarmă. 

Uimirea lui Annabel că cei doi „băieţi” ai ei se 
arătaseră aşa cooperanţi fu întreruptă de sunetul 
puternic al clopoţelului de deasupra uşii de la intrare. 


Expresia ei deveni iarăşi neliniştită. 

-Nu ştiu ce să fac, spuse ea. Mai mulţi clienţi mi- 
au cerut ajutorul, şi nu reuşesc să găsesc nimic în 
magazin. Hu ştie unde sunt depozitate toate, nu eu. 

-Deci clopoțţelul era... (Danni se întrerupse). 

-Alt client care pleacă! 

Danni oftă. Nu ştia nici ea ce cărți aveau. Hu era 
cel care se ocupa de regulă de librărie, iar Annabel îl 
ajuta cu calculele din când în când. Danni intra mereu 
prin spate şi nu comanda niciodată cărți noi, nici 
măcar atunci când era nevoie. Nu-i păsa decât de ce 
se întâmpla în spate. 

Pentru membrii din înalta societate care nu 
aveau habar, G. Green Books era un magazin 
onorabil pe Bond Street, de unde puteau fi cumpărate 
lecturi de calitate. Gretna Green Bookings, pe de altă 
parte, era o agenţie ilegală care ajuta cuplurile prinse 
în relaţii interzise să fugă şi era condusă din camera 
din spate. în schimbul ajutorului pe care i-l dădeau cu 
librăria din faţă, Danni îi lăsa pe Hu şi pe Annabel să 
locuiască în camerele de deasupra şi le oferea salarii 
bunicele din profitul obținut prin vânzarea de cărţi. De 
multe ori împărțea şi profitul de la Gretna Green 
Bookings cu cei doi. 

Danni nu avea nevoie de bani. Era fiica lui 
James Strafford, baron de Seaton, unul dintre cei mai 
influenți bărbaţi din ţară, şi a lui Mary Stowe, cea mai 
bogată moştenitoare care păşise vreodată în sălile de 
bal ale elitei londoneze. Cei doi nu doar că îşi 
iubiseră fiica, ci - lucru care nu era deloc la modă - se 
iubiseră unul pe celălalt. Misiunea lui Danni era să le 
ofere şi altora şansa de a simţi fericirea pe care 
părinţii ei fuseseră atât de norocoşi să o aibă: 


pasiune şi un respect care să dureze o viaţă întreagă. 

Ori de câte ori se gândea la mama ei, Danni 
simțea un val de tristețe. Mary Strafford murise la 
puţin timp după debutul eşuat al lui Danni în 
societatea londoneză, cu şase ani în urmă, iar Danni 
rămăsese singură cu tatăl ei îndoliat, care se 
afundase imediat în politică, lăsând-o de capul ei. 
Simţindu-se atât orfană, cât şi abandonată, Danni 
fusese extrem de fericită când Annabel o rugase să 
o ajute să fugă cu un anume Hubert Tollman. Danni 
era extrem de singură şi disperată după o aventură. 
Evenimentele de atunci îi dăduseră o idee, şi, la puţin 
timp după aceea, apăruse şi afacerea ei. 

- Du-te şi odihneşte-te. Te chem dacă am nevoie 
de tine. 

-Dar... 

. Pari epuizată, Annabel. Sunt sigură că voi găsi 
o soluție. 

-Danni..., încercă din nou roşcata. 

Danni îşi ignoră prietena şi trecu dincolo de uşa 
care împărțea magazinul în două. Trânti cu putere 
uşa în fața lui Annabel, lăsând de partea cealaltă tot 
ce era în general, inacceptabil - deşi nu neapărat 
ilegal. 

Era suficient de rău ca o femeie să ţină o librărie, 
însă, dacă 

„s-ar fi aflat şi adevărata ocupaţie de lady în 
armură strălucitoare care salva alte domnişoare de 
pețţitorii lor malefici, reputaţia ei ar fi fost pătată 
iremediabil, iar cariera politică a tatălui ei ar fi luat 
imediat sfârşit. Să nu mai vorbim despre mamele şi 
taţii furioşi că îndrăznea să se amestece în 
contractele de căsnicie atât de meticulos aranjate. Ar 


fi atârnat-o cu capul în jos de degetele de la picioare 
dacă ar fi ştiut. 

Danni îşi simţi bietele degete de la picioare 
chircindu-se la gândul că ar putea păţi aşa ceva. Privi 
în jur. Din fericire, în librărie nu era nici un client. 
Rugându-se să nu vină nimeni, se aşeză în spatele 
tejghelei şi îşi luă pana şi călimara. Deschise ziarul 
din acea zi pe tejghea şi începu să citească lista cu 
logodne şi micile bârfe, căutând posibile cliente. Era 
bine pentru afaceri să aibă la dispoziţie cele mai 
recente informaţii, din moment ce una dintre aceste 
domnişoare ar fi putut intra pe uşă în orice clipă, 
cerându-i ajutorul. 

Chiar când medita la asta, clopoțelul de 
deasupra uşii sună o dată. Sperând că venise una 
dintre posibilele cliente la care tocmai se gândise, 
Danni împături ziarul şi ieşi din spatele tejghelei cu un 
salut pe buze. 

Primul ei gând când îl văzu pe bărbatul care 
apăruse din spatele unui raft fu că una dintre clientele 
ei trimisese un golan ca să se răzbune pentru 
serviciile sale nesatisfăcătoare. Avea în față un 
monstru dintr-o poveste. Aerul din jurul lui era 
încărcat de aburii unei violenţe abia stăpânite, şi forța 
lui animalică o făcea să rămână în alertă, de parcă 
străinul se putea repezi în orice clipă înspre ea. Era 
mult mai înalt decât Danni, un uriaş cu membre 
kilometrice, groase ca nişte copaci. Chipul lui pătrat 
era marcat de semnele unei vieți grele. O cicatrice îi 
cobora pe partea stângă a feţei, de la primele fire de 
păr până sub bărbie. Alta îi despica o sprânceană 
spilcuită în două, ratând ochiul la milimetru. A treia îi 
traversa bărbia, până la buza groasă de jos. Bărbatul 


îşi întoarse latura feței cu cea mai urâtă cicatrice 
departe de ea, iar părul lui blond spălăcit şi mult prea 
lung îi căzu pe frunte. 

Nimic din bărbatul pe care îl avea în față nu o 
liniştea. Ochii lui o făceau să se simtă ca o pradă. 
Erau strălucitori ca două smaralde şi la fel de reci. Nu 
exprimau nimic, nu spuneau nimic. Dacă ochii sunt 
într-adevăr ferestrele sufletului, atunci acest străin nu 
părea să aibă vreunul. 

Trecu un minut până când Danni reuşi să-şi 
smulgă privirea de la chipul lui şi să-i studieze şi 
trupul. Pantalonii îi veneau ca turnati peste picioarele 
musculoase. Trupul lui bine făcut era acoperit de o 
haină bleumarin bine croită şi de o vestă argintie. 
Dacă îi ignorai chipul, era o apariţie elegantă - avea 
aspectul unui lord. Gândul nu reuşi să o liniştească 
decât în mică măsură; aparent, nefericita ei clientă nu 
trimisese un golan oarecare ca să o ucidă, ci un lord. 

Danni inspiră profund şi îşi regăsi curajul. 

- Cum vă pot ajuta, domnule? întrebă ea. 

Buzele lui se mişcară într-o imitație de zâmbet 
plină de răceală. Danni îşi stăpâni un tremur de frică 
şi se lipi de tejghea. Nu voia să-şi lase teama să se 
vadă. 

Dar nici să îl lase să se apropie de ea prea mult. 

Bărbatul privi nonşalant în jur, studiind rafturile 
pline de romane şi de tomuri groase. îşi scoase o 
mănuşă de piele, apoi pe cealaltă, după care o 
străpunse cu privirea la fel cum un zoolog străpunge 
o insectă din insectar - sau cel puţin aşa i se păru lui 
Danni. 

-Până la urmă, Danni, spuse el, sper că eu voi fi 
cel care te ajută pe tine. 


Şocată că străinul îi cunoştea numele, Danni icni: 

- Mă scuzati, domnule? 

Spre mândria ei, vocea nu îi tremură. Era însă o 
victorie minusculă în fața unei o asemenea prezenţe. 

-Dumneata, draga mea domnişoară Green, mă 
vei ajuta să rezolv o problemă destul de neplăcută. în 
schimb, eu nu îţi voi divulga micul secret. 

„Vai, Doamne, nu!" Danni se simţi cuprinsă de 
confuzie şi de teamă, atât de tare, că abia mai putea 
să respire. Doar nu avea de unde să ştie despre 
afacerile ei. Poate că ştia doar că Danni se folosea 
de un nume fals. Se gândise că, folosind numele de 
Green, îşi putea apăra tatăl de un eventual scandal, 
dar orice funcţionar ar fi descoperit imediat în numele 
cui fusese cumpărată clădirea. 

-Ce secrete aş putea să am, domnule? Sunt doar 
o simplă vânzătoare. 

„Haide, nu face pe proasta. Credeam că ai cel 
puţin un strop de inteligenţă. Eşti mult mai mult decât 
o simplă vânzătoare. 

-Chiar aşa? 

Străinul o studie încet din cap până în picioare. 
Danni se simțea de parcă el îi putea vedea trupul 
centimetru cu centimetru, dincolo de lenjerie. 

-Ah, da. Eşti o vânzătoare, dar întrebarea este... 
ce vinzi. 

Danni simţi cum i se strânge pieptul, apoi 
stomacul. Ce ar fi fost mai rău să se afle? Numele ei 
sau adevărata sa îndeletnicire? Singura ei apărare 
era să nege, să nege, să nege. 

„Priveşte în jur, domnule. Nu vei descoperi decât 
cărti. 


-încetează! Vocea lui era ca un tunet abila 


stăpânit, răsunând 

în întreaga cameră, făcând-o să se cutremure 
până în vârful degetelor. Chipul lui era încordat, de 
parcă se lupta să ţină în frâu o emoție colosală. Nu 
îmi arde de joacă. 

_B-bine, se bâlbâi ea, încercând să-l liniştească. 
Să presupunem că spui adevărul. Am o afacere 
imaginară, în afară de munca mea de la librărie. Cu 
ce se presupune că aş putea să te ajut? 

Chipul lui se relaxă imperceptibil. Danni se simți 
imediat uşurată, dar nu era intr-atât de prostuţă încât 
să-şi lase cu totul garda jos. într-o clipită, bărbatul se 
apropie de ea dintr-un pas. Era mult prea aproape. 
Danni îi simţi căldura pielii radiind în aerul dintre ei, 
încâălzind-o  dintr-odatâ. Uimită de o asemenea 
senzație, se trase înapoi, cu spatele lipit de tejghea, 
blocată de trupul lui. îşi ridică privirea, întâlnind-o pe 
a lui. Ochii străinului erau verzi, de nepătruns. 

încet, bărbatul îşi coborî capul până când Danni 
îi simţi respirația în ureche. Respirația ei îngheţă şi 
trupul i se  încordă, simțindu-se atacată de 
masculinitatea lui. Nu se mai putea mişca, de parcă 
el o vrăjise. Simțea un miros de lichior scump. Se 
încruntă auzindu-i vocea groasă, de bariton, care îi 
răscolea toate simţurile: 

- Îmi datorezi o soție, micuţo. 

Danniişisimţibuzele uscate. „Vai, Doamne ajută- 
mă!" Ştia exact cine era acest bărbat: Marcus 
Bradley, marchiz de Fleetwood. 

„Cum i se spune în înalta societate...? Bestia." 

Era bărbatul pe care îl lăsase fără soţie cu două 
nopţi în urmă. Una dintre cele mai rele temeri ale ei 
chiar se adeverea. Un bărbat furios că fusese 


abandonat o găsise şi acum voia răzbunare. 

„îi datorez o soţie?" Doar nu venise să o ceară 
de nevastă, nu-i aşa? Nu dădea nici un semn că ar şti 
de averea ei. Dar, dacă ştia, oare venise aici ca să-i 
facă curte? în halul ăsta? Putea să încerce orice, 
Danni n-avea de gând să se mărite cu el. Nici o 
femeie n-ar fi suportat să fie legată pe viață de o 
asemenea bestie. 

Decisă să nu se lase intimidată sau să-şi 
coboare privirea, Danni îşi făcu curaj şi îşi lipi mâna 
de pieptul lui, împingându-l departe de ea. Contactul 
îi arse palma. îşi stăpâni impulsul de a-şi freca 
degetele de materialul moale al gulerului hainei lui. în 
ochii lui hipnotizanţi prinse viaţă o scânteie imposibil 
de citit. Danni înghiţi un nod din gât şi îşi întoarse 
capul. în acea clipă, amândoi ştiură că Danni se 
predase şi că bărbatul învinsese în lupta tăcută dintre 
voinţele lor. 

Şi cum se presupune că ar trebui să-mi plătesc 
o atare datorie? 

Străinul înclină uşor din cap, ascunzându-şi şi 
mai mult 

cicatricea înfiorătoare ce-i mărginea chipul. Ezită 
o clipă, apoi respiră adânc. 

„Ei bine? întrebă  încurcată Danni, cu 
sprâncenele încruntate. 

-Vreau să mă ajuţi să răpesc o moştenitoare. 

Danni îngheţă, nevenindu-i să creadă că auzise 
bine. 

-Poftim? 

Uriaşul păru să se tragă înapoi fără prea mare 
tragere de inimă. Zâmbi sinistru, deşi probabil nu era 
în stare de mai mult. 


-Ai un atac de moralitate, trădătoareo? E prea 
târziu acum, după ce te-am descoperit, nu crezi? 

-Te asigur că habar n-am despre ce vorbeşti şi 
nici nu apreciez asemenea insulte, domnule. 

-Nu te-am insultat cu nimic, micuţo, fiindcă 
acesta e adevărul. 

- Despre ce adevăr vorbeşti, mai exact? 

Ochii lui se îngustară ca două fante de culoarea 
smaraldului. 

Haide. Chiar trebuie să continui acest joc? ŢI- 
am văzut mica escapadă cu Anne şi ştiu limpede ce 
urmăreai. Tu ajuţi vânătorii de avere să-şi găsească 
mirese abia ieşite de pe băncile şcolii şi să le prindă 
în căsătorii dezastruoase. îmi închipui că, pe parcurs, 
îți opreşti şi ţie o porțiune considerabilă din averea lor. 

Danni pufni, peste poate de scandalizată. 

-E o minciună sfruntată! spuse ea. Nu fac decât 
să ajut domnişoarele să scape de o căsătorie pe care 
nu şi-o doresc, ca să se poată mărita din dragoste! 

-Ah, înțeleg, pufni el. Anne era deci nefericită 
alături de mine, un aristocrat în stare să-i 
îndeplinească toate capriciile, dar nu e nefericită 
împreună cu un funcţionar în drept care abia aşteaptă 
să pună mâna pe moştenirea ei. 

-Vrei să spui că tu nu voiai să te însori cu ea 
pentru bani? 

în ochii lui se aprinse o scânteie care aducea a 
vinovăţie. 

-După căsnicia noastră, tot ea ar fi controlat o 
mare parte din avere. 

Mintea lui Danni fu asaltată de posibilităţi la care 
nu se mai gândise până acum. Se temea că făcuse o 
greşeală. întrebă singurul lucru care conta pentru ea: 


„Deci o iubeşti? 

Marchizul strânse din dinţi. Era singurul răspuns 
de care Danni avea nevoie. Era, de asemenea, o 
asigurare că făcuse ceea ce trebuia. Domnişoara 
Anne urma să fie mult mai fericită alături de George. 

Danni îşi încrucişă braţele şi îşi ridică bărbia într- 
un gest încăpățânat. 

„Ha! Eşti exact genul de bărbat împreună cu 
care mă acuzi că aş fi conspirat. Eu nu fac decât să 
ajut domnişoarele disperate să evite bărbaţi ca 
dumneata. 

-Ei bine, din păcate, acum eşti nevoită să ajuţi un 
bărbat ca mine, ca să-ţi salvezi funduleţul tău cel 
drăguţ. Eu încă am nevoie de o mireasă. 

Marchizul se aplecă înspre ea, mult prea 
aproape, ca să dea greutate cuvintelor sale. 

- Deci vrei să răpesc una? îţi dai seama că poți fi 
spânzurat pentru răpire. 

Chipul lui rece se aprinse din nou de setea de 
răzbunare. Cu ochii înghețaţi, spuse: 

-Atunci ar fi bine să nu ne lăsăm prinşi. Mai ales 
tu. 

Eu? scânci Danni. 

Bărbatul  încuviinţă, cercetând-o insolent cu 
privirea înainte să se oprească pentru a se uita ţintă 
în ochii ei. Danni se simţi brusc ca şi când fusese 
judecată şi considerată un eşec lamentabil. Nu voia 
să se arate jignită, dar acest lucru o durea. 

îşi încrucişă braţele peste talie într-un gest 
protector, liniştitor, şi reuşi să-şi adune curajul 
suficient de mult încât să-l privească. 

-Eu sunt un aristocrat, deci am relaţii care mă vor 
proteja. Dacă suntem prinşi, tu eşti singura în pericol 


să fie spânzurată. 

„Deci ar trebui să risc totul doar pentru fericirea 
dumitale? 

-Tu... Bărbatul înclină din cap, cuo privire plină 
de înfumurare. 

Nu vei rămâne cu absolut nimic dacă nu mă ajuţi 
acum. 

Danni nu mai ştiu ce să spună pusă faţă în faţă 
cu o capcană atât de îngrozitoare. 

„Care e răspunsul tău, Danni? Te vei arăta 
cooperantă la planul meu sau va trebui să-mi petrec 
întreaga după-amiază de mâine discutând cu taţii ale 
căror fete au fugit de curând? 

Pentru a-şi dovedi intenţiile, marchizul scoase un 
teanc de ziare din buzunarul hainei. Danni simţi o 
minge de plumb în stomac în faţa unei asemenea 
acuzații. El nu avea nici o dovadă, dar chiar şi un 
zvon ar fi fost de ajuns ca să-i dea la iveală secretul, 
să-i pună capăt afacerii, să-i distrugă planurile de 
căsătorie cu contele şi să-l ruineze cu totul pe tatăl ei. 
Oare era în stare să sacrifice viitorul unei singure 
nefericite, să o dea în ghearele bestiei, ca să-şi 
salveze tatăl? Ca să îşi salveze toate clientele 
viitoare? Ca să se salveze pe ea însăşi? Care era 
răul mai mic? 

Simţi cum o cuprinde disperarea. Il privi în ochi 
pe marchiz, simţindu-i hotărârea. Ar fi trebuit să-i 
spună că ea însăşi era o moştenitoare, dar nu avea 
de gând să devină un martir. Nu voia ca această 
bestie să aibă parte de vreo femeie, şi cu atât mai 
puţin de ea însăşi. Adunându-şi în voce toată ura de 
care era în stare, îi scuipă în faţă: 

- Nici nu e de mirare că ţi se spune Bestia. 


Chipul lui se crispă din nou, respiraţia îi deveni 
neregulată, ochii lui începură să arunce flăcări de 
culoarea smaraldului. Trupul i se încordă, şi strânse 
orb pumnii. O clipă, Danni se temu că era în pericol, 
dar apoi marchizul se întoarse brusc cu spatele. 

-Văd că nu îţi va fi uşor să iei o decizie. Ai timp 
până mâine la ora zece, apoi am să-mi încep vizitele. 

Marchizul aruncă teancul de articole pe tejghea 
şi se întoarse să plece. Sunetul clopoţelului de la 
intrare  răscoli întreaga librărie. Danni îl privi 
îndepărtându-se prin ferestrele magazinului. Apoi 
privi spre ziarele de pe tejghea. 

Ce urma să facă? 

Capitolul3 

Surorile ei mai mari, vesele şi lăudăroase, 

O priveau pline de scârbă, invidioase, 

işi dădeau ochii peste cap, cu aere princiare; 

Rochiţă, modă şi plăceri - singura lor 
preocupare. 

Frumoasa şi Bestia de Charles Lamb 

Marcus fixa cu privirea uşa de stejar masiv de la 
biroul tatălui său, cercetând meandrele sculptate din 
lemn şi dorindu-şi să fie oriunde altundeva numai nu 
aici. Se ținuse departe de el pe căt de mult fusese în 
stare, dar tatăl său era pe cât de nemilos, pe atât de 
neobosit. Acum, 

Marcus aştepta, adunăndu-şi curajul de care 
avea nevoie pentru a-l înfrunta pe bărbatul care îi 
făcuse viața un iad încă de la prima răsuflare. Se 
gândise la toate motivele pentru care ar fi putut fi 
chemat acum, dar nu reuşise să-şi dea seama ce 
urmărea bătrânul. îşi ridică o mână, cu degetele 
tremurănde, şi îşi apăsă pieptul, unde ascunsese, în 


buzunarul de la haină, scrisoarea care îl chema 
acasă. 

I se păru că zgomotul de hârtie strivită era 
asurzitor în tăcerea sinistră, întreruptă doar de ticăitul 
incet al ceasornicului şi de paşii târşiţi ai servitorilor 
care se străduiau să-şi evite stăpânul. 

într-un final, Marcus numai putea amâna. Inspiră 
profund ca să se liniştească şi işi ridică mâna pentru 
a ciocăni la uşă. Când încheieturile degetelor atinseră 
uşa de lemn, sunetul răsună pe întregul coridor. 
Bătuse prea tare; uşa nu era încuiată, iar lovitura o 
făcu să se deschidă. Dinăuntru veni un miros de 
whisky învechit, iar Marcus simţi un fior în stomac. 
Tensiunea din aer era palpabilă. Marcus păşi înainte, 
peste prag, şi ajunse în biroul slab luminat. Scena 
melodramatică din fața ochilor nu-l surprinse. 
Perdelele fuseseră trase; materialul întunecat bloca 
orice rază de lumină, orice posibilitate de scăpare, în 
şemineul masiv de marmură ardea focul. Gargui din 
piatră flancau deschizătura, ca nişte pui de cerber 
treziti la viață, cu chipurile pe jumătate umbrite. 

ŞI chipul tatălui său era cufundat în aceleaşi 
umbre. Avea trăsăturile ascuţite, măcinate de ani şi 
ani de abuzuri. Bărbatul care îl crease folosea toate 
mijloacele pe care le avea la dispoziţie pentru a-şi 
intimida duşmanii. Inclusiv propriul său fiu. 

- închide uşa. 

Cuvintele sfăşiară aerul, rostite pe o voce joasă, 
într-o cadență rapidă. Marcus nu voia ca servitorii să 
audă discuţia, aşa că decise să-şi asculte pe moment 
tatăl. 

însă nu mai era un copil care să se teamă de 
bărbatul din fața lui. Petrecuse douăzeci şi unu de ani 


încercând să-l mulțumească pe monstrul care îl 
cerceta din penumbră, dar acum se terminase. Se 
opri în fata tatălui său, de cealaltă parte a biroului. 

-Stai jos. 

Marcus rămase în picioare. Ştia toate jocurile 
tatălui său. Şi, la naiba, n-avea de gând să 
traverseze tabla de şah doar ca să-i cadă in capcană. 

Văzu că tâmplele tatălui său pulsează şi că 
strânge din dinți drept reacție la un asemenea gest 
de împotrivire tăcută. Celălalt bărbat se ridică, 
încercând să-l intimideze cu statura sa, aşa cum 
făcuse în copilăria lui Marcus. Satisfăcut, Marcus 
observă că acum era mai înalt cu câțiva centimetri 
decât tatăl său. Prinse, de asemenea, şi momentul în 
care tatăl lui deveni conştient de asta. Ochii îi 
scânteiară cu o furie abia stăpânită, apoi se 
îngustară. 

„Te vei însura în acest sezon. 

Anunţul făcut de tatăl său îl ului cu totul. Rămase 
fără cuvinte, cu gândurile învărtejindu-se, încercând 
să înțeleagă. Apoi îşi văzu tatăl zâmbind crud, cu 
subiînțeles. La naiba! De unde ştia de promisiunea pe 
care Marcus şi-o făcuse sieşi acum atâția ani? în 
acea noapte rece, închis in camera din tumul 
conacului Fleetwood, casa ancestrală a familiei, 
plângând şi sângerând, îşi jurase să nu se însoare 
niciodată. Jurase să nu ducă mai departe numele 
familiei, la care tatăl său ținea atât de mult. Mai mult 
decât orice altceva. în toţi acei ani de iad, Marcus 
ştiuse că avea să supravieţuiască abuzurilor, bătăilor. 
Ştiuse că era moştenitorul cel prețios, cel care avea 
să ducă mai departe titlul. Cea mai mare răzbunare a 
sa era să nu se căsătorească, să nu-i ofere tatălui 


său moştenitorul legitim după care tânjea atât de 
mult. 

-Nu o voi face, spuse Marcus, privindu-şi tatăl în 
ochii care semănau atât de mult cu ai lui. 

Tatăl său încuviință cu o grimasă urâtă, plină de 
furie. Următoarele lui cuvinte îi confirmară bănuielile 
lui Marcus. 

. Mă gândeam eu. Nu-mi place sfidarea ta, 
Marcus. 

Marcus rămase pe loc, cu capul ridicat, refuzând 
să se lase provocat de insultele tatălui său. 

-E din cauză că arăţi atât de urât? Orice fată de 
viță nobilă ar leşina văzăndu-te, mărăi acest bărbat 
care îl adusese pe lume. 

Marcus îşi strânse pumnii, rezistând tentatiei de 
a-şi pipăi cicatricile de pe față. Rănile pe care tatăl 
său i le făcuse. 

-Nu-ţi face probleme. Ti-am aranjat deja o 
partidă. Fata e destul de tânără, dar asta-i vârsta la 
care o poți dresa cel mai bine. 

Marcus refuză să comenteze vorbele atât de 
dure ale celuilalt. Le mulțumi astrelor că ajunsese la 
vârsta la care putea, în mod legal, să refuze o 
asemenea cerere. 

-Nu. 

Furia tatălui său se aprinse imediat. Prima 
lovitură îl luă pe nepregătite pe Marcus, aruncăndu-l 
peste o măsuţă de sticlă. Simti o durere ascuțită, 
agonizantă, când ateriză peste cioburile de sticlă. 
Scoase un suspin, luptăndu-se să-şi recapete calmul. 
Din nas ii curgea sânge roşu întunecat, iar în gură 
simțea un gust de sare şi rugină. „Ar fi trebuit să fiu 
pregătit. înainte, ştiam când urma să izbucnească 


dacă era beat." 

Tatăl său nu ezită, ci se aruncă din nou spre el. 
Chiar şi acum, la bătrâneţe, era tot ca un taur stârnit. 

Pe măsură ce piciorul tatălui său se apropia, 
Marcus avea impresia că timpul încetinea. îşi aminti 
bătăile suferite ani de-a rândul, iar amintirile îl făcură 
să se înece şi să suspine, aşteptând o inevitabilă 
durere. Simțea loviturile de bici pe spate; auzea 
tipetele surorii sale mai mici, pe care se străduia să o 
apere. Simţea gustul sărat al lacrimilor. Vedea chipul 
tatălui său deasupra, cu respirația îmbibată de alcool. 

Apoi reveni în prezent. Vocea tatălui său răsună 
asurzitor: 

-Te vei căsători cu nenorocita aia şi îmi vei face 
un moştenitor! Titlul de marchiz de Fleetwood va 
dăinui pentru totdeauna. 

în sfârşit, mintea şi trupul lui Marcus se treziră la 
viață. Se rostogoli, ferindu-se de lovitură, şi sări în 
picioare. Prinse pumnul tatălui său înainte ca lovitura 
lui să-l atingă. Cu cealaltă mână îl apucă de gât şi îl 
izbi cu spatele de bibliotecă. Cu sângele pulsăndu-i 
în urechi, Marcus văzu cum tatăl său începe să 
spumege. Nu mai avea nici un alt gând - doar 
răzbunare. Apăsă din toate puterile, simțind cum 
esofagul celuilalt se zbate sub palma lui, cu o furie la 
fel de mare ca a bătrânului. 

Marcus îi studie chipul tatălui său, care începuse 
să se învinețească. Semănau atât de mult. Privirea îi 
fu atrasă de ochii verzi ai bătrânului. Marcus îşi văzu 
propriile trăsături  schimonosite de nebunie. 
Cutremurat, îi dădu drumul şi se trase înapoi, fără să 
audă sunetul slab de sticlă strivită sub talpa cizmelor. 
Niciodată nu mai fusese atât de aproape... de a ucide 


pe cineva. îşi privi mâinile, tremurând din toate 
încheieturile la gândul a ceea ce fusese cât pe ce să 
facă. 

-Eşti un nimic! Mi-e ruşine că tu vei moşteni titlul 
meu! 

Marcus îşi privi din nou tatăl în ochi şi, dintr-un 
motiv straniu, aproape că i se făcu milă de el. 

-Nu mă voi căsători, spuse el. Poţi să faci ce 
vrei, dar eu nu-ți voi oferi niciodată un nenorocit de 
moştenitor! 

Marcus se întoarse să plece, cu trupul şi cu 
mintea amorțite. 

-Marcus. 

Nu voia să se oprească, însă tonul pe care tatăl 
său i se adresase îl făcu să se întoarcă din nou spre 
el. Marchizul se îndreptă încet de spate, pipăindu-şi 
hainele, încercând în zadar să le netezească. îşi privi 
băiatul în ochi, tremurând. Marcus înțelese cu uimire 
că avea în față un om care devenise dintr-odată 
bătrân şi demn de milă. Un zâmbet sinistru îi 
schimonosi încet buzele. 

- Vei regreta asta, îti promit. Pot obține ceea ce 
vreau în multe feluri. 

Marcus nu răspunse. Tatăl său nu putea spune 
sau face nimic care să-l determine să se 
răzgândească. leşi pe uşă şi totodată din viaţa 
marchizului. 

-Milord? 

Marcus se trezi tresărind. Clipi în lumina soarelui 
care se strecura prin perdele. Văzu chipul ridat şi plin 
de îngrijorare al valetului său, care îl privea cu ochii 
lui mari şi albaştri şi o expresie voit neutră întipărită 
pe chip. 


-Vreţi să vă aduc ceva? 

Marcus scoase un geamăt şi se ridică în capul 
oaselor, dându-şi seama că iarăşi avusese un coşmar 
şi căzuse din pat în timpul nopţii. Podeaua de lemn 
se încălzise sub pielea lui fierbinte, în somn. îşi prinse 
tâmplele care îi zvâcneau, respiră adânc şi simţi o 
urmă din parfumul de trandafiri al domnişoarei Green. 

Parfumul îi amintea de toate lucrurile pe care nu 
urma să le aibă vreodată. 

-La naiba, murmură el, bucurându-se că se 
simţea furios. Pregăteşte-mi o baie. 

Nu mai suporta să-i simtă parfumul nici măcar o 
clipă. 

Tremurând slab, Marcus închise ochii, amintindu- 
şi chipul domnişoarei Green. Băuse un pahar ca să-şi 
facă curaj înainte să o înfrunte pe impostoare. Doar 
aşa reuşise să spună cu glas tare ce gândea. Era 
singurul mod de a se asigura că îşi putea duce planul 
la îndeplinire. însă nu luase în calcul şi reacţia lui la 
ea. 

Din clipa în care intrase în librărie, privirea îi 
fusese captivată de ochii ei de culoarea caramelului, 
mari Şi plini de teamă. 

Intenționase să fie plăcut, convingător, însă 
sentimentele pe care le citise pe chipul ei oval îl 
înfuriaseră. Din cine ştie ce motiv nebunesc, sperase 
că ea avea să fie diferită de alte femei, mai dură şi 
mai neînfricată, deşi se vedea limpede că nu era aşa. 
Se înşelase. lar reacţia lui la ea fusese mai rea decât 
reacţia ei în faţa lui: se lăsase cuprins de gânduri 
pline de dorinţă, de pasiune. 

De fiecare dată când o insultase, îşi imaginase în 
secret părul ei de culoarea mahonului căzându-i 


despletit pe umeri. îşi închipuise buzele ei pline 
înroşite de pasiune, ochii ei strălucind de iubire şi nu 
de teamă sau de nelinişte. Când palma ei moale îi 
atinsese pieptul, Marcus avusese nevoie de toată 
stăpânirea de sine de care era în stare. Ea căutase 
să-l îndepărteze, dar bestia din el nu voia decât să se 
apropie de ea până la capăt, să o strângă în braţe şi 
să nu-i mai dea niciodată drumul. Singurul lucru care 
îl oprise fusese faptul că îşi amintise cum această 
femeie îi ruinase planurile. „O lună de ore şi minute 
preţioase. Risipite." 

Marcus se ridică de pe podea, forțându-şi 
încheieturile amorțite să-i dea ascultare. îşi înveli 
trupul dezgolit în cearceaful răcoros de bumbac. Era 
prea agitat ca să stea locului, aşa că începu să se 
plimbe dintr-un capăt în celălalt al camerei, în timp ce 
servitorii intrau şi ieşeau, ducând găleți cu apă 
încălzită pentru baie. 

Din clipa în care ieşise din acea librărie 
blestemată, dacă o putea numi astfel, se înecase în 
alcool. Băuse un lichior mult prea scump ca să fie 
folosit pentru aşa ceva. Se gândise la tatăl său la 
fiecare înghiţitură. îl urâse toată viața. Era vina lui că 
ajunsese într-o asemenea încurcătură. 

încă nu-i venea să creadă cât de inteligent se 
dovedise tatăl său. Găsise totuşi o cale de a-l forța să 
se însoare până la urmă. Ticălosul ştia foarte bine că 
Marcus îşi iubea enorm sora. Era singura lui 
slăbiciune, motiv pentru care încasase majoritatea 
bătăilor în copilărie. Cândva, în perioada dintre cearta 
lor şi moartea lui de cu un an în urmă, bătrânul 
încheiase un contract de căsătorie între Caroline şi 
ducele de Harwood, un bărbat şi mai violent, a cărui 


reputaţie o depăşea chiar şi pe a tatălui lor. 
înțelegerea se cerea onorată, altfel despăgubirile ar fi 
ruinat familia Fleetwood. Marcus nu avea de ales, 
trebuia să se însoare cu o moştenitoare a cărei avere 
să-i permită să rupă logodna lui 

Caro. Apoi, cu semnătura ducelui, contractul 
putea fi declarat nul. Nu ar fi suportat gândul ca sora 
lui să aibă o căsnicie chiar mai rea decât copilăria lor. 

Fusese atât de aproape sâ-i asigure o viaţă 
liniştită surorii sale, dar în ultima clipă victoria îi 
fusese răpită de o escroacă şi de un funcţionar cu 
ochelari care îi răpise logodnica de sub nas. La naiba 
cu contractele tatălui său! La naiba cu Anne! Şi, mai 
mult decât oricine altcineva, la naiba cu domnişoara 
Danni Green. 

Marcus fu trezit din reverie de un pleoscăit, 
urmat de un țipăt. Un servitor ieşi în fugă din cameră, 
ud până la piele de apa fierbinte dintr-una din găleți. 
Auzi cum Weller îşi cere scuze în gura mare, apoi un 
nou clipocit de apă turnată. Servitorul se uita urât în 
continuare, semn că nu accepta scuzele bătrânului 
valet. 

Marcus ignoră scena. în jurul  valetului 
neîndemânatic era mereu haos. Servitorii erau nevoiţi 
să se ţină departe de el. Marcus începu să se plimbe 
în altă direcţie, dureros de încet, simţindu-şi 
încheieturile înțepenite. Scoase un geamăt şi îşi 
prinse în mâini tâmplele care îi zvâcneau, ferindu-şi 
ochii de razele nemiloase ale soarelui care se 
strecurau printre draperii. Se răsuci pe călcâie, cu 
spatele la lumină, şi se prăbuşi într-un fotoliu. Era 
cuprins de amărăciune, furios pentru starea în care 
ajunsese, deşi în mare parte era vina lui. Se purtase 


un imbecil. 

Domnişoara Green îl făcuse să pară un prost, 
dar şi domnişoara Anne Newport era de vină. Fusese 
prea uimit să o vadă furişân- du-se în noapte cu 
amantul ei. Când îi ceruse mâna, după ce încheiase 
un contract cu tatăl său, Anne se lăsase cu greu 
convinsă să îl accepte. Marcus crezuse însă că Anne 
ținea la el, fie şi doar puţin. Ştia că tatăl ei dorea o 
căsnicie între ei mai mult decât ea însăşi. Până una- 
alta, în schimbul zestrei fetei, familia ei avea să 
obțină un titlu nobiliar. întregul aranjament era o 
chestiune de afaceri, care nu avea nici o legătură cu 
sentimentele. 

Cum de fusese atât de prost încât să o creadă 
mereu bolnavă în ultima vreme, când „boala" ei 
fusese un simplu pretext ca să nu îl primească în 
vizită? Ar fi trebuit să-şi dea seama că era ceva 
putred la mijloc. Dacă soarta nu l-ar fi condus spre 
acel colţ de stradă cu două seri în urmă, chiar la 
momentul potrivit, n-ar fi aflat niciodată de Gretna 
Green Bookings. 

După ce o părăsise pe domnişoara Green cu un 
ultimatum, Marcus îşi simţise conştiinţa mustrându-l 
din nou, după cum se obişnuise. Nu fiindcă o şantaja 
pe acea femeie manipulatoare, desigur, ci din milă 
față de viitoarea lui „soţie"... care era până una-alta 
victima lui. Nu voia să facă asta, dar oare avea de 
ales? Trebuia să o facă... pentru Caro. 

-Vreţi să vă aduc un pahar de coniac, ca de 
obicei? 

Marcus îşi ridică privirea. Weller îl privea 
nerăbdător. 

-Dumnezeule, da, Weller. Şi, te rog, încearcă să 


nu spargi nimic astăzi. 

Valetul său îi ignoră ordinul, împiedicându-se 
imediat de covorul persan în drum spre măsuţa din 
colț. Scăpă din mâini serviciul de ceai de dimineaţă, 
care căzu cu zgomot, urmat de valetul însuşi. Deşi 
văzuse întreaga scenă, Marcus tresări totuşi de parcă 
fusese lovit. Privi în jur, pregătit să se apere. Respira 
scurt, sacadat; îşi duse o mână la piept, încercând 
să-şi stăpânească bătăile nebuneşti ale inimii. Se 
simţea ridicol. 

Weller se grăbi să se ridice, strângând cioburile. 
Valetul privi precaut în jur, încercând să evite alte 
dezastre. Caroline, sora lui Marcus, îl considera 
nebun fiindcă ţinea un valet atât de neîndemânatic. 
Marcus credea că era un miracol că Weller nu 
plecase încă. 

-Ți-am spus de mai multe ori să te uiţi în jur când 
mergi. Vasele sparte de tine mă costă o avere. 

- M-am uitat. Doar că nu în jos. 

în ciuda durerii, Marcus zâmbi amar. 

-Ah. Defectul fatal din planul tău. 

Weller se opri din drum şi îşi înclină gânditor 
capul într-o parte. 

ŞI în sus am probleme. 

Marcus îl privi cercetător, ştiind că urma să-şi 
regrete întrebarea: 

„în sus? 

-. Oh, da. E incredibil de câte ori mă lovesc de 
crengile copacilor. 

Marcus îşi cuprinse capul cu palmele şi îşi sprijini 
coatele de 

genunchi. 

- De ce mă mai obosesc să te ţin în serviciul 


meu? 


-Nu o faceți, milord, spuse Weller, turnându-i o 
cantitate generoasă de coniac. Cred că m-atţi 
concediat din nou azi-noapte. 

-Atunci ce mai cauţi aici? 

- N-aţi putea funcţiona dacă plec, sir, spuse 
Weller, întinzându-i paharul cu un zâmbet slab. 

Precaut, Marcus dădu peste cap băutura, 
urmărindu-l pe Weller cum se îndrepta spre baie. 

-Aţi visat urât azi-noapte, milord? 

întrebarea îl trezi pe Marcus într-o clipă. Nu 
vorbea despre coşmarurile sale. Niciodată. 

-Da. 

Răspunsul monosilabic nu mai lăsa loc de 
discuţie. înainte ca valetul să apuce să insiste, 
Marcus se cufundă în apa fierbinte din cadă. Visele 
care îi bântuiau nopțile şi umbrele care îl urmau zi de 
zi erau treaba lui şi a nimănui altcuiva. Căldura îi 
pătrunse în oase, relaxându-i încheieturile înțepenite 
şi  netezind vechile cicatrici care deveniseră 
dureroase în timpul nopţii. Era obosit. Se săturase de 
viața lui, de poverile de care nu reuşea să scape. 
Obosit să se lupte mereu doar ca să-şi păstreze 
luciditatea. Obosit... atât de obosit. 

Marcus îşi cufundă fața sub apă, lăsând undele 
liniştitoare să-i mângâie cicatricile înainte să reiasă la 
suprafață. în fața ochilor îi apăruse o bucată de 
săpun deschis la culoare. Marcus luă săpunul şi un 
ştergar de la Weller, dar aşteptă în tăcere până când 
valetul se retrase înainte să înceapă să se spele. 
Făcea tot posibilul ca numeroşii lui servitori să nu-i 
vadă cicatricile, dar acceptase cu mult timp în urmă 
ideea că era inevitabil ca unul sau doi dintre ei să 
afle. 


Gândurile lui se întoarseră din nou la domnişoara 
Green. Se întrebă cum de o femeie atât de frumoasă 
ajunsese să se încurce într-o treabă atât de murdară. 
Se întrebă dacă domnişoara Green avea vreun motiv 
mai nobil sau era pur şi simplu mânată de lăcomie. 
Dacă ar fi fost să parieze, ar fi pariat pe lăcomie. 
Nimeni nu-i ajuta pur şi simplu pe alţii fără să se 
aştepte la vreo recompensă. Ideea era pur şi simplu 
ridicolă. 

Weller se întoarse cu un prosop cald, 
întrerupându-i şirul gândurilor. Marcus se cufundă din 
nou, apoi puse capăt băii 

atât de relaxante. îşi urmă  valetul cel 
neîndemânatic, şter- gându-se din mers. Weller 
merse la dulap să-i aleagă hainele, reuşind să nu se 
lovească decât de o masă Chippendale de import 
înainte să ajungă la destinaţie. 

-încă mai intenţionaţi să vă duceți la îndeplinire 
planul, milord? Sunt sigur că nu e un lucru înțelept să 
vă răpiți mireasa. 

Marcus se încruntă către valet, care era întors cu 
spatele. Weller îi spunea asta de o zi întreagă, în 
ciuda faptului că ar fi trebuit să-şi dea seama că o 
făcea degeaba. Hotărârea lui era luată şi n-avea de 
gând să şi-o schimbe. 

-A fost al naibii de greu până şi cu Anne să o 
conving să se mărite cu mine. A fost prostesc din 
partea mea să mă aştept ca ea să ajungă să ţină la 
mine. 

-N-a fost prostesc deloc! Multe fete de măritat se 
prefac inabordabile până reuşesc să prindă o partidă 
bună. Cel puţin aşa mi s-a spus. 

Marcus îşi stăpâni un zâmbet, înfăşurându-se cu 


un prosop. Valetul său îi era loial, o altă trăsătură de 
caracter pe care Marcus i-o admira şi pe care n-o 
descoperise încă la ceilalţi servitori. Majoritatea lor se 
temeau să nu-l supere cu ceva, să nu stârnească 
Bestia. Se simţea izolat, lucru care îl irita şi îi amintea 
încă o dată de moştenirea lăsată de tatăl său. 

Văzând că Marcus nu mai spune nimic, Weller 
continuă: 

-Şi dacă sunteţi prins? Chiar merită să răpiți o 
mireasă? 

Marcus îşi petrecuse întreaga viaţă apărându-şi 
sora de tatăl lor. N-avea de gând să se oprească 
acum. Deşi tatăl lor era mort de un an, prezenţa lui 
încă îi bântuia. 

Marcus clipi, alungându-şi gândurile negre şi 
sentimentele neplăcute pe care i le evocaseră 
acestea. Dăduse greş din nou; nu-şi mai putea apăra 
sora, fiindcă logodnica lui îl jucase pe degete. îşi 
dorea să fi anticipat o asemenea tragedie când 
domnul Hessler îl trimisese pe acel funcționar 
nenorocit la conacul Newport cu contractul de 
căsătorie. îşi dorea să fi ştiut dinainte ce avea să facă 
tatăl său. 

însă acum nu mai putea schimba nimic. Trebuia 
să se adapteze, să meargă mai departe, dar nu mai 
voia să aibă de-a face cu înalta societate ca să-şi 
caute o altă mireasă. Şoaptele. Privirile pe furiş. 

Femeile care se prefăceau a leşina. Nu, de data 
asta avea o metodă garantată să-şi găsească o soție 
pe care să o şi păstreze. Mulțumită domnişoarei 
Green. 

Se aşeză cu grijă într-un scaun mult prea mic 
pentru el ca să se lase bărbierit, spunându-şi acelaşi 


lucru pe care şi-l repeta în fiecare dimineață: să pună 
acel scaun pe foc în acea seară. 

Weller îi acoperi faţa cu cremă rece de bărbierit. 
Apoi scoase un brici proaspăt ascuţit şi-l îndreptă 
direct spre gâtlejul stăpânului său. Marcus îşi aminti 
de servitorul opărit şi de serviciul de ceai făcut țţăndări 
şi se grăbi să-i ia briciul înainte să se trezească cu 
gâtul tăiat. Scăpă repede de mustăţile groase, 
strâmbându-se puțin când briciul trecu peste 
cicatricile îngroşate şi albite de vreme. Cu cât 
petrecea mai puţin timp în fața oglinzii, cu atât mai 
bine. Cu ultima alunecare a briciului, Weller se opri 
dintr-odată, zâmbind larg, dar precaut. 

-Am uitat să vă spun, milord, că sora 
dumneavoastră e aici. 

. Poftim? 

Lady Caroline e aici. A venit de azi-dimineață. E 
o domnişoară atât de fermecătoare şi de frumoasă. ŞI 
părul ei - culoarea, lungimea... remarcabil. 

Marcus îşi simţi inima bătându-i nebuneşte în 
piept, cuprinsă de un amestec de teamă şi furie. „Nu, 
nu acum. Nu astăzi." 

_Dâ-o afară. 

CapitofuC4 

Negustorul povestea BESTIEI a spus; apoi 
întristat el s-a pus pe plâns. 

Frumoasa şi Bestia de Charles Lamb 

- Doar nu vorbiţi serios. E sora dumneavoastră! 

„Şi ştie de ce nu e bine-venită aici. 

- Milord, nici prin gând nu-mi trece să vă 
contrazic... 

-Atunci nu o face. 

Dar vă puneţi în pericol tot restul vieţii pentru 


siguranţa ei. Nu înţeleg. Trebuie să faceți împreună 
un efort pentru a rezolva problema. 

Marcus se duse la măsuţă şi îşi mai turnă un 
pabar de coniac. 

Era singurul lucru care îl ajuta să treacă cu bine 
de fiecare zi. îşi dădea seama cât de ironic era faptul 
că şi el, şi tatăl său beau prea mult, dar, în cazul lui 
Marcus, băutura alunga coşmarurile pe care whisky- 
ul tatălui său le crease. 

Prezenţa ei mi-ar aminti de lucruri pe care ar fi 
mai bine să le uit, şopti el. 

După această confesiune, Marcus dădu peste 
cap tot lichidul rămas în pahar. Apoi ridică paharul de 
cristal gol într-o rază de lumină ce se strecura printre 
draperii. Mici picături aurii | curgeau pe pereții 
străvezii,  strângându-se pe fund. Coniacul de 
contrabandă era cel mai bun. Trebuia sorbit încet, 
savurat cum se cuvine. Ce risipă. 

Marcus luă carafa şi îşi mai turnă un pahar, 
făcând tot posibilul să ignore prezenţa lui Weller. Nu 
putea da piept cu Caro acum. Deocamdată reuşise 
să păstreze secret față de Caroline testamentul 
tatălui său, dar asta doar fiindcă o ţinuse departe de 
el. Intenţiona să o ţină departe şi de-acum încolo. Ştia 
că era un gest egoist din partea lui, dar îi era ruşine 
de cum ar fi reacţionat dacă ar fi fost faţă în faţă cu 
ea. 

-Spune-mi să-mi scrie şi gata. 

Weller rămase locului cu o grimasă severă. 

-Ce s-ar întâmpla dacă aţi vedea-o, domnule? 

Marcus lăsă paharul din mână ca să îmbrace 
cămaşa apretată pe care Weller i-o întindea. 

„Ceva ce n-ai vrea să vezi a doua oară, spuse 


el. 

Valetul îl privi plin de compasiune, apoi merse la 
măsuța de toaletă de lângă dulap. De fiecare dată 
când se întâmpla acel lucru, Weller era cel care 
liniştea lucrurile. Marcus ajunsese să depindă de el, 
lucru de care nu era foarte încântat. Se întoarse 
înapoi la măsuţă ca să-şi mai toarne un pahar. Se 
îndrepta cu paşi mari spre acea stare de beţie care îi 
era deja cunoscută şi care îi amorțea sentimentele 
suficient cât să poată funcţiona în societate zi de zi. 

Marcus se crispa auzind din nou zgomot de sticlă 
spartă. Privi doar o clipă peste umăr ca să vadă ce se 
spărsese de data asta. Weller agăţase oglinda lui de 
mână, pe care nu o folosea niciodată, şi aceasta 
căzuse pe podea. în jurul ramei de argint era plin de 
cioburi de sticlă spartă. Oftând, Marcus se întoarse la 
ritualul său de dimineaţă. 

Weller apăru lângă el cu o pereche de butoni noi, 
privind timid cioburile de pe podea. 

-Uneori e o idee bună să vă înfruntaţi trecutul, 
milord. Aşa lăsaţi mai mult loc viitorului. 

-Nu, spuse Marcus, clătinând din cap. Trecutul 
trebuie să rămână îngropat. 

Gândurile lui începură să rătăcească într-o 
direcţie spre care nu voia să se îndrepte. Grăbit, se 
întinse după carafă ca să le alunge. Era atât de 
preocupat, că nu observă cum Weller rămase cu 
butonii în mână, holbându-se la silueta care apăruse 
în prag. 

- Ce i-aţi spune surorii dumneavoastră dacă ati 
putea, milord? întrebă el. 

Marcus clipi; alcoolul începea să-i încetinească 
judecata. 


„Ce Dumnezeu vrei să spui? 

Weller îi ţinu o haină maronie, iar Marcus o 
îmbrăcă peste umerii lui lați. 

- Dacă i-aţi putea spune orice fără să suferiți 
efectele... situaţiei dumneavoastră, ce i-aţi spune? 

„l-am spus deja prin scrisori tot ce am de zis. E 
mai bine pentru ea să stea în oraş cu prietenele ei, cu 
familia St. Leon. 

Marcus le era dator celor din familia St. Leon. 
Caroline făcuse cunoştinţă cu cea mai mică fată a lor, 
Althea, în şcoală. Se împrieteniseră imediat şi, prin 
urmare, familia o primea de multe ori pe Caroline în 
vacanțe şi vara. Din fericire, Caroline nu asistase la 
multe din atacurile de la beţie ale tatălui lor, iar 
Marcus era recunoscător pentru asta, mai ales după 
acel incident care o schimbase pentru totdeauna. 

- Mă îndoiesc că ar vrea să mă audă cum o bat la 
cap zi de zi, spuse el. 

„Dar problema, dragul meu frate, este că n-am 
avut onoarea de a decide asta eu singură. 

Marcus se întoarse. Lângă uşă stătea o versiune 
feminină a sa. Caroline, care avea acum douăzeci de 
ani, crescuse vizibil de când Marcus se autoexilase 
din viaţa ei. Purta o rochie de muselină verde, care îi 
scotea în evidență ochii verzi. Tinuta ei era 
completată de mănuşi lungi şi albe şi de o poşetă 
care îi atârna la încheietură. Părul blond, aproape alb, 
care semăna atât de mult cu al lui, era coafat elegant 
şi incredibil de lung, atârnându-i peste umăr şi 
amintindu-i de povestea cu Rapunzel. Era mai înaltă 
ca alte femei, dar, din fericire, nu la fel de înaltă ca 
majoritatea rudelor ei. Era încarnarea a tot ce era pur, 
curat şi cuviincios în ochii înaltei societăți. Rochia şi 


manierele ei erau impecabile. Părea că plutea în 
vreme ce se apropia de el, iar Marcus îşi simţi inima 
bătându-i tot mai tare. 

însăşi perfecțiunea ei îi reaminti cât de mult voia 
să o protejeze de un bărbat la fel cum fusese tatăl lor. 
De ceea ce suferise în acea noapte, cu atâţia ani în 
urmă, când se alesese cu toate acele cicatrice. Se 
luptase din răsputeri să o apere de tatăl lor în acea 
noapte. lar acum... dăduse greş şi nu era în stare să 
împiedice o căsnicie cu creatura aleasă de tatăl lor. 
Cum ar fi putut să o privească în ochi când nu făcuse 
decât să dea încă o dată greş? 

Pipăi în jur, căutând carafa cu gesturi la fel de 
neîndemânatice ca ale lui Weller, privind-o în ochi. 
Caroline se încruntă văzând ce căuta. 

- Cum poţi să te îneci în băutură zi de zi? De-asta 
am ajuns la un pas de-a fi ruinaţi? 

Tirada ei îl luă prin surprindere, făcându-l să se 
oprească. Amintirile pe care le ţinea închise de atâta 
vreme se opriră şi ele, ca nişte bestii îngheţate de 
spaimă. Surioara lui devenise nu doar femeie, ci şi o 
luptătoare, din câte se părea. Descoperirea îl 
neliniştea. 

- Ce insinuezi, draga mea soră? 

-Ce insinuez? Te întreb direct. Ne-ai falimentat 
averea cu viciile tale sau nu? 

-Singurul viciu de care sufăr este băutura. 
Marcus ura faptul că era nevoit să recunoască asta 
faţă de ea. Şi nu am habar despre ce vorbeşti. 

-Nu te cred. 

Marcus nu mai putea amâna următorul pahar. 
Pâda pe care şi-o crease cu atâta grijă începuse să 
se risipească rapid. Luă carafa, se îndepărtă de sora 


lui şi se întoarse cu spatele la ea. 

„întreabă-l pe Weller, spuse el. O să-ţi spună că 
singura mea dragoste este sticla. 

Valetul cel neîndemânatic, care strângea cu 
nonşalanţă cioburile de oglindă de pe podea în timp 
ce trăgea concentrat cu urechea, spuse prompt: 

_E adevărat, milady. 

Caroline pufni, încă nevenindu-i să creadă. îşi 
ridică poşeta şi începu să caute ceva înăuntru. în cele 
din urmă, găsi o bucată de ziar şi începu să o fluture 
în aer. 

-Atunci de ce se bârfeşte că ne-ai ruinat cu 
obiceiurile tale animalice? 

în ciuda tremurului pe care îl simțea deja în 
membre, Marcus reuşi să ridice din umeri. 

„Pentru că sunt Bestia, presupun. 

Marcus clipi, iar sora sa bătu din picior, făcând 
buclele care îi cădeau până pe şolduri să se 
cutremure. Caroline strânse pumnul,  mototolind 
hârtia. Dincolo de fațada de domnişoară, se 
ascundea o femeie puternică, iar Marcus era 
recunoscător pentru asta. înalta societate nu reuşise 
să-i răpească spiritul. Nu-i plăcea în schimb că nu 
mai vedea nici o urmă din fata pe care şi-o amintea 
el. Cea care avea mereu fața murdară de praf, părul 
ciufulit, ochii strălucind veseli în acele rare momente 
de libertate. Odată fusese lumina din bezna vieții lui, 
dar acum simpla ei prezenţă îl învăluia în umbră. 

_De ce trebuie să fii aşa dificil? Caro miji ochii 
văzându-l cum ia o înghiţitură zdravănă. Şi termină cu 
asta! 

„Cât de mult aş vrea", se gândi el. 

Dura prea mult să se îmbete din nou. Fără aburii 


alcoolului nu era în stare să se lupte încă o dată cu 
trecutul. Tremura din toate încheieturile şi abia se mai 
ținea pe picioare. îşi simțea fruntea transpirată, 
simțea că se sufoca de căldură. Ştia ce urma; era 
doar o chestiune de timp până să paralizeze cu totul. 
Apoi avea să fie învăluit din nou de focurile iadului şi 
să rătăcească prin groaza trecutului ore în şir. 

Marcus îşi luă batista de pe masa de toaletă, 
dintre celelalte lucruri. îşi tamponă fruntea, încercând 
să se concentreze asupra siluetei agitate a lui 
Caroline. 

Brusc, ochii ei se umplură de lacrimi. 

-Ştiu că nu-ți mai pasă de mine, Marcus, dar 
credeam că mi-ai pus deoparte o zestre, dacă tot vrei 
să scapi de mine. Acum nu mă mai pot mărita! 

Marcus voia să o liniştească, să-i spună cât de 
mult o iubea, dar nu reuşea să rostească nici un 
cuvânt. îşi simțea limba îngroşată. 

Weller întrerupse tăcerea, aruncând cioburile 
oglinzii într-un coş de gunoi. Zgomotul făcut când 
acestea se izbiră de pereţii şi de fundul coşului 
răsună în întreaga cameră. Câteva cioburi aterizară 
pe lângă şi se înfipseră în covor. Weller se încruntă 
spre ele, apoi îşi drese glasul. 

- îmi cer scuze, milord, dar, dacă-mi permiteţi, v- 
aş îndemna să vă uitaţi la bucata de ziar pe care 
Lady Caroline a mototolit-o de nerăbdare. 

Marcus clipi, privind spre bucata de hârtie pe 
care Caroline nu se obosise să i-o întindă. Sora lui 
netezi hârtia cu degetele înmănuşate. începu să se 
plimbe prin cameră cu paşi furioşi şi cu chipul înroşit, 
recitând cu glas tare: 

-„Autoarea acestui articol a descoperit cea mai 


siropoasă bârfă, care a luat întreaga Londră prin 
surprindere de joi încoace. Stând lângă bolul cu 
punch la balul dat de Lady Shelton ieri-sea- ră, 
studiind rochia albastră purtată de sus-numita Lady 
S., am auzit din întâmplare o conversaţie. Autoarea n- 
ar face niciodată gestul atât de josnic de a trage cu 
urechea, dar cine strigă trebuie să se aştepte să fie 
auzit şi de alţii. Zvonul, dragi cititoare, este că un 
anume Lord B., logodit până nu de mult cu 
domnişoara Anne Newport, are mari probleme. Dacă 
nu se însoară cu o moştenitoare, familia sa va fi 
ruinată! Dragi cititoare, încuiaţi-vă uşile şi păziți-vă 
fetele, să nu cumva să cadă în ghearele murdare ale 
Bestiei!" Caroline se opri din citit, îl privi. Cum explici 
asta? 

-Nu pot. 

„Altfel ar trebui să-i spun şi de logodnă." 

-Ştiam eu! Tu ne-ai ruinat. Când vin 
recuperatorii? Poate reuşesc eu să fac ceva. Am 
relaţii, să ştii... 

Caroline continuă să bolborosească pănă când 
Marcus se înfurie destul cât s-o întrerupă: 

-Caroline! Nu pot să-ți explic asta fiindcă nu 
suntem ruinaţi! E o minciună. 

Sora lui se opri şi îi aruncă o privire 
neîncrezătoare. 

-Atunci de ce se spun lucruri atât de groaznice? 
Acum nu mai pot să mă mărit până nu dovedesc că 
suntem la fel de bogaţi ca înainte. 

Alcoolul nu reuşi sâ-i stingă furia lui Marcus. Ştia 
de unde pornise acest zvon. Ştia exact cine era de 
vină. 

La naiba cu Anne! Nu era suficient de grav că îl 


părăsise. Trebuia să se şi răzbune fiindcă fusese 
obligată să se mărite cu el. George, funcţionarul, îi 
spusese probabil totul. 

Amintindu-şi de testamentul tatălui său, George 
îşi pierdu complet controlul. încheieturile îi înțepeniră, 
iar muşchii îi îngheţară, ţintuindu-l locului. Gândurile i 
se întoarseră spre acel abis întunecat din sufletul lui. 

-Cum ai de gând să rezolvăm problema, 
Marcus? Caroline se încruntă văzând că fratele ei nu 
răspunde. Se opri brusc şi îl privi pe Marcus, care 
stătea suspect de nemişcat, cu o privire goală. 
Marcus? 

îngrijorată, Caroline se apropie. Silueta lui înaltă 
era nemişcată, cu toți muşchii încremeniţi. Caroline 
simți un fior pe şira spinării. înghiţi un nod, 
stăpânindu-şi teama, şi se apropie până când ajunse 
în fața lui. Simţindu-se cu totul deconectată de ceea 
ce se întâmpla, îşi văzu mâna întinzându-se, 
mângâind pielea arzătoare a fratelui său. Marcus nu 
se mişca. îşi simţi buza de jos tremurând, de parcă 
redevenise o fetiță de doar cinci ani care fugea de 
bastonul tatălui lor. 

îl împunse uşor pe Marcus, studiindu-l atentă. 
Părea să nici n-o fi văzut apropiindu-se. îl strânse de 
braţ şi mai tare. Trupul lui începu să se clatine. Caro 
sări înapoi şi îşi acoperi gura cu o palmă ca să nu tipe 
îngrozită. Marcus se clătină agonizant de încet, 
înainte şi înapoi, până când picioarele îi cedară. Se 
prăbuşi pe podea, aterizând la câţiva centimetri de 
cioburile de pe covor, apoi începu să se zbată. Trupul 
lui era cutremurat de spasme. 

Caroline nu mai reuşi să-şi stăpânească tipetele. 
Avea ochii plini de lacrimi. 


-Marcus! Weller, ajută-l! 

Caroline încercă să-l îndepărteze pe fratele ei de 
cioburile de sticlă, gâfâind din pricina efortului. Se 
strădui să-l prindă de încheieturi şi să-l ţină locului, 
dar el se izbi de ea, tăindu-i răsuflarea. Caroline simţi 
un gust sărat pe buze şi îşi dădu seama că plângea 
în hohote. 

- Opreşte-te, Marcus! 

Bărbatul scoase un geamăt. Caroline se trase 
înapoi, dându-şi seama că nu putea face nimic pentru 
el. O pereche de braţe calde o prinseră de talie, 
ridicând-o de pe podea şi ajutând-o să-şi revină. Fără 
a sta pe gânduri, Caroline îl îmbrăţişă pe bărbatul 
care o sprijinea. 

Ca prin vis, se lăsă condusă afară din cameră şi 
văzu alte persoane intrând. Weller o duse în salonul 
privat al familiei. Sună din clopoțel, chemând un 
servitor care să aducă ceaiul. Caroline nu se opri din 
tremurat decât după ce primi o ceaşcă de ceai 
fierbinte. Ignorând farfurioara, cuprinse cana de 
porțelan cu mâinile, bucurându-se de fierbințeala care 
îi încălzea degetele îngheţate prin mănuși. 

în fața ochilor îi apăru o batistă, ca un steag alb 
fluturat în semn de predare. Caroline primi pătratul de 
pânză, încercând să-şi revină. Trebuia să preia 
controlul şi să se asigure că fratele ei avea să fie 
îngrijit cum se cuvine şi nu lăsat de izbelişte să se 
zbată pe podea. Măcar atât putea face după câte 
suferise Marcus în copilărie din cauza ei. Era pe cale 
să dea ordin servitorilor să cheme un doctor, când 
valetul se aşeză pe fotoliul de lângă al ei. Privirea lui 
Weller părea să-i pătrundă până în străfundurile 
sufletului, iar expresia lui era serioasă. Caro îl privi pe 


bătrânul gentleman, văzând că părul lui brunet 
începea să încărunţească şi că în jurul ochilor şi al 
gurii avea riduri adânci, semne ale unei vieți grele. 

-N-aţi mai văzut niciodată o asemenea scenă, 
milady? întrebă el, cu un calm care o şoca. 

-Bineînțeles că nu! Ce-i cu el? Cine are grijă de 
el? Aţi chemat vreun doctor? 

Privirea lui Weller rămase pironită asupra ei. 

Mă numesc Michael Weller, milady. Cred că 
lordul v-a scris despre mine. 

Acum, că îşi revenise, Caroline ajunsese la 
capătul răbdării. îşi lăsă ceaşca de ceai pe masă. Nu 
era momentul să bea. Fratele ei avea nevoie de ea. 

-N-am timp de politețuri, spuse ea. Trebuie să 
mă întorc la Marcus! Când ajunge doctorul? 

Weller rămase nemişcat. 

- Nu va veni nici un doctor, spuse el. 

Caro sări în picioare. 

-Poftim? Marcus are nevoie de un doctor, 
imediat! 

Caroline îşi ridică poalele, pregătindu-se să 
alerge la doctor ea înseşi, dacă era nevoie, dar vocea 
ascuțită a lui Weller o țin- tui locului. 

- Stati jos. 

Caroline se aşeză. 

- Marcus va fi dus în pat. Servitorii au grijă de el. 
Ştim ce să facem ca să-i fie bine. Nu vă faceţi griji, vă 
rog. Daţi-mi voie să explic, milady. 

-Dacă nu sunt mulțumită de explicația dumitale, 
voi chema imediat un doctor. 

-Cum doriţi, milady. Valetul înclină din cap o 
clipă, iar, când îşi ridică privirea, Caroline îi simți 
pentru prima oară tristețea din ochi. Fratele 


dumneavoastră suferă din cauza amintirilor. 

-Nu înțeleg. Cum pot câteva amintiri să provoace 
un asemenea episod? 

- Lordul suferă din cauza celor întâmplate în 
copilărie, milady, în unele zile se simte mai bine, dar 
amintirile îl urmăresc peste tot, ca propria lui umbră. 
Uneori se întâmplă lucruri care le readuc la suprafaţă, 
iar atunci se lasă copleşit de ele. Acum are nevoie de 
linişte şi de odihnă ca să-şi revină. 

Caroline nu spuse nimic, înăbuşindu-şi propriile 
ei amintiri care amenințau să dea năvală. Ştia că 
fratele ei suferise groaznic cât timp ea era ascunsă în 
siguranţă la familia St. Leon. 

. Marcus a suferit mult mai mult decât mine, 
spuse ea. 

-Ştiu, zise Weller, ridicând din umeri. 

-Atunci ştii că are nevoie de un doctor. 

Valetul miji ochii. 

-Să ajungă în Bedlam? se răsti el. Ştiţi ce se 
întâmplă cu pacienții de-acolo? 

Caroline nu ştia, dar tonul pe care i se vorbise îi 
strânse stomacul. 

-îi leagă cu lanţuri de perete şi le dau să bea 
laudanum cu forța. Uneori îi folosesc ca să încerce 
noi medicamente. Norocoşii mor repede. Fratele 
dumneavoastră are un titlu nobiliar, deci nu ar avea 
un asemenea noroc. 

Caroline simţi cum sângele îi fuge din obraji. Nu 
ar fi permis niciodată să i se întâmple aşa ceva lui 
Marcus. Semăna prea mult cu ceea ce le făcuse tatăl 
lor. 

„Dar nu-l putem lăsa aşa! 

-Episoadele nu se întâmplă prea des, milady. 


Când lordul era logodit cu domnişoara Anne, nu s-au 
întâmplat deloc. Cred că lordul se gândea că 
domnişoara Anne avea să-l accepte în cele din urmă, 
că urma să ducă în sfârşit o viață normală - cu cineva 
care îl iubeşte pentru cine este şi care să-i ofere în 
cele din urmă o familie. Dar apoi ştiţi ce s-a întâmplat. 
Valetul se opri o clipă. Din nefericire, când vede ceva 
care îi aduce aminte de trecutul său, amintirile îi 
provoacă un nou atac. Valetul îşi întoarse privirea. 
Astăzi, acel ceva aţi fost dumneavoastră. 

Caroline se simţi cuprinsă de un val de ruşine şi 
vinovăţie, amestecate cu furie. Nu era suficient de rău 
că trebuia să trăiască zi de zi ştiind că fratele său 
arăta ca o bestie din cauza ei? Acum trebuia să 
trăiască ştiind că Marcus nu o ignora fiindcă nu-i mai 
păsa de ea, ci fiindcă pur şi simplu nu suporta să o 
vadă. Simţi lacrimi arzându-i în colțul ochilor. Aşeză 
ceaşca pe masă, apoi îşi tamponă pleoapele cu 
batista lui Walter, străduindu-se să nu plângă. 

lar eu credeam că mă urăşte din cauza 
lucrurilor pe care le-a făcut ca să mă protejeze, spuse 
ea cu o voce slabă, înăbuşită. Din cauză că a suferit 
atât de mult. 

Lordul nu v-ar putea uri niciodată, milady. Ar 
renunţa până şi la propria lui fericire doar ca să vă 
ştie în siguranţă. 

- Dar a renunţat deja la atât de multe! exclamă 
Caroline. 

Weller îşi ridică privirea spre dormitorul 
stăpânului său. Dădu să spună ceva, apoi ezită. Oftă 
resemnat şi o privi din nou pe Caroline, zâmbindu-i 
trist. 

E alegerea lui, milady. 


Caroline strânse neliniştită batista delicată în 
mâini, abia simțind materialul moale prin mănuşile din 
piele de ied. 

Şi cum rămâne cu alegerile mele? întrebă ea. 

Expresia înţeleaptă de pe chipul valetului se 
întunecă. îşi drese glasul, apoi răspunse pe un ton 
calm, liniştit: 

-Trebuie să aveţi încredere în fratele 
dumneavoastră. Acum, că v-am cunoscut, înțeleg de 
ce este gata să facă orice ca să vă protejeze. 

„Domnule Weller, ce vrei să...? 

Conversaţia lor fu întreruptă de o bătaie la uşă. 
Un servitor intră, se înclină spre Caroline şi le spuse 
amândurora: 

- Lordul s-a întins în pat şi doarme. 

Caroline se linişti într-o clipă auzindu-l. Fusese 
atât de îngrijorată. Se lăsă moale pe fotoliu şi închise 
ochii. 

„De asemenea, adăugă servitorul către Weller, a 
sosit o scrisoare de la G. Green Books. Să o las în 
biroul lordului? 

- Cred că va vrea să o citească imediat ce se 
trezeşte. Du-o în camera lui, răspunse Weller, apoi se 
întoarse spre Caroline. îmi cer scuze că vizita 
dumneavoastră s-a încheiat aşa, milady. 

- Nu e nevoie. 

Acum, că ştia că fratele ei avea să fie bine şi 
aflase că familia ei nu era ruinată, după cum se 
zvonea, Caroline îşi dădu seama că venise timpul să 
plece. îşi strânse lucrurile şi se îndreptă spre uşă. 

-După cum mi-ai sugerat, voi avea încredere în 
Marcus... deocamdată. 

Marcus deschise încet ochii. Lumina slabă a serii 


îi colorase dormitorul în nuanţe de roz şi auriu. îl 
durea tot corpul. Tâmplele îi zvâcneau şi muşchii îi 
înțepeniseră. Cu o încetineală agonizantă, începu să- 
şi dezmorțească încheieturile, mişcându-le cu grijă 
într-o parte şi în alta. La jumătatea exerciţiului, 
Marcus descoperi o scrisoare pe noptieră. întinse un 
braţ obosit, încordat, şi apucă 

plicul. Adresa era scrisă cu litere elegante, 
feminine. Privirea lui obosită descifra cuvintele scrise 
cu cerneală neagră. Domnişoara Green îi trimisese 
un răspuns. 

Pe de o parte, Marcus spera că domnişoara 
Green îl refuzase. Dacă spusese „nu“, atunci putea 
da vina şi pe ea pentru situaţia lui Caroline, aşa cum 
o învinuia şi pe Anne. Putea învinui pe oricine, mai 
puţin pe adevăratul vinovat - nimeni altul decât el 
însuşi. Dacă ar fi făcut ce i se ceruse cu ani în urmă, 
ar fi salvat-o pe Caroline de furia tatălui său. 

Cu degete încă înțepenite, tremurând de efort, 
Marcus atinse pecetea din ceară verde. Ura că 
ajunsese să bea la fel de mult ca tatăl său, dar nu se 
putea opri, fiindcă altfel amintirile l-ar fi copleşit. Ura 
că era nevoit să facă aşa ceva. Nu voia să răpească 
viitorul unei fete nevinovate, dar urma să o facă 
fiindcă nu avea de ales. 

Răsuflă adânc, apoi rupse pecetea. Foşnetul de 
hârtie  despăturită sparse tăcerea sinistră din 
încăpere. 

Marcus îşi simţi inima bătând nebuneşte şi 
stomacul i se răsuci dureros cu fiecare cuvânt. 
Scoase un geamăt tremurat şi lăsă scrisoarea 
deschisă să-i cadă pe piept, apoi îşi acoperi ochii cu 
palmele, încercând în zadar să se ascundă de 


întreaga lume. Sentimentele îi apăsau dureros 
pieptul, făcându-l să ofteze amarnic din rărunchi. 
După câte se părea, urma să aibă multe de făcut 
înainte de miezul nopții. 

CapitolulS 

Cu fiecare pahar, simțea cum teama îi dispărea. 

Pas cu pas, curajul tot creştea, 

(Dar tot spera să nu dea greş). 

Frumoasa şi Bestia de Charles Lamb 

Danni cobori din trăsură fără a băga în seamă 
treapta de fier. Degetele ei alunecară de-a lungul uşii 
din stejar lustruit. Lăsă 

să-i scape clanța din metal neted, cu gândurile 
învârtejindu-i-se. Metalul era îngheţat, rece, ca ochii 
marchizului. O furie reînnoită o sufoca. Trânti uşa, 
făcând întreaga trăsură să se clatine. La naiba cu 
marchizul! 

Phillip, un bărbat înalt şi slab, cu păr brunet şi 
ochi negri, îi aruncă de pe capră o privire ofensată. 
Acest tânăr pios, care servea acum pe post de vizitiu, 
nu era deloc mulțumit de poziția în care se afla 
stăpâna sa. Ce mai conta o clanţă ruptă pe lângă lista 
întreagă de lucruri cu care îl supărase? 

Danni nu l-ar fi implicat deloc în asta, dar John, 
bărbatul care îi conducea de regulă trăsura, încă nu 
se întorsese din călătoria cu Anne Newport şi 
George. Danni scrâşni din dinţi, blestemând-o. Anne 
îi zguduise din temelii viața ei organizată; din vina ei, 
Danni era acum victima unui şantaj. Niciodată nu şi- 
ar fi închipuit că avea să sufere atât de mult ajutând 
pe cineva să-şi găsească fericirea. 

Phillip tuşi ostentativ de tare. Danni se încruntă 
spre el, iar vizitiul îşi ridică nasul şi spuse: 


-Tatăl dumitale nu m-ar ierta niciodată să ştie că 
te ajut cu asta, domnişoară Strafford. 

-Atunci nu-i spune. 

- Cum să pleci îmbrăcată în pantaloni bărbăteşti? 
Ce ar zice mama dumitale? 

Phillip greşise aducând vorba despre mama lui 
Danni. Danni respiră adânc de câteva ori. Se 
săturase de comentariile lor. îl ameninţase deja că 
avea să fie concediat dacă nu făcea ce i se spunea, 
iar acum Danni avea de gând să îşi ducă 
ameninţarea la îndeplinire. Urma să o facă imediat ce 
termina cu marchizul. De regulă, nu o deranja când 
servitorii îşi exprimau o opinie, dar Phillip o agasa de 
multă vreme. 

Danni se îndepărtă de trăsură, privind în jur şi 
bucurându-se de libertatea de mişcare pe care i-o 
ofereau pantalonii. Locul în care îşi dăduse întâlnire 
cu marchizul era numai bun ca să-şi lase trăsura. 
Luminile erau suficient de slabe cât să îi ascundă de 
trecători, iar aleile din preajmă duceau în direcții 
diferite dacă dintr-un motiv anume se vedeau nevoiți 
să fugă de urmăritori. 

îşi dorea ca Hu să fi fost aici. El o însoțea de 
regulă peste tot. De data asta însă, Danni nu voia să-i 
implice pe Hu şi pe Annabel. 

Amândoi i-ar fi pus prea multe întrebări şi ar fi 
încercat să o facă să se răzgândească. lar dacă 
Danni era prinsă, cei doi i-ar fi devenit complici şi ar fi 
avut de suferit la rândul lor. Cât despre Phillip, ei 
bine, la cât de enervant era în seara asta, merita să 
sufere. Era cel mai bine ca Annabel şi Hu să nu ştie 
nimic şi să fie, prin urmare, în siguranţă. Astfel, 
amândoi puteau nega cu conştiinţa curată că ştiau 


ceva despre intenţiile lui Danni. 

Danni tocmai ridica piciorul unuia dintre cai ca să 
cerceteze cârpele din jurul copitelor, când sunetul 
unei trăsuri care se apropia o făcu să privească în jur. 
O trăsură fără nici un însemn, trasă de patru cai, 
tocmai dădea colțul. Vizitiul încetini şi trase lângă 
marginea drumului. Uşa trăsurii se deschise, dând la 
iveală o pereche de picioare lungi, masculine. Goliat, 
în forma lui aristocrată, ieşi dinăuntru. Danni pufni 
arogant văzând că folosise scara. Uşa se închise în 
urma lui şi trăsura plecă mai departe, iar ritmul 
copitelor nu îşi schimbă cadenţa decât o clipă. 

Danni îşi încrucişă braţele şi intră într-un cerc de 
lumină. Paşii marchizului răsunară pe strada pietruită. 
Când ajunse la marginea cercului de lumină, păru să 
ezite. Danni nu avea de ce să fie politicoasă de data 
asta. 

- Vino la lumină. N-am chef să stau de vorbă cu o 
umbră. 

Aristocratul scoase un mârâit gros, apoi pâăşi 
înainte, oprin-du-se mult prea aproape, de parcă ar fi 
provocat-o să tipe de spaimă. 

Danni nu scoase nici un sunet. 

Dar Phillip da. 

Ochii lui înghețaţi, pe care Danni şi-i amintea atât 
de limpede, îl studiară o clipă pe vizitiu, apoi se 
întoarseră la ea. Cicatricile lui profunde încă o 
speriau, deşi avusese timp să le cerceteze şi cu o zi 
în urmă. însă teama nu o mai paraliza. în schimb, îl 
blestema în gând cu înverşunare. 

- Mă mir că ai venit. 

- Da, spuse Danni, privindu-l în față şi ignorându-i 
expresia uşor batjocoritoare. Şi eu ar trebui să-ţi spun 


că n-am avut de ales. Hai să terminăm cu 
platitudinile. Ştiai că vizita ta va duce la asta. 

Marchizul se înclină puţin. Cicatricea de pe buză 
îi făcea rânjetul să alunece într-o parte. 

. Da, ştiam, răspunse el. 

Aburii de alcool o izbiră în faţă, făcând-o să 
exclame: 

-Eşti beat! 

El surâse dispreţuitor, cu ochii sticlind. 

-Ba chiar deloc. 

Danni îl privi îngrozită. Era pe cale să comită o 
infracțiune, alături de un complice care era, fără nici o 
urmă de îndoială, nebun. 

- Mergem? 

Marchizul îi întinse braţul cu un gest cavaleresc, 
însă Danni nu se lăsă păcălită. Pufni, ridicându-şi 
bărbia. 

-Nu e cazul să o faci pe gentlemanul. Uiţi că ştiu 
cine şi ce eşti de fapt. 

Ochii de culoarea frunzei ai marchizului 
înghețţară. Scrâşni din dinţi. încuviințând scurt, îşi lăsă 
brațul să cadă. 

„Doar nu ai de gând să mergi cu el? 

Danni făcu o grimasă auzind vocea piţigăiată a 
vizitiului ei, venind de sub trăsură. Aparent, Phillip se 
ascunsese acolo când marchizul ieşise la lumină. 
Danni începea să se întrebe dacă nu cumva ar fi fost 
mai bine să angajeze un alt vizitiu pentru acea seară. 
Nici nu îndrăznea să se gândească la reacţia lui 
Phillip dacă apărea vreo problemă pe drum. 

- Ba da, Phillip, oftă exasperată Danni. 

Celălalt idiot de lângă ea scoase un sunet 
înfundat de dezgust. 


-Cine e imbecilul? întrebă marchizul. 

El e vizitiul nostru. 

-Nu eşti amuzantă absolut de loc, domnişoară 
Green. Unde este John? 

-Nici nu încercam să par amuzantă. John încă e 
pe drum, cu fosta dumitale logodnică, care a început 
să-mi dea mari bătăi de cap. 

- Perfect de acord cu dumneata. 

Danni îl privi surprinsă pe marchiz şi îl văzu 
cercetând-o cu aceeaşi expresie - un respect precaut 
-, apoi îşi feriră amândoi privirea. Marchizul începu să 
cerceteze atent împrejurimile; Danni deveni brusc 
interesată de zgârieturile de pe cizme. Nu voia să se 
trezească împărtăşind părerile celui care o şantaja. 

-Ah! Uită-te la mine! Uniforma mea cea nouă e 
plină de praf, spuse Phillip cu o voce plângăcioasă 
care o enervă iarăşi pe Danni şi ieşi din 
ascunzătoare. 

Lui Danni îi venea să-şi dea ochii peste cap. 
Oare la ce se aşteptase? Plonjase sub trăsură - doar 
nu credea că ăla era cel mai curat loc în care se 
putea ascunde. încercă să-şi amintească de ce îl 
angajase pe Phillip. în nici un caz fiindcă avea cine 
ştia ce caracter remarcabil. 

-Îți interzic să-l urmezi pe acest... golan! spuse 
Phillip, ridi- cându-şi nasul cârn şi mai mult. Dacă 
tatăl dumitale... 

„Phillip, îl întrerupse Danni. 

Vizitiul se încruntă, dar ştia prea bine care erau 
riscurile. Până acum, Danni reuşise să-şi țină secretă 
identitatea şi nu-l implicase nici pe tatăl său. 
intenţiona ca lucrurile să rămână aşa, iar ăsta era un 
motiv în plus să scape de Phillip cât mai repede. Mai 


mult ca sigur că vizitiul era în stare să spună lucruri 
pe care marchizul nu le dorea cunoscute. 

-Un tată? Ce caută o escroacă ca tine cu aşa 
ceva? întrebă Marcus pe un ton baţjocoritor. Mă 
întreb ce fel de bărbat a crescut o asemenea fiică. 

Danni se întoarse spre duşmanul ei. 

„Pot să suport orice insulte consideri că aş 
merita, dar să nu îndrăzneşti să vorbeşti urât despre 
familia mea. Ne-am înţeles, milord? 

Marchizul se aplecă spre ea, apropiindu-se şi 
mai mult. Ochii lui de culoarea jadului, atât de 
seducători, străluciră. De data asta însă, Danni nu 
mai simţi teamă, ci un alt fel de nelinişte care îi tăia 
răsuflarea. 

-Spre deosebire de majoritatea celor din lumea 
bună, draga mea micuță, eu înțeleg foarte bine 
legăturile de sânge. 

Timpul păru să se oprească în loc. Marchizul era 
atât de aproape. Danni se întrebă cum de un bărbat 
atât de respingător o fascina dintr-odatâ. Se priviră în 
ochi, secundă după secundă, şi Danni văzu o urmă 
de emoție în ochii lui ca de jad. Regret? Dorinţă? 
Omenie? Sentimentul trecu prea repede ca Danni 

să îl identifice, strivit de marchiz într-o clipită. 
Danni rămase confuză, speriată. 

Apoi, Philip scoase un mormăit nervos, 
smulgând-o din reverie. Danni făcu un pas înapoi, 
apoi altul, dându-şi seama cât de aproape fuseseră 
unul de celălalt. Clătină din cap ca să-şi limpezească 
gândurile. Bestia din fața ei era un simplu infractor 
care avea de gând să răpească o fată. Cu siguranţă, 
nu era om. 

- E târziu deja. N-ar trebui să vă grăbiţi? 


Marchizul încuviință spre Phillip. 

-Are dreptate, spuse el. Timpul e preţios; nu ne 
putem permite să-l pierdem cu certuri inutile. 

Danni nu se lăsă jignită. Marchizul o mustra ca 
un copil, deşi el era cel care pornise discuţia. Se 
întoarse la trăsură cu paşi voit mici şi scoase un 
săculeţ de pânză pe care şi-l prinse peste umeri. 
Marchizul îi aruncă o privire curioasă, apoi o conduse 
pe o alee din partea cealaltă a trăsurii. 

_Pe cine o să... împrumutăm? şopti Danni. 

- Nu e nevoie de eufemisme. Vom răpi pe cineva. 

-Aş prefera să nu spun asta, mulțumesc. 

Aşteptând un răspuns, Danni observă 
nerăbdătoare că părul încâlcit al marchizului se 
clatină dintr-o parte în alta. 

-Ei bine? 

- O vom răpi pe una din surorile Foley-Foster. 

-Vai, Dumnezeule! Dintre toate fetele pe care le- 
ai fi putut... împrumuta! 

- De ce, ce-i cu ele? Am auzit că sunt puţin 
ciudate, dar sunt suficient de bogate. 

-Tatăl lor este lord mare-amiral, la naiba! şuieră 
Danni. 

„Să nu mai vorbim despre faptul că e prieten bun 
cu tata." Danni înghiți dureros un nod, sperând ca 
fetele să nu o recunoască, deşi se întâlniseră de 
multe ori la seratele date de tatăl său. 

„Ştiu. 

Danni se opri, refuzând să mai facă vreun pas. 
Marchizul o privi provocator peste umăr. 

„Ce e? Ţi-e teamă că amiralul îşi va aduce 
navele pe uscat ca să te urmărească? 

_De fapt, mă întrebam cum de cineva atât de 


slab la minte a fost în stare să-mi descopere 
afacerea. 

Genele lui coborâră puţin, semn că replica îl 
nemulțumise. în- tr-un gest scandalos, scoase din 
buzunar o ploscă mică, de argint. Desfăcu capacul şi 
luă o înghiţitură. 

- Putem continua, te rog? 

- Ne riscăm viețile, şi dumneata te-ai trezit să bei! 

- Poţi să crezi ce vrei. Dar faptul că-mi tot spui că 
sunt beat nu înseamnă că ai dreptate. Să ne mişcăm. 

Deşi nu mai avea nici o speranţă, Danni mai făcu 
o ultimă încercare de a-l opri de la o asemenea 
greşeală. Era însăşi viaţa lui la mijloc. Şi a ei. 

-Trebuie să fie şi altcineva, o cu totul altă 
persoană! Eu n-am nici un cuvânt de spus în legătură 
cu asta? 

Paşii marchizului ezitară. întoarse capul, de 
parcă ar fi vrut să-şi ascundă cicatricile de ea. Dar 
era imposibil. Cu siguranţă Danni îşi imagina ceva ce 
ar fi vrut să vadă. 

Marcus îşi drese glasul şi porni mai departe. 

- Eu sunt cel care se va căsători cu ea, spuse el. 

„lar eu sunt cea care te ajută să o ră... să o 
împrumuţi. 

Marcus scoase un mârâit văzând că Danni încă 
nu era în stare să spună acel cuvânt. 

_Să o răpesc, vrei să spui. Tu eşti motivul 
nefericit pentru care s-a ajuns aici. Prin urmare, tu 
trebuie să-mi oferi mijloacele de a obține această 
fată. 

„Ei bine, am făcut ce mi-ai spus. Pot să plec 
acum? 

-Nu fi ridicolă. încă n-am scos-o din casă. Doar 


n-ai de gând să mă laşi singur cu vizitiul cel netot. 

Danni simţi un val apăsător de furie. Era sigură 
că faţa i se înroşise cu totul. 

„Şi ce ai de gând să faci cu amiralul? Presupun 
că plănuieşti să mergem şi să-i cerem pur şi simplu 
să ne-o dea pe fiica lui. 

Marchizul îi aruncă o privire ucigătoare. Radia 
din nou o aură de putere abia stăpânită. 

-Amiralul se întoarce dintr-o călătorie mâine. 
Dacă vrem să reuşim asta, trebuie să o răpim în 
seara asta. Acum sau niciodată. 

Cuprinsă un nou acces spasmodic de furie 
neajutorată, Danni se lovi cu pumnul peste coapse. 
Povestea îngrozitoare în care se vârâse îi scăpase de 
sub control. Nu avea de ales. Trebuia să facă asta, 
altfel tatăl ei, contele şi, probabil, Annabel şi Hu ar fi 
ruinați cu toţii. Şi ce s-ar alege de dragul de Simon? 
Danni scrâşni din dinţi şi gemu: 

-Atunci hai să terminăm odată. 

Danni porni înainte cu paşi hotărâți, răsunând 
de-a lungul întregii străzi înguste, pavate cu piatră. 
Cerul era limpede în seara asta şi părea că nu avea 
să plouă. Pereţii de cărămidă care se întindeau de-a 
lungul străzii erau din ce în ce mai deschişi la culoare 
pe măsură ce se îndepărtau de mizeria din stradă. Nu 
era o alee pe care te-ai fi aşteptat să o găseşti în 
acest cartier scump din Londra. 

Danni îşi simţi inimabătându-i mai repede. 
Eraatât de speriată, atât de neajutorată. încă nu-i 
venea să creadă că era pe cale să facă aşa ceva. Nu 
conta că, în clipa în care marchizul şi presupusa lui 
mireasă plecau cu trăsura, Danni plănuia să-i 
trezească pe toți membrii casei. Dacă acest bărbat îşi 


închipuia că Danni avea de gând să-i permită să-i 
distrugă viitorul unei fete sărmane, se înşela amarnic. 
Buzele ei se ridicară uşor, savurând deja expresia 
uluită a marchizului când avea să fie prins de 
autorități. 

-De ce zâmbeşti? 

Danni se smulse din visare şi întâlni privirea 
severă a marchizului. 

. Nu zâmbesc absolut deloc, milord, spuse ea, 
ridicând bretelele săculeţului din spate ca să le aşeze 
mai bine. 

Mişcarea ei sugera că spusese tot ce avea de 
spus, dar bineînţeles că Bestia era un nobil arogant. 

-Atunci cum numeşti tu faptul că buzele tale se 
ridică la colţuri şi ochii tăi radiază veselie? 

- încruntătură. 

Marchizul o privi de parcă înnebunise. Danni era 
întru totul de acord cu asta. Se simţea la un pas de o 
criză de isterie. 

- Cred că eşti unul dintre cei mai ciudaţi oameni 
pe care i-am întâlnit vreodată, domnişoară Green. 

Ceva din tonul lui o făcu să nu-i dea răspunsul 
obraznic la care se gândise. larăşi o privea aşa. Aşa 
cum o privise în librărie. Marchizul semăna cu un 
animal sălbatic. Statura lui impunătoare şi cicatricile îl 
făceau să arate îngrozitor, dar în acelaşi timp îi putea 
vedea o vulnerabilitate înfometată. Era un contrast 
imposibil de înțeles. O fascina pe Danni, dar în 
acelaşi timp o făcea să se simtă extrem de neliniştită. 

Danni îşi drese glasul. 

-în ritmul ăsta n-o să ajungem niciodată să o 
împrumutăm. 

Tensiunea fu ruptă în sfârşit de oftatul lui 


exasperat. Cuvintele lui murmurate răsunară pe aleea 
goală: 

-O hoaţă care nici măcar nu e în stare să 
vorbească despre furtul ei. 

Danni se zbârli toată, însă ajunseseră la peretele 
care înconjura conacul amiralului. Rămase la temelia 
gardului de doi metri şi jumătate, cu capul dat pe 
spate. Suprafața era netedă şi bine întreţinută, fără 
nimic de care să se prindă ca să se caţăre peste 
gard. Semăna mai degrabă cu un perete de 
fortăreață decât cu un zid care înconjura o grădină. 
Exact cum se aştepta de la un bătrân marinar. 

-Cum urcăm, domnişoară Green? 

„Poftim? 

-Am întrebat cum urcăm. De-asta te-am luat cu 
mine. 

_ Poftim? repetă ea prosteşte. 

-Dumneata eşti experta în evadări. Trebuie să 
trecem de acest zid. 

-Nu am obiceiul să răpesc oameni, să ştii. 
Femeile pe care le ajut să evadeze vor să plece. Nu 
trebuie să le iau eu cu forța! 

Marchizul o privi iarăşi pieziş, apoi începu să 
studieze atent zidul. Danni găsi un pretext excelent 
pentru a pune capăt nebuniei. 

-Nu-mi vine în minte nici o idee, milord. Se pare 
că trebuie să renunțăm. 

-Dacă nu îţi iei sarcina în serios, domnişoară 
Green, vei suferi consecinţele. 

Danni îl privi întrebându-se dacă avea cu 
adevărat de gând să-i facă rău. Expresia lui era atât 
de sumbră, că răspunsul ar fi fost, fără îndoială, 
neplăcut pentru ea. Pe cine încerca să păcălească? 


Un bărbat atât de josnic încât să răpească pe cineva 
pentru bani nu s-ar fi lăsat oprit de un perete de doi 
metri şi jumătate. 

Oftând, Danni se trase înapoi, căutând vreun 
copac crescut aproape de perete. 

-Vezi ceva de partea cealaltă de care am putea 
lega o frânghie? întrebă ea. 

Marchizul se trase în spate, silueta lui imensă 
dominând-o pe a ei. Danni se simţea ridicol de mică. 
Bestia clătină din cap. 

-Văd vârful celuilalt perete. Nimic altceva. 

-Aşa pățeşti dacă vrei să te furişezi în grădina 
cuiva din marină. De ce nu ţi-ai ales o moștenitoare 
bogată de negustor, de exemplu? 

- Statutul lui social îmi va fi de folos. 

-Bineînţeles. Amiralul nu va putea anula 
căsătoria fără să distrugă şi reputaţia propriei familii. 

Marchizul o privi lipsit de expresie, cu ochii mijiți. 
Mai că părea trist. 

_Dacă asta crezi dumneata, spuse el. 

-Asta cred, pufni Danni. Oricum, habar n-am cum 
putem sări zidul. 

Marchizul o privi, apoi se uită la propriile mâini şi, 
în sfârşit, se întoarse spre zid. Expresia i se înăspri, 
de parcă ştia de pe-acum că lui Danni n-avea să-i 
placă ideea lui. 

-Te ridic eu. 

Avusese dreptate. 

-Categoric nu! 

Chipul lui începea să se înroşească; doar 
cicatricile rămăseseră albe. 

„Dar care este problema? întrebă el. 

- E nedemn. Dacă aş purta o rochie... 


„Dar porţi pantaloni, pufni el, aruncându-i o 
privire plină de subînţelesuri. 

. Nu voi face aşa ceva. 

- Ba da. Nu se poate altfel. Dacă te ridic, poți 
trece foarte uşor peste zid. 

Danni îi privi expresia hotărâtă, apoi se uită la 
zid. Nici măcar nu avea să se gândească la o 
asemenea posibilitate. 

-Nu. 

. Marchizul scoase un mârâit adânc, din coşul 
pieptului. Fără nici un alt avertisment, se repezi 
asupra ei. Mâna lui înmănuşată îi înăbuşi ţipătul 
surprins. Braţul lui ca de fier i le ţinea pe ale ei lipite 
de talie. Danni se trezi lipită de trupul tare al Bestiei, 
abia fiind în stare să respire. începu să se zbată din 


răsputeri. 
- Nu te mai agita, murmură el furios. 
Danni deschise gura şi îi muşcă palma. 


Marchizul scoase un geamăt, dar mâna lui nu se 
clinti. 

- Dacă nu te opreşti, îți promit că te arunc peste 
zid cu capul înainte. Mă întreb în ce ai ateriza. 

Un pat de mărăcini, îşi imagină ea. Sau, la cât de 
bănuitor era amiralul, poate că pregătise cine ştie ce 
capcană îngrozitoare pentru intruşi. Danni rămase 
nemişcată, dar îşi dădu seama imediat că făcuse o 
greşeală. 

în răcoarea nopții, trupul marchizului era cald ca 
un furnal, iar căldura lui îi aprinse pielea. Răsuflarea 
lui fierbinte îi mângâia pielea sensibilă de pe gât. 
Danni se simţi cuprinsă de un val de fierbințeală care 
îi tăie răsuflarea, îi slăbi puterile. Mai rău, era 
aproape sigură că şi bărbatul care o strângea în braţe 


tremura puțin. 

-Acum vei face ce ţi se spune? şopti el, iar 
buzele lui îi atinseră o clipă lobul urechii. 

Danni îşi stăpâni un suspin. Ca prin vis, 
încuviință. Parfumul lui exotic, purtat de o adiere 
uşoară, îi făcea inima să tânjească. Avu nevoie de 
întreaga ei stăpânire de sine ca să nu se topească în 
brațele calde ale marchizului. Dintr-odată, el îi dădu 
drumul. 

Danni se împiedică, încercând să-şi recapete 
echilibrul. Vraja cu care o înlânţuise Fleetwood se 
rupsese. Respiră adânc ca să-şi curețe plămânii, fără 
să dea atenţie fiorilor care încă o străbăteau. Se 
folosi de furie ca să-şi ascundă confuzia. 

_Să nu mă mai atingi niciodată. Niciodată! 

Marchizul o privi insistent, crispându-se de parcă 
tocmai fusese plesnit. Danni se simţi cuprinsă de un 
val de compasiune complet nedorită. Aproape că îşi 
regreta cuvintele, ceea ce o făcea să se simtă şi mai 
furioasă. Tăcerea fu spartă într-un final de vocea lui 
înghețată. 

„Imediat ce trecem de zid, îți promit că nu te voi 
mai atinge niciodată, madam. 

Danni se crispă în sinea ei. Avea tot dreptul din 
lume să fie furioasă pe el. Marchizul o şantajase. O 
insultase. O smucise cu atâta brutalitate. Dar 
expresia de pe chipul lui o făcea, din cine ştie ce 
motiv, să se simtă ca o brută. 

Marchizul se apropie de cărămizi şi îşi împreună 
palmele. Danni nu mai avea de ales. înaintă, îşi puse 
un picior în căuşul lui şi se lăsă ridicată încet, căutând 
în zadar ceva de care să se prindă. 

Datorită siluetei lui uriaşe, Danni ajunse imediat 


aproape de vârf. Se trase în sus şi se aşeză pe 
margine. Fleetwood era la doar câţiva metri 
dedesubt. îi privi creştetul capului, cu şuviţele lui 
rebele, cârlionţate, şi se simţi brusc străbătută de un 
fior. 

- Cum intenţionezi să urci şi dumneata? întrebă 
ea. 

Pentru prima oară de când se cunoscuseră, 
marchizul zâmbi. Chipul i se schimbă cu totul. Dinţii 
lui albi aproape că străluceau în contrast cu pielea 
umbrită, iar în mijlocul buzei de sus îi apăruse o 
gropiță fermecătoare, fără îndoială din cauza 
cicatricei de acolo. Ochii lui străluceau, verzi şi 
captivanţi. Danni simţi că i se taie răsuflarea. 
Priveliştea o încânta. Apoi însă, marchizul răspunse: 

„Mă vei trage tu peste zid, desigur. 

Cu mâinile ei moi, plină de grație, 

Frumoasa luă locul servitorilor. 

Frumoasa şi Bestia de Charles Lamb 

-Glumeşşti. 

Marchizul era aproape de două ori mai mare 
decât ea! -Absolut deloc. 

„Eşti beat. 

-Greşit, din nou. 

-Cum Dumnezeu te aştepţi să fac aşa ceva? Eşti 
un uriaş, literalmente! mârâi ea de sus, atentă să nu 
vorbească prea tare. 

-Trebuie să-ţi amintesc iarăşi că dumneata 
obişnuieşti să faci astfel de lucruri? 

„Devine din ce în ce mai evident că va trebui să 


mă retrag, murmură ea. 

„După ce înțelegerea noastră e dusă la bun 
sfârşit. 

Danni nu mai spuse nimic, dându-şi seama că 
marchizul se aştepta într-adevăr ca ea să fie în stare 
să-l tragă peste zid. Se răsuci puţin, cercetând 
grădina din spatele ei, acoperită de petice de umbră 
de la norii care ascundeau din când în când luna. 
Grădina era surprinzător de feminină şi nu se vedeau 
pe nicăieri tufele cu ţepi pe care şi le imaginase. 
Descoperi chiar şi straturi de irişi şi muşcate, printre 
multe alte soiuri de flori. Grădina era o capodoperă 
bine întreținută. Privind în jur cu atenţie, Danni 
înțelese de ce nu văzuseră nici un copac din stradă. 
în grădină nu era nici unul. Ceea ce însemna că nu 
avea de ce să lege capătul frânghiei. 

„Chiar nu ştiu cum să te trag. N-ar fi mai bine să 
aştepţi aici şi să mă laşi pe mine să ţi-o aduc? îi şopti 
ea marchizului, a cărui siluetă se foia printre umbrele 
cenuşii. 

-Adică să te las să vii cu poliția? 

- Chiar îţi închipui că aş face aşa ceva? suspină 
ea, prefăcân- du-se jignită. 

-Chiar e nevoie să-ţi amintesc ce îţi pot face, 
domnişoară Green? Pot să găsesc un poliţist cu mult 
înainte să intri dumneata în casă. Tu vei fi hoaţa. Eu 
voi fi eroul care te-a văzut furişându-se înăuntru. 

Danni scrâşni din dinţi şi se încruntă spre el. 
Luna se ascunse în spatele unui nor; nu-i mai vedea 
decât ochii verzi şi strălucitori. 

 Ajutâ-mă să sar zidul chiar acum, madam. 

Danni privi din nou în jur. Nu era nimic de care s- 
ar fi putut folosi... 


Zâmbind, se rostogoli pe burtă şi se lăsă să cadă 
de cealaltă parte a zidului. 

Lui Marcus nu-i venea să-şi creadă ochilor. Acum 
o clipă, escroaca stătea pe creasta zidului, 
prefăcându-se jignită de ideea de a răpi o altă fată, 
doar ca să dispară un moment mai târziu. La cât de 
bine mergeau lucrurile, n-ar fi fost surprins dacă 
Danni şi-ar fi rupt gâtul. 

-Domnişoară Green? 

Tăcere. 

Imaginându-şi trupul ei frânt printre straturi de 
flori, Marcus se simţi cuprins de un val de ameţeală. 
Intră în panică. 

- Danni! 

Marcus îşi trecu mâinile prin păr, căutându-şi 
plosca. Tânjea după câteva înghiţituri. Deşi încercase 
să nu se implice prea mult, nici nu putea nega 
regretul şi groaza care îl cuprinseseră. Şi aşa era 
groaznic că se vedea nevoit să recurgă la o răpire. 
Dacă mai şi omora pe cineva, nu era sigur că ar fi 
putut supravieţui. Mai ales dacă acea cineva era ea. 
Ochii ei de culoarea caramelului nu aveau să mai 
sclipească niciodată plini de indignare, nu aveau să-l 
mai privească niciodată confuzi. Ar putea zace acolo 
moartă. 

Din cauza lui. 

-Danni! şopti el, cu vocea ascuţită. Răspunde-mi! 

Din cealaltă parte a zidului se auzi un pufnit. 
Marcus se simţi atât de uşurat că, trebui să se sprijine 
de mortarul rece. Apoi îi veni un alt gând, care îl 
înfurie pe dată. 

„Dacă ai de gând să dai alarma, eşti chiar mai 
lipsită de judecată decât te credeam! 


„Şi ce-ai de gând să faci ca să mă opreşti? îi 
răspunse ea, cu vocea plină de dispreț. Eşti de 
cealaltă parte a unui zid de doi metri şi jumătate. 

Marcus scrâşni din dinţi. Fata asta nenorocită îi 
spulbera răbdarea şi aşa slăbită. 

- Nu mă pune la încercare, domnişoară Green. 

-Chiar nu-mi mai pari aşa înspăimântător, acum, 
că sunt de cealaltă parte a zidului. Ai nevoie de mine, 
aşa că îţi sugerez să nu mă mai ameninţi, milord. 

„La naiba! Ajută-mă să trec dincolo! 

„Bineînţeles. Orice pentru dumneata, milord. 

Marcus se răsuci pe călcâie, surprins să-i audă 
vocea chiar de lângă el. Se încordă imediat, cu garda 
ridicată, amintindu-şi din nou de copilăria lui. 
Imaginea palmei tatălui său, apropiindu-se în viteză, 
întunecă totul în jurul lui. Se simţi cuprins de sudoare. 
Clipi rapid, făcând un efort suprem de voinţă ca să nu 
se ferească de ea. Nu voia să-şi dea la iveală 
tumultul dinăuntru. Danni era rezemată de perete - pe 
partea lui. Teroarea amintirilor fu înlocuită imediat de 
un nou acces de furie. 

. Ce şmecherie mai e şi asta? 

-Nici o şmecherie. E o uşă după colţ. Nu se vede 
decât dinăuntrul grădinii. Foarte inteligent, nu-i aşa? 

-Femeie netrebnică. Ştiai de asta de la început, 
şi tot ţi-ai bătut joc de mine. 

. Cât de perspicace eşti, răspunse ea, zâmbind 
sarcastic. 

Marcus nu mai gândea. Se repezi înainte, 
făcând-o să se lipească 

de perete prin simpla lui apropiere. Evită cu grijă 
să o atingă, amintindu-şi amenințările ei şi reacţia lui 
neliniştitoare avută ultima dată când făcuse asta. 


Ochii ei erau mari, plini de teamă, iar Marcus se 
stăpâni cu greu să nu se tragă înapoi, urându-se pe 
sine însuşi. Strânse pumnii orbeşte, plin de frustrare. 
Era la fel de rău ca tatăl său, folosindu-se de forţa 
fizică pentru a o forța pe această femeie să-i facă pe 
plac. 

„Domnişoară Green, ai tot dreptul să mă urăşti, 
dar hai să ne vedem de treabă, da? Nu avem timp 
pentru asemenea prostii, în ciuda a ceea ce crezi, nu- 
mi face deloc plăcere să fac asta. 

Danni pufni, aruncându-i o privire plină de o ură 
cu greu ascunsă. Marcus nu era surprins că vorbele 
lui nu avuseseră nici un efect. Asupra propriei 
conştiinţe sigur nu avuseseră vreo influenţă. 

. Pe aici, şopti ea aprig. 

Marcus o urmări prin deschizătură. Un perete 
fals de cărămidă asemănătoare cu restul zidului era 
lipit de o poartă din fier forjat. Din câte se părea, 
amiralul îşi construise o cale isteață de evadare din 
fortăreaţa lui. 

-Şi nu puteai să-mi spui asta în clipa în care ţi-ai 
dat seama? 

. Nu voiam să pierd ocazia de-a te face să te 
simţi mizerabil. 

Marcus strânse pumnii, dar nu mai avea de gând 
să încerce să se apere. Dezgustul ei îl obosea, dar se 
părea că Danni nu avea de gând să-şi schimbe 
părerea pentru nimic în lume. 

Traversară gazonul în tăcere, străduindu-se să 
nu facă nici un zgomot. Domnişoara Green cerceta 
ferestrele conacului, căutând probabil o cale de a 
intra. 

-Presupun, madam, că nu ai un plan nici pentru 


asta? 

Gândurile lui Danni se citiră limpede în privirea 
pe care i-o aruncă. Ar fi scăpat bucuroasă de el. 
Ridică din umeri cu nonşalanţă,  arcuindu-şi 
sprâncenele cu un aer de superioritate. 

-Găsesc eu ceva din mers, spuse ea. Oricum nu 
ştiam pentru ce ar fi trebuit să mă pregătesc. 

Marchizul scoase un zgomot slab, strangulat, 
simțindu-se încă o dată aproape copleşit de furie. îşi 
încrucişă brațele şi se trase înapoi, stăpânindu-şi 
furia şi răspunsul acid pe care îl avea pe buze. Nu 
aveau timp de pierdut cu asta. O urmări îndeaproape 
în jurul conacului. Danni se oprea din când în când ca 
să încerce câte o fereastră. A treia era descuiată. Cu 
mişcări uşoare, o deschise. 

„Deci cam aşa stă treaba cu fortăreața 
amiralului." 

Capul ei dispăru înăuntru. Marcus se grăbi să se 
uite şi el peste umerii ei. Camera era întunecată. 
Ochii lui avură nevoie de o clipă pentru a se obişnui 
cu bezna. Fereastra se deschidea într-un salon. 
Tapetul părea să aibă o culoare deschisă; în jurul 
şemineului erau aranjate cu bun-gust mai multe 
scaune şi fotolii, invitând parcă la conversație. 

-La o parte. De-acum merg eu înainte. 

-Nici nu mă gândesc, pufni Danni, împingându-l 
cu umerii şi oprindu-l din drum. Nu mă pot mişca 
până nu te mişti şi dumneata. 

Marcus se trase înapoi, călcându-şi pe inimă. 
Ignoră căldura pe care atingerea ei o lăsase în urmă. 

-Nu am de gând să te aştept aici, spuse el 
încruntat. 

-Trebuie, şopti domnişoara Green pe un ton jos, 


dar plin de forță. 

-Nu. De unde ştiu că n-ai de gând să trezeşti 
toată casa? 

Domnişoara Green ridică din  sprâncene, 
muşcându-şi cu furie buza de jos. 

Planul meu nu va funcţiona dacă vii şi tu. 
Trebuie să rămâi aici ca să o prinzi. 

Marcus făcu ochi mari. 

-Ai de gând să o arunci pe fereastră? 

Domnişoara Green ridică din umeri, ascunzându- 
şi grimasa. 

. Ei bine, dumneata ce mi-ai sugera? 

- O duc eu în braţe. 

„Categoric nu, spuse Danni, clătinând din cap. 
Eşti prea mare. Orice servitor te va observa imediat. 
Cineva te va prinde. 

Marcus zâmbi, deşi privirea lui era dură. 

„ Credeam că asta vrei, spuse el. 

Fusese mai abil ca ea de data asta, dar felul în 
care Danni îşi împinse bărbia înainte îi spuse că nu 
se terminase. Danni se trase deoparte, făcând o 
plecăciune ostentativă spre fereastră. 

-Atunci pofteşte, milord. Vom merge împreună. 

Femeia asta nenorocită avea de gând să-i pună 
bețe în roate, dar cel puţin aşa o putea controla. 
Hotărât, Marcus se prinse de săculețul ei şi dispăru 
prin fereastră. Din clipa în care o văzu pe domnişoara 
Green sărind pervazul cu piciorul ei delicat şi 
trăgându-se prin deschizătură, iar pantalonii ei se 
strânseră delicios pe posteriorul bombat, Marcus ştiu 
că aveau să dea de belele. Din senin, îşi închipui cum 
ar fi să-şi plimbe palma pe coapsele ei, apoi mai 
sus... Danni se ridică pe vârfuri ca să închidă 


fereastra. 

Marcus respiră tremurat. Nu se putea hotărî dacă 
voia să o sărute sau să o ucidă, salvând astfel 
omenirea din mrejele unei asemenea vrăjitoare. Nici 
n-ar fi trebuit să se gândească la asta. Ar fi trebuit să- 
şi dea seama că nu avea să se poată concentra în 
asemenea condiţii, fiindcă o dorise din clipa în care o 
văzuse pentru prima oară. Pantalonii ei îi captivaseră 
atenţia şi îl îndemnau chiar şi acum să acţioneze. 
„Probabil o va lua la fugă ţipând dacă mai încerc să o 
ating." 

Marcus făcu o grimasă, strângând la piept 
săculeţul, pentru ca obiectele dinăuntru să nu scoată 
nici un zgomot. Desigur, o femeie ca ea n-ar fi avut 
de ce să-şi dorească să-i fie aproape. Deşi se bucura 
de un titlu nobiliar, femeile aveau tendinţa să o ia la 
fugă în cealaltă direcţie când îl vedeau apropiindu-se. 

Scârţâitul podelei îl scoase din reverie. 
Domnişoara Green stătea în lumina lunii, cu o 
expresie îngrozitor de hotărâtă pe chip. Era încordată 
şi nu-i plăcea deloc ce era nevoită să facă, asta se 
vedea limpede, dar părea să se fi resemnat. Posac, 
Marcus îi făcu un semn cu bărbia să o ia înainte, 
cercetând împrejurimile cufundate în întuneric. 
întregul salon era adâncit în umbre profunde, care 
conturau mobilierul parcă prea mic. Se mişcă pe cât 
de silențios îi permitea silueta lui gigantică şi o urmă 
pe Danni în hol, urmărindu-i mişcările cu atenţie. în 
prag, domnişoara Green se opri o clipă, ezitând, 
cercetând toate direcţiile în timp ce el aştepta afară. 
Şi Marcus îşi ținea răsuflarea, ascultând atent orice 
zgomot. Danni  îngheţă, aruncându-i o privire 
întrebătoare. Marcus clătină din cap; el nu auzise 


nimic. 

Nu mai aşteptară nici o clipă. Porniră în sus pe 
scări cât de repede erau în stare şi apoi la dreapta, 
unde era o altă scară, întreaga societate ştia cum 
dormeau surorile. Refuzaseră să se despartă când 
tatăl lor se mutase în Londra cu întreaga familie. 
Conacul fusese renovat de curând, pentru ca surorile 
să poată dormi împreună. Din nefericire, singura 
încăpere suficient de mare ca să permită asta era 
podul. 

Când ajunseră la ultimul etaj, domnişoara Green 
deschise uşa fără nici un zgomot. Dincolo de prag, 
şapte paturi erau aliniate la perete. în fiecare dormea 
câte o fată. Marcus se opri în prag, privindu-le cu 
inima  bătându-i cu putere. Ce naiba făcea? 
înnebunise? Cum Dumnezeu îşi închipuise că ar fi în 
stare de aşa ceva? Era mult mai probabil să atârne în 
ştreang pentru asta decât să se însoare! Răsuflă 
tremurat, apoi făcu apel la dragul său prieten - 
alcoolul. 

„Pentru Caro." 

Marcus alesese una dintre fiicele amiralului dintr- 
un motiv anume. Da, amiralul avea să-l urască pentru 
asta, dar, dacă Marcus reuşea să se însoare cu una 
dintre fetele lui, atunci urma să-i devină ginere. 
Amiralul ar avea deci un motiv solid pentru a pune 
capăt scandalului. Apoi, când Marcus avea să rupă 
contractul de logodnă al surorii sale, amiralul n-ar 
avea de ales decât să-l sprijine. 

Domnişoara Green îi aruncă o privire 
întrebătoare. 

Marcus se holba la tocul uşii, nefiind în stare să 
înainteze. Era stupid să-şi închipuie că pragul era o 


barieră, dar chiar aşa era. Odată ce păşea peste el, 
nu se mai putea întoarce. „Pentru Caro." Luă încă o 
înghiţitură de whisky, apoi îşi văzu piciorul ridicân- du- 
se, parcă din proprie voinţă, şi coborând cu un sunet 
înfundat pe podeaua de lemn vechi. îşi îndreptă 
umerii. O făcuse. Ezitând, înainta în încăpere. 

Privi în jur, cercetând paturile de diferite mărimi şi 
siluetele de sub aşternuturi. Trei paturi erau pe o 
parte a camerei, patru pe cealaltă. Lumina lunii intra 
prin ferestre, poleind culoarul dintre ele. Simţindu-se 
ca un intrus de cea mai joasă speță, Marcus porni 
înainte, oprindu-se lângă domnişoara Green. Danni 
părea să-i cerceteze fiecare mişcare. Marcus se ruga 
ca ea să nu-şi dea seama de cât de îngrozit era de 
fapt. Nu-şi permitea să se arate slab. Era necesar ca 
Danni să îl urască, să se teamă de el, pentru a face 
în continuare ce îi cerea. 

Privind din nou spre ea, Marcus îşi dădu seama 
că spera degeaba. Cu o voce joasă, timidă, 
domnişoara Green spuse: 

încă avem timp să ne întoarcem. 

„Nu pot, răspunse Marcus, cu o şoaptă tăioasă. 

- Voi încerca până la final, suspină ea, iar Marcus 
se relaxă. 

în cel mai apropiat pat de lângă ei dormea cea 
mai mică fată pe care o văzuse vreodată. Avea trei, 
poate patru ani. „Ea trebuie să fie Griselda." Biata de 
ea. Marcus era pe cale sâ-i întoarcă lumea cu susul 
în jos. 

Mai departe, Marcus se furişă de-a lungul 
camerei, privind cele patru paturi în care dormeau 
fetele cele mai mici ale amiralului. Când ajunse la 
ultima, se întoarse şi începu să le cerceteze pe cele 


de la celălalt perete. Se opri în prag. Danni apăru 
lângă el. 

-Care dintre ele? întrebă ea, mai mult pe 
muteşte. 

Marcus ridică nepăsător din umeri. 

Nu ra-ara gândit la asta, spuse el. 

-Nu te-aigândit la asta, repetă ea, furioasă şi 
neîncrezătoare. De ce mă mir? Eşti un vânător de 
avere, un răpitor, de ce ţi-ar păsa personalitatea 
viitoarei tale mirese? 

-Sst. Domnişoară Green... 

-Atâta timp cât e suficient de bogată şi de 
drăguță şi îţi naşte un moştenitor, eşti mulţumit. 
Haide, milord, alege-ţi una. Toate au aceeaşi 
moştenire. 

. Danni. 

Danni nu mai spuse nimic, dar se vedea limpede 
că era furioasă. Pieptul i se ridica şi îi cobora ametitor 
de repede. O clipă, Marcus rămase captivat. Femeia 
care stătea în faţa lui arăta atât de frumoasă, chiar şi 
aşa, cuprinsă de furie. Marcus îşi dorea cu ardoare 
să fie şi el apărat cu atâta ardoare, aşa cum 
domnişoara Green le apăra acum pe fetele amiralului, 
care îi erau străine. Dacă viaţa lui ar fi decurs altfel, 
şi-ar fi dorit să o cunoască pe această femeie mai 
bine. Dar destinul îi adusese aici. Arăta ca un 
monstru şi se pregătea să devină oficial unul. Era pe 
cale să le rişte vieţile amândurora, să comită o faptă 
abominabilă, să distrugă viaţa unei fete nevinovate. 

Cu un fior care îl umplu de greață, Marcus 
înţelese cât de mult semăna de fapt cu tatăl său, deşi 
nu recunoscuse niciodată asta. Cu mâinile 
tremurânde, mai luă o înghiţitură de whisky, ca să-şi 


amorțească gândurile dureroase. 

Ignorând privirea plină de reproş a domnişoarei 
Green, se întoarse iarăşi spre dormitor. Le cunoştea 
pe fete doar din zvonurile care umblau. Cea care 
avea să-i dea cel mai puţin de furcă era probabil 
Ginny, sau Toanta, după cum era poreclită în înalta 
societate. Se apropie încet de patul ei, urmat de 
Danny. Pletele roşcate ale lui Ginny ieşeau de sub 
cuvertură. Ea era suficient de bună pentru ce îşi 
dorea Marcus. Nu avea nevoie decât de averea ei. 
Spera ca fata să accepte să-i fie soție odată ce 
înțelegea că Marcus nu-şi dorea un moştenitor. Ginny 
era încă tânără, şi lui nu i-ar păsa dacă ea l-ar înşela. 
Marcus se gândi că ar putea ajunge chiar să fie 
mulțumită alături de el. Poate... în cele din urmă. 

-Ea. 

Şoapta i se păru forţată până şi lui însuşi. 

Domnişoara Green îşi luă săculețul şi scotoci 
înăuntru. Scoase un mic flacon şi o bucată de pânză. 
Stăteau de o parte şi de alta a patului lui Ginny. 

_Ce e asta? întrebă el. 

-E o infuzie din ierburi. O să o adoarmă. 

-Doarme deja. 

Danni îşi dădu ochii peste cap. 

_Şi crezi că o să rămână adormită când o 
mişcăm din loc? 

Marcus se văzu nevoit să îi dea dreptate. Oftă, 
apoi trase 

la o parte cuvertura, dând la iveală o pereche de 
ochi albaştri înfricoşaţi. Ginny deschise larg gura, 
gata să tipe. „La naiba!" 

Marcus îi astupă imediat gura cu mâna, oprind 
sunetul. Domnişoara Green scoase un geamăt şi îi 


întinse repede bucata de pânză, îmbibată acum. 
Marcus se forță să zâmbească încurajator - sau cel 
puţin aşa spera - şi ridică bucata de pânză 

-îmi pare rău, scumpo, spuse el. 

Ochii lui Ginny se făcură şi mai mari. O apucă 
tremuratul. 

Marcus începu să se teamă că nu avea să 
suporte să-şi ducă misiunea la capăt, dar trebuia să o 
salveze pe Caro. Brusc, Ginny dădu ochii peste cap, 
şi trupul ei rămase nemişcat. Marcus încă nu îi 
astupase nasul şi gura cu pânza. 

- Ce s-a întâmplat? întrebă el, cuprins de panică. 

Oare o rănise fără să vrea? 

-Cred că a leşinat. Domnişoara Green îi aruncă o 
privire nesigură, apoi ridică din umeri. Fă-o oricum. 

Cu mişcări hotărâte, Marcus îi apăsă pânza pe 
față câteva clipe. Mulţumit, o ascunse în buzunarul de 
la haină. 

. - Linişte, dar hai să ne grăbim! 

Danni îşi strângea deja lucrurile. Marcus începu 
să o ridice pe Ginny. Gemând, o aruncă peste umăr. 
Nu-şi putu stăpâni un mormăit când îi simţi greutatea. 
Cu siguranţă n-ar fi trebuit să bea atât de mult. 

-Sst, şuieră Danni. 

-Ah, nu cred că voi putea să o car tot drumul. Mi- 
e teamă să n-o scap. 

Domnişoara Green îl cercetă cu privirea, 
studiindu-l din cap până-n picioare. Marcus simţi un 
val uşor de căldură observând că era privit astfel. Ura 
gândul că Danni îi putea vedea fața. 

-Ce ne facem? 

Marcus mormăi, gândindu-se deja la variantele 
pe care le aveau la dispoziţie. Urmări razele de lună 


până la fereastră, apoi privi săculeţul lui Danni. 

-Ai frânghie, da? 

-Nu plec niciodată de acasă fără frânghie. 

-O să o cobor pe fereastră. 

Domnişoara Green privi de la fereastra îngustă la 
trupul fetei. 

- Nu ştiu dacă e neapărat o idee bună. 

„Prostii! H o idee strălucită. 

Marcus legă repede frânghia în jurul taliei lui 
Ginny. Apoi înnodă un soi de harnaşament, pe care îl 
căptuşi cu cearceafuri şi un şal închis la culoare pe 
care îl găsise la capul patului ei. Domnişoara Green 
se trase înapoi, lăsându-i cale liberă spre fereastră. 

Deschizând uşor fereastra, Marcus o aşeză cu 
grijă pe femeie pe pervaz. Danni se apropie apoi să-l 
ajute. 

Trupurile lor se frecară ademenitor unul de altul. 
Sub haină, pielea începu să-l furnice. înghiţi un nod, 
simțind o căldură irezistibilă în tot corpul. 

Marcus îşi îngropă dorinţa alături de amintirile 
trecutului şi o lăsă încet pe Ginny de pe pervaz. 
Danni se aplecă şi îl ajută să o scoată cu grijă pe 
fereastră. Când trupul fetei trecu în sfârşit prin rama 
de lemn, Marcus expiră lung, dându-şi seama că îşi 
ținuse răsuflarea. Danny scoase şi ea un geamăt 
slab. Marcus era pe cale să se tragă înapoi, să prindă 
frânghia şi să o coboare pe domnişoara Foley-Foster 
până jos, dar din spatele lor se auzi un foşnet. 
îngheţă, iar victima lui rămase suspendată. 

„Doamne, te rog, fă să se fi întors careva de pe o 
parte pe alta şi nimic altceva." 


Capitolul 7 


Plină de spaimă, îngrozită... 
Frumoasa şi Bestia de Charles Lamb 


-Ce mai e acum? 

Marcus îi făcu semn lui Danni să tacă, ducându- 
şi mâna liberă la buze. Aşteptă să o vadă încuviințând 
şi abia apoi cercetă camera cu privirea. La fel ca 
înainte, cele şase fete erau întinse în paturile 

lor. Nici una nu părea să-şi fi schimbat poziția, şi 
lumina lunii nu se reflecta în nici o pereche de ochi 
deschişi. Teama îl prinse în gheare mai aprig ca 
niciodată. Inima îi bătea atât de tare, că abia mai 
putea respira. Palmele tremurânde erau alunecoase 
de la atâta sudoare. Dumnezeule, avea nevoie de o 
băutură chiar acum. 

Danny dădu în tăcere din cap, întrebându-l din 
priviri. Marcus clătină din cap. Nu era nimic. 

Frânghia cu care o legase pe biata domnişoară 
Foley-Foster îi intrase deja în carnea palmelor. 
Ignorând durerea, Marcus se apropie de fereastră şi 
se sprijini de rama de lemn. încetul cu încetul, cobori 
trupul fetei până jos, atent să nu o lase să se 
lovească de marginea casei. într-un final, Ginny 
ateriză pe gazon cu un zgomot surd. Marcus se 
întoarse spre Danni, care urmărea cu atenţie paturile 
prin semiîntuneric. îi aruncă o privire curioasă. 

Teama de pe chipul ei îi spuse tot ce voia să ştie. 

Marcus încuviinţă şi făcu semn spre frânghie. 

Danni privi peste umăr pentru ultima oară, 
asigurându-se că nu se ridicase nimeni din pat, apoi 
îşi luă săculețul. Marcus se trase la o parte, lăsând-o 
pe ea să treacă înainte. De data asta, Danni nu mai 


protestă. îşi legă săculeţul pe spate şi prinse funia. îşi 
scoase apoi picioarele pe fereastră şi se lăsă în jos 
cât de repede era în stare. Marcus se apropie de 
pervaz din nou, urmărind-o încordat. Simţi un fior pe 
şira spinării. Dacă scăpa frânghia şi cădea? 

Tocmai îşi imagina ce-ar însemna să fie 
descoperi t în dormitorul fetelor la o asemenea oră, 
cu una dintre fiicele amiralului inconştientă şi trupul 
frânt al domnişoarei Green sub fereastră, când simți 
cum frânghia i se zbate în mâini, semn că 
domnişoara Green ajunsese în siguranţă pe pământ. 
Silueta ei abia se desluşea în beznă; tocmai o 
dezlega pe domnişoara Foley-Foster. După ce privi 
încă o dată prin cameră, cuprins de panică, şi se 
asigură că totul era în regulă, Marcus începu să caute 
ceva de care să prindă frânghia pentru a cobori şi el. 
O legă repede de un dulap solid, ştiind că asta urma 
să o scurteze destul de mult. Se strecură prin 
fereastră şi alunecă în jos, rânindu-şi palmele în 
coborârea grăbită. Nu putea să o lase pe Danni 
singură cu prizoniera lor prea mult timp. încă nu avea 
încredere în ea. Danni era o variabilă imprevizibilă 
într-un plan şi aşa plin de lacune. 

Şi, desigur, când Marcus ajunse jos, Danni 
încerca să o trezească pe cealaltă femeie. Fără 
îndoială că plănuia să le încetinească evadarea. îi 
aruncă o privire încruntată, apoi se chinui să ridice 
trupul inert al prizonierei pe umeri şi se îndreptă 
împleticindu-se spre poarta ascunsă. Danni îl urmă 
îndeaproape. Acum, că erau gata să-şi ducă planul la 
bun sfârşit, se mişcau cât de repede îi duceau 
picioarele. 

Odată ce ajunseră pe aleea întunecată, Marcus 


o lăsă jos pe domnişoara Foley-Foster, îşi îndreptă 
spatele care îl durea deja şi se rezemă de zidul rece, 
suspinând adânc. îşi scoase plosca, dorind cu 
disperare să simtă din nou căldura alcoolului în vene. 
Se concentră să-şi oprească tremurul din mâini. 
Reuşise. Reuşise să răpească o femeie. 

Se simţea îngrozitor. 

Când Danni reuşi să-şi vină şi ea în fire şi să-şi 
ascundă teama, îi aruncă o privire plină de reproş 
văzându-l că bea iarăşi şi îi şopti tremurat: 

„Crezi că ne-a văzut cineva? Mă gândeam că 
vreuna dintre ele s-o fi trezit. 

-Nu, dar... Marcus luă o înghiţitură de curaj lichid, 
arzător. Dacă da, mă îndoiesc că vom avea 
probleme. 

_Dacă ne-au văzut şi ne pot descrie? 

Marcus se gândi la asta o clipă. 

- Nu cred, spuse apoi. Ce-ar putea să zică? „Un 
monstru şi un spiriduş mi-au răpit sora?" 

Danni zâmbi amar, dându-şi seama în sfârşit ce 
îl ajutase pe Marcus să facă. Privi apoi silueta 
adormită a domnişoarei Foley-Foster. 

-încă ai de gând să o duci la Gretna Green? 
întrebă ea. 

Marcus o privi bănuitor pe Danni şi mai luă o 
înghiţitură de whisky, apoi răspunse: 

-Am făcut deja ce era mai greu. De ce nu? 

- Atunci eu plec acum. Nu te mai însoțesc. Phillip 
nu va protesta prea mult. 

Marcus îi zâmbi superior complicei sale. Dacă 
domnişoara Green îşi închipuia că avea să-i permită 
să rămână în Londra şi să dea alarma, se înşela 
amarnic. Marcus ştia că Danni era suficient de 


prostuță încât să se întoarcă la conacul amiralului şi 
să trezească pe toată lumea. Nu, trebuia să o ia cu el 
- şi nu conta ce trebuia să facă pentru asta. 

Mintea lui începu să dezbată posibilitățile pe care 
le avea la îndemână, încercând să-şi dea seama cum 
era cel mai bine să o facă să îi dea ascultare. Se 
încruntă, apoi o privi pe domnişoara Foley-Foster, se 
ridică nesigur şi o luă în braţe. 

Ideea îi veni în clipa când intrară în cercul de 
lumină care înconjura trăsura. Phillip sări de pe capră 
şi făcu ochi mari văzând ce ducea Marcus în brate. 

-Ah! Vă rog, nu-mi spuneţi că aţi făcut ce cred că 
aţi făcut! 

Danni îl ignoră pe vizitiu şi deschise uşa trăsurii. 
Vizitiul insistă, vorbind din ce în ce mai tare, cuprins 
de panică: 

-Domnişoară Danni! Credeam că doar glumiti 
când spuneați că veţi răpi pe cineva! 

-Taci, Phillip! O împrumutăm doar, atâta tot. Nu 
va fi nici o problemă. 

Phillip pufni, uitându-se urât la Marcus. 

. E opera lui, nu-i aşa? Femeile se lasă corupte 
atât de uşor! 

Marcus o aşeză pe domnişoara Foley-Foster 
într-o poziție comodă înăuntru, apoi se apropie de 
Phillip. îşi cobori vocea cu o octavă, folosindu-se de 
toate tertipurile pe care le ştia ca să se facă temut, şi 
spuse: 

„încetează cu pălăvrăgeala chiar acum, altfel te 
mănânc de viu! 

Chipul vizitiului păli. Phillip nu mai scoase nici un 
cuvânt şi se trase înapoi, îngrozit. Pe Marcus îl 
amuza de fiecare dată gândul că lumea chiar îl 


credea în stare de asta. Efectul fu stricat însă de 
pufnetul neîncrezător al lui Danni. 

-Ah, da, Phillip, spuse ea. O să te fiarbă de viu 
cu un pic de sare, ca să-ţi dea gust. 

Phillip rânji. Marcus îi aruncă o privire, apoi se 
întoarse spre Danni, care o învelea pe domnişoara 
Foley-Foster cu o pătură de călătorie. 

-Sper că îţi dai seama că încercam să te apăr, 
madam, spuse el. 

Danni abia dacă se uită spre el. 

-Nu am nevoie de ajutor cu angajaţii mei, milord. 
Urcă în trăsură, te rog. Trebuie să pleci. 

Marcus îşi strânse pumnii, stăpânindu-şi furia. îşi 
băgă o mână în buzunar şi găsi pânza cu care o 
adormise pe domnişoara Foley-Foster. Se simti 
deopotrivă uşurat că nu o pierduse când evadaseră şi 
îngrijorat că nu mai rămăsese suficientă tinctură cât 
să-şi facă efectul. însă nu avea de ales. 

Se apropie de Danni pe la spate şi, în timp ce ea 
îi învelea picioarele  domnişoarei  Foley-Foster, 
Marcus o prinse şi o ţinu lipită de el, ignorându-i 
parfumul de trandafiri şi apăsându-i pânza peste nas 
şi gură. 

-îmi pare rău, îi şopti el la ureche, dar nu pot să 
te las să dai alarma până nu ne îndepărtăm suficient. 

Danni răspunse lovindu-l cu cotul în coaste din 
toate puterile. Marcus scoase un geamăt, dar lovitura 
era slabă; tinctură câştigase deja. Danni se lăsă 
moale în brațele lui. O aşeză repede în trăsură, lângă 
domnişoara Foley-Foster, şi se trase înapoi, simțind 
cum gândurile i se învălmăşesc în minte. Scotoci 
frenetic în buzunare şi scoase plosca, sorbind 
jumătate din ce mai rămăsese. încă o faptă 


reprobabilă, împotriva unei alte femei. în ce se 
transforma? 

Scâncetul slab al lui Phillip îi atrase atenția. 
Vizitiul se holba la el, incapabil să se mişte, ca un 
iepure prins în capcana unui vânător. 

- Gretna Green! se răsti Marcus la el. 

Servitorul îşi privi stăpâna, apoi se căţără imediat 
pe capră. Marcus îi înveli atent picioarele lui Danni cu 
o cuvertură. Se urcă şi el în trăsură, închise uşa şi se 
aşeză pe cealaltă banchetă. Trăsura porni cu o 
smucitură. Marcus se lăsă pe spate, epuizat. Partea 
cea mai dificilă trecuse. Acum nu le mai rămânea 
decât să ajungă în orăşelul din Scoţia fără să fie 
prinşi. 

„Ar trebui să fie uşor." 

Griselda - sau Grisly, cum era poreclită cu drag - 
dădu la o parte aştemuturile şi începu să se târască 
înspre marginea patului. Ajunse la capăt şi alunecă, 
împiedicându-se de poalele cămăşii de noapte care îi 
rămăsese de la o soră mai mare. Se luptă să se 
elibereze, simțind sub tălpi podeaua rece. Tremura 
din toate încheieturile, ceea ce nu-i era deloc de 
folos. într-un final alergă la fereastră, cu coada ei 
împletită, roşie ca focul, legănându-se dintr-o parte în 
alta. 

Când ajunse la pervazul înalt, Griselda îşi dădu 
seama că era prea scundă ca să vadă afară. Ochii ei 
albaştri-cenuşii descoperiră o mică bibliotecă în colț. 
Aduse cărțile una câte una şi îşi construi un soi de 
scăriță, până când reuşi în sfârşit să vadă până jos. 
Cărţile se înclinară sub greutatea ei, dar nu se 
prăbuşiră. Griselda îşi văzu sora mai mare cum era 
dusă prin grădină spre poarta ascunsă. Câteva clipe 


mai târziu, auzi un ordin răstit: 

- Gretna Green! 

Apoi, o trăsură pomi înspre nord, pe drumul care 
se îndepărta de conac. 

Griselda urmări trăsura de la fereastră, simțind 
deja cum o cuprindea furia. Abia mai putea gândi 
limpede. Ştia ce avea de făcut. Cineva o furase pe 
Ginny. Nimeni n-avea voie să-i răpească sora. 

Cu o mişcare hotărâtă, Grisly dădu la o parte 
trena cămăşii de noapte, apoi sări de pe teancul de 
cărți. îşi privi încruntată surorile, furioasă că toate 
dormiseră în timp ce Ginny era răpită. Apoi bătu din 
picior şi trase adânc aer în piept, pregătită procedeze 
asemenea amiralului când voia să se facă auzit de 
fetele sale - să tipe. 

-Treziţi-vă! Cineva a răpit-o pe Ginny! 


Capitolul 8 


Călătorea abia de-o zi, 

Când nenorocul iarăşi îl descoperi; 

Vântul începu să bată, cerul se înnegri, 

Venea furtuna, nu o putea opri. 

Frumoasa şi Bestia de Charles Lamb 

-Te urăsc! 

Strigătul reverberă în craniul lui Danni ca o 
lovitură de tun. Scoțând un geamăt, încercă să-şi ia 
capul în mâini, dar altcineva se dovedi mai rapid. 
Simţi o compresă udă şi rece pe frunte, mişcată uşor 
înainte şi înapoi, calmându-i durerea. Oftă fără să 
vrea. Compresa rece îi făcea bine. 

O altă mână, caldă şi aspră, îi sprijini ceafa, 
ridicându-i capul. Cineva îi duse o cană de tablă la 


buze. Danni simţi un gust metalic în gură. Apa era 
rece ca gheaţa. Tremură, trăgându-se înapoi, 
bucurându-se de mâna caldă, în timp ce apa îi 
alunecă pe gât şi până în stomacul care i se zbătea 
spasmodic. 

Se auzi un alt țipăt. Danni se crispă cu totul, 
uitând de apă şi de compresă. în ciuda gălăgiei, 
degetele aspre care îi sprijineau ceafa începură să o 
maseze uşor, în cercuri micuțe. Danni oftă din nou, 
simțind furnicături în locurile în care degetele 
străinului o atinseseră. Nimeni nu mai făcuse asta 
pentru ea. Era o senzaţie divină. 

-Te urăsc! Te urăsc din tot sufletul! 

Danni simţi un nou val de indignare şi gemu 
furioasă. Persoana care tipa trebuia să înceteze chiar 
acum. încercă să deschidă ochii, dar lumina dimineții 
era orbitoare şi o făcu să strângă imediat pleoapele, 
simțindu-se slabă şi bolnavă şi urându-se pentru 
asta. Lumea ei se cutremură cu forță, înainte şi 
înapoi, scuturând-o şi făcându-i stomacul să se agite 
iarăşi. 

Simţi din nou metalul rece pe buze şi bău cu 
lăcomie, deşi îşi simţea gura plină cu vată şi limba 
mult prea umflată. întorcân- du-se spre sursa 
mâinilor, îşi odihni capul pe un braţ noduros. 
Contrastul dintre apa rece şi pielea fierbinte o făcu să 
se înfioare, simțind dintr-odată un val straniu de 
căldură. încordându-şi pântecele, se gândi că era mai 
bolnavă decât crezuse. 

-Te voi uri veşnic! 

Scrâşnind din dinţi, Danni încercă să se ridice 
ținându-şi în continuare pleoapele strâns închise, dar 
ceva o împinse violent la loc. Mintea ei confuză 


înțelese un prim lucru: se afla într-o trăsură în 
mişcare. îşi încordă iarăşi pântecele, simţindu-şi 
stomacul zvâcnind, şi încercă să înghită şi să-şi 
păstreze demnitatea. Plescăi pentru a-şi umezi 
buzele, ca să aibă ce înghiţi. Marginea rece a ceea 
ce luă drept carafă îi atinse din nou buzele. 

-Te urăsc, naiba să te ia! 

Un  mormăit dureros se suprapuse peste 
blesteme. Lui Danni i se părea ciudat că cineva tipa 
în continuare. Se încruntă, pe măsură ce mintea 
începea să-i funcționeze din nou. Țipetele şi trăsura 
nu se potriveau cu presupusa ei boală. Ar fi trebuit să 
fie acasă, îngrijită de... 

Amintirile îi  reveniră  dintr-odată.  Şantajul. 
Răpirea. Fereastra cea blestemată. Şi... 

Danni se ridică în capul oaselor, uitând de 
greață. O dureau ochii de la lumina orbitoare a 
soarelui, aşa că îi miji şi se uită în jur. Priveliştea care 
o întâmpină o făcu să zâmbească fără să vrea. 

Fleetwood era ghemuit pe podeaua trăsurii, cu o 
cârpă umedă şi o ploscă în mână. Ochii lui verzi erau 
severi, dar obosiţi. O privea fix, provocând-o parcă să 
râdă. în spatele lui era domnişoara Ginny Foley- 
Foster. Cămaşa ei de noapte îi era ridicată scandalos 
deasupra genunchilor, iar spatele ei era sprijinit de 
banchetă, astfel că Ginny putea să-l lovească liniştită 
în spate pe Marcus, iar, şi iar, şi iar. 

-Te urăsc, bestie plină de ciumă! M-ai drogat! 

Fleetwood oftă lung, amarnic, şi îi întinse plosca 
lui Danni, spunând pe un ton sfârşit: 

-Ar fi bine să bei asta. A ajutat-o pe domnişoara 
Foley-Foster să-şi revină surprinzător de bine. 

Danni îşi stăpâni zâmbetul, frecându-şi fruntea 


care încă îi zvâcnea. Nu se abţinu să nu întrebe: 

-Acum cât timp a fost asta? 

-Acum două ore. 

Danni râse scurt. Bău câteva înghiţituri mari şi o 
privi din nou pe Ginny, care se zbătea şi lovea cu 
picioarele, copleşită de furie. Părul ei roşu ca focul îi 
atârna în şuvițe încâlcite, iar ochii ei erau ca două 
safire aprinse. Avea faţa înroşită. 

-Să te ia naiba, diavole! 

Deşi era evident că Fleetwood suferea, 
marchizul zâmbi totuşi timid şi o privi jucăuş pe 
Danni. 

-Cred că putem spune cu certitudine că mă 
urăşte, afirmă el. 

Danni îşi stăpâni încă un zâmbet. Expresia lui 
epuizată îi atinsese o coardă sensibilă. Sentimentul o 
neliniştea, aşa că făcu tot posibilul să-l dea uitării. 
Aşa era cel mai bine. 

-Se pare că Toanta Londrei are un temperament 
vulcanic, remarcă ea. 

Fleetwood mormăi din nou. Danni privi plosca pe 
care o ţinea în mână şi mai luă o sorbitură; apa 
diminua efectele drogului. Cu privirea plecată, Danni 
spuse plină de o furie pe care nu şi-o putea stăpâni: 

„Sper că nu mi-ai pus droguri şi în băutură? 

Fleetwood mormăi când domnişoara Foley- 
Foster îl atinse într-un loc dureros. 

„Dacă aş fi avut droguri, i le-aş fi dat ei. 

Danni se încruntă mirată. Nu se aşteptase să-l 
vadă făcând glume. Până acum nu-l văzuse decât ca 
pe un agresor. Ceea ce încă era, de fapt. Aşa că de 
ce îi venea să râdă? Oare experienţa pe care o 
împărtăşiseră crease o legătură între ei? Era şi ea la 


fel de rea ca el acum? Danni pufni spre el. 
„Imposibil." 

Auzind sunetul, ochii lui verzi se întunecară şi 
expresia îi deveni indescifrabilă. Simţind o plăcere 
perversă văzând asta, Danni îl privi încruntată, 
strângându-şi furia în jurul ei ca un scut. Nu îşi putea 
permite să aibă vreo urmă de îngăduinţă față de el. 
Era un bărbat care o drogase şi o răpise şi pe ea. 
Până acum fusese indignată doar pentru că 
marchizul o manipula. Acum însă se făcea vinovat de 
un atac în adevăratul sens al cuvântului, îl privi în 
ochi şi spuse: 

„Nu trebuia să mă răpeşti şi pe mine, milord. 

Fleetwood miji şi el ochii, pufnind neîncrezător. 

-Ai fi vrut să te las să te întorci la conac şi să dai 
alarma înainte să ieşim din Londra? 

Danni îşi încrucişă braţele. De ce trebuia să fie 
aşa isteţ bețivul ăsta? Ar fi fost atât de uşor altfel. 
Fleetwood zâmbi plin de sine, iar Danni se uită urât la 
el. Marchizul ştia că o învinsese. îl ura. 

_Să te ia naiba, Fleetwood. 

-Ah! Bine spus! 

Amândoi se întoarseră surprinşi spre prizoniera 
lor. Nici măcar nu-şi dăduseră seama că domnişoara 
Foley-Foster nu mai tipa, ci îi asculta cu atenţie. 
Văzându-se privită, îşi luă tirada de la capăt: 

_Să vă ia naiba! Vă urăsc pe amândoi! 

Danni se întoarse spre Fleetwood, care reuşi să 
ridice din umeri, deşi Ginny îl lovea în continuare în 
spate. îl văzu crispându-se când o lovitură ateriză 
într-un loc care era deja învineţit. Era de-ajuns. 

„Domnişoară Foley-Foster. 

Danni îi vorbise calm, sperând să o liniştească, 


dar fata o ignora cu totul. Oftând, ţipă din toate 
puterile: 

-Ajunge! 

Ginny se opri o clipă, privind-o surprinsă. 
Fleetwood nu avea nevoie de mai mult de atât. Se 
întoarse şi îi prinse picioarele fetei. Domnişoara 
Foley-Foster se zbătu, încercând să-i zgârie fața. 
Ochii ei albaştri erau mari, plini de teamă. Danni 
înțelegea de ce; biata fată habar n-avea ce urma să 
se întâmple, iar Fleetwood era un bărbat înfricoşător. 

Rugându-se la ceruri să-i dea răbdare, Danni se 
aşeză pe cealaltă banchetă şi luă mâinile fetei într-ale 
ei. Domnişoara Foley-Foster o privi cu ochi mari, plini 
de lacrimi. 

-Nimeni n-o să-ţi facă rău, Ginny. îmi dai voie să- 
ti spun Ginny? 

Ginny încuviinţă, prea speriată ca să fie în stare 
să spună ceva. 

în regulă, Ginny. Numele meu este Danielle 
Green, iar el este Marcus Bradley, marchiz de 
Fleetwood. 

Ginny îl privi neîncrezătoare pe Fleetwood, apoi 
se întoarse înapoi spre Danni. 

- Dacă îmi promiţi că nu-l mai loveşti pe lord, îţi 
va da drumul şi ne vom aşeza amândoi de cealaltă 
parte a trăsurii. Cum ţi se pare? 

încet, încet, ochii lui Ginny se limpeziră. Nu mai 
erau plini de teamă, ci mijiţi, semn că în mintea ei 
rotițele începuseră să se învârtă. Danni se simți 
îmboldită să se ridice şi să o aplaude. 

Nu-l mai lovesc. 

Fleetwood îi dădu drumul şi se trânti pe cealaltă 
banchetă, plin de uşurare. în clipa în care şi Danni îi 


eliberă mâinile, Ginny îşi ridică piciorul şi îl lovi pe 
Fleetwood în plină față. Marchizul scoase un urlet de 
durere şi îşi acoperi nasul lovit cu palmele. 

-Acum am terminat. 

Danni îngheţă de şoc. Nu se aşteptase ca Ginny 
să se mişte atât de repede. îi venea să chiuie de 
bucurie, dar, pe de altă parte, o singură privire spre 
Fleetwood o făcu să vrea să fugă unde vedea cu 
ochii. Marchizul se ridică de pe banchetă şi îşi cobori 
mâinile. Ochii lui scânteiau, iar din nas îi curgea un 
firicel de sânge. Buzele lui se traseră înapoi, dându-i 
la iveală dinţii scrâşniţi. Scoase un mârâit profund. în 
acea clipă semăna cu o adevărată Bestie. 

Ginny rămăsese nemişcată, înghețată de groază. 
Furia îi dispăruse cu totul. în schimb, avea fața 
scăldată în lacrimi. Şi Danni era îngrozită. Dar, la 
naiba, n-avea de gând să-l lase pe Fleetwood să o 
rănească după tot ce făcuseră ca să ajungă aici. 
Adunându-şi tot curajul de care era în stare, Danni se 
aruncă între ei. Ginny se agăţă de ea şi se ascunse şi 
mai mult în spatele ei, folosind-o pe Danni ca pe un 
scut. „Cam asta a fost cu tentativa de-a o înveseli", se 
gândi amar Danni, simțind cum unghiile lui Ginny îi 
intră în carne. 

-înapoi! Nu te las să-i faci rău. 

Fleetwood se opri, tresărind uşor. Dacă Danni n- 
ar fi fost atentă la mişcările lui, nici n-ar fi observat. O 
clipă, ochii lui verzi se umplură de suferință; apoi 
mârâi plin de frustrare, iar sentimentul dispăru. 

- Dă-te la o parte, femeie. 

Danni îşi schimbă poziția, hotărâtă să nu 
renunțe. Marchizul strânse pumnii, respirând greu, 
stăpânindu-se cu greu. Brusc, mâinile lui se întinseră 


spre ea. Danni suspină. Fleetwood o prinse pe după 
umeri, suficient de ferm cât să nu se poată elibera, 
dar având grijă să nu o rănească. 

Fără nici un efort aparent, o ridică, se întoarse în 
trăsura înghesuită şi o aruncă fără menajamente pe 
banchetă, lângă el. Danni era prea confuză ca să se 
mişte din loc. Nu mai fusese niciodată tratată aşa. Vru 
să tipe scandalizată, dar îşi dădu seama că momentul 
trecuse. Privirile lor se întâlniră în tăcere şi rămaseră 
aşa o clipă mai mult decât s-ar fi cuvenit. Furia lui 
dispăruse. Părea epuizat. Danni avu impresia că 
vedea regret şi chiar durere în ochii lui verzi. Ori se 
înşelase? 

Fleetwood se întoarse brusc spre Ginny, care 
păli văzându-se din nou în centrul atenţiei lui. Avea 
ochii mari, şi pistruii se reliefau clar pe chipul ei alb. 
Marchizul se aplecă asupra fetei, care tremura, şi 
spuse pe un ton jos, plin de furie: 

-Nu-ti voi face nici un rău. 

Apoi îi aruncă brusc şalul pe care Danni îl 
adusese mai devreme. Ginny îl urmărea aşa cum 
prada urmăreşte un prădător. 

Fleetwood îşi drese glasul. încă era furios, dar 
vorbi pe un ton mai stăpânit: 

- Nu mă mai lovi cu piciorul, madam. 

Ginny luă şalul şi se înveli strâns cu el. îl privi cu 
ochi mari pe Fleetwood, întorcându-i în gând 
cuvintele pe toate părțile. 

în tăcerea care se aşternuse, Fleetwood se lăsă 
pe spate pe bancheta de lângă Danni, cu capul plecat 
şi cu mâinile prinse între genunchi. Oftă adânc. 

. Nu vreau să-ți fac rău, domnişoară Foley- 
Foster. Ştiu că n-am nici un drept să-ţi cer asta, dar 


eşti drăguță să nu mă judeci după cum arăt, te rog? 

Danni văzu surprinsă că Fleetwood se 
transformase din Bestie într-un om care părea înfrânt, 
şi asta în doar câteva clipe. Era sigură că Ginny avea 
să-l refuze din start, că avea să-l trimită iarăşi la 
naiba. Dar Ginny nu făcu asta. 

-Te judec după felul în care te comporti, 
domnule, nu după cum arâţi. Ginny se opri, iar, când 
vorbi din nou, părea gânditoare, înţeleg însă de ce e 
nevoie de măşti. 

Marchizul o privi lung, în tăcere, de parcă încerca 
să se hotărască dacă să o creadă sau nu. încuviinţă 
încet, apoi se lăsă pe spate. 

Lui Danni nu-i venea să creadă ceea ce tocmai 
văzuse. 

Niciodată nu s-ar fi aşteptat să-i vadă pe cei doi 
căzând la pace. Ar fi putut să jure că Ginny avea să 
rămână o victimă furioasă, neajutorată, până la 
sfârşitul acestei farse nenorocite. 

Privirea ei trecu de la unul la celălalt; amândoi 
priveau în tăcere pe aceeaşi fereastră, cu o expresie 
gânditoare pe chip. 

într-un final, Ginny se lăsă pe spate. Ochii ei 
albaştri aveau cearcăne roşii de la atâta plâns şi erau 
încă mari, neliniştiţi. Părul ei roşcat îi cădea peste 
umeri, peste măsură de încâlcit după cât se zbătuse. 
îşi ţinea şalul mov cu portocaliu în jurul ei ca pe o 
armură. Danni simţi un fior dureros văzând cât de 
palidă şi de epuizată era cealaltă fată. 

Privirea ei alunecă spre Fleetwood şi zăbovi 
acolo. Chipul lui ar fi fost frumos dacă n-ar fi avut 
atâtea cicatrici. Obrajii lui erau traşi şi brăzdaţi de 
riduri. Ochii lui erau înfundați, învinşi, vulnerabili. 


De ce oare lui Danni nu-i plăcea deloc ideea că 
Fleetwood şi Ginny urmau să se căsătorească? 

-Ți-am spart nasul? 

Vocea lui Ginny o smulse pe Danni din gândurile 
ei neliniştite. Ginny privea insistent nasul marchizului, 
care era acoperit momentan de o cârpă. Fleetwood 
se întoarse spre ea, clătinând încet din cap în semn 
de răspuns. Ginny se lăsă pe spate, cuprinsă de 
uşurare. 

Ştiu că n-ar trebui să-mi pese, din moment ce 
m-ai răpit din pat, dar n-am mai lovit pe nimeni, 
niciodată. 

Fleetwood încuviinţă abia vizibil. Danni începea 
să simtă o urmă de furie. Biata fată se străduia să 
intre în vorbă şi, după ce că el fusese cel care 
încercase primul să dreagă lucrurile, acum nu o 
încuraja deloc. Ar fi trebuit să-i primească scuzele cu 
mai mult entuziasm. 

Ginny îşi răsuci o şuviță lungă între degete cu 
mişcări smucite, neliniştite. 

-Ce se va întâmpla cu mine? Mă veti 
răscumpăra? Vreţi să aflaţi secretele flotei? Vă asigur 
că nu ştiu absolut nimic despre ce face tatăl meu. 

Fleetwood o ţintui cu privirea pe Ginny. Se 
încordă, de parcă se aştepta să fie lovit din nou, dar 
nu spuse nimic. Se întoarse încet spre Danni, apoi îşi 
scoase repede plosca. 

Danni nu mai putea aştepta. Biata fată avea 
dreptul să-şi ştie viitorul. 

-Are de gând să se însoare cu tine în Gretna, 
Ginny. 

Ginny făcu ochii mari, şocată de o asemenea 
veste. Privirea ei se mută de la Danni la Fleetwood. 


-Poftim? 

Lordul are nevoie de bani, şi tu vei moşteni o 
avere. 

- Nu! Nu mă pot mărita aşa! 

Auzind urletul fetei, Danni îi aruncă lui Fleetwood 
o privire ucigătoare. Marchizul privea însă pe 
fereastră, sorbind adânc din ploscă. 

-Te rog, imploră Ginny, nu mă face să mă mărit 
cu tine, milord. Răscumpâră-mă. Aşa vei obţine banii 
de care ai nevoie. 

în sfârşit, Fleetwood se întoarse spre ea. Spuse, 
pe un ton dur ca fierul, ruginit de amărăciune: 

-Ştiu că n-aş fi un soț ideal pentru nimeni, dar 
trebuie să mă căsătoresc cu tine, domnişoară Foley- 
Foster. înțeleg cât de nedrept sunt față de dumneata, 
dar căsătorindu-mă cu tine mă voi pune la adăpost şi 
de tatăl dumitale, lucru pe care o simplă recompensă 
nu mi-l poate oferi. îți promit însă, aici şi acum, că, 
odată ce vom fi căsătoriţi, vei putea face orice doreşti 
şi cea mai mare parte din zestrea pe care o vei primi 
îți va reveni tot ţie. 

Ginny rămase nemişcată, pistruii conturându-se 
tot mai mult pe faţa ei palidă. Se uită spre Danni o 
clipă, cu ochii umezi, apoi îşi cobori privirea. Danni 
rămase ţintuită locului, neştiind ce să spună şi cum să 
o ajute. O lacrimă căzu pe mâinile împreunate ale 
celeilalte fete. 

Fleetwood se înclină  neliniştit spre ea, 
întinzându-i o batistă. Gâtuit de emoție, spuse, cu o 
voce neobişnuit de groasă: 

- Ştiu că fetele nu visează la un bărbat ca mine 
când se gândesc la viitorul lor soț şi ştiu că îţi cer 
foarte mult. Nu voi face niciodată vreun lucru 


împotriva voinţei dumitale şi vei fi liberă să faci tot ce 
doreşti. Doar ajută-mă. Te rog. 

Danni simţi că deranja un moment intim şi era 
stânjenită să-l vadă pe Fleetwood atât de vulnerabil. 
O neliniştea să vadă un bărbat atât de puternic 
rugându-se de altcineva. 

înghiți un nod. Nu-şi putea imagina să se fi 
măritat în asemenea condiţii. Pe de altă parte însă, 
ştia prea bine că majoritatea căsătoriilor din înalta 
societate se destrămau după ce se năştea un 
moştenitor, iar soțul şi soţia trăiau în case diferite. 

Ginny clătină din cap, pălind şi mai mult. 

-Te rog, milord? Dă-mi drumul! 

Fleetwood se trase înapoi, lăsându-i batista. 

-îmi pare rău, domnişoară Foley-Foster. Nu. 

Ginny izbucni în lacrimi. în acea clipă, Danni îl 
ura cum nu urâse nici un alt bărbat, niciodată. 

Ginny rămase fără lacrimi abia după câteva ore. 
Danni se aşeză lângă ea şi o luă în braţe, încercând 
să o liniştească. Abia atunci, Danni îşi dădu seama 
cât de subţire era cămaşa de noapte a lui 

Ginny, care ţinea şalul atât de strâns în jurul ei 
fiindcă înghețase. Simţindu-se oarecum exasperată 
câ nu observase, Danni îşi luă săculețul de pe podea 
şi căută înăuntru, scoțând una dintre rochiile pe care 
le împachetase pentru călătorie. 

Ginny privi suspicioasă rochia, de parcă se 
temea să o atingă. 

-Arată mai bine decât cămaşa ta de noapte şi îţi 
va ţine cald. Eu şi Fleetwood vom privi în altă parte. 

Marchizul privea deja pe fereastră, aşa că Danni 
se ridică uşor, cu spatele cocoşat, şi întinse şalul ca 
pe un soi de perdea. Se auzi foşnet de haine o clipă, 


apoi Ginny vorbi din nou: 

-Gata. 

Danni se întoarse şi văzu că Ginny îşi trăsese 
rochia peste cămaşa de noapte şi îşi înfăşurase din 
nou şalul în jurul umerilor, construind astfel încă o 
barieră între ea şi restul lumii. Danni o înțelegea 
perfect. Când mama ei murise, şi ea simţise o 
singurătate incomensurabilă, dublată de o teroare 
înghețată. Avusese nevoie de toată tăria de care era 
în stare ca să nu se ascundă în pat, sub toate 
cuverturile ei. 

-Bun. Pun pariu că... 

Trăsura se opri brusc cu o smucitură şi de afară 
izbucniră ţipete. Danni îşi pierdu echilibrul şi ateriza 
direct în poala lui Fleetwood. Braţele lui solide o 
înconjurară, ţinând-o aproape, iar trăsura se înclină 
periculos pe o parte. Caii nechezară înspăimântați şi 
Ginny începu să strige de pe podea. Flaosul din jurul 
lor se linişti ca prin minune când Danni privi chipul lui 
Fleetwood şi îi văzu hotărârea. înghiţi greu, simţindu- 
şi inima bătând mai repede. Căldura din braţele lui se 
scurgea în ea, făcând-o să se simtă în siguranţă, deşi 
era cuprinsă de teamă. 

-Banii sau viaţa! 

- La naiba! 

înjurătura lui Ginny rupse vraja. Danni clipi spre 
Fleetwood. Se eliberă din braţele lui şi văzu că Ginny 
o privea bănuitoare. Apoi uşa trăsurii fu aproape 
smulsă din balamale. 

O siluetă mascată se ivi în deschizătură. Arăta 
de parcă ar fi călătorit prin timp din cine ştie ce epocă 
de mult apusă. Era înalt, slab, îmbrăcat într-o cămaşă 
neagră care flutura în bătaia vântului, cu gulerul şi 


manşetele bufante. La şold purta o spadă. 

Pantalonii lui negri erau strânşi pe picior şi vârâți 
în cizmele înalte. Pe cap avea o pălărie de matelot, 
cu o pană neagră înfiptă în panglica verde-închis. 
Banditul îşi aruncă pe spate mantia verde, asortată, şi 
intră pe jumătate în trăsură. Danni îi văzu privirea 
batjocoritoare, ascunsă în spatele unei fâşii de pânză 
negre. 

-Bine aţi venit la Finchley Common, unde se fură 
toate lucrurile. 

-Bandiţi! 

Vocea surprinsă a lui Ginny îi atrase atenţia 
banditului, care o privi de sus. Făcu o plecăciune, de 
parcă s-ar fi întâlnit într-o sală de bal. 

-Câtă perspicacitate, Ochi-Albaştri. 

Buzele fetei se traseră înapoi într-un mârâit care 
îi dădu la iveală dinţii, deşi banditul scoase un pistol 
de la centură. 

-Ai de gând să mă muşti? întrebă el. 

Fleetwood răspunse înaintea lui Ginny, 
atrăgându-i din nou atenţia banditului asupra lui. 

„Picioarele ei sunt mult mai letale, mârâi el. 

Banditul clipi, surprins de cicatricile de pe chipul 
Bestiei. Făcu o grimasă, dar în clipa următoare 
zâmbi. 

- O să ţin cont de asta. Acum pregătiți-vă să fiți 
jefuiți de Banditul Verde. 

Toţi trei clipiră. Danni avu impresia că Banditul 
Verde se aşteptase să fie recunoscut. Bărbatul se 
încruntă, privind de la unul la altul. 

- Deci n-aţi auzit niciodată de mine, nu-i aşa? 

Toţi trei clătinară din cap. Cu o expresie peste 
măsură de confuză pe chip, Ginny întrebă: 


„Dacă eşti verde înseamnă că nu faci asta de 
mult timp? 

Banditul o privi descumpănit o clipă, apoi scrâşni 
din dinţi 

şi mormăi ceva cum că ar fi cazul să-şi schimbe 
numele. Apoi întinse iarăşi mâna. Nimeni nu se 
mişcă, deşi erau încordaţi cu toţii. Danni îl blestema 
pe Phillip din tot sufletul. Toată lumea ştia că drumul 
care trecea pe lângă Finchley Common era plin de 
bandiți. Singura ei consolare era că aveau prea 
puţine lucruri care să merite furate. 

Respirând adânc, Danni îşi dădu seama că 
trebuia să facă ceva. Fleetwood nu se putea mişca. 
Nu era într-o poziţie din care să-l atace pe bandit şi 
nici nu putea ajunge la el înainte ca acesta să-şi 
descarce pistolul. Ştia că Fleetwood nu era înarmat. 
Eventual putea folosi plosca lui nenorocită ca pe o 
armă. 

Danni se ridică de pe podea, dintre banchete, şi 
îşi ascunse săculețul la spate. Cu spinarea aplecată, 
se apropie de bandit, care clipi surprins şi întinse apoi 
mâna spre ea. Danni o ignoră şi privi dincolo de el. 
Banditul Verde nu avea decât un singur însoțitor - un 
țigan, din câte se părea - care stătea ceva mai încolo, 
îmbrăcat în haine asemănătoare. Era însă ocupat să-l 
țintuiască pe Phillip cu pistolul şi nu era atent la ce 
făcea partenerul său. Danni privi spre Fleetwood, 
sperând ca marchizul să-şi dea seama că avea un 
plan. 

- Madam? 

Danni privi afară încă o clipă, apoi se întoarse 
spre bandit, a cărui faţă era surprinzător de aproape 
de a ei. încercă să-l privească în ochi, dar ochii lui 


erau umbriţi de borul lat al pălăriei. îşi drese glasul. 

„încerc să cobor, domnule, spuse ea. 

Banditul încuviință, ridicându-şi şi mai mult mâna 
în semn că intenţiona să o ajute să coboare. Danni se 
prefăcu că se întinde ca să-i apuce mâna şi încercă 
să-l lovească cu săculeţul. Banditul se feri spre 
stânga, şi trupul lui Danni se lovi de al lui. Danni se 
împinse din toate puterile. Banditul se împiedică şi 
căzu pe spate, trăgând-o pe Danni după el. Cu un 
mârâit sălbatic, Fleetwood sări şi el din trăsură şi 
ateriză cu o bufnitură peste ceilalţi doi. Pumnul 
marchizului îl lovi pe bandit cu un zgomot înfundat, 
dar în acelaşi timp un pistol se descărcă undeva şi se 
auzi un țipăt. 

Danni îngheţă văzându-l pe Phillip prăbuşindu-se 
de pe capră. Caii bandiţilor fugiră înnebuniţi într-un 
nor de praf, pufnind şi nechezând de frică. Danni îşi 
lăsă arma improvizată din mâini şi alergă să-şi ajute 
vizitiul, în timp ce banditul care îl împuşcase luă 
frâiele în mâini. Fleetwood alergă pe lângă ea, 
încercând să-l prindă. 

Danni ajunse lângă Phillip, care se zvârcolea pe 
pământ, cu uniforma şi părul pline de praf şi cu faţa 
scăldată de lacrimi. 

Se ținea de un picior. Danni îşi simţi inima gata- 
gata să-i sară din piept. îi prinse mâna care acoperea 
rana cu a ei. 

„Phillip? Vai, Doamne, Phillip! izbucni ea, 
cuprinsă de remuş- cări văzându-i sângele. Unde te-a 
împuşcat? 

-Ah, mă doare, gemu el, cu vocea sugrumată de 
durere. O să mor! 

_Lasă-mă să văd. 


Danni încercă să-şi facă singură curaj. Phillip 
gemu din nou. Danni se strădui să-i dea la o parte 
mâna, dar vocea banditului o făcu să îngheţe. 

-Nimeni nu mişcă, altfel domnişoara moare, 
strigă Banditul Verde. 

Danni se întoarse şi văzu că banditul o prinsese 
pe Ginny pe după gât cu o mână şi îşi ţinea pistolul 
aţintit spre tâmpla ei. Faţa lui era plină de sânge şi, 
deşi purta încă masca, era cel mai crud bărbat pe 
care Danni îl văzuse vreodată. Biata Ginny pălise din 
nou, iar ochii ei mari rătăceau în toate părţile, de 
parcă ar fi fost un şoarece prins în cursă. Fleetwood 
îşi ridicase brațele cât de sus era în stare; complicele 
banditului ii ţintea inima cu pistolul. 

Danni se săltă cu mişcări lente. 

-Ce vreţi de la noi? întrebă cu voce şoptită, 
rugătoare. După cum vedeţi, nu avem nimic de 
valoare. 

Banditul Verde o cercetă cu o privire pofticioasă, 
oprindu-se la pantalonii pe care Danni îi furase de la 
un grăjdar cu un an în urmă. 

-Nu, nu, văd asta, chicoti el. îmi plac femeile în 
pantaloni atât de mult... 

Danni se înroşi atât de tare, încât simţi că 
pământul îi fugea de sub picioare. Ca prin ceaţă, îl 
auzi pe Marcus mârâind iar, plin de furie. 

-Ne-aţi făcut destule probleme mie şi prietenului 
meu, continuă banditul. Merităm o compensație. 

Danni simţi un nod în stomac. 

- Ce fel de compensație, hoţule? 

Poate ne facem de cap cu voi, zise partenerul 
banditului. 

Fleetwood scoase un mârâit feroce, dar nici unul 


din bandiți nu era atent la el. Cel de la uşa trăsurii 
zâmbi larg, privind-o pe Ginny. 

-Cred că o vom lua cu noi pe Ochi-Albaştri. 

. Eu o vreau pe asta de-aici, spuse celălalt, 
clătinând din cap. E tare focoasă. 

Pistolarul o cercetă gânditor pe Danni, care îşi 
înăbuşi un fior. Ea trebuia să fie cea răpită, nu Ginny. 
Totul era din vina ei, până la urmă. Biata Ginny 
suferise destul. 

-Luaţi-mă pe mine, şopti ea. 

Fleetwood scoase un strigăt de furie 
neputincioasă, dar pistolarul încuviință. Danni făcu un 
pas înainte ca să-i ia locul lui Ginny, însă aceasta 
avea alte planuri. 

Călcâiul ei îl lovi pe bandit în gleznă cu un 
zgomot înfundat. Banditul Verde scoase un geamăt. 
Strânsoarea lui slăbi puţin, dar nu îndeajuns. 

-Cum îndrăzneşti?! ţipă Ginny. 

Banditul mormăi de durere şi o scutură din toate 
puterile. 

„Linişte! îi ordonă el. 

-Tatăl meu e lord  mare-amiral! strigă 
scandalizată Ginny, zbătându-se din toate puterile. 
Veţi fi spânzurați pentru asta! 

Banditul Verde zâmbi larg. 

-Chiar aşa? Interesant. Cred că m-am 
îndrăgostit. 

Danni blestemă încet auzindu-i râsul triumfător. 

-Se pare că tot pe tine te luăm până la urmă. 
Ochi-Albaştri e premiul cel mare. Toată lumea ştie că 
amiralul îşi iubeşte fetele şi va plăti o avere pentru 
una dintre ele, sunt sigur. Ha! 

Ginny fu luată pe sus şi aruncată înapoi în 


trăsură, în vreme ce se zbătea şi striga din toate 
puterile. Banditul se cățără după ea. Fără nici un 
cuvânt, complicele său se urcă pe capră şi caii 
porniră la galop. 

Cei trei dispărură pe după un colţ într-un nor de 
praf şi frunze. 

Danni rămăsese fără cuvinte. Se uită de la 
Fleetwood, care părea descumpănit, la trăsura care 
dispărea şi în cele din urmă la vizitiul ei rănit. 

Era incredibil, de necrezut. Cei doi bandiți le 
răpiseră mireasa răpită. 


Capitolul9 


Zăpada, grindina şi ceața se uneau, 
Orbind şi călăreț, şi cal. 

Nu mai ştiau pe ce drum se aflau, 
Pierduţi, ca într-un labirint fatal. 
Frumoasa şi Bestia de Charles Lamb 


Danni îl văzu pe Fleetwood alergând după 
trăsură, cu o expresie îngrozită. Trăsura mergea mult 
prea repede ca să o prindă fugind. Marchizul se opri 
şi se lăsă pe vine, gâfâind. Danni continuă să se 
holbeze în direcţia în care trăsura dispăruse. Praful 
de pe drum începea să se aşeze, iar sunetul roţilor 
abia se mai auzea. Ginny le fusese răpită. Dacă i s-ar 
fi întâmplat oricui altcuiva, Danni ar fi apreciat ironia. 

-Ticăloşii au luat-o pe Ginny, strigă Fleetwood, cu 
vocea răguşită de panică, parcă nevenindu-i să 
creadă. Trebuie să-i urmărim! 


-Ştiu, se răsti Danni, înfuriindu-se iarăşi, dar 
Phillip a fost împuşcat. Şi nici n-avem cai. 

Fleetwood o ignoră, întorcându-se în direcţia în 
care dispăruse trăsura. îngrijorarea îi scotea şi mai 
mult în evidenţă cicatricile. Danni privi pentru ultima 
oară dârele de praf, apoi se aşeză în genunchi lângă 
Phillip. Servitorul ei era principala grijă. Moartea lui ar 
fi fost o adăugire înfiorătoare la dezastrul de care 
aveau deja parte. Mai ales fiindcă ea îl forțase să-i 
însoțească. Practic, îl şantajase. De parcă el era de 
vină că treceau pe un drum bântuit de hoţi şi bandiți. 
Ah, ce tragicomedie devenise viaţa ei! 

-Trebuie să mă laşi să-ţi văd rana, îl imploră ea. 

Phillip clătină amărât din cap şi continuă să se 
tăvălească prin praf de parcă tot ce se întâmplase era 
prea greu de suportat. Danni întinse o mână să-l 
liniştească, însă descoperi cu stupoare că Phillip 
tremura din toate încheieturile. Simţi o gheară 
îngheţată în piept. Fleetwood se apropie din spate, 
transpirat, gâfâind din greu, cu ochii lui verzi marcați 
de îngrijorare. Se aşeză lângă ea; 

ținuta lui elegantă era acum prătfuită şi hainele îi 
erau rupte în câteva locuri. îşi puse o mână grea pe 
umărul ei. 

-Unde l-au împuşcat? întrebă el, iar încruntătura 
îi făcu cicatricile să pară şi mai adânci. 

Danni ridică din umeri neajutorată, încercând să-i 
dea la o parte mâna. Fleetwood nu se lăsă convins. 
Căldura din palma lui trecu prin pânza subțire a 
cămăşii, liniştind-o deşi încă era furioasă pe el. 

_Dă-te la o parte. N-am nevoie de ajutor. 

Fleetwood îşi ridică amândouă mâinile, 
prefâcându-se că se predă. Danni se prefăcu la 


rândul ei că nu tânjea să-i simtă din nou căldura. îşi 
privi servitorul. 

-Tremură atât de tare, spuse ea. E în stare de 
şoc? 

Fleetwood îl studie cu o expresie îngrijorată. 
Clătină din cap, apoi îşi scoase haina. Danni îi simți 
greutatea pe umeri şi fu învăluită de parfumul lui 
exotic, cu care se obişnuise deja. 

-Nu Phillip e cel care tremură, Danni. 

Danni îşi ridică mâna şi descoperi că, într- 
adevăr, şi braţul şi degetele îi tremurau vizibil. Inspiră 
adânc, pentru a se linişti, şi se întoarse din nou spre 
vizitiu. 

-Va fi bine? N-o să mi-o iert niciodată dacă i se 
întâmplă ceva. 

Marcus zâmbi slab, cu o expresie blândă de care 
Danni pur şi simplu nu îl crezuse în stare. îi luă 
mâinile lui Phillip într-ale lui şi le îndepărtă de pe 
rană. Danni nu suporta să se uite. Se întoarse şi îşi 
lipi fața de umărul lui Fleetwood, neîndrăznind să 
privească rana pe care Phillip o suferise din cauza ei. 
Trupul ei tresări fără să vrea când îl atinse pe al lui 
Fleetwood. Simţi un impuls puternic să-şi ascundă 
faţa la pieptul lui, să se ascundă de lumea care o 
copleşea. 

Fleetwood se încordă. în aer se lăsă o tăcere 
apăsătoare. Danni îşi stăpâni un suspin, convinsă că 
tăcerea însemna că Phillip nu mai putea fi ajutat. 

E groaznic, nu-i aşa? 

Marchizul  pufni. Danni se trase înapoi, 
scandalizată în locul servitorului său. 

_Să nu îndrăzneşti să râzi de durerea lui! izbucni 
ea. 


-Uită-te şi tu, Danni, răspunse Fleetwood pe un 
ton iritat. 

Făcându-şi curaj, Danni se întoarse şi privi rana. 
însă nu era nici o rană. Nu chiar. Răsuflând 
mânioasă, Danni se încruntă văzând piciorul fostului 
ei vizitiu. Pielea palidă era însemnată cu o zgărietură 
minusculă, din care abia dacă picura sânge. în jur 
erau câteva vânătăi neînsemnate, violacee. Nu era o 
rană de glonț. 

-Nici n-am cuvinte să descriu ce simt, scrâşni 
Danni printre dinți. 

Phillip scoase un geamăt, dar nu deschise ochii. 

-Cât de rău e? întrebă el. Ştiu doar că o să mor! 

Fleetwood îşi dădu ochii peste cap. 

-Nici măcar n-ai fost împuşcat, idiotule, spuse el, 
strâmbân- du-se dezgustat. Probabil te-ai rănit când 
ai sărit de pe capră. 

-Vă rog să nu minţiţi, domnule! Deja simt o 
sfârşeală. Ah, Doamne, ai milă de sufletul meu! 

Danni nu se mai putu stăpâni. 

Phillip, dacă nu încetezi cu scena asta chiar 
acum... 

-Mă căiesc pentru toate păcatele mele! în afară 
de ultimul, desigur. Ea m-a obligat! 

-Ahh! izbucni Danni, atât de furioasă, că nici nu 
mai era în stare să vorbească. Am terminat cu tine! 
Eşti concediat, Phillip. Sunt sigură că vei aduce o 
mulțime de oameni la capătul răbdării în viața lungă 
pe care o vei avea de-acum înainte. 

Phillip deschise un ochi. O privi cu o expresie de 
neîncredere. 

Mă concediati pe patul de moarte? 

Danni se repezi spre vizitiu, ajunsă la capătul 


răbdării. Fleet- wood o prinse pe după talie. De data 
asta, Danni ignoră toate senzațiile pe care i le stârnea 
atingerea lui. Se simţi ridicată pe sus şi se zbătu până 
când Fleetwood îi dădu drumul, câţiva paşi mai 
încolo. 

-O să-l ucid. Jur! 

Fleetwood chicoti, dar o ţinu în continuare locului 
cu brațele lui puternice. 

-Nu mă îndoiesc că eşti în stare, micuţo, dar aş 
prefera să nu ne mai facem vinovați şi de o crimă. 

Danni miji ochii gânditoare. 

-Cum mi-ai spus? 

Fleetwood îngheță, apoi zâmbi slab. 

-Micuţo? 

- Nu-mi zice aşa. Nu sunt un copil. 

-Acum, că ştiu asta, mă tem că nu mă voi putea 
abține, micuţo, chicoti Fleetwood. 

-Am zis să nu-mi spui aşa, mormăi Danni, 
uitându-se urât la el, apoi la vizitiu, peste umăr. 

Phillip rămăsese întins în mijlocul drumului, cu 
capul ridicat ca să-i privească. Imediat ce văzu că 
Danni îl pironea cu privirea, se lăsă să cadă la loc şi 
scoase un geamăt dramatic, cu limba atâmându-i la 
colțul gurii. 

-Prefăcutule. 

Fleetwood îşi dădu capul pe spate şi izbucni în 
râs. 

- Nu e amuzant deloc, ţipă Danni. Chiar credeam 
că o să moară, şi totul ar fi fost din vina mea. 

Marchizul se chinuia să se stăpânească, dar nu îi 
era deloc uşor. 

- Cred că ar trebui să-l lăsăm aici, spuse el. Dacă 
avem noroc, o să-l mănânce vreun animal sălbatic. 


-Ce animale sălbatice? Poate vreun iepure se 
trezeşte din senin să devină carnivor? 

-Speranța moare ultima, mormăi Fleetwood. 

Danni zâmbi fără să vrea. Zâmbetul lui îl 
transforma atât de mult. Era fermecător şi, într-o 
oarecare măsură, chipeş. Cicatricile păreau să i se 
estompeze. Când marchizul se înfuria, ochii lui erau 
mistuiţi de flăcări reci, cinice, iar Danni se obişnuise 
să-l vadă aşa. Acum însă, privirea lui era cu totul 
altfel; parcă sclipea. Buza lui de jos avea o gropiţă 
neobişnuită în mijloc, probabil din cauza cicatricii de 
pe bărbie. Danni se simţi îmboldită să i-o atingă. 

Văzând-o cum îi priveşte buzele, chipul 
marchizului se întunecă şi zâmbetul îi dispăru. Se 
răsuci repede, astfel că obrazul cu cea mai mare 
cicatrice era întors în partea cealaltă. Danni fu 
cuprinsă de un val de ruşine înțelegând la ce se 
gândea Marcus. 

-Fleet... 

-Trebuie să prindem din urmă trăsura pe care ai 
lăsat-o să ne scape. 

. Eu am lăsat-o? întrebă Danni, iar empatia ei se 
stinse sub un torent de furie. Ce vrei să spui cu asta? 

-Exact ce am spus. Dacă m-ai fi lăsat pe mine să 
discut cu ei, acum am avea ţi mireasa, şi trăsura. 

-Ah, eşti un bărbat îngrozitor! Dacă planul meu 
era atât de groaznic, de ce te-ai mai amestecat şi tu? 

Nu mi-ai dat de ales. Practic te-ai aruncat la 
gâtul lui. 

Danni porni cu paşi mari în direcţia în care 
dispăruse trăsura 

cu încărcătura ei prețioasă. 

-Nu te-am văzut formulând cine ştie ce plan istet 


de scăpare. Aşa că am tras concluzia că eu sunt 
singura în stare să încerce o diversiune. 

Marcus o prinse imediat din urmă cu paşii lui 
enormi. 

-Ți-am spus că n-am avut timp. 

-Unde mergem? scânci Phillip din spate. 

Danni şi Marcus se opriră şi se întoarseră spre 
vizitiu, care se ridicase în coate. 

-Credeam că eşti pe moarte, replică Danni, 
uitându-se urât la el. 

Phillip se lăsă imediat să cadă înapoi, zbătându- 
se şi prefăcân- du-se cuprins de suferinţă. 

Chiar mor! întinse o mână spre cer. îl văd pe 
Dumnezeu! 

Marcus scoase un geamăt. 

Unde mergem? o întrebă pe Danni. 

Danni ezită, încercând să-şi amintească harta 
regiunii pe care o studiase. 

-Cred că, dacă urmăm pur şi simplu drumul, vom 
da de un oraş. Se poate să-i găsim acolo - sau cel 
puţin să aflăm unde le e ascunzătoarea. 

Fleetwood mormăi din nou fără a se opri. Din 
câte se părea, chiar intenţiona să-l lase pe Phillip 
acolo unde căzuse. Danni privi peste umăr la 
servitorul ei, încruntându-se. Deşi se simțea extrem 
de tentată, nu putea să-l abandoneze pur şi simplu. 
Se întoarse lângă el şi se aşeză pe vine, oftând. 

Ne vom întoarce cu ajutoare, îl asigură ea. 

Phillip încuviinţă slab. 

-Să nu mori până atunci, adăugă Danni, 
neputând să se abțină. 

Apoi se ridică şi descoperi o bucată de pânză pe 
drum: săculețul ei. Ştia că, printre celelalte obiecte 


dinăuntru, avea şi o rochie de rezervă. Amintindu-şi 
cum o privise banditul, se simţi cuprinsă de scârbă. 
Era cazul să se îmbrace din nou cum se cuvenea. 

-Cu cât pierdem mai mult timp aici, cu atât mai 
departe va ajunge trăsura, se răsti Marcus. 

Danni se posomori dintr-odată. îl asigură din nou 
pe Phillip că aveau să se întoarcă, apoi îşi luă 
săculețul şi se grăbi spre marchiz, încercând să-şi 
potrivească paşii cu ai lui. Era imposibil. Un pas de-al 
lui făcea cât doi paşi de-ai ei. Nu reuşi decât să 
înceapă să gâfâie. 

-Vrei să mergi mai încet, te rog? 

Marchizul nu încetini şi nici măcar nu răspunse. 

„Presupun că ai de gând să mergem până dăm 
de trăsură? 

Tăcere. 

Danni alergă înainte, simțindu-se tot mai 
nervoasă cu fiecare pas. Alergă în faţa lui şi se opri, 
proptindu-şi ferm picioarele în praful drumului. 
Marchizul se opri, studiind-o curios. Danni îl privi în 
ochi, dar nu văzu decât o expresie rece. El o ocoli în 
tăcere şi îşi văzu de drum. 

„Eşti furios pe mine? îi strigă Danni, cu vocea 
plină de o frustrare uimită. Doar nu mă acuzi pentru 
toate astea. Să-ţi aduc aminte că tu eşti cel care m-a 
şantajat şi m-a târât în această escapadă oribilă? Nu 
mi-ai lăsat nici măcar o zi, cât să plănuiesc o fugă 
sigură şi discretă. Danni se opri o clipă să-şi tragă 
răsuflarea. Acum, că începuse, nu avea de gând să 
se oprească. Dacă ai fi avut răbdare, vizitiul meu s-ar 
fi întors din călătoria cu fosta ta logodnică, şi el nu s- 
ar fi aventurat niciodată pe un drum atât de nesigur. 

-Să nu-mi mai vorbeşti niciodată despre acea 


femeie, se răsti Marcus. 

Danni se opri, luată prin surprindere. îngheţă la 
mijlocul pasului  văzându-i expresia plină de 
amărăciune, ridurile adânci, privirea întunecată. 
Brusc, Fleetwood se întoarse cu spatele la ea şi îşi 
drese puternic glasul. 

-îmi cer scuze, spuse el. 

Danni rămase cu gura căscată. El îi ceruse ei 
scuze? 

Marchizul îşi continuă drumul cu paşi la fel de 
mari şi nu mai spuse nimic. Danni îşi muşcă buzele, 
simțindu-se ciudat de tristă. 

Ar fi trebuit să-i fie recunoscătoare că o ignora. 
Până una-alta, el era Bestia. 

Continuară aşa câţiva metri, apoi Danni nu se 
mai putu stăpâni. 

„Bine. Dacă nu vrei să vorbeşti cu mine, aşa să 
fie. 

Fleetwood nu dădu nici un semn că o auzise. 
Scrâşnind din dinţi, Danni alergă din nou ca să-l 
prindă din urmă. 

Avusese şi cu alte ocazii de-a face cu bărbați 
încăpăţânaţi. Marcus nu era cu nimic mai special. 

Danni reuşi să nu spună nimic preţ de trei ore. 
Nu ştia cum să citească ora după poziţia soarelui, 
aşa că număra fiecare secundă. Era mai bine aşa 
decât să se lasă pradă gândurilor ei nebuneşti. 

„Fleetwood? murmură ea intr-un final. 

Tăcere. 

Danni îşi muşcă buza de jos şi grăbi pasul, 
bătând din picior cu fiecare pas, strivind cu ură firele 
de iarbă peste care călca. „Nici măcar Hu nu e aşa 
încăpățânat." 


Amintindu-şi de prietenii ei, Danni îşi dădu 
seama câtă nevoie avea de ei. Dacă Hu ar fi venit şi 
el, nimic din toate astea nu s-ar fi întâmplat. lar 
Annabel i-ar fi înțeles necazurile lui Danni. Şi ea l-ar fi 
urât pe Fleetwood. O aliată i-ar fi prins extrem de bine 
în acele clipe. Şi un sendviş. Mai ales un sendviş cu 
salată. 

Danni simţi cum stomacul i se strânge de foame. 
Se simţi dintr-odată plină de hotărâre. începu să 
tropăie şi mai tare. Intenţia ei era să facă pe cât de 
mult zgomot era în stare. Ceva îi pocni sub talpă şi, 
când se uită în jos, descoperi un băț rupt amestecat 
cu compostul care se adunase sub copaci. Fleetwood 
o condusese în acea pădure care părea să nu se mai 
termine cu un sfert de oră în urmă. Nu-i spusese de 
ce schimbase direcția dintr- odată, ci pur şi simplu 
pornise într-acolo, aşteptându-se ca Danni să-l 
urmeze. „Ce bărbat arogant." 

Danni se întrebase dacă nu era mai bine să 
rămână pe drumul principal, dar nu avea de gând să- 
şi rişte viața doar ca să învingă în disputa lor. Erau 
încă mult prea departe de civilizaţie ca să se 
aventureze singură. Simţi din nou un fior de teamă 
pentru Ginny. Nici nu-şi putea închipui ce-i făceau 
acei bandiți dezgustători 

chiar în acele clipe. Simţi că i se întoarce 
stomacul. Grijile nu-i dădeau pace. Se simţea profund 
neajutorată. Toate astea se întâmplau numai din vina 
ei. Da, ea era principalul vinovat. Ea sacrificase o fată 
nevinovată ca să-şi salveze propria ei reputație. Era 
mai josnică decât bandiții. 

Până acum îşi făcuse griji că fuseseră văzuţi 
răpind-o pe Ginny. Acum spera că familia ei îi 


descoperise absenţa. Asta ar fi însemnat că nu doar 
ea şi Fleetwood, ci şi întreaga amiralitate o căutau. 
Brusc, Danni se bucură că nu mai erau pe drumul 
principal. Ar fi riscat să se întâlnească cu amiralul 
însuşi după fiecare cotitură. Gândul că ar putea sfârşi 
cu ştreangul de gât o făcea să se teamă pentru 
soarta ei aproape la fel de mult ca pentru a lui Ginny; 
şi, de ce să nu recunoască, se temea şi că s-ar putea 
rătăci de Fleetwood în pădurea cea blestemată. Nu 
ştia dacă Fleetwood s-ar fi întors după ea şi nici nu 
voia să afle. 

Aşa se face că, atunci când Fleetwood trase la o 
parte o creangă, apoi îi dădu drumul exact când 
Danni trecea prin dreptul ei, iar creanga o lovi în faţă, 
Danni se hotărî că îndurase destul. 

- Unde naiba mergem? 

întrebarea ei răstită nu primi nici un răspuns. 
Oricât i-ar fi făcut plăcere să-i privească spatele bine 
făcut şi umerii laţi, Danni voia răspunsuri. Tânjea să 
audă o voce omenească. Dacă i-ar fi plăcut tăcerile 
lungi şi încordate, ar fi putut rămâne alături de tatăl ei 
în casa lor de pe King Street şi n-ar mai fi deschis 
niciodată Gretna Green Bookings. 

Gândindu-se la tatăl său, Danni îşi aminti de 
logodnicul ei. Ei bine, erau aproape logodiţi, asta 
presupunând că acel conte de Hemsworth nu-i luase 
absenţa drept refuz. Danni îşi jură sieşi că, dacă 
reuşea să o înapoieze pe Ginny familiei sale şi să 
scape cu reputația nepătată, avea să se întâlnească 
numaidecât cu lordul şi cu familia acestuia pentru a 
accepta oficial căsătoria. Apoi urma să fie contesă, să 
ducă o viaţă minunată şi credea din toată inima că ea 
şi contele aveau să ajungă să se iubească. Ar fi un 


sfârşit ca în poveşti, aşa cum îşi dorise dintotdeauna. 

Se întrebă în treacăt dacă tatăl ei îşi făcea griji 
pentru ea. il respecta şi îl iubea din toată inima, dar 
era atât de ocupat cu munca lui din parlament, că, 
uneori, Danni se întreba dacă îşi mai amintea că 
avea o fiică. Ştia că Hemsworth n-ar fi neglijat-o. Era 
un bărbat respectuos şi blând, iar Danni ştia că ţinea 
la ea. 

Resemnându-se cu tăcerea şi cu gândurile ei 
sumbre, Danni merse înainte. Copacii din parcurile 
londoneze erau prăfuiţi şi şterşi, dar aici frunzele 
străluceau spectaculos în razele soarelui care se 
strecurau printre crengi. Culoarea lor îi amintea într-o 
oarecare măsură de ochii marchizului atunci când îi 
zâmbise. Danni pufni, dezamăgită de ea însăşi. „Sunt 
gânduri prea frumoase pentru el!“ Tocmai îşi 
imaginase o viaţă împlinită alături de viitorul ei 
logodnic, nu-i aşa? 

Cu cât mergeau mai mult, cu atât Danni se 
simțea mai furioasă. De fapt, totul era din vina lui 
Marcus. El o manipulase şi tot el o acuzase pentru 
propriile lui greşeli. Ce drept avea să-i distrugă şi ei 
viața? Ar fi trebuit să lucreze împreună, să aibă grijă 
de ea, nu să o târască printr-o pădure sălbatică şi, 
peste toate astea, să o mai şi ignore. 

Nu-l putea lăsa să câştige şi nici nu avea de 
gând să-i permită să se comporte aşa până o găseau 
pe Ginny. îi veni o idee. Avea să-l facă să ia parte la 
discuţie fie că voia, fie că nu. Zâmbind diabolic, 
începu să meargă cu paşi şi mai sprinteni. 

-Vai de mine, cred că avem o problemă. Nu ştii 
unde mergem, nu-i aşa? 

Marcus nu răspunse. Danni continuă, zâmbind şi 


mai larg, pe măsură ce se obişnuia cu noul ei rol: 

- Văd cât de confuz eşti, milord. Nu-ţi face griji! 
Sunt sigură că putem descoperi unde ne-ai rătăcit. 

Umerii lui Fleetwood se mişcară aproape 
imperceptibil, singurul semn că o asculta. 

-De unde să începem? Tata mi-a spus mereu că 
trebuie să studiez împrejurimile. Haide să facem asta, 
şi cu siguranță vom găsi un indiciu! Danni se opri şi 
privi ostentativ în jur. Suntem înconjurați de foarte 
mulți copaci. Şi de plante. Cred că putem presupune 
că suntem, de fapt, într-o pădure. Ştii ce e o pădure, 
nu-i aşa? 

Marcus încă nu vorbea, dar, judecând după 
privirea lui exasperată, cel puţin îi atrăsese atenţia. 

- Dar, vai! Să nu-mi spui că nu ştii nici măcar ce e 
un copac? 

Uriaşul din faţa ei nu-şi putu stăpâni un pufnet. 
Privirea lui se fixă înainte. O ignora. 

Danni simţi o durere de cap de la cât de tare 
scrâşnise din dinţi. Deschise gura ca să înceapă o 
nouă tiradă, dar în clipa următoare înghiți un 
mănunchi de frunze şi crenguțe de pe o ramură. 
Scuipând, căzu pe spate. Clipi surprinsă şi văzu că 
Marcus mergea înainte, zâmbind. 

-Ah. Eşti... eşti o bestie! Ai făcut-o intenţionat! 

„Şi ce se presupune că aş fi făcut? 

- Mi-ai dat cu creanga peste faţă! 

Marcus se întoarse şi o fixă cu privirea, cu o 
expresie plină de nedumerire. 

„Ce e o creangă? 

Danni rămase cu gura căscată. Chipul lui rămase 
impasibil. 

„Şi ce e cu acele plante despre care vorbeai? 


Sunt comestibile? continuă el. 

Danni îşi suflecă mânecile şi se ridică. 

. Numai dacă eşti un iepure! răspunse ea, 
privindu-l încruntată. 

Apoi se repezi la el. 

Râzând, Marcus o prinse în jurul taliei, 
strângând-o la piept cu putere. Danni îşi stăpâni un 
suspin. Simţi vocea lui vibrându-i în tot corpul, până 
în vârful degetelor. Trupul ei micuţ se pierdu cu totul 
în braţele lui uriaşe, iar palmele lui se lipiră de pielea 
ei. Danni îşi simţi sângele încălzindu-se pe dată, ca 
un mănunchi de vreascuri aprins de o scânteie. 
Căldura îi cobori până în vintre. 

Apoi, Marcus începu să o gâdile. 

Cu ochii mari, Danni ţipă înfundat descoperind ce 
i se întâmplase. Amândoi începură să râdă în hohote 
până când, în cele din urmă, ochii ei se umplură de 
lacrimi. 

-Opreşte-te! Te rog! 

Fleetwood dispăru imediat. Danni suspină, 
simțindu-se din- tr-odată singură şi descumpănită. 
Era frig, aşa că îşi încolăci braţele în jurul propriului 
corp. Se întoarse şi văzu că marchizul era lângă ea. 
Strângându-se în braţe, Danni observă cum expresia 
copilăroasă şi atât de candidă a lui Fleetwood - nu, a 
lui Marcus - se topi treptat, înlocuită de severitatea lui 
obişnuită. Transformarea o întristă peste măsură. 

Ochii lui verzi, de culoarea mentei acum, nu 
aveau curaj să-i întâlnească privirea. îi prinse o şuviță 
de păr între degete, răsucind-o. Danni îi simţi căldura, 
chiar şi de la distanţă. 

-îmi pare rău, şopti el. Am vrut să ţin creanga, 
dar mi-a scăpat. 


Danni îşi văzu şuvița alunecând încet dintre 
degetele lui, apoi Marcus atinse uşor vânătaia pe 
care i-o făcuse creanga. Danni simţi că i se taie 
răsuflarea. Parcă avea fluturi în stomac, iar senzația 
nu era neapărat plăcută. înghiţi un nod şi îi căută 
privirea. 

Nici nu-i venea să creadă că la început ochii lui i 
se păruseră atât de reci. în adâncurile lor verzi se 
oglindea fiecare gând al lui. 

- Mă ierţi? îi şopti el. 

Danni înțelese că nu se referea doar la acea 
creangă. 

Dar nu îl putea ierta. 

. E mult mai rău decât îmi închipuiam, spuse ea, 
trăgându-şi nasul cu zgomot. Poate ar trebui să-ți 
explic mai întâi ce e o plantă. Cred că e prea dificil să 
începem direct cu creanga. 

Chipul lui plin de cicatrici se întristă o clipă, apoi 
deveni iarăşi indescifrabil. Danni simţi o durere fizică 
în piept. Porniră din nou în tăcere. Pentru Danni, 
liniştea era insuportabilă. 

Cum ar fi putut să-l ierte pentru că o obligase să 
ia parte la aşa ceva? Poate dacă l-ar fi înțeles puţin 
mai bine? Până acum nu ştia decât că Marcus avea 
nevoie de bani, şi asta imediat. Nu şi de ce. 

Presupusese că, din moment ce marchizului îi 
plăcea să bea, avea şi alte vicii. Era posibil să-şi fi 
pierdut averea la cărți. Mulţi aristocrați pățeau asta şi 
erau nevoiţi să se împrumute folosin- du-se de titlurile 
lor pentru a-şi păstra stilul de viață cu care erau 
obişnuiţi. Sau să se căsătorească cu fete bogate. 

Apoi era şi acel articol publicat în fițuica de bârfe 
a domnişoarei Lavina Lux, pe care îl citise înainte să 


plece, dar acel zvon ar fi putut fi răspândit la fel de 
bine de domnişoara Anne Newport, probabil fiindcă 
îşi ura fostul logodnic. Oricum, zvonurile erau doar 
atât - zvonuri. 

Poate, dacă l-ar fi întrebat, Marcus i-ar fi spus un 
motiv ireal, care l-ar fi absolvit de orice vină. Atunci l- 
ar fi ajutat cu dragă inimă, poate chiar fără să o oblige 
pe Ginny să se mărite cu el. Danni se pregăti să-l 
întrebe, dar se lovi brusc de ceva solid. 

Pierdută în gândurile sale, nu observase că 
Marcus se oprise din nou, aşa că se izbise de umerii 
lui laţi şi căzuse pentru a doua oară. Strânse pumnii, 
adunând două mănunchiuri de frunze uscate şi 
muşchi. 

-Ți-am spus vreodată câtă aversiune există între 
mine şi pământ? 

Uriaşul se întoarse spre ea, ezitând. Ochii lui 
erau umbriți. 

-Ai auzit? întrebă el. 

Danni clipi, înclinându-şi capul pe o parte şi 
căutând vreun sunet ciudat. După o clipă, clătină din 
cap. 

Marcus scoase un mormăit şi afişă din nou 
expresia lui obişnuită, severă şi distantă. întoarse 
capul, ascunzându-şi cele mai urâte cicatrici. 

-Sigur, tu n-ai cum să auzi nimic, murmură el 
grăbit, vorbele lui zeflemitoare făcând să dispară 
curiozitatea ei legată de proveniența acelor semne 
îngrozitoare. 

Brusc, Danni nu mai voia să ştie de unde avea 
cicatricile. Marcus îşi trecu o mână prin părul 
cârlionţat, şi, în ciuda a tot ce se întâmplase, Danni 
se simţi tentată să facă acelaşi lucru. Să-i simtă părul 


blond şi mătăsos şi vârfurile țepoase ale fiecărei 
şuvițe. Era aproape convinsă că asta ar fi liniştit-o. 

Strângând pumnii, îşi fixă atenția asupra 
covorului de frunze. Acasă o aştepta un viitor 
logodnic cu care să trăiască până la adânci bătrâneți. 
Nu avea de gând să îşi rişte fericirea pentru un 
capriciu, sau o pasiune de moment, sau... sau ce-o fi 
fost acel sentiment nesuferit. Trebuia să se întoarcă 
acasă împreună cu Ginny, şi asta cât mai repede. 
Bestia n-avea decât să rămână în habitatul lui 
natural. Astfel, şi Ginny, dar mai ales Danni, aveau să 
fie în siguranţă. Cu cât stătea mai mult în preajma lui, 
cu atât se simțea mai fascinată de acest bărbat atât 
de complicat. 

Trebuia să-şi salveze victima. Şi avea nevoie de 
Marcus pentru asta. încercând să înveselească puţin 
atmosfera, Danni întrebă: 

-Asta înseamnă că vorbeşti din nou cu mine? 

Se lăsă o tăcere apăsătoare. Marcus miji ochii şi 
chipul lui deveni imobil, ca o statuie de gheaţă. Se 
ascunsese sub o altă mască. Copleşită de 
seriozitatea lui, Danni privi în altă parte. 

Apoi auzi sunet de frunze uscate strivite sub 
picioare. Rămase nemişcată o clipă. Oare avea de 
gând să o abandoneze, după toate astea? 

Marcus se opri, întorcându-şi jumătatea fără 
cicatrici a feței spre ea. Ochii lui verzi erau aprinşi de 
emoție; umbra era ascunsă, dar nu dispăruse. 

-încă nu m-am hotărât, spuse el. 

Apoi işi continuă drumul, aşteptând ca ea să îl 
urmeze. Danni scrâşni din dinţi şi îl ajunse în fugă. 

-Nu-mi vine să cred! izbucni ea. M-ai şantajat. M- 
ai drogat. Cineva m-a ameninţat cu pistolul. Să nu 


mai vorbim despre faptul că am ajuns să rătăcesc 
printr-o pădure la uitată de Dumnezeu şi că mor de 
foame. Toate astea din vina ta. lar tu nici măcar nu 
binevoieşti să vorbeşti cu mine? 

Tăcere. 

- Perfect. Pur şi simplu perfect! Acum nu mai 
lipseşte decât să ningă în mai, şi viața mea va fi 
împlinită. 

Trecură încă trei ore. Da, numărase fiecare 
secundă din nou. Acum făcea tot posibilul să se arate 
recunoscătoare pentru lucrurile mărunte. 

Nu ninse în luna mai. 

începu să plouă. 


Capitolul 10 


Privind prin noaptea neguroasă, 

Zări in depărtare-o fereastră luminoasă. 

Bucuros, negustorul nu putea să creadă Că un 
palat începuse să vadă. 

Frumoasa şi Bestia de Charles Lamb 


Marcus îşi strânse haina şi mai mult în jurul 
umerilor, făcând tot posibilul să nu se lase udat de 
ploaie şi mai tare. Degeaba. 

Hainele lui erau deja îmbibate cu apă. 
Tremurând şi simțind câte un fior îngheţat din când în 
când, privi în urmă. 

La câţiva paşi mai în spate, Danni se făcuse şi 
mai mică, tremurând de frig. Marcus se opri. Fiecare 
pas al ei scotea un sunet umed, de cizme îmbibate. 
Marcus îi văzu expresia de pe chip. Era furioasă. 

în ciuda indignării ei, Marcus nu-şi putu stăpâni 


un zâmbet, convins că Danni nu avea habar cât de 
caraghios arăta. Părul ei drăguţ, de culoarea 
mahonului, îi atârna pe umeri în şuvițe umede, iar din 
coada împletită cu care pornise la drum seara trecută 
nu rămăsese mai nimic. Picăturile de ploaie îi 
curgeau pe frunte şi îi udau genele lungi. Pe obraz 
avea un mic petic de pământ, de la căzătura de mai 
devreme. Ploaia îl umezise, şi acum îi curgea pe 
obrajii palizi în firicele murdare. în lipsa unei descrieri 
mai potrivite, arăta ca un şobolan pe jumătate înecat. 

Era atât de frumoasă. 

-De ce ne-am oprit? întrebă Danni, clănțănind 
puternic din dinți. 

într-o clipă, Marcus îi observă hainele subțiri şi 
ude. Danni se îmbrăcase pentru o seară răcoroasă 
din Londra, dar acum materialul subţire din care erau 
croite cămaşa şi pantalonii i se lipise de piele din 
cauza ploii. Pânza de bumbac devenise aproape 
transparentă,  scoţându-i în evidență formele 
voluptuoase. Pantalonii ei descriau perfect linia 
bombată a şoldurilor şi a coapselor. Marcus simţi un 
val de căldură şi un imbold puternic de a o poseda 
aici şi acum, pe care şi-l stăpâni cu greu. 

Conştiinţa lui de gentleman începu să-l mustre. 
Danni era îmbrăcată mai subţire decât el, şi trupul ei 
micuţ nu era la fel de bine protejat de intemperii. 
înainte să se răzgândească, îşi dădu jos jacheta, ca 
un şarpe căruia îi năpârleşte pielea. Frigul din oase i 
se înteţi la prima pală de vânt îngheţat. Uneori era 
atât de enervant să fii gentleman. 

- la-o, spuse el, luptându-se să scoată cuvintele 
printre dinți. 

Apoi îi întinse haina. 


Danni îl privi bănuitoare, dar nu putea refuza 
haina. Marcus nu ştia cât de cald i-ar putea ţine o 
haină deja udă, dar se simţi puţin mai bine. Nu voia 
ca Danni să moară de pneumonie; asta 

ar fi adus un final neaşteptat escapadei lor. Nu işi 
închipuise niciodată că aveau să dea greş atât de 
crunt. 

In clipa în care Danni îşi luă mâinile de la piept, 
Marcus îşi simţi gura uscată. 

-Asta nu schimbă nimic. încă sunt supărată pe 
tine, murmură ea cu o expresie amărâtă. 

Marcus nu o asculta, nu era în stare să o asculte. 
Pânza udă îi reliefa sânii până în cele mai mici detalii. 
Privirea lui înfometată descoperi un sfârc micut şi roz 
care se vedea perfect prin cămaşă. Se stăpâni din 
greu să nu o atingă, strângându-şi pumnii. Sfârcul 
părea să-l cheme, tânjea să fie încălzit cu buzele, 
dezmierdat, răsfăţat. Sângele lui ardea. Tremurânăd, 
îşi cobori privirea. 

Neînţelegând adevăratul motiv pentru care 
Marcus tremura, Danni privi nesigură jacheta de un 
albastru-închis. 

„Poate că ar trebui s-o păstrezi tu, spuse ea 
indecisă. 

Expresia ei însă dădea de înțeles că ar fi preferat 
să-şi mănânce pantofii decât să renunțe la ea. 

Marcus strânse din buze şi îi întinse din nou 
haina. Era absolut necesar ca Danni să o poarte 
acum. Lâna rece urma să-i ascundă sânii ispititori, iar 
astfel dorinţa lui avea să se liniştească. Imaginea lor 
îi rămăsese însă în memorie. 

Danni îşi puse haina pe umeri. Marcus era 
suficient de aproape încât să-i simtă parfumul de 


trandafiri pe care îl răspândea cu fiecare mişcare. 

îşi înfipse unghiile adânc în palme. îl înnebunea 
să fie atât de aproape de ea. Crezuse şi înainte că 
avea s-o ia razna, dar acum... acum se simțea 
prizonier în iad fiindcă nu-i era permis să o atingă pe 
această femeie atât de frumoasă, atât de la 
îndemână. Cu un efort suprem, Marcus se întrebă 
cum aveau să supravieţuiască. Trebuia să găsească 
un adăpost. Şi un foc cu care să se încălzească până 
trecea furtuna. 

Marcus se întoarse cu spatele la ea fără nici un 
cuvânt. Nu se simţea suficient de stăpân pe sine cât 
să vorbească. Danni scoase un sunet gutural, plin de 
furie, apoi paşii ei umezi se auziră iarăşi. De data 
asta, Marcus zâmbi. 

„Chiar eşti un nesuferit. Să ştii că am de-a face 
cu bărbaţi care nu sunt în stare să scoată două vorbe 
Zi de zi. Tatăl meu nu-mi vorbeşte aproape niciodată, 
abia dacă ştie că exist de când a murit mama mea. 
Hu mi-a adresat vreo zece cuvinte de când ne-am 
cunoscut, acum doi ani. Dar cel puţin ei ştiu să 
comunice! Tu nici măcar nu te uiţi la mine când 
vorbesc cu tine. 

Auzind ce se întâmpla în familia ei, Marcus simți 
o gheară în piept. Poate de-asta devenise şi ea o 
escroacă? Pentru a-şi impresiona tatăl? Ca să nu se 
mai gândească la tatăl ei, se simţi nevoit să încerce o 
glumă: 

-Dacă mă uit la tine când îmi vorbeşti, s-ar putea 
să dau într-o... cum i-ai spus? 0 creangă? 

-Ah! Ah, cred că te urăsc. 

Marcus îşi stăpâni un zâmbet. 

-N-o să-mi revin niciodată, madam. 


Un pleoscăit mai puternic decât celelalte se auzi 
din spate. Marcus ghici că Danni încercase să bată 
din picior. 

-Şi urăsc şi cizmele astea! 

Zâmbind, Marcus privi în jur, încercând să 
găsească un loc în care să se adăpostească de 
ploaie. Danni rămase tăcută; singurul sunet care 
venea din direcţia ei era lipăitul cizmelor. 

-Fleetwood? 

Marcus înclină din cap în semn că o asculta. 

Danni oftă din greu, de parcă purta pe umeri 
întreaga lume. 

- Propun un armistițiu. 

Marcus se opri la jumătatea pasului şi se răsuci 
pe celălalt călcâi. 

- Un armistițiu? întrebă el, cu o voce evident 
surprinsă. Adică să nu ne mai certăm? 

Danni se încruntă. Haina mult prea mare o făcea 
să pară un copil care se juca de-a soldații. 

- Da. Există vreun alt fel de armistițiu? 

Marcus deschise gura, dar Danni îşi ridică 
grăbită mâna, oprindu-l. Sau cel puţin mâneca hainei 
se ridică. Marcus presupuse că înăuntrul ei se 
ascundea o mână. 

-Ne va fi de folos amândurora, spuse ea. Dacă 
ne certăm încontinuu, nu văd cum am putea să o 
găsim pe Ginny. 

Marcus se văzu nevoit să îi dea dreptate. 

începu deci să-i asculte termenii armistițiului. 
Ceva despre gesturi brutale, altceva despre... Marcus 
nu o mai asculta. întor- cându-se spre ea, observase 
o căsuţă - dacă mormanul de materiale putea fi numit 
aşa - care se întrevedea printre doi stejari uriaşi. 


-... Deci eşti de acord cu propunerea mea? 

Marcus o ignoră cu totul. îi prinse mâneca hainei 
şi o târi înspre căsuţă. 

_Scuză-mă! Credeam că ţi-am spus să nu mai 
faci asemenea gesturi brutale! 

Marcus pufni. Era mult mai important să-şi 
găsească un adăpost şi să aprindă focul decât să 
cadă la cine ştie ce învoială ridicolă. Porniră deci prin 
buruienile ude, şi nu trecu mult până când ajunseră în 
fața căsuțe. 

Construcţia arăta la fel de rău pe cât păruse de 
departe. Natura îşi recupera încet-încet teritoriul; 
plante agăţătoare crescuseră pe toate laturile, 
prinzându-se de pereţii de lemn. Dar dedesubt, 
căsuţa cea veche părea încă solidă. lar acoperişul 
era întreg. Uşa atârna într-o balama ruginită. Era 
curent înăuntru, dar oricum era mai bine decât să 
rămână afară. 

Văzând căsuţa, Danni nu mai protestă. 

- Genial, Fleetwood! chicoti ea, bătând fericită din 
palme. 

Marcus nu vedea care era meritul lui în faptul că 
găsise o casă deja construită, dar era destul că Danni 
zâmbea. N-avea de gând să-i strice plăcerea. 

Danni intră prima, apoi Marcus, nevoit să se 
aplece ca să încapă înăuntru. N-ar fi fost uimit să 
descopere că acea căsuţă era folosită de bandiți 
pentru cine ştie ce lucruri necurate. Mobila fusese 
scumpă odată, dar acum putrezise şi era marcată de 
intemperii. Acoperişul avea o spărtură, iar scaunul de 
dedesubtul spărturii băltea de apă. 

Aveau mare nevoie de căldură, aşa că Marcus 
se apropie pe dată de şemineu. Căutând printre 


cărămizile sparte şi urmele de cenuşă, descoperi o 
scăpărătoare. Mâna de vreascuri care rămăsese nu 
era de-ajuns să facă focul. Stomacul i se strânse, 
dându-şi seama că nici afară nu aveau de unde face 
rost de lemn uscat. 

De cealaltă parte a camerei, Marcus văzu un pat 
îngust. Dând la o parte frunzele uscate, scoase 
aşternuturile de pe  salteaua veche de paie. 
Cearceafurile erau într-o stare acceptabilă. îi aruncă 
unul lui Danni, care îl privi cu ochii mari şi tăcuți. 

- Dă-ţi jos hainele. 

Marcus îşi simţi fața încingându-se, dar făcu tot 
posibilul să ignore acea senzație. 

-Nu voi face aşa ceva. protestă Danni, 
scandalizată de-a dreptul. E suficient de rău că 
trebuie să stau în aceeaşi cameră cu tine şi abia 
avem loc amândoi. N-am pic de intimitate, şi dacă s- 
ar afla că... Danni păli şi miji ochii, dintr-odată 
înfuriată. Nici în ruptul capului! 

Marcus se strădui să nu şi-o imagineze pe Danni 
învelită doar într-un cearceaf. în aceeaşi cameră. 
Scrâşni din dinți. 

-Bine. Dacă vrei să faci febră şi să mori, rămâi cu 
hainele ude. 

Danni îi aruncă o privire acuzatoare. 

-întoarce-te cu spatele. Mă voi îmbrăca cu rochia 
pe care am adus-o în săculeț. 

Marcus scrâşni şi mai tare din dinți. 

-O să-ţi fac o favoare şi mai mare. 

Marcus ieşi din căsuţă. Nu se opri auzindu-i 
suspinul şocat şi nici nu se îndepărtă prea mult. 
înconjură construcţia, căutând lemne de foc sau orice 
altceva ar fi putut folosi. Găsi un bol vechi, de lemn. 


Nu se obosi să se întrebe cum ajunsese bolul pe 
verandă. Recunoscător, îl ridică şi îl lăsă să se umple 
cu apă de ploaie. Bău cu sete şi îl umplu de încă 
două ori până să se sature. Se întoarse la adăpost cu 
bolul, dar nu intră. Era hotărât să-i acorde lui Danni 
tot timpul de care avea nevoie. 

Nu era o concesie lipsită de suferință. Urechile 
lui încercau să prindă până şi cel mai mic foşnet de 
mătase. Imaginaţia lui se aprinse, oferindu-i lucruri pe 
care nu le-ar fi putut avea niciodată în realitate. 
Strânse bolul şi îşi imagină cum ar fi să-i atingă pielea 
ei rece cu mâinile lui calde. Degetele lui încălzind-o 
cu fiecare mângâiere, explorându-i formele pline sub 
ploaia neostenită de afară. Deşi era ud până la piele 
şi aproape îngheţat, sângele lui fierbinte reuşi totuşi 
să-i trezească dorința. Scoase un geamăt plin de 
frustrare. O dorea cu fiecare răsuflare. Era 
insuportabil. 

-Te-ai îmbrăcat? 

Dinăuntru se auzi un răspuns răstit: 

E şi ăsta un fel de a spune. 

Marcus îşi scutură părul ud şi intră în căsuţă. 
Când o văzu, simţi că i se taie răsuflarea. Danni se 
hotărâse să se învelească în cearceaful uscat. 
Materialul era înfăşurat cu artă în jurul ei, acoperind 
cât de multă piele se putea. Părul îi atârna în şuviţe 
groase - libere şi pieptănate cu degetele. Din coada 
împletită nu mai rămăsese nimic. Noroiul de pe faţă 
era singurul semn că Danni nu ieşise dintr-o cadă 
aburindă chiar atunci. 

-Rochia e umedă, spuse ea, întorcându-şi 
privirea. Ar fi fost mai rău dacă m-aş fi îmbrăcat cu 
ea. 


Dorinţa cu care Marcus se luptase până atunci 
se întoarse în forță. Clipi rapid şi privi în altă parte, 
întinzându-i bolul. 

-Bea, apoi spală-te pe faţă. 

Danni îşi duse imediat mâinile la obraji cu o 
expresie panicată, atât de tipică pentru o femeie. 

-Ce? 

Marcus nu-şi putu stăpâni un zâmbet slab. Puse 
bolul pe scaun, lăsându-l să se umple cu apă de 
ploaie. Era ridicol că ea îşi făcea probleme pentru 
cum arată în faţa lui. 

-Ai puţin noroi pe față, rezultat al încercării tale 
de a mă ataca. 

Danni îl fulgeră cu o privire otrăvită. Marcus luă 
un cearceaf de pe saltea. 

-Potrivit tratatului nostru de pace, persoana care 
a iniţiat tratatul are dreptul să atace fără nici un fel de 
consecinţă, inclusiv verbal. 

Asta îi atrase atenţia lui Marcus. Se întoarse, 
privind-o neîncrezător. Zâmbea cu jumătate de gură. 

Doar nu vorbeşti serios, spuse el. 

-Cât se poate de serios, răspunse Danni, 
încrucişându-şi braţele şi privindu-l fix. 

-E ridicol. Refuz să fiu de acord cu aşa ceva. 

-Ai acceptat deja. 

Marcus se încruntă. Bănuia că avea să fie nevoit 
să o ucidă. Foarte curând. 

-Ai acceptat când m-ai luat de mână. N-a fost 
chiar cea mai reuşită strângere de mână, dar tot se 
pune. 

-Pe naiba! 

-Ah. Trebuie să adaug şi Regula Numărul Şapte: 
n-ai voie să foloseşti un limbaj sau un comportament 


necorespunzător în prezența persoanei care a iniţiat 
tratatul. 

La naiba, chicoti el. Vorbeşti ca un politician 
nenorocit! 

Danni păli. Marcus se întrebă dacă nu cumva 
mersese prea departe. 

-îmi cer seu... 

„Regula Numărul Treisprezece: persoana care a 
fost de acord cu tratatul nu are voie să facă insinuări 
sau presupuneri jignitoare pe baza acțiunilor 
persoanei care a iniţiat tratatul. 

Marcus clipi des. Cât tupeu! Danni înconjură 
scaunul ud, cu cearceaful atârnând în urma ei ca o 
trenă. Se purta de parcă ar fi fost în cel mai modern 
salon din Londra, iar ea ar fi purtat cea mai frumoasă 
rochie. Nu ca şi când ar fi fost goală sub un cearceaf, 
într-o căsuţă. într-un loc din Anglia uitat de 
Dumnezeu. Danni îşi dădu capul pe spate, şi nările i 
se dilatară de nemulțumire. 

_Să mai adaug vreun amendament? 

-Vorbeşti prostii, o acuză el. 

Ochii ei de culoarea caramelului licăriră diabolic. 

„Deci e o prostie să încercăm să avem o relaţie 
amicală? 

Marcus izbucni în râs. Zâmbi apoi slab, simțind 
un val neaşteptat de tandrete. 

-Nu încerc să fiu amuzantă, replică Danni, 
încruntându-se şi prefăcându-se jignită. 

Marcus râse din nou, iar obrajii ei se înroşiră de 
furie. 

„Până şi un sfânt te-ar ucide, spuse ea printre 
dinți. 

Marcus zâmbi. Cunoştea jocul. 


„Regula Numărul Paisprezece: persoana care a 
inițiat tratatul nu va lua în deşert Divinitatea şi sfinții 
Săi pentru a-l insulta pe cel care a acceptat tratatul. 

Danni rămase cu gura căscată, fără cuvinte. 
Apoi, pe neaşteptate, zâmbi. Ochii ei se îmblânziră, 
sclipind amuzați. Zâmbetul îi schimbă tot chipul, iar 
Marcus simţi un fior străbătându-i inima. O făcuse să 
Zâmbească. El, un bărbat care nu merita să fie tratat 
omeneşte, o făcuse să zâmbească. 

-Dacă n-am voie să răcesc, nici tu n-ai voie, 
spuse Danni, privind cu subiînţeles cearceaful din 
mâinile lui. 

Bucuria de o clipă a lui Marcus dispăru, înlocuită 
de o nelinişte bine-cunoscută. N-avea de gând să se 
dezbrace în faţa lui Danni. Ceilalţi nu aveau voie să-i 
vadă trupul. Niciodată. Cei câţiva care avuseseră 
acest nenoroc se trăseseră înapoi, îngroziți. Chiar şi 
Weller. Dacă domnişoarele se speriau de chipul lui, ar 
fi murit de groază văzându-i trupul. 

Părerea ei n-ar fi trebuit să conteze pentru el. 
Danni era pur şi simplu o unealtă pe care o folosea 
pentru a duce la bun sfârşit o sarcină neplăcută. Dar, 
privindu-i expresia provocatoare, Marcus ştiu imediat 
că gândurile ei contau, şi încă foarte mult, pentru el. 
Contaseră încă de la început. Nu voia ca Danni să-l 
creadă o bestie posacă şi cu o reputaţie îndoielnică. 
Deşi chiar asta era. lar acum se făcea vinovat şi de o 
răpire. 

_Cearceaful va absorbi o mare parte din apă. 
După ce fac focul, restul se va usca de la sine, se 
eschivă el. 

Danni se înfurie iarăşi. Marcus îşi dădu seama 
că îşi făcea griji pentru el. 


-Nu vreau să te îmbolnăveşti, Fleetwood. îţi jur 
că n-aş şti să am grijă de tine. 

-Voi fi bine. Trupul meu e mai robust decât al tău, 
micuţo. 

Danni pufni. Marcus o ignoră şi începu să se 
şteargă cu cearceaful. 

-Ce bărbat arogant, murmură Danni. Tipic. 

Marcus o ignoră. Aruncă cearceaful umed într-un 
colț al camerei şi se îndreptă spre un scaun rupt, 
căutând lemne pentru foc. îl ridică de picioarele din 
față şi, lovind rapid cu piciorul, rupse unul din ele. 
Dinspre podea se auzi o bufnitură asurzitoare. Danni 
ţipă. Marcus reacționă imediat. 

Se aruncă peste ea, şi căzură amândoi la 
pământ. O luă în braţe, apărând-o dc orice soi de 
impact, privind înnebunit în jur. Se întinse deasupra 
ei, gâfâind, ca un scut uman. Era o poziție pe care nu 
fusese nevoit să şi-o asume de ani de zile. De când 
Caro reuşise să evadeze din casa părintească. 

Fleetwood? 

în colțurile camerei era întuneric. Nu se mişca 
nimic. Trecutul îl învățase însă că asta nu însemna că 
pericolul trecuse. 

_Fleetwood! 

Marcus văzu că bolul se vârsase şi rămăsese cu 
gura în jos. Apa dinăuntru păta podeaua de lemn şi 
covorul persan care începuse să se destrame. Lângă 
bol era piciorul scaunului pe care îl rupsese ca să-l 
folosească pentru foc. 

- Marcus! 

Ca prin ceață, Marcus îşi dădu seama că simțea 
o apăsare pe piept. Privi în jos. Ochii lui îi întâlniră pe 
ai lui Danni. Expresia ei era surprinsă şi puţin 


temătoare. Marcus înţelese ce făcuse şi, spre 
disperarea lui, simţi cum fața începea să i se 
înroşească de ruşine. Dacă Danni nu-l crezuse un 
monstru până acum, atunci asta pusese capac. 

Marcus îşi plecă uşor capul, căutând o scuză 
pentru felul în care se purtase. Acesta era motivul 
pentru care evita mulțimile şi locurile publice. 
Niciodată nu ştia la ce urma să reacționeze. 

Cu cât Marcus zăbovea deasupra ei, cu atât 
teama îi dispărea şi începea să-i simtă tot mai 
pregnant trupul moale sub al lui. Picioarele lor erau 
încurcate în cearceaf, şoldurile lor se potriveau 
perfect, sânii ei îi împingeau pieptul. Respirau în 
acelaşi ritm profund, liniştitor. Căldura trupului ei se 
contopea cu a lui, par- fumurile lor şi pielea ei moale 
îl intoxicau. îşi cufundă faţa în pielea caldă de pe 
gâtul ei şi rămase aşa, peste măsură de mulțumit, 
nefiind în stare să-şi mai ridice capul. îi era groază de 
expresia dezgustată cu care Danni era foarte probabil 
să-l privească. 

Danni rămase nemişcată o clipă, aşa că Marcus 
îndrăzni să-şi ridice privirea, atent să-şi ascundă pe 
cât se putea fața desfigurată. Confuzia ei dispărea 
încetul cu încetul. Obrajii ei aveau acea nuanţă roşie 
pe care o adora, iar ochii ei se îmblânziseră. Mâinile 
ei mici şi moi se odihneau pe umerii lui, iar palmele ei 
îi încingeau pielea. Danni se mişcă sub el, frecându- 
şi şoldurile de trupul lui. Marcus nu mai putea respira. 
Bătăile inimii sale îl asurzeau. 

- Nu te mişca, micuţo, spuse el. 

Danni se încruntă. 

-De ce? 

Făcând un efort suprem de voință, Marcus îşi 


stăpâni sentimentele  năvalnice. Respiră adânc, 
simțindu-i parfumul, cu buzele atingându-i gâtul uşor, 
ca o mângâiere. Simţea o cascadă de fiori pe spate. 

Pentru că şi aşa îmi e greu să mă controlez. 

-Ah, spuse ea. 

Buzele ei roz erau despărțite uşor. Mâinile ei 
începură să-i maseze umerii cu mişcări circulare. 

-Suntem în siguranţă. Nu ai de ce să-ţi faci griji. 
Sst. Asta te ajută? şopti ea. 

„Categoric nu." 

Dorinţa lui se trezi la viaţă. Pielea lui se aprinse 
sub atingerile ei. Abia mai putea respira. Trupul ei era 
lipit perfect de al lui. 

-Ah... puţin, spuse el. 

Marcus îi simţi zâmbetul şi îşi imagină că şi ochii 
ei de culoarea caramelului se aprinseseră. Mâinile ei 
se mişcau tot mai jos. în acea clipă, Marcus îşi dorea 
cu ardoare să-i fi putut citit gândurile. 

Marcus? 

Vocea ei era înceată, groasă, şoptită. Marcus 
savură felul în care îi fusese rostit numele. Ar fi dat 
orice să o audă chemându-l aşa în fiecare zi. 

Mda? murmură el, ridicându-şi capul fără să 
vrea. 

Danni avea o expresie blândă, iar obrajii ei erau 
îmbujorați. 

Eşti destul de greu, spuse ea încet. Poţi să te 
ridici acum? Te rog. 

Marcus se simţi din nou peste măsură de ruşinat. 
Se rostogoli pe o parte, evitând să o privească direct. 
îşi trecu o mână prin păr, dorindu-şi cu disperare o 
sticlă de whisky. Niciodată nu mai tânjise atât după 
alcool. 


Era un imbecil, un mare prost. După ce că o 
strivise de podea fiindcă nu fusese în stare să-şi 
controleze neliniştea, crezuse chiar... pentru o clipă... 

Clătinând din cap ca să-şi alunge fanteziile 
ridicole, Marcus se ridică, iar Danni îl urmă imediat. 
încercă să-şi ascundă chipul, dar Danni îşi înclină 
capul, urmându-l cu o privire curioasă, gânditoare. 
Marcus ura să fie privit atât de îndeaproape. 

. îmi cer scuze, spuse el, folosindu-se de primul 
pretext care îi venise în minte. Nu... nu ştiu... am avut 
impresia că acoperişul se prăbuşeşte sau că a cedat 
podeaua. îşi drese glasul, evitând să o privească. 
Credeam că eşti în pericol şi... voiam doar... să te ştiu 
în siguranţă. 

Aerul dintre ei era încărcat de tensiune. Cu 
coada ochiului, Marcus văzu că Danni încuviințează 
încet şi se retrage puţin. 

-Sunt bine. Am fost surprinsă când s-a rupt 
lemnul, atâta tot. 

„înțeleg, murmură el. 

înghiţindu-şi nodul din gât, Marcus luă piciorul de 
scaun de pe podea şi merse să aprindă focul. Abia 
când primele scântei se transformară în mici flăcări, 
Danni vorbi. Tonul ei era măsurat. Aproape prea calm. 
Marcus se aşteptase la o nouă tiradă, la acuze şi 
implorări de a se întoarce imediat la civilizație. în 
schimb, Danni se purta de parcă nimic nu se 
întâmplase. 

„Data viitoare, avertizează-mă că ai de gând să 
rupi un scaun. M-ai luat prin surprindere. 

Marcus era mult prea surprins ca să răspundă. 
Danni pur şi simplu trecuse peste comportamentul lui 
inexplicabil şi inadmisibil. 


Graţie eforturilor sale, focul din şemineu prinse 
viaţă şi începu să ardă cu flăcări înalte. Marcus se 
aşeză pe cărămizile din jurul şemineului. Căldura 
focului începu să-i usuce hainele. îşi lipi capul de 
perete. Se simțea epuizat gândindu-se la dezastrul 
pe care îl provocase, iar tâmplele îi zvâcneau. 
încercă să strivească amintirile care amenințau să 
iasă la suprafaţă, dar era în zadar. Tatăl lui s-ar fi 
bucurat nespus să-l vadă ajuns în asemenea hal. 

Trecutul îl ajunse din urmă. începu să tremure 
violent. Braţele şi picioarele îi slăbiră de abia mai 
reuşea să stea drept. Fruntea începu să-i transpire. îi 
era insuportabil de cald şi simțea că se sufoca în 
propria lui piele. ladul se apropia cu paşi mari, 
înfigân- du-şi ghearele în adâncurile minții. 

Danni veni spre el, în foşnet de cearceafuri şi 
lipăind cu picioarele goale pe podeaua de lemn. 
Marcus închise ochii, ameţit, şi se concentră pe 
căldura care i se răspândea în tot corpul. Trebuia să 
fie puternic. Nu putea permite ca Danni să vadă ce 
creatură demnă de milă devenea în asemenea 
momente. 

Crezi că... i-au făcut rău... lui Ginny? întrebă 
Danni, iar şoapta ei îngrijorată se auzi printre limbile 
de foc. 

Marcus simţi cum stomacul i se strânge cu 
vinovăţie. 

Nu, bineînțeles că nu. Pot cere o recompensă 
mai mare dacă nu-i fac rău. 

Dar amândoi ştiau că era o minciună. Amiralul ar 
fi plătit oricât ca să-şi recupereze fiica, în orice 
situație. Marcus aproape că auzea râsetele demonice 
ale tatălui său din iad. 


-Sper că Phillip a primit ajutor sau a găsit un loc 
unde să se adăpostească. 

Marcus îi zâmbi slab. Danni avea un suflet mare 
dacă îşi făcea griji pentru un asemenea bărbat. 

-Eşti epuizată, micuţo. Nu-ţi pierde timpul 
făcându-ţi griji pentru cineva ca el. Oricum nu poți 
face nimic ca să-i ajuţi pe Ginny sau pe Phillip până 
dimineaţă. Culcă-te ca să ai energie mâine. 

în ciuda a ceea ce spusese, vinovăția încerca să- 
i răpească puţina stăpânire de sine care îi mai 
rămăsese. Şi el era responsabil pentru viaţa lui 
Phillip. 

Fără să conştientizeze cât de agitat era Marcus, 
Danni încuviinţă fără tragere de inimă şi se încolăci la 
câţiva paşi de şe- mineu. Răsuflarea ei deveni tot mai 
domoală şi mai profundă. Marcus o urmări cum 
adoarme. Şuviţele ei de culoarea maho- nului erau 
risipite pe podea, scăldate de lumina moale, aurie a 
flăcărilor. Simţi o invidie puternică. Tânjea să fie el în 
locul luminii, mângâindu-i braţele şi umerii, trecându- 
şi degetele prin părul ei. Atingerea mătăsoasă a 
singurei şuvițe pe care o apucase în pădure îi era 
gravată în amintire pentru totdeauna. îl cuprinse 
tristețea. Danni era tot ce visase vreodată, însă ştia 
că nu o putea avea. 

Urma de la acea creangă se contura slab pe 
obrazul ei. Marcus nu o minţise: creanga chiar îi 
alunecase din mână, dar nu se putuse abțţine să nu 
facă haz de ea când se întâmplase asta. Zâmbi slab, 
amintindu-şi cât de furioasă fusese Danni în acele 
momente. 

îi privi din nou trupul, formele voluptuoase. îşi 
rezemase capul pe un braţ şi îşi ridicase un genunchi 


la piept, sub pătură. Dacă... dacă s-ar fi întâlnit în alte 
circumstanțe. Dacă tatăl lui n-ar fi încheiat acel 
contract. Tatăl lui... îi controla încă viaţa, chiar şi după 
atâția ani. în mod ironic, încercând să scape din 
ghearele tatălui său - mort de un an -, Marcus îşi 
ruinase iremediabil viața, dar şi pe a lui Ginny, a lui 
Danny şi poate chiar a lui Phillip. Şi nici nu reuşise să 
o salveze pe Caro. 

Marcus rămase cu privirea ațintită asupra 
flăcărilor. Strânse pumnii, temându-se că fantomele 
întunecate ale trecutului său aveau să-l acapareze 
din nou, simţindu-le cum îl pândeau deja din umbre. 
îşi trecu o mână prin păr. Nu putea să doarmă, şi 
stomacul îl durea de foame, dar ceea ce voia de fapt 
era o băutură - coniac, whisky, orice. Ceva care să-i 
ardă gâtlejul, să i se răspândească în stomac şi să-l 
încălzească. Ceva care să-i amorțească simţurile. să 
le ucidă. 

Privirea i se împăienjeni din nou. 

„La naiba." 

Pierdea lupta. în curând avea să fie cuprins de 
flăcările iadului şi să rătăcească prin amintirile 
groaznice ale trecutului ore în şir. îşi dorea ca Weller 
să fi fost aici. Weller ar fi ştiut ce să facă şi cum să-i 
ascundă slăbiciunea de Danni. 

Marcus scoase un geamăt şi închise ochii. 
Gândurile îl copleşiră cu totul. 

Danni fu trezită de un scâncet straniu. Clipi de 
câteva ori ca să-şi limpezească ochii şi privi în jur, 
cercetând temătoare umbrele tot mai mari. Oare focul 
care stătea să se stingă atrăsese vreun animal 
sălbatic? 

Nevăzând nimic, Danni se întoarse spre foc şi se 


ghemui şi mai tare. Ținea ochii închişi, dar avea 
urechile ciulite. Nu auzea decât picăturile de ploaie 
care loveau în continuare frunzişul de afară. Şi 
acoperişul spart de deasupra lor. Zgomotul lor 
liniştitor o legăna tot mai aproape de apele somnului. 

Auzi încă un scâncet, apoi un geamăt gutural, 
plin de durere. 

Danni se ridică. Geamătul se auzi din nou. 
Surprinsă, se întoarse spre Marcus ca să-l trezească. 
La ce bun să aibă un bărbat uriaş lângă ea dacă nu 
era în stare să alunge câteva animale? 

Un strigăt cum Danni nu mai auzise niciodată 
răscoli întreaga căbănuţă. Danni se trase înapoi, 
simțind cum i se face părul 

măciucă. îşi strânse tot curajul de care era în 
stare şi se întinse spre el. Silueta pe care o credea a 
lui Marcus se mişcă, zbătându-se pe covoraşul din 
fața şemineului, cu un alt sunet dureros. Danni 
suspină, dându-şi seama că nu auzise nici un animal. 

Panicată, neştiind ce să facă, Danni se repezi să 
arunce o mână de lemne pe foc, conjurând un 
adevărat infern din cei câţiva cărbuni rămaşi. Apoi se 
aplecă să-l examineze pe Marcus. Pleoapele lui 
tremurau rapid, iar chipul lui era tras şi scăldat de 
sudoare. Trupul lui se cutremura violent. Danni 
scoase un scâncet surprins şi se apropie de el, 
ferindu-se de mâinile şi de picioarele care se 
zbăteau. 

-Sper că te prefaci, Marcus Bradley, spuse ea, 
punându-i mâna pe fruntea umedă. 

Pielea lui Marcus ardea. 

Capitolul 11 


Când soarele urcă încet pe cer, 

Ca o boare lină, FRUMOASA se trezi Din somnul 
magic şi la drum porni. 

Frumoasa şi Bestia de Charles Lamb 


- Marcus? Vocea lui Danni tremura. Nu glumeam 
când ţi-am spus că nu ştiu să am grijă de tine. 

Danni se apropie şi mai mult de el şi începu să-l 
scuture, încercând să-l trezească. 

- Marcus! Să nu mă faci să-ţi citesc din Predicile 
lui Fordryce. Nu se aşteptase să-l trezească cu asta. 
Chiar deloc. Ei bine, 

poate doar puţin. 

Danni îşi muşcă buza de jos, neştiind ce să facă. 
Marcus ar fi trebuit să-şi schimbe hainele ude când îi 
spusese ea să o facă. Dar nu, se încăpăţânase, iar 
acum îl apucase febra. Danni o ajutase pe Annabel 
când Hu răcise, dar nu mai avusese niciodată grijă 

de cineva cu adevărat bolnav. Nici măcar nu 
avusese de-a face cu vreun doctor ca să ştie ce era 
de făcut, fiindcă nu se îmbolnăvise niciodată suficient 
de grav cât să aibă nevoie de vreunul. Se simţise 
binecuvântată să aibă o constituţie atât de robustă. 
Până acum. 

-Ce ar face Annabel? întrebă Danni, privind 
înnebunită în jur şi descoperind cearceaful deşirat. 
Da, îşi spuse ea. O compresă. 

Danni apucă cearceaful umed, găsi un capăt 
deşirat şi trase din toate puterile. Materialul ud se 
rupse greu. Intr-un final, Danni aruncă bucata pe care 
reuşise să o sfâşie în bolul spart pe care îl scoase în 
fața uşii ca să se umple cu apă. Apoi se întoarse la 
Marcus şi îşi aruncă pătura de pe umeri peste el, 


ignorând senzaţia de frig şi de despuiere. Oricum, 
Marcus era mult prea bolnav ca să observe 
goliciunea ei şi, în plus, avea nevoie de căldură. 

Acum ce urma? 

Când Hu se îmbolnăvea, Annabel îl obliga să 
stea într-o cameră încălzită. Danni nu putea opri 
curentul din căsuţă, dar cel puţin putea întreţine focul. 
Căută, aşadar, mai multe lemne. Acum, că nu îl mai 
avea pe Marcus care să rupă bucăţi de mobilă, nu 
avea prea multe variante la dispoziție. Marcus 
pregătise deja un teanc de lemne, dar Danni se temu 
că nu erau de-ajuns. Focul avea deja nevoie de 
combustibil. 

Se gândi să caute lemne afară, dar nu avea 
decât cearceaful care să o apere de frig şi, din 
moment ce ploaia nu se oprise, se îndoia că ar putea 
găsi lemne uscate. Şi risca să răcească şi ea. 
Disperată, se uită înspre pat. Marcus începu să 
tremure şi mai tare, aşa că Danni nu mai ezită nici o 
clipă. 

Pipăind salteaua, fu cuprinsă de un val de 
speranţă. înăuntru erau fire lungi de paie. Trase cu 
putere, iar salteaua din patul atent sculptat căzu la 
pământ. Danni cercetă cusăturile din jur, căutând o 
deschizătură pe care să o lărgească ca să scoată 
paiele dinăuntru. Nu găsi nimic. Ar fi putut să o rupă 
cu dinţii, dar ideea în sine o dezgusta. N-avea de 
unde să ştie prin ce trecuse salteaua. Gândul că 
trebuia să o atingă cu buzele... Uf. 

Un nou suspin, mai puternic decăt cele dinainte, 
îi atrase atenţia. Marcus se ghemuise pe podea, cu 
bărbia la piept, şi tremura din toate încheieturile. 

Danni muşcă salteaua. 


începu să roadă aţa subţire. Maxilarele o dureau, 
şi materialul avea un gust îngrozitor. Gura i se 
umpluse de bucăţi aspre de bumbac. Era o senzaţie 
atât de îngrozitoare, că se opri. De ce încerca să-l 
salveze pe acest bărbat, din cauza căreia ajunsese o 
proscrisă? 

Nu se putea minţi. Ştia exact de ce voia sâ-l 
salveze. Privi spre el. Inima îi tânjea după atingerile 
lui. Credea că Marcus era un om bun. Un om cu 
defecte şi cu un trecut misterios şi întunecat, care îl 
urmărea încă îndeaproape. O înnebunea, dar trebuia 
să-şi recunoască măcar sieşi că îi plăcea asta. O 
făcea să se simtă vie - şi băgată în seamă. După 
atâţia ani în care tatăl său o neglijase, crezând că-i 
face un bine, tânjea după atenţie. Oare nu de asta 
plănuia să accepte oferta contelui de Hemsworth şi 
să se mărite cu el? 

Dar Marcus era altfel. Voia să ştie - nu, avea 
nevoie să ştie - de ce acest bărbat se comporta aşa 
cum o făcea. 

Danni trase de un capăt de aţă care ieşea din 
pânza ce învelea salteaua, şi materialul se rupse cu 
un sunet plăcut. Trase şi mai tare, lărgind gaura, apoi 
îşi băgă mâna înăuntru şi scoase un pumn de paie 
uscate. Cu o expresie triumfătoare, hotărâtă, trase 
salteaua mai aproape de flăcări şi puse câţiva pumni 
de paie pe foc. Flăcările se treziră la viață imediat, 
mistuind firele aurii. Paiele nu durau prea mult, dar 
Danni avea şi câteva lemne şi le putea folosi pe rând. 
Spera ca asta să fie de-ajun$ până când ploaia se 
oprea. 

Danni se întoarse la uşă şi luă bolul. Pânza 
dinăuntru era umedă, şi pe fundul bolului se 


strânsese destulă apă rece. Perfect. Danni căzu în 
genunchi lângă el şi îl înveli mai strâns cu pătura, 
apoi îl luă de mână ca să-i dea de înțeles că nu era 
singur. Buzele lui se mişcară, formând cuvinte în 
tăcere. Danni se apropie mai mult, sperând să-l audă 
spunându-i că totul avea să fie bine. 

-... Caroline. Trebuie să o salvez... 

Danni se trase înapoi, şocată. Cine era Caroline? 
O amantă? Oare le putea aranja fuga împreună, 
astfel încât Marcus să nu mai aibă nevoie de Ginny? 
Danni simţi un nod în gât imaginându-şi-l pe Marcus 
împreună cu o altă femeie. Ce o apucase? Era 
logodită. Ei bine... aproape. 

Căutând frenetic prin amintirile sale, Danni 
încercă să o identifice pe acea Caroline. Cunoştea 
destule domnişoare din malta societate. Se simți 
cuprinsă de un val de uşurare, pe care îl ignoră, 
amintindu-şi că Marcus avea o soră cu care nu 
vorbea şi pe i are o chema Caroline. Dacă îşi aducea 
bine aminte, Caroline locuia i u familia St. Leon, doi 
bătrâni cunoscuţi ca fiind excentrici. Dar de ce trebuia 
Marcus să o salveze? De la ce? Frustrată că nu avea 
răspunsurile pe care le căuta, Danni se aplecă spre el 
şi ascultă din nou. 

-... Nu, suspină el, strângând-o pe Danni de 
mână din toate puterile. Te rog, tată... nu da cu biciul. 
Te rog. 

Danni căzu pe spate. Ce îşi închipuia Marcus? 
Avea halucinaţii? Şoaptele lui pline de agonie... tonul 
lui implorator, care îi frângea inima... 

„Respiră. Te agiţi prea mult. Marcus e bolnav şi 
tu n-ai mai avut grijă niciodată de un om bolnav. 
Respiră adânc. Linişteşte-te.“ 


Danni luă pânza udă din bol, o stoarse şi i-o 
aşeză pe frunte. Cu o altă bucată de pânză îi 
tampona uşor faţa şi gâtul, sperând să-i scadă puțin 
febra. Brusc, Marcus o apucă de cearceaf. Danni privi 
spre chipul lui. Ochii lui verzi erau înceţoşaţi de febră, 
înroşiți. Marcus al ei nu era acolo. 

Danni simţi un atac de panică, rece ca un tăiş de 
cuţit. Oare Marcus avea pur şi simplu halucinații din 
cauza febrei? Sau era vreo altă boală a minţii de care 
nu ştia? Oare tocmai privise în trecutul Bestiei? Era 
posibil ca vorbele lui să fie adevărate, ceea ce ar fi 
fost îngrozitor, însă Danni voia să ştie mai multe. 
Marcus cel pe care îl cunoştea o exaspera şi o făcea 
să râdă. Restul lumii îl vedea pe marchizul de 
Fleetwood ca pe un bărbat dur, defensiv şi mereu 
furios. Acest Marcus era vulnerabil, îngrozit, distrus. 

Danni îl luă din nou de mână, încercând să-l 
consoleze cu prezența ei. Carnea lui fierbinte, 
tremurândă, o ardea. Marcus avea nevoie de un 
doctor, însă Danni nu ştia unde ar fi putut găsi unul. 

-Sunt aici, Marcus, spuse ea. 

Cu cealaltă mână, cea cu care o apucase de 
cearceaf, Marcus o luă de mâna liberă şi începu să o 
strângă, aşa cum un înecat se agaţă de un fir de pai. 

-Micuţo, murmură el încet, răguşit. 

Danni simţi un fior. Ura felul în care Marcus 
spunea asta de obicei, ca şi când ar fi râs de ea, însă 
de data asta porecla o linişti puţin. Marcus ştia că 
Danni era lângă el. îl strânse de mână, apoi mai puse 
câteva paie pe foc. 

Braţul lui Marcus tremură puternic. închise ochii 
pe jumătate, cu un suspin. 

- Nu mă părăsi, micuţo. 


Danni înghiţi un alt nod, simțind cum ochii i se 
umezesc, în mod straniu. 

-Niciodată, murmură ea. 

Şi vorbea serios. 

Fu cuprinsă deodată de o hotărâre aprigă, ce-i 
pătrundea până în suflet, o hotărâre cum nu mai 
simţise niciodată. Nu ştia prea multe despre acest 
bărbat, dar era sigură de un lucru: avea să-l facă să 
priceapă că viața era prea scurtă ca să o trăiască 
bântuit de umbrele trecutului. 

Danni se trase mai aproape şi îi culcă capul în 
poala ei. începu să-i mângâie părul mătăsos, cedând 
în sfârşit tentaţiei şi încercând în acelaşi timp să-l 
liniştească. Marcus suspină din nou, dar nu mai era 
ghemuit atât de strâns. Danni îşi muşcă buza de jos 
şi îi dădu o şuviță cârlionţată la o parte de pe frunte, 
plimbându-şi degetele de-a lungul ei. Trupul lui 
Marcus se relaxă, şi bărbatul începu să respire mai 
rar. 

Danni îi atinse uşor fruntea cu degetele, 
netezindu-i cutele dureroase. Deşi îşi simțea obrajii 
înroşiți din cauza situaţiei lor compromiţătoare, alt 
gen de căldură începu să i se adune în stomac. 

Simţise aceeaşi senzaţie preţ de o clipă atunci 
când Marcus o lipise de podea. Fusese surprinsă de 
reacţia lui rapidă, ce-i drept, dar surprinderea fusese 
copleşită rapid de senzaţia trupului său greu 
deasupra ei, apăsând-o. Formele lui dure îi luaseră 
cu asalt simțurile. Se înroşise, simțindu-se privită. 
Trupul ei tânjise să-i simtă şi mâinile în locurile pe 
care observase că el le sorbea din priviri. Primul lui 
instinct fusese să o protejeze. Ştiind asta, Danni nu 
mai fusese atât de speriată de gesturile lui. 


Fără să se gândească, Danni îi atinse cicatricea 
de deasupra sprâncenei stângi, cercetând-o cu 
degetele. Ezită o clipă, între- bându-se dacă se 
cuvenea într-adevăr să-i atingă pielea rănită. Marcus 
îşi ascundea cicatricile de ea dacă se simţea privit 
prea insistent, de parcă se aştepta ca Danni să se 
declare apoi dezgustată de ce vedea. Chiar şi la 
starea în care era acum, Danni se temea ca nu 
cumva Marcus să se ridice, atât de tare părea să se 
urască pe sine. 

Danni se hotări să-i înfrunte furia. Marcus o 
fascina. Voia să ştie tot ce era de ştiut despre el, 
inclusiv felul în care îşi dobândise cicatricile. Oare le 
avea dintr-o luptă? Sau avusese vreun accident în 
copilărie? 

Danni urmă cicatricea surprinzător de netedă 
până la colţul ochiului, apoi trecu la una mai mare, de 
pe obrazul drept. Simţi o apăsare moale pe mână. în 
somn, Marcus îşi lipise obrazul de palma ei. Mustăţile 
lui îi gâdilau pielea, iar căldura respirației lui îi înfiora 
încheietura mâinii. Inima lui Danni bătu cu putere, iar 
căldura din stomac cobori mai jos, devenind mai 
intensă. 

Privirea lui Danni trecu apoi la cicatricea cea mai 
lungă, cea care pornea de la bărbie şi se ridica până 
la buza lui de jos. Fără să-şi dea seama, degetele ei 
îi urmară privirii. îşi tinu răsuflarea şi îi atinse uşor 
buza cu vârful degetului. îşi aminti de zâmbetul lui cu 
gropițe şi se opri. Când o sărutase pe gât, nu-i mai 
simţise gropițele. Oare le-ar putea simţi cu buzele, 
dacă l-ar săruta? Ştia răspunsurile la toate aceste 
întrebări. Intensitatea Bestiei ar fi copleşit-o, ar fi 
controlat-o cu totul. Vulnerabilitatea lui era cea care îi 


doborâse baricadele. 

Chipul ei se înroşi de la asemenea gânduri 
ruşinoase. Ştia că nu ar fi trebuit să-l atingă astfel. N- 
ar fi trebuit să se gândească la un om bolnav - şi, pe 
lângă asta, un răpitor - ca la un posibil amant. 
Respiră încet, slab, temându-se că Marcus se va trezi 
şi o va prinde făcând asemenea gesturi 
compromiţătoare. Mâna ei liberă se lipi de căldura 
care amenința să o copleşească. Cealaltă mână îi 
prinse bărbia aspră. Senzaţia îi făcu tot corpul să se 
cutremure. Danni îşi muşcă buza de jos şi mai tare, 
ca să-şi stăpânească un geamăt. 

Un buştean pe jumătate ars se răsturnă cu 
zgomot în şemineu, iar zgomotul rupse vraja. Danni 
aşeză capul lui Marcus înapoi pe podea, rapid, dar 
blând, apoi strecură încă o bucată de lemn în 
şemineu şi aruncă mai multe paie deasupra. începu 
să se plimbe neliniştită prin faţa flăcărilor, respirând 
adânc. Trebuia să-şi limpezească gândurile. 

Deşi Marcus avea şi o latură blândă, pe care şi-o 
ascundea atât de bine, nu se cuvenea să uite că tot 
el plănuise o răpire şi o dusese la bun sfârşit cu 
sânge rece, iar victima era o fată nevinovată, pe care 
Marcus încă plănuia să o oblige să se mărite cu el 
pentru a pune mâna pe averea ei, din cine ştie ce 
motiv. O credea pe Danni o escroacă şi o povară, o 
vânătoare de avere în felul ei, care ajuta tinerele 
moştenitoare să fugă cu amanţii lor, în pofida 
contractelor semnate de părinţi. Sentimentele pe care 
le avea pentru el nici nu se comparau cu gravitatea 
faptelor de care se făcea vinovat. 

Danni îşi frecă obrajii cu furie, încercând să-şi 
şteargă fizic gândurile. Erau aliați doar până o 


recuperau pe Ginny. Din clipa în care fata revenea în 
custodia lor, armistițiul lor lua sfârşit. Marcus n-avea 
de gând să-şi schimbe intenţiile - şi nici Danni. Ea şi 
Ginny aveau să se întoarcă în Londra, ambele cu 
reputaţia şi cu averea intacte. 

Danni se târî înapoi la salteaua de pe podea şi 
se întoarse spre flăcări, urmărindu-le dansul hipnotic. 
Fusese atât de aproape de el, că uitase ce era cu 
adevărat important. în clipa în care Marcus începu să 
se zbată din nou, Danni închise ochii. Nu trecu mult şi 
auzi fraze incoerente, care cereau ajutor, implorau 
milă. Danni îşi acoperi urechile, străduindu-se să nu 
le mai audă. Voia să le ignore, să-l lase să sufere, 
aşa cum merita orice bestie, dar ochii ei se 
deschiseră fără să vrea, întâlnindu-i ochii lui înroşiți. 
„Lasă-l în pace, lasă-l în pace..." 

în cele din urmă însă, Danni se ridică şi merse 
din nou lângă vatră. îşi înăbuşi orice sentimente 
binevoitoare, justificându-şi acţiunile ca fiind motivate 
pur şi simplu de compasiune, şi se aşeză lângă el, 
luându-i mâna umedă într-a ei. Când Marcus se linişti 
puţin, Danni se întinse lângă el, asigurându-se că 
pânza compresei era încă la locul ei. îşi rezemă apoi 
capul de braţul lui întins, şi ochii i se închiseră pe 
nesimţite. 

Lumina soarelui atinse pleoapele lui Marcus, 
proiectând un tablou haotic în nuanțe de roşu şi 
galben. Păsările de afară ciripeau vesele. în cameră 
se simţea o briză rece, împrospătată de ploaia din 
noaptea trecută. 

Era o dimineaţă frumoasă. 

lar Marcus se simţea ca naiba. 

Dar, slavă Domnului, ce era mai rău trecuse. 


Marcus supra- viețuise şi acestei nopţi, aşa cum o 
făcuse de sute de ori înainte. 

însă avea nevoie de băutură. Neapărat. 

Totul îl durea. Muşchii încordaţi, oasele, chiar şi 
dinţii. Scoase un geamăt şi se apropie mai tare de 
sursa de căldură din dreapta, o luă în brațe. Inspiră 
profund, aşteptându-se să simtă miros de apă de 
ploaie ce se usca sub razele soarelui, dar simţi în 
schimb familiara apă de trandafiri. Surprins, deschise 
larg ochii. 

în braţele lui dormea Danni. Trupul ei era lipit de 
al lui, fața ei era întoarsă spre el şi respiraţia ei 
blândă îi atingea pielea gâtului, trimiţându-i fiori pe 
şira spinării. Marcus nu ştia cum de Danni adormise 
de cealaltă parte a focului şi sfârşise în braţele lui, dar 
nu-i putea permite să rămână aşa. Dacă se trezea 
lângă el, într-o asemenea ipostază, s-ar fi înfuriat 
peste măsură. 

Privind în jur, Marcus descoperi câteva lucruri 
neobişnuite. Salteaua de paie era ruptă şi aruncată 
lângă şemineu, iar jumătate din umplutura ei lipsea. 
Lemnele pe care le strânsese dispăruseră, 
transformate în cenuşă, iar în bolul spart din care 
băuseră apă era o bucată umedă de pânză. Observă, 
de asemenea, că erau amândoi înveliți cu pătura şi 
cu cearceafurile groase. 

Ce văzuse Danni în noaptea ce trecuse? Marcus 
scoase un geamăt plin de regret şi se rostogoli pe 
spate ca să-şi stoarcă părul umed. Danni îi văzuse 
latura cea mai groaznică. Avea fața urâtă, se purta 
urât, iar acum îşi dăduse la iveală şi urâțenia din 
suflet. 

Trebuia să se îndepărteze de ea, cel puţin pentru 


o vreme. Ignorând migrena care părea să-i despice 
craniul în două, îşi scoase braţul de sub talia ei goală 
şi încercă să-i ridice capul de pe umărul lui. Danni 
scoase un sunet slab, în semn de protest. Temându- 
se că o va trezi, Marcus îi lăsă capul acolo unde era. 
Danni se mişcă, lipindu-se şi mai mult de el. îi simțea 
greutatea pe vintre. Marcus scoase un şuierat, 
luptându-se cu plăcerea care îl cuprinse. De cât timp 
nu se mai culcase cu o femeie? Nu, când se trezise 
ultima oară alături de una? 

„Niciodată." 

Marcus înlemni, asaltat încă o dată de amintiri 
amare. Danni oftă lung, alungându-le. Faţa ei era 
palidă, şi genele negre îi mângâiau obrajii, care 
păreau să strălucească în lumina soarelui. Răsuflarea 
ei trecea printre buzele întredeschise cu un sunet 
care aducea a sforăit. Marcus zâmbi. Era incredibil, 
dar Danni arăta de parcă ar fi vrut într-adevâr să 
doarmă alături de el. 

Marcus se întrebă cum de Danni ajunsese acolo, 
în brațele lui. Oare căutase să-l liniştească? Era 
evident că încercase să aibă grijă de el. Ce secrete 
dăduse la iveală? Cum o convinsese să rămână 
lângă el în timpul crizei, în loc să plece prin noapte ca 
să caute ajutor? Danni era într-adevăr un miracol. 

Fu cuprins de o tandreţe care nu-i era deloc 
familiară. Stă-  pânindu-şi un geamăt, fiindcă 
încheieturile îi amorţiseră cu totul, Marcus îndrăzni 
să-i dea la o parte o şuviţă de păr de pe obraz, să-i 
atingă pielea moale. Adormită, Danni îşi lipi şoldurile 
de ale lui. Marcus simţi o căldură mocnită în vintre. 
Strânse din dinţi, hotărât să rămână un gentleman. 
Nici nu-şi închipuise că avea să ajungă să 


împărtăşească un asemenea moment cu Danni. Nu 
avea de gând să-şi forțeze norocul. 

Şoldurile lui Danni se mişcară iarăşi, frecându-se 
de bărbăţia lui. Marcus abia se stăpâni să nu se mişte 
şi el, la rândul lui. Genul de dorinţă pe care aproape o 
dăduse uitării se trezise acum la viaţă. Nici nu-şi mai 
simțea durerea din oase; nu îşi mai dorea decât să-i 
posede trupul. 

O cuprinse cu braţul pe după talie şi o trase mai 
aproape, imposibil de aproape. Trupul ei se plie pe al 
lui. Capul ei se întinse spre el, de parcă i-ar fi ghicit 
intenţiile. Bestia dinăuntrul lui îl îmboldea să o posede 
aici şi acum, dar gentlemanul i se împotrivea. 

Danni oftă, încântată, iar bestia învinse. Marcus 
nu voia decât o sărutare. Una singură. O merita, după 
ce îi suportase capriciile atâta vreme. închise ochii, 
imaginându-şi şirul nenumărat de femei care îl 
respinseseră de-a lungul anilor. încercă să-şi 
închipuie groaza lui Danni dacă se trezea acum. însă 
nu se mai putea stăpâni. Şi-o închipui goală, 
zbătându-se sub el, prinsă în ghearele pasiunii. îi 
vedea pieptul, îi simțea buzele fierbinţi, lipite de ale 
lui. 

Danni oftă din nou. Doar o sărutare. Doar una, 
apoi nu avea să o mai atingă vreodată. Plecându-şi 
capul, Marcus îşi lipi uşor buzele de ale ei. Primul 
contact îl năuci. Buzele ei erau atât de moi, atât de 
netede. îşi plimbă limba pe deasupra lor, gustându-le 
căldura, lipindu-se de ele, sărutând-o profund, tandru. 
Se trase înapoi, ştiind că va trebui să se resemneze 
cu acea singură sărutare pe care o furase, pentru 
totdeauna. 

Brusc, ochii ei de culoarea caramelului se 


deschiseră, privindu-l arzător. Marcus îngheță, la 
câţiva milimetri de faţa ei. Fusese prins. „La naiba." 
Se pregăti să-i audă tipetele, blestemele sau chiar - 
Doamne fereşte - să o vadă leşinând. Ar fi trebuit să- 
şi dea seama că avea de-a face cu Danni, nu cu vreo 
altă femeie. Danni nu făcea niciodată ce era de 
aşteptat. 

-Marcus..., murmură ea, iar răsuflarea ei îi 
mângâie buzele. 

O clipă, Danni îl privi în ochi, nehotărâtă. Apoi, 
privirea ei cobori, cercetându-i buza de jos, şi, cu o 
ezitare curioasă, Danni îşi ridică uşor capul şi îşi lipi 
buzele de ale lui. Şocat, Marcus râmase nemişcat, şi 
toate gândurile îi fugiră din minte. 

Ea îl săruta. Peel. 

Inima lui începu să bată nebuneşte, şi o sărută la 
rândul lui, plin de pasiune. Danni îl cuprinse cu 
brațele pe după gât, strân- gându-i înnebunită 
cămaşa, trăgându-l mai aproape. Marcus nu avea 
tăria să se retragă - şi nici nu voia. Cu o neîncredere 
plină de uimire, o prinse şi el cu braţele şi începu să 
se joace cu părul ei. Gândul că Danni ar fi putut să se 
elibereze şi să fugă de el în orice clipă îl îngrozea. 

Cu cât petreceau mai mult timp împreună, cu 
atât mai fascinat se simţea de ea. Era un mister pe 
care şi-ar fi petrecut bucuros tot restul vieţii ca să-l 
rezolve. Danni căuta o căsnicie plină de iubire, nu 
una care să-i confere un statut social, după cum era 
obiceiul vremii. Deşi îşi câştiga existența vânzând 
cărți, îi amintea de multe ori de o domnişoară din 
înalta societate. Nu se temea niciodată să-şi exprime 
opinia sau furia, era enervantă şi foarte încăpăţânată. 
îl făcea să râdă, şi era ca un balsam peste amintirile 


lui. Pentru ea, Marcus nu era Bestia, ci pur şi simplu 
o ființă umană. Nu-i venea să creadă cât de norocos 
era că o găsise. 

Un oftat plin de plăcere vibră în aerul dintre ei. 
Marcus o sărută şi mai adânc, pierdut în dulceata ei. 
Limba lui îi exploră încă o dată buzele, netezindu-le 
micile cute, apoi se aventură înăuntru. Parfumul de 
trandafiri îi copleşi gândurile, înnebunindu-l. Doamne, 
cât de mult o dorea! începu să îi exploreze cu mâinile 
formele pline. Trupul ei părea făcut pentru plăcere. S- 
ar fi putut pierde în adâncurile ei. Gândul aproape că 
îl făcu să-şi piardă minţile. 

Mâna lui cobori mai jos, strângându-i fesele, iar 
Danni începu să-i maseze umerii şi să-şi treacă 
degetele prin buclele lui, zgâ- riindu-l uşor cu unghiile. 
Marcus scoase.un geamăt şi îi sărută gâtul, apoi 
clavicula,  dezmierdându-i pielea sensibilă. Şi-o 
închipui pe Danni udă până la piele, afară, în ploaie, 
răpitor de frumoasă. Căută şi găsi un sân plin, pe 
care îl strânse prin cearceaful subțire în care era 
învelită. 

Danni rămase nemişcată sub el şi scoase un 
sunet surprins, oprind sărutul. Oare exagerase? 
Marcus se rostogoli imediat de lângă ea. Trupul lui îl 
îmboldea să continue. Gâfâi, străduindu-se să se 
controleze. 

Se ridică, văzând că Danni îl privea cu ochi mari, 
ducându-şi degetele la buze. Cearceaful ei subțire îi 
dezgolea picioarele, un umăr şi începutul ademenitor 
al unui sân. Părul ei era încâlcit şi în dezordine. 
Obrajii ei înroşiți şi pieptul care i se zbătea cu fiecare 
răsuflare îl făcură să-şi strângă pumnii. Nu îndrăznea 
să respire. Aşteptă... aproape rugându-se... ca ea să-i 


spună că totul era bine ca să o poată săruta din nou. 

-De ce m-ai sărutat? şopti Danni printre degete. 

întrebarea ei îl lăsă confuz. De ce să n-o fi 
sărutat? Era frumoasă, plină de viaţă şi drăgăstoasă. 
Dar de ce îl sărutase ea pe el? Era o bestie 
înfiorătoare şi înăuntru, şi în afară. 

- Eu ar trebui să te întreb asta, spuse el. 

Ochii ei aurii se umbriră de un amalgam de 
emoții pe care el nu le putea identifica. 

-Nu ştiu, răspunse ea, iar vocea ei era înceată, 
distantă, neliniştită. Nu... nu pot face asta, Marcus. 
Nu pot. 

Marcus simţi că i se frânge inima. 

-Danni, eu... 

Se aşeză mai comod, luptându-se cu epuizarea, 
cu slăbiciunea şi confuzia care îl cuprinsese. Durerea 
de cap revenise, cu o zvâcnire înnebunitoare. Nu ştia 
ce ar fi putut spune, nu-şi găsea cuvintele prin care 
să-i dea de înţeles cât de mult o dorea fără s-o 
insulte. Danni păruse dispusă să-l accepte, dar cum 
ar fi putut o femeie ca ea să se simtă atrasă de un 
bărbat ca el? 

Se întrebă amar dacă nu cumva Danni îl 
sărutase de milă. De fiecare dată se făcea de râs, nu- 
i aşa? Era cazul să nu-şi mai facă iluzii că cineva ar 
putea ajunge să ţină la el. Fu asaltat de amintiri 
amare. Ce bine ar fi fost să fi avut un alt tată, care să- 
| fi iubit în loc sâ-i fi lăsat cicatricile astea îngrozitoare. 
Oare Danni l-ar fi acceptat atunci? 

Plin de furie, Marcus izbucni, vrând să ştie de 
unde începuse totul. 

-Tu eşti cea care s-a trezit şi m-a sărutat. De ce? 
De ce m-ai sărutat? 


„De ce?“ Danni ieşi în fugă din căsuţă, întorcând 
întrebarea pe toate părţile. „De ce?" 

Nu avea habar. 

Buruienile şi crengile umede îi zgâriau pielea, dar 
Danni fugea în continuare. Plămânii îi ardeau. 
Verdeaţa umedă îi uda acoperământul, îi încetinea 
înaintarea, îi rănea tălpile. Danni se împiedică de o 
creangă şi se lovi la un deget de la picior, dar îşi 
stăpâni țipătul şi alergă în continuare. 

Nu, era o minciună. Ştia exact de ce îl sărutase. 
Când deschisese ochii după ce îi simţise atingerea 
moale, ezitantă, lumea ei fusese captivată de ochii lui 
verzi, ca de smarald. Cu o clipă înainte să se întindă 
spre el, sufletul lui se dezgolise în faţa ei. 

Era un suflet atât de frumos. 

Inima lui Danni fusese cuprinsă de dorinţă 
văzându-i privirea tandră, marcată de singurătate. 
Sentimentele ameninţaseră să o copleşească, însă 
căldura lui blândă o liniştea. Uitase că îşi promisese 
să o găsească pe Ginny şi să se întoarcă imediat la 
tatăl ei, la viitorul ei logodnic şi la traiul din sânul 
civilizaţiei, în acea clipă, totul păruse atât de normal, 
atât de firesc, că Danni acţionase din instinct. In acel 
moment, pentru ea, nu mai contase nimic altceva 
decât Marcus. 

La prima lor atingere, simţise o scânteie - ca o 
scânteie de electricitate - de-a lungul buzelor. 
Atingerea buzelor lui moi o înnebunise. Mirosul de 
apă de ploaie care încă învăluia pielea lui Marcus o 
înecase cu totul. Simţise din nou acea căldură 
delicioasă, făcându-i coapsele să tresară şi degetele 
de la picioare să se strângă. Degetele lui o 
mângâiaseră pe deasupra cearceafului, făcând-o să 


se cutremure. Buza lui de jos o atinsese pe a ei, iar 
Danni îi simţise imediat gropița din mijloc. îşi frecase 
buzele de ea, încântată de acea senzaţie ispititoare, 
unică. Inima îi bătuse atât de tare, risipindu-i 
gândurile, răpindu-i raţiunea. Niciodată nu mai simţise 
o plăcere atât de intensă. 

Nici nu visase că ar fi putut să aibă sentimente. 
Auzise că actul iubirii dintre un bărbat şi o femeie 
poate fi intens, dar îşi imaginase că n-ar fi mai mult 
decât... plăcut. Pasiunea dintre ea şi Marcus se 
rezuma la foc şi dorință. Cu siguranţă nu se simţise 
aşa niciodată în compania contelui de Hemsworth în 
scurta perioadă de când acesta îi făcea curte. 

Danni îşi încetini paşii, încercând să-şi 
ținăînfrâusentimentele. îşi apăsă buzele umflate cu 
degetele. Erau calde, umede, şi încă mai simțea 
furnicături după ce Marcus o sărutase. Tot trupul îi 
vibra, iar locurile în care Marcus o atinsese ardeau. 
Dacă Marcus n-ar fi surprins-o atingându-i sânul, se 
întrebă îngrozită cât timp s-ar mai fi lăsat în seama 
lui, ademenită de  mângâierile lui blânde. O 
înnebunea cu totul. 

Danni ştia acum că Marcus nu era doar un 
vânător de avere diabolic şi cinic. Din murmurele lui 
de noaptea trecută aflase că ceva îl împingea la 
asemenea fapte reprobabile şi, poate, dacă ar fi ştiut 
ce era acel ceva, i-ar fi putut scuza acţiunile. Şi totuşi, 
asta nu schimba nimic. Marcus era un om hăituit, 
furios şi defensiv. Nu era cineva alături de care să-şi 
petreacă ea viaţa. Cu siguranţă nu ar fi un soţ potrivit. 
Cu atât mai puţin cu cât tatăl ei şi contele îi 
aranjaseră viitorul lui Danni cu atâta grijă. Din punct 
de vedere raţional, şi ea era de acord că un mariaj cu 


contele era cea mai bună variantă pe care o avea. 
Sentimental însă, nu mai fusese niciodată atât de 
confuză. 

Trebuia să se concentreze din nou asupra 
scopului cu care pornise: să o salveze pe Ginny din 
mâniile  bandiţilor şi să o înapoieze familiei. 
Nemăritată. Apoi avea de gând să se întoarcă acasă, 
să accepte propunerea contelui de Hemsworth şi să- 
şi facă i n sfârşit tatăl fericit. Tatăl ei se cufundase în 
tristeţe de la moartea mamei ei. Danni îşi amintea cât 
de cald, de atent şi de zâmbitor fusese înainte şi ştia 
că, dacă s-ar supune voinței lui, ar reuşi să şi-l 
apropie iarăşi. 

Nu putea permite ca acţiunile lor de mai devreme 
să schimbe ceva. 

însă ştia că, în realitate, totul se schimbase. 

Ochii ei se umplură de lacrimi. Era atât de 
frustrată! Expresia lui Marcus, amară şi înfrântă, o 
urmărea pas cu pas. Cum mai putea să dea ochii cu 
el? Se simțea rănit, şi pe bună dreptate. Danni era 
ruşinată de felul în care se comportase şi furioasă pe 
ea însăşi. Oare nu se hotărâse să-l lase în pace chiar 
înainte! să adoarmă? 

O crenguţă îi biciui piciorul gol, făcând-o să 
şuiere de durere, îşi strânse şi mai tare la piept 
acoperământul umed. Lovi o piatră cu piciorul gol; 
durerea era atât de diferită de atingerea blândă şi 
caldă a lui Marcus. Danni scoase un geamăt furios. 
Oare avea să se raporteze la el de fiecare dată? 
Fusese atât de grăbită să evadeze, că îşi lăsase şi 
hainele, şi săculeţul. Se comporta prosteşte. Trebuia 
să se întoarcă. Să dea ochii cu el. 

Un foşnet de vegetaţie îi atrase atenţia. Ar fi 


putut fi orice, dar probabil era Marcus. Simţi o gheară 
de panică în piept. Nu mai ştia ce să creadă. Nu era 
pregătită. Nu putea să-l înfrunte. Nu încă. Alergă şi 
mai repede, încercând să i-o ia înainte. Avea nevoie 
de timp ca să-şi adune gândurile. Dar îl auzea apro- 
piindu-se. Picioarele lui erau mai lungi şi se mişca 
mai repede. 

Danni fugea prin pădure împleticindu-se. Păşi 
într-un petic de noroi şi se trezi zburând prin aer. Se 
răsuci ca să se protejeze şi începu să se 
rostogolească pe o pantă pe care nu o observase 
până atunci. Ateriză dur pe un strat de pământ 
bătătorit, se mai rostogoli de câteva ori şi se opri într- 
un final cu membrele întinse înainte. Scoase un 
geamăt, dându-şi brusc seama că nu mai auzea 
sunetele pădurii. Ducându-şi o mână la ceafă, unde 
se lovise destul de rău, Danni se ridică, simţindu-şi 
trupul plin de zgârieturi şi de vânătăi. O dureau toate. 
Până şi palmele o usturau. Din pădure se auzi un 
strigăt înăbuşit, care aducea pe undeva cu numele ei. 
Se întoarse încet în direcţia respectivă, temându-se 
că avea să-l vadă pe Marcus apropiindu-se. 
Dezorientată, îşi dădu brusc seama că ajunsese în 
mijlocul unui drum îngust. Se ridică încet, clipind des, 
şi începu să alerge din nou. 

Se opri auzind zgomot de copite care loveau 
pământul. 

îşi ridică privirea şi îngheţă. Cel mai mare cal pe 
care îl văzuse vreodată venea întins spre ea. 
Călărețul luase curba în viteză, lovindu-şi animalul cu 
cravaşa. Pieptul lat al calului era acoperit de spumă. 
Se apropiau cu o viteză ameţitoare, şi, din câte se 
părea, călărețul nu o observase. Calul scoase un 


nechezat speriat, însă Danni rămăsese ţintuită 
locului. Se străduia să se mişte, încerca din toate 
puterile, dar nu putea. în ultima clipă, călărețul 
observă în sfârşit că era cineva pe drum. Țipă ceva, 
însă Danni nu îşi auzea decât bătăile inimii. 

Avea să moară aici. 

Ceva o lovi dintr-o parte, trântind-o iarăşi la 
pământ. O pereche de brațe puternice o înconjurară, 
absorbind cea mai mare parte a şocului. Auzi gemete 
de durere. Inima îi bătea nebuneşte. Se opriră cu 
mâinile şi picioarele încâlcite, în frunzişul care 
crescuse înalt pe marginea drumului. Danni clipi rapid 
şi se ridică, distanțându-se panicată de salvatorul ei. 
Călărețul se îndepărta rapid. Nici măcar nu încetinise 
ca să vadă dacă Danni supraviețuise. 

Danni simţi că i se înmoaie genunchii şi se 
prăbuşi la pământ. Se aşteptase la durere, dar nu 
simțea nimic. Se întoarse şi îl văzu pe Marcus întins 
pe spate printre buruieni, ţinându-şi o mână la ochi şi 
gâfâind. 

-Să nu mai faci niciodată aşa ceva! se răsti el. 

Doar nu crezi că plănuiam să mor călcată de cai! 
pufni ea. 

Marcus îşi ridică privirea, ţintuind-o. 

De-asta ai fugit de mine? Aveai o întâlnire cu 
Dumnezeu? 

Danni îşi dădu ochii peste cap, încercând să-i 
ignore 

îngrijorarea din ochii lui verzi. Se ridică nesigură. 
îşi potrivi acoperământul, cu mâinile tremurând. 

-Nu te mai purta copilăreşte, Marcus, răspunse, 
încercând să-şi păstreze calmul. Nu am intenţionat să 
se întâmple aşa ceva. 


Marcus miji ochii auzindu-i tremurul din voce, 
apoi se ridică şi el. Privi în direcţia în care dispăruse 
călăreţul, apoi traversă drumul. în câteva clipe 
reapăru, ducând hainele lui Danni strânse într-un 
pachețel şi cizmele ei în cealaltă mână. Danni le privi 
cu jind, apoi i le luă din braţe şi dispăru în pădure. 

Danni se ascunse în spatele unui copac cu 
trunchiul gros şi scăpă în sfârşit de acoperământul ei 
umed şi murdar. Pantalonii ei erau încă umezi şi 
miroseau neplăcut a mucegai. Cămaşa era rece ca 
gheața când o atinse. Nici prin gând nu-i trecea să le 
îmbrace din nou. Ar fi răcit într-o oră. Scotocind prin 
săculeţul ei, scoase rochia pe care o adusese. Era 
incomodă fără lenjerie pe dedesubt, dar o alegere 
mult mai bună decât vechile ei haine. Şi mult mai 
decentă. 

îmbrăcă rochia cât de repede era în stare. 
Cizmele scurte de piele se întăriseră, dar nu-şi 
adusese pantofi de rezervă, aşa că le încălţă oricum. 
Se simțea mizerabil şi încă tremura când termină, dar 
cel puţin acum era îmbrăcată cum se cuvenea. Şi era 
recunoscătoare că trăia. 

După ce Danni se întoarse, Marcus îi răspunse 
la mulțumirile timide spunând: 

-Ar trebui să-l urmărim. Drumul pe care suntem 
acum trebuie să ducă la o casă sau la un han. 

Danni îşi ignoră sentimentele tumultoase. 
Trebuia să judece din nou la rece. îşi putea face griji 
mai târziu. 

-Sau poate ne va conduce la ascunzătoarea 
bandiţilor, spuse ea. 

Marcus încuviință grăbit şi porni cu paşi mari. 
Danni încercă să se ţină după el, dar ritmul era 


epuizant, iar cizmele prea strânse îi rodeau 
picioarele. Era hotărâtă să nu se răstească la el, să 
nu-i ceară să încetinească, oricât de tentată se 
simțea să facă asta. Trebuia să rămână în relații 
cordiale cu el dacă voia să o salveze pe Ginny. 

Era mai uşor de mers pe drum decât prin pădure, 
iar în lipsa traficului puteau înainta chiar repede. în 
cele din urmă, Marcus încetini înaintarea, şi Danni 
reuşi să ţină mai bine pasul cu el. încă nu-şi vorbeau 
însă şi nici nu se priveau în ochi. 

Ceea ce era exact ce-şi dorise Danni. Dar, 
desigur, trebui să spună ceva. 

-Mulţumesc. Pentru că m-ai salvat şi pentru că 
mi-ai adus hainele. 

Marcus ridică din umeri. Privi spre ea, apoi 
scoase un mormăit în semn că auzise. 

-Acum suntem chit, spuse el. în schimbul faptului 
că m-ai ajutat noaptea trecută. 

Danni ezită. Nu voia să îşi aducă aminte de 
acele momente intime, dar trebuia să-l întrebe totuşi: 

- Pari să te simţi mai bine acum. Ţi-a trecut 
febra? 

-Voi fi bine, murmură el, iar Danni abia îl auzi. 

-Eşti sigur? şopti ea, plină de îngrijorare. 

în ciuda a tot ce se întâmplase, Danni nu voia să 
abandoneze subiectul. Simţea că Marcus îi ascundea 
ceva. 

-Tremurai şi ardeai tot. Poate ar trebui să te 
odihneşti mai mult înainte să... 

-Am spus că sunt bine, se răsti el şi o pomi 
înainte. 

Danni tresări surprinsă, apoi porni în fugă după 
el. între ei se lăsă din nou acea tăcere dureroasă pe 


care Danni o ura. Era asaltată de sentimente confuze 
şi de gânduri nerostite. Voia să-i ştie motivele. Voia 
să afle despre trecutul pe care Marcus îl lăsase să se 
întrevadă o clipă în delirul lui. Voia să ştie de ce 
Marcus credea că trebuia să-şi salveze sora. Dacă 
era un motiv bun, l-ar fi putut ierta pentru felul în care 
se comportase şi pentru că o şantaja. însă nu avea 
să-l ierte niciodată pentru ce-i făcuse lui Ginny. 
Viitorul lui Ginny era probabil distrus acum - cine ar fi 
luat de soţie o femeie care petrecuse câteva zile în 
compania unor bandiți? -, iar vina pentru asta era a 
lui. 

Cât despre ce se întâmplase în acea dimineaţă, 
Marcus era de vină. De la el pornise totul. lar Danni 
nu regreta absolut deloc că îl sărutase şi ea. Nu se 
mai simţise niciodată atât de bine, deşi ştia că 
greşea. Se simţise uimitor în braţele lui, dezmierdată 
de mângâierile lui. Acum înţelegea de ce Annabel îşi 
părăsise familia şi viaţa în înalta societate londoneză 
ca să trăiască alături de Hu. O asemenea pasiune 
era cea mai mare ispită. Danni spera *;.i ajungă şi ea 
la acelaşi nivel alături de contele de Hemsworth, < 
are era un aristocrat politicos, blând şi lipsit de 
complicaţii. Trebuia doar să aibă puţină bunăvoință şi 
era sigură că scânteia dintre ei urma să înflorească. 

-îți propun să uităm tot ce s-a întâmplat şi să ne 
concentrăm pur şi simplu să o găsim pe Ginny. Ce 
spui? 

Danni întoarse capul, văzând că Marcus zâmbea 
slab. Simţi că i se taie răsuflarea şi inima îi bate mai 
repede. Zâmbetul lui, deşi nesigur, era un semn de 
armistițiu peste măsură de bine-venit. ()ftă uşurată, 
prefăcându-se că era la fel de calmă ca el, şi îi zâmbi 


şi ea. 

_De acord. 

Câteva clipe nu se auziră decât paşii lor pe 
pământul umed. Apoi, precaut, Marcus reluă discuţia: 

- Chiar ajuţi fetele să fugă cu „adevărata"” lor 
iubire? 

Danni clipi surprinsă spre el. Marcus privea fix 
înainte, dar se vedea că răspunsul îl interesa peste 
poate. Zâmbi amuzată şi răspunse: 

- Dacă întrebarea ta e de fapt dacă tu eşti primul 
vânător de avere pe care l-am ajutat să-şi găsească o 
mireasă, atunci răspunsul este da. 

Marcus o privi fix, înclinându-şi capul într-o parte, 
cercetân- du-i expresia să vadă dacă glumea. Zâmbi 
slab. 

- Explică-mi cum funcţionează asta. 

Danni se întrebă dacă nu era mai bine să-l mintă. 
Oare putea risca să-i spună lucruri pe care nu le ştia 
decât ea? Nu voia ca Marcus să o creadă o 
escroacă. Spera să-l facă să înțeleagă cât de 
importantă era dragostea într-o căsnicie. Nimic nu 
conta mai mult. Poate că, dacă reuşea să-l convingă, 
Marcus înțelegea şi de ce Ginny trebuia să se 
întoarcă acasă. Nemăritată. 

-De regulă, viitoarea mireasă e cea care mă 
caută. Şi, tot de regulă, pentru că nu vrea să se 
mărite, începu ea ezitând. Are nevoie de ajutor pentru 
ca ea şi iubitul ei să fugă în Gretna Green înainte de 
nunta aranjată cu viitorul ei soț. După ce iubiții se 
căsătoresc şi se întorc fericiţi, mireasa le spune de 
mine şi prietenelor ei care au nevoie de ajutor. 

Marcus încuviință. 

- Cu alte cuvinte, femeile bârfesc, bărbaţii nu. 


Danni se încruntă, simțindu-se jignită în numele 
tuturor femeilor. 

-Vrei să auzi şi restul sau nu? 

Marcus flutură o mână în semn că putea să 
continue. 

Eşti atât de politicos, milord. 

. Da, nici nu ştiu cum poate exista cineva ca 
mine, domnişoară Green. 

Danni pufni, dar nu comentă. în schimb, 
continuă: 

-Gretna Green Bookings caută să ofere tuturor 
un sfârşit de poveste. Plănuim întreaga fugă pentru 
mireasă şi ne asigurăm că viitorul cuplu ajunge la 
destinație uşor şi confortabil. 

Ha! spuse Marcus, ridicând din sprâncene. Asta 
e ideea ta de fugă perfectă? Domnişoară Green, din 
câte ştiu, nu este uşor să dormi într-o căsuţă părăsită 
şi să mergi kilometri întregi. Şi nu este deloc 
confortabil. 

-Da, ei bine. Tu eşti cel care nu mi-a lăsat destul 
timp cât să-mi fac un plan. De cele mai multe ori, am 
la dispoziţie două săptămâni ca să aranjez lucrurile. 
Niciodată n-am mai fost nevoită să improvizez. 

-Oricum ai dat greş lamentabil, din câte am 
văzut. 

Danni se uită iarăşi urât la el. 

-Trebuie să-ți reamintesc de Regula Numărul 
Treisprezece? 

- Nu e nevoie. M-ai convins cu tratatul dumitale 
să nu-mi ocup niciodată locul din parlament. 

Danni lovi cu piciorul o piatră şi îşi ascunse 
bucuria când piatra lovi cizma lui Marcus. Marcus se 
întoarse spre ea cu o privire bănuitoare, încruntându- 


se. Danni începu să studieze inocentă plantele din 
jur. 

De data asta era rândul lui Marcus să pufnească. 

-Şi cum ai început să te ocupi cu asta? 

„N-am intenţionat să o fac. Pur şi simplu s-a 
întâmplat. 

Marcus încuviinţă, dar nu spuse nimic. 

-Prietena mea a venit într-o zi la mine, continuă 
Danni, atentă să nu folosească nici un titlu. Era 
supărată că tatăl ei îi aranjase o căsătorie cu un 
bărbat mult mai în vârstă. Era nevoită 

să se mărite cu el acum, deşi iubea pe altcineva. 
Mi se rupea sufletul pentru ea, însă nu puteam face 
nimic pentru a schimba lucrurile. Câteva nopţi mai 
târziu, un bărbat a venit să mă caute. îl văzusem de 
câteva ori de la distanță, dar atât. Nu mai stătuserăm 
niciodată de vorbă. Mi-a spus că el e iubitul prietenei 
mele. Plănuiau să fugă în acea săptămână, dar tatăl 
prietenei mele aflase şi le încurcase planurile. Era 
distrus. 

Danni se opri, amintindu-şi acea noapte şi cât de 
trist fusese Hu, care de regulă nu vorbea mai deloc. 

-Şi? 

Danni îşi ridică privirea şi văzu că Marcus se 
oprise în mijlocul drumului, cu privirea aţintită asupra 
ei. 

„lubitul prietenei mele era un angajat al tatălui ei, 
dar fusese concediat, şi Annabel fusese închisă în 
camera ei. Atunci, mirele a venit să-mi ceară ajutorul. 
Nu puteam să-l refuz. O iubesc pe Annabel şi voiam 
din toată inima să o văd fericită, aşa că eu le-am 
aranjat fuga. Am mituit câţiva oameni ca să mă ajute 
să o scot pe Annabel din casă pe furiş. l-am condus 


până afară din oraş, şi, o săptămână mai târziu, s-au 
întors fericiţi şi căsătoriți. 

- Dar de ce ai continuat? 

-Trebuie să înţelegi că, înainte ca mama mea să 
moară, ea şi tata au avut o căsnicie ca în poveşti. în 
fiecare zi îşi spuneau „Te iubesc" unul altuia. Mai mult 
chiar, puteai simți iubirea pe care şi-o purtau unul 
altuia. Când mi-am dat seama cât de puţine cupluri 
au şansa la o astfel de viaţă, m-am hotărât să fac tot 
ce-mi stă în putere ca să le ajut. Danni îşi lăsă capul 
pe o parte şi îi aruncă o privire sfidătoare. Motiv 
pentru care mă opun din toată inima intentiilor 
dumitale în privinţa lui Ginny. Nu o poţi obliga să se 
mărite cu tine, Marcus. Se va simţi groaznic, şi merită 
să aibă o şansă la iubire! 

Marcus o privi gânditor, apoi porni din nou la 
drum. Din câte se vedea, discursul ei pasional nu îl 
afectase absolut deloc. Trecură câteva minute înainte 
ca el să vorbească din nou. 

-Ai spus că mama ta a murit. 

Danni, care îşi urmărise până acum fiecare pas 
cu grijă, îşi ridică privirea. Era peste măsură de 
întristată că nu reuşise să-l convingă. 

-Ah, spuse ea, clipind confuză, apoi, dintr-odată, 
fu cuprinsă de o amărăciune teribilă. Da, a murit 
acum şase ani. De fapt, s-a întâmplat cu puţin înainte 
ca Annabel să-mi ceară ajutorul. Se opri o clipă. 
Poate că am ajutat-o pe Annabel cu drag şi am 
continuat să ajut apoi şi alte fete fiindcă asta mi-a dat 
ceva de făcut, într-un fel, mă simt mai aproape de 
mama. Cred că m-ar fi ajutat chiar şi cu Gretna Green 
Bookings, atât de mult iubea iubirea. 

Marcus încuviințţă, apoi spuse încet, răguşit: 


-Trebuie să fi fost foarte frumos să creşti într-o 
asemenea familie iubitoare. 

Danni se  încruntă, privindu-l printre gene. 
Postura lui rigidă nu lăsa loc de întrebări, dar acea 
simplă frază dezvăluise multe lucruri. Misterul din 
jurul lui Marcus se adâncise şi mai mult. Danni îşi 
dădu seama că trebuia să-l rezolve numaidecăât. 
Poate că, dacă îi spunea mai multe, şi el avea să-i 
dezvăluie mai multe lucruri despre motivele ce stătea 
în spatele acţiunilor lui. 

-A fost minunat. 

Marcus se opri, încruntându-se mirat. 

-A fost? 

Danni înghiţi un nod. Nu vorbea niciodată despre 
relația cu tatăl ei. Cu nimeni, nici măcar cu Annabel. 
Dar, dacă asta ar fi putut-o ajuta pe Ginny în vreun 
fel, trebuia să o facă. 

-După ce mama a murit, tata s-a schimbat cu 
totul. S-a retras în el însuşi şi de-atunci mă ignoră 
aproape complet. Nu e crud cu mine, doar... absent. 

-Şi ce părere are despre activităţile dumitale 
clandestine? 

Danni ezită, temându-se că spusese prea multe. 

-Ți-am zis, e un om foarte ocupat. 

„Dar nu se ocupat să aibă grijă de tine. 

- Mă iubeşte, murmură defensiv Danni, şi vrea să 
fiu fericită, aşa cum au fost el şi mama. Dar până 
acum n-am avut norocul să-mi găsesc un partener 
potrivit, atâta tot. El şi mama se ştiau din copilărie şi 
au ştiut de la început că erau meniti unul altuia. Danni 
se opri, privindu-l în ochi. Cu toate astea, sunt sigură 
că tata n-ar vrea să mă vadă obligată să mă mărit cu 
un bărbat care nu mă iubeşte, aşa cum vrei tu să-i 


faci lui Ginny. 

Marcus îi aruncă o privire iritată şi mormăi ceva 
drept răspuns, mărind paşii. Danni scrâşni din dinți, 
ținându-se după el. încă nu terminase. Spera să 
rezolve mai multe probleme dintr-un foc. 

_De fapt, tata a ales deja un bărbat cu care să 
mă mărit. 

Paşii lui Marcus şovăiră. Se întoarse spre ea, 
privind-o surprins. 

„Femeia care vrea ca toată lumea să aibă parte 
de o „iubire adevărată" acceptă o căsătorie aranjată? 

-lronic, nu-i aşa? replică Danni obosită, fiindcă 
într-adevâr era amuzant. încă n-am acceptat, dar am 
de gând să o fac. E un om bun, şi cred că pot ajunge 
să-l iubesc. lar căsătoria noastră îl va face pe tata 
foarte fericit. 

„De-asta ai fugit, spuse Marcus, iar expresia îi 
deveni încă o dată imposibil de desluşit. 

Danni îşi plecă privirea. Ura faptul că ochii lui 
atât de calzi puteau deveni pe neaşteptate atât de 
reci. 

-Da, şopti ea. îmi pare rău. N-ar fi trebuit să te 
sărut. Am greşit. Nu se va mai întâmpla. 

Marcus grăbi pasul, mărind distanţa dintre ei, iar 
Danni îi permise să o facă. 

După câteva clipe de tăcere, timp în care Marcus 
rămase posac şi tăcut, regretele lui Danni se 
transformară în furie la gândul că fusese judecată 
astfel. Marcus o şantajase ca să-i devină complice. 
Răpise o fată din patul ei. Plănuia să o oblige să se 
mărite cu el şi, nu în ultimul rând, de la el pornise 
sărutul din căsuţă. lar acum, că Danni îşi revenise, 
avea de gând să se prefacă jignit? 


Dincolo de următoarea cotitură, Marcus şi Danni 
dădură pe neaşteptate de un han. Se opriră surprinşi 
în curte. 

Era o clădire micuță, care părea destul de 
neîngrijită. Țiglele de pe acoperiş erau crăpate sau 
lipseau cu totul, iar în unele locuri vopseaua se 
scorojise. Câţiva pui de găină ciuguleau firimituri de 
pe jos. înainte ca ei doi să se hotărască să se apropie 
mai mult, una din balamalele care ținea semnul micut 
pe care scria „Jacket Inn" se rupse cu zgomot. 

Danni îl privi pe Marcus o clipă, amintindu-şi 
dintr-odată că îi era foame, sete şi dor de o baie 
fierbinte. Apoi porni hotărâtă spre uşa de la intrare. 

Marcus o lăsă pe Oanni să o ia înainte, 
gândindu-se la tot ce-i spusese fata. în adâncul 
sufletului ştia adevărul de multă vreme. Nu o mai 
credea pe Danni o escroacă din clipa în care o 
văzuse sărind zidul care înconjura grădina amiralului. 
Era hotărâtă, inteligentă şi loială. Puţini erau cei care 
ar fi făcut asemenea sacrificii pentru o prietenă, cu 
atât mai puţin pentru doi oameni străini. 

Marcus bătu din picior pentru a-şi scutura 
noroiul, dându-şi seama cât de mult o invidia. Danni 
avea prieteni care ţineau la ea. Pe cineva care voia 
să se căsătorească cu ea. O copilărie plină de 
amintiri frumoase, alături de doi părinţi care o 
iubiseră. 

Greutatea faptelor reprobabile de care se făcea 
vinovat i se aşeză pe umeri ca un albatros. Câţi 
oameni avea să distrugă pentru a o ajuta pe 
Caroline? O văzu pe Danni intrând în han. Cât de 
multe era dispus să sacrifice? 

Nu se mai înțelegea, iar asta îl înfuria. Nu 


înțelegea de ce se ataşase atât de mult de ea, nici 
durerea pe care o simţise atunci când Danni îi 
spusese că avea să se logodească în curând. Deşi îl 
sărutase cu aceeaşi pasiune pe care o simţea şi el, îi 
spusese limpede că nu-l voia. 

Dumnezeule, fugise de el. 

îi tolera prezenţa, dar atât. Odată ce o recuperau 
pe Ginny şi Marcus le obliga pe cele două să-şi 
continue călătoria spre Gretna Green, Scoţia, 
armistițiul avea să se încheie. lar căsătoria trebuia să 
aibă loc. Fericirea lui Caro era la mijloc. Marcus 
trebuia să se accepte drept ceea ce era: o bestie, un 
vânător de avere, un şantajist şi un răpitor. Avea o 
misiune de dus la bun sfârşit şi nu-şi putea permite să 
se lase distras de atacurile lui Danni la propria lui 
conştiinţă. 

Oricât ar fi dorit-o pe Danni, adevărul era că ea 
nu deținea banii de care Marcus avea nevoie şi îi 
fusese promisă unui alt bărbat - un bărbat care era 
întreg şi care îi putea oferi căsnicia plină de iubire pe 
care şi-o dorea mai mult decât orice. Merita să aibă 
toate aceste lucruri, iar Marcus nu i le putea oferi. Era 
mult prea distrus. îşi înghiţi nodul din gât, strângându- 
şi pumnii. Semăna mult prea mult cu monstrul care îi 
fusese tată pentru a o face fericită pe ea - sau pe 
oricare altă femeie. 

Blestemându-şi viaţa pentru a mia oară, Marcus 
o urmă înăuntru. 


Capitolul 12 


Chipu-ţi abia de l-am văzut apărând De când am 
sosit, ai fost atât de blând. 
Frumoasa şi Bestia de Charles Lamb 


în clipa în care puse piciorul înăuntru, Marcus se 
simţi copleşit de mulțimea de oameni. în aer plutea 
un miros greu, de trupuri nespălate, băutură veche şi 
miasme stătute. Se trase înapoi şi se lipi de perete, 
încercând să-şi revină, sperând să o descopere pe 
Danni în mulțime. 

Pe măsură ce lumea se apropia, Marcus se simți 
cuprins de o sudoare rece. Respira greu, şi inima 
începu să-i bată cu putere. Degetele lui se agăţară de 
peretele din spate. Nu-i plăceau mulțimile. Avea 
nevoie de un mediu liniştit, controlat, unde să nu 
existe zgomote neaşteptate care să-i amintească de 
bătăile primite de la tatăl lui şi nici priviri îngrozite 
care să-l hăituiască. Erau prea mulţi oameni aici, mult 
prea multe lucruri care i-ar fi putut stârni amintirile şi 
mult prea puţine căi de scăpare. 

Cei din jur se holbau fără ocolişuri, fascinaţi de 
cicatricile lui. Marcus inspiră cu nesaţ, simțind că 
rămânea fără aer. Afară nu se întâmpla asta 
niciodată. Aici nici nu se putea mişca, prins în mijlocul 
unei mase de oameni aproape lipiţi unii de alţii. 

Luptându-se să-şi păstreze controlul, Marcus luă 
o halbă de bere care fusese abandonată pe o masă. 
O duse la buze, cu mâna tremurândă. Gustul acid al 
băuturii îi umplu plămânii, îi răscoli stomacul. Se trase 
înapoi. Deşi până şi gândul la gustul berii îl făcea să-i 
lase gura apă, fiecare înghiţitură îi provoca greață. 
Tânjea de două zile după alcool şi uşurarea pe care i- 
o aducea, fiindcă băutura îl proteja de amintiri pe care 


nu voia să le mai înfrunte. 

Avea nevoie de ea ca să-şi amorțească durerea, 
dar acum, că nici nu era în stare să o bea... simţi o 
gheară în piept. 

Trânti halba pe o masă din apropiere, fără să-i 
pese unde. în ciuda gălăgiei, se simţise mai bine în 
pădure. Suferise doar un incident în prezenţa lui 
Danni, iar ea crezuse că fusese un simplu acces de 
febră. Acum însă, mulțimea îl copleşise. Gemând, se 
întoarse cu spatele la salonul plin şi îşi lipi fruntea de 
lemnul dur al peretelui. 

Trebuia să plece numaidecât. Dar gândul că 
Danni era singură într-o tavernă plină de bărbați 
neciopliți şi beți îl țintui locului. în clipa în care se 
asigura că Danni era în siguranţă, avea să găsească 
şi el un loc în care să se ascundă şi să se lase pradă 
nebuniei pe care i-o stârnea trecutul. 

Strângând din dinţi, Marcus se desprinse de 
perete şi cercetă din nou încăperea. O femeie solidă 
ca o amazoană, cu părul brunet şi brăzdat de şuvițe 
albe şi cu un aer autoritar, îi atrase atenţia. Bărbaţii o 
ascultau când vorbea. Oare era soţia hangiului sau 
chiar hangița? în orice caz, ea îi putea da cheia de la 
o cameră şi îl putea ajuta apoi să o găsească pe 
Danni. Făcu câţiva paşi nesiguri înainte să se vadă 
nevoit să se sprijine de o masă din apropiere. Un nou 
val de durere îi asaltă simţurile. 

Danni apăru brusc lângă el, ghemuindu-se uşor 
în spatele lui, de parcă ar fi vrut să se ascundă. 

„Ce s-a întâmplat? murmură Marcus. 

. E o prostie... nu sunt îmbrăcată cum se cuvine. 

Marcus strânse şi mai tare muchia mesei, 
neînțelegând care era problema. Danni îşi înlocuise 


pantalonii şi bluza cu o rochie. 

Avea nevoie doar de câteva minute pentru 
această conversaţie, apoi puteau pleca. Doar câteva 
minute. 

-ŞI... 

- Rochia e murdară şi prea subțire. 

Marcus văzu că poalele rochiei erau îmbibate de 
noroi, şi, fără furourile pe care domnişoarele le purtau 
de obicei, rochia nu-i ascundea cu nimic silueta. 

-Aici... am ajuns într-un loc civilizat, chiar dacă e 
plin de lume grosolană. Mă simt goală şi... indecentă, 
încheie ea, încrucişân- du-şi braţele la piept ca şi 
când ar fi vrut să se protejeze. 

Privirea lui Marcus se împăienjeni, dar în sfârşit 
înţelese care era problema. Privi dincolo de Danni şi 
văzu mai mulți bărbaţi care o cercetau zâmbind cu 
poftă. Mârâi, simțind cum instinctele protectoare se 
trezeau la viață. Se forță să-şi îndrepte spatele şi le 
aruncă o privire ucigătoare. Chipul lui feroce îi puse 
pe fugă, cu capetele plecate, hotărâți să se 
îndepărteze cât mai mult şi cât mai repede. 

Danni privi peste umăr, încruntându-se. Bărbații 
se prefăceau neinteresaţi. Marcus, mulțumit că îşi 
marcase teritoriul, voia să rămână alături de Danni, 
dar ştia că nu era în stare. Respira tot mai greu. 

-lartă-mă, micuţo. 

Apoi îşi scoase haina încă o dată şi i-o puse pe 
umeri, as- cunzându-i silueta până la jumătatea 
coapselor. Danni zâmbi timid şi  îmbrăcă 
recunoscătoare haina. 

-Ah, răsuflă ea. Mulţumesc. Toate proviziile şi 
hainele de schimb erau în trăsură. Danni îşi încrucişă 
brațele ca să-şi țină haina strâns închisă. Am reuşit 


să o conving pe femeia cea înaltă de-acolo că am 
fost separați de grupul nostru de către bandiți şi că 
eşti bolnav. 

Marcus încuviință. Nu voia decât o cameră şi să 
ştie că Danni e în siguranţă. 

„în seara asta sunt sora ta. 

-Sora mea? 

Danni încuviință, încruntându-se. 

- Lady Danielle Bradley, încântată de cunoştinţă. 

Umbrele se traserâ înapoi o clipă, înlocuite de un 
nou val de interes. Marcus se simțea stârnit auzind-o 
rostindu-şi numele împreună cu al lui, dar nu din 
cauza a vreunui soi de sentimente fraternale. 
Dimpotrivă. Tresări închipuindu-şi că erau căsătoriți şi 
dormeau împreună în fiecare noapte. 

Danni îl luă de braț. Marcus se uită spre ea. 

-Marcus, te simţi din nou rău? 

Marchizul  răsuflă adânc, încercând să se 
liniştească. Febra îl epuizase, însă nu asta era 
problema. 

-Vreau să mă întind, spuse el. 

Urc.» la etaj. Hangiţa, Ursula, ţi-a dat camera din 
capul scărilor. A spus că ţi se va aduce o tavă cu 
mâncare şi ţi se va pregăti o baie. 

Marcus se simţi incredibil de uşurat auzind asta. 
Se îndreptă cu mare efort, obligându-şi membrele să 


se supună comenzii lui. Danni îl privi şi mai 
îngrijorată. 

-Ai nevoie să te ajut? 

-Nu! 


Marcus nu intenționase să se răstească la ea, 
însă nu mai putea suporta acest loc. Trebuia să 
scape chiar acum. Avea nevoie de un loc sigur, în 


care să lase jos garda fără să se simtă umilit. Făcu 
încă un pas şi îşi dădu seama că Danni nu intenţiona 
să îl urmeze. 

„Ai de gând să rămâi aici? 

- Da, încuviinţă Danni. Pot să aflu dacă a mai fost 
cineva jefuit de acei bărbaţi. Poate ştie careva unde 
le e ascunzişul sau a auzit cineva ceva de Ginny. 

Marcus deschise gura să protesteze, însă Danni 
continuă: 

-Du-te! Sunt sigură că nu voi păţi nimic. Ursula 
mi-a promis că nenorociţii ăştia cu capetele pline de 
tărâțe îşi vor vedea de treaba lor. Zâmbi slab. 
Cuvintele ei, nu ale mele. 

Marcus zâmbi şi el fără să vrea. Ezită încă o 
clipă. Instinctul de a o proteja aproape că îl făcea să 
vrea să înfrunte urgia. Aproape, în schimb, şopti: 

-Vino cu mine o clipă. 

O trase pe hol câţiva paşi, într-un loc unde se 
puteau bucura de o oarecare intimitate. Surprinsă, 
Danni îl văzu scoțând un săculeţ de monede din 
cizme. Observându-i mirarea, Marcus murmură: 

-Chiar credeai că am de gând să plec spre 
Gretna fără nici un ban? 

Danni îi luă o monedă din palmă, plină de 
lăcomie. 

. Sincer, da, aşa credeam. Ha! Cred că mai 
există o speranţă în ceea ce te priveşte, domnule. 
Zâmbi şi mai larg. Voi servi şi o plăcintă, mulțumesc. 

Un betiv intră în hol, împleticindu-se, lovindu-se 
de toți pereţii. Danni fugi înapoi în tavernă, 
ascunzând monedele în cutele hainei. Beţivul se lovi 
de Marcus, îi privi fața o clipă şi fugi mai departe, 
înjurând în şoaptă. Marcus îşi simţi inima bătându-i 


nebuneşte. Nu mai putea să respire. Alergă în sus pe 
scări. Odată ajuns în spatele uşii încuiate, se lăsă să 
cadă, cu spatele lipit de ea. Trupul lui era cuprins 
deopotrivă de uşurare şi de teamă, întunericul îl 
copleşi. Ultimul lui gând: se bucura că Danni nu avea 
să-l vadă în plină criză. 

Danni urmări retragerea lui Marcus de la 
distanță. Când se apropiase pentru prima oară de el, 
nu observase nimic în neregulă. Fusese mult mai 
îngrijorat de privirile cu subiînţeles care o urmaseră 
prin cameră. Apoi observase că el avea fruntea 
transpirată şi chipul palid. Ochii lui erau mari şi 
întunecaţi. Comportamentul lui neobişnuit o tulbura 
profund. 

Zgomotul făcut de ghetele pe care le purta o 
smulse din propriile gânduri. Se întrebă ce încerca 
Marcus să-i ascundă mai exact. Nu o voia prin 
preajmă, asta era sigur. Era un bărbat care ţinea mult 
la intimitate. Doamne fereşte să-i dezvăluie motivul 
pentru care avea nevoie de moştenirea lui Ginny sau 
de ce era atât de scump la vorbă. 

Clătinând din cap, Danni se concentră asupra a 
ceea ce avea de făcut acum. Era necesar să ştie mai 
multe despre Banditul Verde şi era singura care putea 
afla. Nu conta cu ce era îmbrăcată; o cameră plină de 
bărbaţi ameţiţi de alcool era o ocazie de care trebuia 
să profite. Poate afla chiar pe cine trimisese amiralul 
după fiica sa. După ce lăsă vorbă să i se aducă 
mâncarea în cameră, Danni se aşeză la masa cea 
mai apropiată, lângă un bărbat care părea beat. 

Bărbatul zâmbi, aruncându-i o privire curioasă. 

-Arăţi drăguţ, fâtucă, murmură el. 

-Ah... da, mulțumesc, domnule, spuse Danni, 


chicotind stânjenită. Bărbatul o fixa cu privirea, aşa că 
Danni continuă pe un ton mai ferm: Speram să putem 
vorbi. 

Bărbatul îşi lăsă gânditor capul pe o parte, apoi 
oftă. 

-Angus Butcher. Vin din sat, nu-i departe. 

-încântată de cunoştinţă, domnule. Eu sunt Lady 
Danielle Bradley. 

Angus zâmbi. Avea toți dinţii, lucru rar pentru 
cineva de la ţară. 

„Sunteţi în trecere, doamnă? 

-Da, eu şi fratele meu ne-am rătăcit de însoțitorii 
noştri. 

- Sper că rămâneţi la bâlciul nostru, spuse 
Angus,  încuviințând din cap. Mâine sărbătorim 
înființarea satului nostru. Lordul ne-a dat chiar şi o zi 
liberă. 

Danni îşi stăpâni un zâmbet auzindu-i tonul 
sarcastic. Şi alți bărbaţi de la masă aveau aceeaşi 
atitudine. Lordul părea tolerat, dar nu şi îndrăgit. 
Majoritatea aristocraților pe care Danni îi cunoştea se 
bucurau de opinii şi mai puţin favorabile din partea 
supuşilor. 

Angus îşi ridică halba şi privi înăuntru. Danni îl 
auzi înjurând şi presupuse că era goală. Făcu semn 
unei chelneriţe şi comandă o halbă pentru toţi cei de 
la masă. Angus o privi, prefăcându-se bănuitor, şi 
întrebă: 

„ încerci cumva să mă bagi sub masă? 

Danni clătină viguros din cap, ascunzându-şi 
îngrijorarea. „Pentru Ginny." 

-Niciodată! Pur şi simplu vreau să le fac cinste 
noilor mei prieteni. 


Angus mormăi ceva şi, în clipa în care chelnerița 
îi aduse halba, o dădu peste cap cu înghiţituri mari. 

Danni se foi neliniştită pe scaun şi încercă să nu- 
şi lase îngrijorarea să i se simtă în voce. 

„Ştiţi cumva dacă prietenii noştri au trecut pe 
aici? întrebă ea. Doi bărbaţi şi o domnişoară roşcată 
şi drăguță? 

Angus clipi, aşteptând-o să mai spună ceva. 

„Doi flăcăi şi o fată roşcată? Nu, n-a trecut pe- 
aici nimeni care să arate aşa. Dacă da, aş fi aflat şi 
eu. 

Danni era dezamăgită. Auzind că urma să se 
organizeze un bâlci în apropiere, fusese sigură că 
bandiții şi prizoniera lor aveau să fie şi ei prin 
preajmă. Ce bandit care se respectă ar rata ocazia să 
jefuiască atâţia călători? 

Un alt bărbat se aşeză lângă Angus şi îi atrase 
atenţia. Danni rămase tăcută, întrebându-se ce să 
facă mai departe, dar conversaţia lor îi stârni 
interesul. 

-Ai auzit că Banditul Verde şi ai lui au dat iarăşi 
lovitura în Auburndale? 

-Vai..., chicoti Angus, cu nasul în halbă. E a treia 
oară săptămâna asta. Au curaj, zic. 

-Sunt sigur că au avut o pradă bogată şi acum s- 
au ascuns undeva ca să-şi sărbătorească succesul. 

Inima lui Danni începu să bată mai repede. Abia 
aştepta să-i spună lui Marcus. Totuşi, trecu la altă 
masă şi repetă procesul, încercând să evite 
bănuielile. Avea grijă să nu întrebe prea insistent 
despre „prietenii" ei, căci putea să dea peste cineva 
trimis de amiral. Dacă oamenii aveau să-şi 
amintească de ea - ceea ce avea să se întâmple, fără 


îndoială -, nu-şi putea permite ca aceştia să 
povestească mai departe despre ce discutaseră. 
Spera ca băutura să le încețoşeze amintirile. 

întrebă alţi trei bărbaţi, încercând de fiecare dată 
să afle unde era tabăra bandiţilor fără să întrebe de-a 
dreptul, dar fiecare conversaţie o lăsă dezamăgită. 
Oamenii nu păreau dispuşi să vorbească decât 
despre bâlci. Se recunoscu înfrântă. Baia fierbinte 
care o aştepta în cameră o atrăgea irezistibil. Se 
apropie de scări, însă un bărbat care stătea la bar îi 
atrase atenţia. îi părea extrem de cunoscut. Stătea 
cocoşat în scaun, sorbind cu înghiţituri mari dintr-o 
ceaşcă aburindă. în jurul lui erau risipite mai multe 
căni goale. Mânca atât de lacom, că Danni văzu 
bucatele dispărând din câteva înghiţituri. Danni simți 
cum i se strânge stomacul, amintindu-şi că în cameră 
o aştepta porţia ei de mâncare. 

Lăsându-se pradă curiozităţii, Danni se apropie 
de bar. Nu îndrăznea să intre în vorbă cu el. | se 
părea cunoscut, ceea ce nu-i putea aduce altceva 
decât belele dacă îl aborda. în schimb, îi făcu semn 
hangiței. Amazoana o urmări apropiindu-se de la 
celălalt capăt al barului. Danni se aplecă peste 
suprafața pătată şi zgâriată şi făcu un semn cu bărbia 
spre bărbat. 

-îmi spui cine e? întrebă ea. 

Ursula o privi bănuitoare, cu buzele strâns lipite. 
Danni înţelese, privind în jur de parcă nu se întâmpla 
nimic deosebit. Ştia cum să mituiască; o mai făcuse 
de câteva ori până acum. 

„Poate mâine-dimineaţă vom plăti câteva lire în 
plus, spuse ea. Acum îmi spui cine e? 

Ochii negri ai hangiţei se îngustară. 


- Pentru cinci lire îți spun de ce a venit aici. 

Danni zâmbi. Nu-i păsa cât costa, atâta timp cât 
Marcus avea bani să plătească. Nu erau fondurile ei. 

„S-a făcut, spuse ea. 

„A fost trimis aici de amiralitate, murmură 
hangița, ştergând o halbă cu o cârpă curată. Se pare 
că urmăreşte trei persoane - un bărbat şi două femei, 
dintre care una e roşcată. Nu vrea să spună cine sunt 
sau de ce-i caută. Presupun că au scăpat de undeva. 
Ursula se opri, cercetând-o curioasă pe Danni. M-am 
gândit că vă caută pe dumneata şi pe fratele 
dumitale, dar n-am văzut nici o roşcată. 

Danni avu nevoie de toată stăpânirea de sine de 
care era în stare ca să-şi ascundă surpriza. Hangiţa îi 
cercetă reacția mult prea insistent. Străduindu-se să 
nu dea de bănuit, Danni zâmbi, sperând să pară 
îndeajuns de nevinovată. 

- Nu, nu mai e nici o altă femeie cu noi. Doar eu 
şi fratele meu. Amiralitatea, spui? Interesant. Acum 
îmi amintesc, el e călăreţul care a trecut pe lângă noi 
pe drum. Era să dea peste mine. Calul lui aproape m- 
a călcat în picioare, dar nici nu s-a oprit să vadă dacă 
am păţit ceva. 

Danni se forță să zâmbească, luptându-se cu un 
nou atac de panică. „Nu se poate... amiralul ar fi avut 
nevoie de mai mult timp să ajungă până aici! Şi de 
unde ştie de mine şi de Marcus?" 

Ursula pufni şi îşi văzu de curăţat halbele. 

-Urc în cameră. Mulţumesc pentru tot, 
domnişoară Ursula. 

Drept răspuns, Danni nu primi decât un alt 
mormăit. în clipa 

în care ajunse pe scări, într-un loc unde nu mai 


putea fi văzută, Danni o luă la fugă, urcând scările 
câte două odată, intenţionând să-l avertizeze pe 
Marcus că erau în pericol. Străbătu holul în fugă şi se 
opri în fața uşii din lemn simplu. Prima uşă din capul 
scărilor. 

Danni nu ezită. Dădu buzna înăuntru. 

Marcus oftă, cufundându-se în apa din cadă. 
Muşchii lui încordaţi absorbiră căldura, şi simţi cum 
încordarea lor se topea ca prin farmec. îşi lăsă capul 
pe spate şi închise ochii. Singurul lucru care îi lipsea, 
se gândi el, era un pahar de coniac. 

Dar nimic nu l-ar fi putut convinge să se afunde 
din nou în acea mare de oameni doar pentru un 
pahar de băutură. Se hotărâse să nu mai părăsească 
acea cameră afurisită până nu se termina bâlciul. Se 
plictisise deja auzindu-i pe servitorii care aduseseră 
apa fierbinte pentru baie vorbind despre asta. Şi 
aflase mai mult decât ar fi vrut să ştie despre relația 
dintre unul dintre ei şi o fată cu sâni mari pe nume 
Mary. 

Gândurile lui îşi încetiniră goana. Mintea lui era 
epuizată. Nu dormise bine noaptea trecută. Nu-şi mai 
amintea mare lucru, dar ştia că Danni avusese grijă 
de el, iar el ar fi dat orice pentru un pahar de whisky 
care să-i ucidă amintirile. 

Amintindu-şi de Danni, de atingerile ei blânde şi 
de sărutările ei fierbinţi, Marcus scoase un geamăt. 
Toate lucrurile pe care încercase să le uite îi reveniră 
din nou în minte, iar trupul lui se înfioră, cuprins de 
dorinţă. „La naiba." 

Marcus se cufundă sub apa fierbinte şi îşi săpuni 
părul. leşi la suprafaţă şi îşi trecu o mână prin părul 
cârlionţat, apoi se şterse la ochi şi începu să-şi 


stoarcă pârul cu mişcări mecanice. Degeaba, îşi 
amintea la fel de limpede suspinele dulci ale lui 
Danni, căldura trupului ei când se lipise de el în acele 
momente intime. Danni îl înnebunea. lar el era deja 
pe jumătate nebun. 

închise ochii, imaginându-şi ce s-ar fi întâmplat 
dacă Danni nu l-ar fi respins şi nu ar fi plecat în fugă. 
Dacă trupul lui nu ar fi dczgustat-o atât de tare. 

îşi imagină că atinge sânii ei grei, simțindu-le 
apăsarea în palme. îşi imagină că îi frământă 
sfârcurile mari, smulgând un mic suspin de pe acele 
buze dulci. în mintea lui o săruta, îi răpea buzele, se 
îmbăta cu gustul ei de trandafiri şi miere. îşi imagină 
că îi mângâie pielea, îi descoperă fiecare formă şi 
gropiță de pe pielea ei albă şi moale, savurează 
fiecare atingere. 

Drept răspuns, Danni şi-ar trece mâinile prin 
părul lui, i-ar trage capul mai aproape, i-ar căuta 
buzele, şi-ar lipi trupul de al lui. Marcus ar lua-o 
nerăbdător în braţe. Inima lui începu să bată mai 
repede. îşi imagină că o priveşte în ochii ei de 
culoarea caramelului, licărind în nuanțe de auriu, 
aprinşi de pasiune şi de un sentiment pe care nu-l 
mai văzuse niciodată. Ar zâmbi cu buzele ei pline şi i- 
ar şopti: „Te iubesc". 

Marcus se lăsă pe spate în cadă. Râse scurt, 
fără pic de haz. Până şi gândul că îşi dorea să fie 
iubit, că ea l-ar fi putut iubi... era absurd. 

. leşi din cadă, scuturându-şi apa de pe trup. 
Răcoarea aerului era bine-venită peste pielea lui 
înfierbântată. Auzi pe cineva alergând afară, pe hol, şi 
clătină din cap gândindu-se că oamenii de aici erau 
atât de stranii. Ai fi zis că nu mai avuseseră niciodată 


parte de vreun bâlci. Fără să se gândească, Marcus 
se întinse după prosopul care îl aştepta împăturat pe 
scaunul de lângă el. 

Brusc, uşa camerei se deschise cu zgomot. 
Marcus îngheţă, iar amintirile se întinseră din nou 
spre el, pline de dinţi şi de gheare. Multe nopți pline 
de durere începuseră aşa. Preţ de câteva clipe, 
redeveni acel băiat ghemuit în pat, auzind paşii grei ai 
tatălui său la uşă. 

Cu inima bătându-i puternic, Marcus îşi dădu 
seama că Danni rămăsese ţintuită în prag, privindu-l 
cu ochi mari, plini de uimire. Uită de prosopul pe care 
îl ţinea în mână în vreme ce o ţintuia pe Danni cu 
privirea, dezvăluindu-şi întregul trup în fața ei. Nici 
unul nu zise nimic. într-un final, aerul rece îi înfiora 
pielea şi îl făcu să reacționeze. îşi dădu seama că nu 
purta nimic şi că o domnişoară nemăritată, indiferent 
cât de respectabilă ar fi fost sau nu, se holba la el. 

Marcus îşi drese glasul şi se înroşi. îşi strânse 
prosopul în jurul taliei cum putea mai bine, rezistând 
tentaţiei de a-şi acoperi tot trupul. Voia ca Danni să îl 
vadă. Era nerezonabil din partea lui, dar simțea un 
imbold inexplicabil de-a o face să înțeleagă ce 
pierduse când fugise de el, după acel sărut. Voia ca 
Danni să înțeleagă totul despre el, şi, într-un fel, 
spera ca asta să o sperie. Nu avea nevoie de cine 
ştie ce fantezii ridicole de iubire. 

Cu coada ochiului, Marcus văzu că roşul 
începuse să coloreze umbra neispititoare a obrajilor 
lui Danni. Se uita în jur, evitând să îl privească. 
Nesiguranţa ei îi dădu încrederea de care avea 
nevoie ca să-şi îndrepte spatele şi să se supună cu 
totul privirii ei cercetătoare, deşi se aştepta ca Danni 


fie să se retragă stânjenită, fie să tipe şi să leşine. 
Prea puţini oameni îl văzuseră aşa. Era cel mai bine 
păstrat secret al său. 

-De ce ai simţit nevoia să-mi întrerupi baia, 
domnişoară Green? întrebă el, ridicând dintr-o 
sprânceană. 

Danni se înroşi şi mai tare. Era clar că, în acele 
clipe, ar fi vrut să o înghită pământul. 

-Am venit să te avertizez, spuse ea. 

-Să mă avertizezi? în legătură cu ce? 

-S-a întâmplat ceva groaznic, Marcus! Ne-au... 

Vocea lui Danni se stinse. Privirea ei îi cerceta 
pieptul. 

Marcus îşi tinu răsuflarea, simțind un gust amar 
la gândul reacției care avea să urmeze fără îndoială. 
în mod previzibil, Danni făcu ochii mari, şocată. 
Marcus privea un punct imaginar, dincolo de umărul 
ei, nevrând să ia parte activă la ce se întâmpla. Făcu 
o grimasă, aşteptându-se la un suspin plin de 
dezgust. în schimb, Danni se apropie şi începu să-l 
mângâie, iar Marcus tresări puternic când degetele ei 
calde atinseră o cicatrice adâncă de la brâu. 
Instinctiv, Marcus se trase înapoi. Danni se îndepărtă, 
cu ochii încă mari. îşi ținea mâna cu care îl atinsese 
de parcă ardea. 

Marcus făcu o grimasă şi trecu de partea cealaltă 
a căzii. Nu putea să respire. Nimeni nu îl atinsese 
vreodată. Nimeni nu le atinsese. Cicatricile erau 
dovada intimă a durerii pe care o îndurase. Se simțea 
vulnerabil, expus cum nu crezuse vreodată că ar 
putea ajunge. Cu ochii împăienjeniţi, Danni îl cerceta 
în continuare. Marcus îi urmări privirea, dându-şi 
seama la care cicatrice se uita după felul în care ochii 


ei îşi schimbau mărimea. 

Când Danni vorbi în sfârşit, vocea ei era 
imposibil de blândă: 

- Ce ţi s-a întâmplat? 

Marcus îşi întoarse capul, arătându-i obrazul cu 
cele mai puţine cicatrici. Respiră adânc, regulat, 
liniştindu-şi gândurile. 

- Nu vreau să vorbesc despre asta, spuse el. 

Danni se apropie, obligându-l să o privească. 
Marcus se trase înapoi, hotărât să se ţină la distanţă. 
Bestia dinăuntrul lui ştia instinctiv că Danni nu avea 
să-i aducă până la urmă decât şi mai multă suferinţă. 

Marcus îi aruncă o privire încruntată, în semn de 
avertisment. Nu avea nevoie nici de mila, nici de 
îngrijorarea ei. Voia să uite. Voia să fie tratat ca orice 
altă ființă umană. Se întoarse cu spatele la ea, 
dându-şi seama că şi asta avea să vină ca un şoc. 
Ignoră suspinul ei şi îmbrăcă o cămaşă proaspăt 
spălată, ascunzând imaginea pe care el însuşi i-o 
prezentase. Spuse, cu vocea îngroşată de emoție: 

- Unii oameni nu au privilegiul unei vieţi fericite, 
domnişoară Green. 

Marcus îşi încheie nasturii cămăşii în tăcere. Din 
spatele lui nu se auzea nimic. „A plecat. Bine." Umerii 
lui se relaxară. 

-Ei bine, am venit să-ţi spun că e posibil să fi fost 
descoperiți. 

Marcus se încordă din nou. De ce nu plecase? Ar 
fi trebuit să fugă imediat ce prinsese ocazia. Să fugă 
de parcă ar fi fost urmărită de demonii iadului. Cum 
de planul lui dăduse greş? 

Se întoarse spre ea, îmbrăcat doar în cămaşă şi 
cu prosopul încă în jurul taliei. 


- Descoperiti? 

Mai ţii minte călărețul care era să dea peste 
mine? 

Marcus strânse pumnii şi încuviinţă. L-ar fi ucis 
cu dragă inimă pentru ce făcuse. 

-A fost trimis aici de amiral. Şi e jos! 

Marcus se strădui să-şi păstreze calmul. Mintea 
lui era mai surprinsă de lipsa ei de reacţie decât de 
veste. 

-Un singur călăreț nu înseamnă nimic. Nu face 
decât să caute indicii. Atâta timp cât Ginny nu e cu 
noi, suntem în siguranţă. 

-Nu, spuse Danni, clătinând din cap. Marcus, 
cineva ne-a văzut în acea noapte. 

Marcus simţi că i se strânge stomacul. Oare 
toate planurile lui erau menite să dea greş? 

-Cine ne-a văzut? 

-Nu ştiu, eu... Una dintre surori, poate? Sau 
chiar... Danni strânse pumnii, mijind dezgustată ochii. 
Phillip? 

Marcus se încruntă. îl credea în stare să-i 
trădeze. Mai ales că îl lăsaseră în drum, de unde 
oamenii amiralului l-ar fi putut culege foarte uşor. 

-De-asta au descrierea noastră! 

-Dar de unde ştiu că am plecat spre nord? N-ar fi 
căutat prin Londra mai întâi? 

Danni se încruntă. 

-Sunt sigură că una dintre fete ne-a văzut şi a dat 
imediat alarma. E singura explicaţie pentru faptul că 
ne-au ajuns din urmă atât de repede. lar dacă l-au 
descoperit pe Phillip, el le-a confirmat deja că sunt pe 
drumul cel bun. 

- Phillip le-ar fi spus că Ginny nu mai e cu noi. 


- Ursula a zis că bărbatul caută două femei, 
dintre care una roşcată, şi un bărbat. 

-Atunci a venit doar să cerceteze terenul. încă n- 
a auzit de Banditul Verde. 

Danni îi ignoră logica. 

-Amiralul şi Phillip îl urmează îndeaproape, sunt 
sigură. Ce ne facem? 

Marcus se lăsă să cadă pe pat şi îşi luă capul în 
mâini, gândin- du-se la variantele pe care le aveau la 
dispoziție. Jos era băutură din belşug, aşa că era 
puţin probabil ca vreunul dintre oaspeţii hanului să 
raporteze un frate şi o soră ca doi posibili fugari. 
Marcus nu avea de gând să fugă de la han dacă nu 
erau în pericol iminent. Aveau nevoie cu disperare de 
mâncare şi adăpost. Dacă ar fi fost bănuiţi, probabil 
ar fi fost deja arestați. 

Ceea ce nu înțelegea, în schimb, era prezenţa lui 
Danni în camera lui. Ar fi trebuit să fugă. Să leşine 
sau măcar să țipe. în schimb, Danni îi vorbise la fel, 
de parcă n-ar fi văzut nimic neobişnuit. De parcă 
Marcus era un simplu om şi atât. Nu o bestie. Doar 
un om. Nu o înţelegea. 

- Marcus? Nu ştiu ce să facem, repetă Danni. 

Marcus înghiţi un nod, simțind că sentimentele 
amenințau să-l copleşească, şi întrebă: 

„Omul trimis de amiral mai e acolo? 

. - Serveşte masa la bar. Se pare că vrea să 
înnopteze aici. 

-Bea? 

Danni îşi muşcă buza de jos. Marcus simţi un 
junghi de dorinţă ca reacţie la gestul ei. 

-Atunci nu văd de ce n-am rămâne aici peste 
noapte. Va dormi până târziu, iar noi vom pleca în 


zori. Marcus se opri, punându-şi ordine în gânduri. 
Mâine putem merge în sat şi putem încerca să aflăm 
unde se ascund bandiții. 

Danni se îndreptă spre uşa deschisă, spunând: 

. Am auzit că ar avea o ascunzătoare în pădure, 
lângă locul unde se va ţine bâlciul. Voi încerca să 
găsesc discret nişte cai pentru noi. Aşa va fi mai uşor 
şi mai rapid să ajungem la Ginny. 

în prag, Danni se opri şi privi înapoi spre el. 
Flăcările din ochii ei îl surprinseră. Era atât de 
frumoasă. 

„ŞI, Marcus, aş atârna cu drag în ştreang lângă 
tine dacă te-aş putea ajuta să-l ucizi pe cel care ţi-a 
făcut cicatricile. 

Apoi, Danni ieşi şi închise uşa în urma ei. 

ŞI, în clipa în care uşa scoase ultimul zgomot 
înfundat, Marcus se îndrăgosti. 


Capitolul 13 


Am cerut doar câteva haine noi de purtare; 
Dar FRUMOASEI îi trebuia şi-o FLOARE! 
Frumoasa şi Bestia de Charles Lamb 


Marcus şovăi când ajunse în fața prăvăliei 
numite „Modista Modernă". Inspiră adânc aerul curat 
al dimineţii. Habar n-avea ce naiba căuta aici aşa 
devreme. Ştia doar că îşi petrecuse întreaga noapte 
Zvârcolindu-se în pat, hotărât să facă ceva drăguţ 
pentru Danni - acea femeie enervantă de care 
nebunia îl împinsese să se îndrăgostească. Deşi ştia 
că nu putea fi vreodată a lui, voia ca Danni să fie 
fericită şi să se simtă pe cât de bine era posibil. 


Spera deci că ea avea să primească singurul cadou 
care îi venise în minte - o rochie care să arate cum se 
cuvenea. Aşa că se trezise înaintea cocoşilor şi 
mersese până în satul din apropiere pe jos. 

Cu palmele transpirate, Marcus respiră încă o 
dată şi deschise uşa. De deasupra se auzi un 
clopoțel.  Simţurile lui erau deja copleşite de 
materialele colorate, de mirosul discret de bumbac, 
dantelă, catifea şi brocart. Studiind marfa expusă, îşi 
simţi inima bătând mai repede. Peste tot se vedeau 
mostre de material şi haine gata croite, pe manechine 
feminine. Fiecare rochie era unică şi fusese croită 
după moda de la Londra- sau cel puţin aşa 
presupuse Marcus, fiindcă acum îşi dădea în sfârşit 
seama de cel mai mare cusur din planul său. 

Nu ştia mai nimic despre modă, mai ales despre 
moda pentru femei. Nici nu-şi amintea când intrase 
ultima oară într-o sală de bal. Ura reuniunile, felul în 
care oamenii se holbau la el, îl bârfeau. Nu-i păsa de 
înalta societate, la fel cum nici acesteia nu-i păsa de 
el. Nu putea spune de ce se gândise să-i cumpere o 
rochie lui Danni. 

Era un idiot, asta era. 

Chiar când se răsucea pe călcâie ca să evadeze, 
o voce caldă, blândă, îl opri locului. 

- Bună dimineaţa! Cu ce vă pot ajuta, milord? 

Marcus se întoarse din nou şi ajunse faţă în față 
cu o femeie înaltă, de vârstă mijlocie. Zâmbetul ei 
orbitor şi cu totul neaşteptat îl făcu să clipească. 
Fusese, cu siguranţă, o femeie frumoasă la vremea 
ei. Părul ei blond începuse să încărunțească, dar era 
prins într-o coafură elegantă şi împletit cu margarete 
proaspăt culese. O rochie maronie, perfect croită, cu 


guler înalt, o acoperea de la gât până la picioare. 
Ochii ei înţelepţi, căprui, străluceau pe chipul său 
aristocratic. îl privea cu o acceptare calmă; nu era nici 
dezgustată, nici speriată de cicatricile lui. Chiar şi cei 
mai pricepuţi în a-şi ascunde reacţiile aveau o 
tresărire infimă, o ezitare de o clipă, înainte să revină 
la o atitudine politicoasă. Această femeie, în schimb, 
avea o aură liniştitoare, ca de mamă, ceva ce Marcus 
nu mai simţise decât de la propria lui mamă - o 
femeie pe care abia şi-o mai amintea. 

-Milord? întrebă ea, cu o expresie de curiozitate 
politicoasă. Pot să vă ajut cu ceva? 

Marcus se simţi din nou cuprins de nelinişte. îşi 
strânse pumnii, simţindu-şi palmele fierbinţi, şi îşi 
înghiţi nodul din gât. Se simţea ca un tânăr nesigur 
acum, mai mult decât pe vremea când chiar fusese 
tânăr. 

-Am... am venit să cumpăr o rochie. 

Un zâmbet plin de blândeţe lumină chipul femeii. 

- După cum vedeţi, avem câteva de vânzare. 
Poate îmi puteţi spune ceva mai precis? 

„Pentru o femeie. 

-Sper că da, chicoti ea. 

Marcus se înroşi. Se simţea ridicol. 

- îmi puteţi spune ce fel de femeie este? 

Marcus deschise gura, apoi o închise la loc. Ce 
fel de femeie era Danni? Miji ochii amintindu-şi de 
călătoria lor. Măârâi, apoi spuse grăbit: 

-Enervantă, încăpăţțânată, îngâmfată, 
manipulativă... hotărâtă. Apoi, pe o voce blândă, 
şoptită: Puternică, deşteaptă, amuzantă, mult prea 
iubitoare şi... 

Simţindu-se dintr-odată stânjenit, Marcus tuşi, îşi 


acoperi fața cu mâna şi privi în altă parte. 

-Şi? îl îndemnă femeia cu un zâmbet misterios. 

Marcus îşi drese din nou glasul, simţindu-şi 
obrajii înroşin- du-se din nou. 

_Şi cea mai frumoasă femeie pe care am 
cunoscut-o vreodată. 

-Ah,  şopti croitoreasa cu o privire de 
cunoscătoare. E acel gen de femeie. 

Marcus clipi surprins de faptul că fusese în stare 
să spună atâtea despre ea. 

„La ce vă referiti când spuneţi „acel gen de 
femeie"? 

-Adevărata dumneavoastră iubire. 

Marcus se foi, privind undeva deasupra 
creştetului ei. Deşi recunoscuse asta faţă de el însuşi, 
cu siguranţă nu era pregătit să o recunoască cu glas 
tare în fața nimănui de - nici a lui Dani, şi cu atât mai 
puţin în fața acestei străine. încă nu-i venea să 
creadă că se comporta ca un idiot. 

Femeia chicoti din nou. Marcus îşi dădu seama 
că era scundă, abia îi ajungea până la bărbie. 
Asemenea lui Caroline. Gân- dindu-se la sora sa, 
simţi cum i se strânge stomacul. Ştia că se comporta 
prosteşte. Trebuia să o facă pe Ginny să se mărite cu 
el, pentru bani. lar Danni urma să se căsătorească cu 
un bărbat alături de care să poată sta mândră şi care 
să-i fie pe plac tatălui ei. Merita o astfel de fericire - 
pe care un bărbat ca el, care se ascundea de mulțimi 
şi tresărea la zgomotele mai puternice, nu i-ar putea- 
o oferi. 

Şi chiar şi acest viitor era în pericol dacă erau 
prinşi. Marcus ştia că şi-ar petrece restul zilelor 
putrezind în închisoare sau, dacă era norocos, ar fi 


cruțat de chin ajungând în ştreang. Gândurile astea îi 
întăriră hotărârea de-a găsi rochia perfectă. Una care 
să o facă să-şi amintească cu drag de el peste ani şi 
ani. 

- Haideţi să vedem dacă putem găsi ce căutați. 

Croitoreasa începu să se plimbe printre rafturi. 
Marcus ezită. 

Oare chiar se cuvenea să facă asta? Nu ştia ce 
fel de rochii i-ar plăcea lui Danni. Sau dacă o rochie 
cumpărată de-aici i-ar fi bună. Poate ar fi fost mai 
bine să vină pur şi simplu cu ea aici mai târziu. 


_ Marcus? 
Marcus o privi surprins. Ochii ei senini şi 
zâmbetul calm îl convinseră să înainteze ca 


hipnotizat, urmând-o până Intr-un colț al magazinului 
unde erau expuse rochii gata croite. 

Croitoreasa arătă spre un manechin pe care era 
expusă o rochie de un galben-auriu cu fundiţe şi 
panglici elaborate. 

„Poate i-ar plăcea asta? 

Marcus încercă să şi-o imagineze pe Danni în 
acea monstruozitate, apoi clătină rapid din cap. 

-Categoric nu. 

-Am înțeles. Atunci asta, poate? 

Croitoreasa arătă spre o altă rochie, expusă ceva 
mai departe de restul. Era din catifea vişinie, cu tiv de 
dantelă neagră. După părerea lui Marcus, nu arăta 
neapărat rău, dar era cu siguranţă prea întunecată 
pentru Danni. Clătină din cap a doua oară. 

-Hmm. 

Croitoreasa ezită, încrucişându-şi braţele şi 
lovindu-şi elegant bărbia cu degetul arătător. Marcus 
începu să se foiască, simţin- du-se din nou stânjenit. 


Probabil nu avea nimic potrivit. Probabil nu avea cum 
să găsească o rochie care să-i placă lui Danni. Poate 
ar trebui să caute alt magazin şi să o ia de la capăt. 

Gândul îl făcu să pălească. 

-Aha! exclamă brusc croitoreasa. 

Surprins, Marcus îşi simţi inima bătându-i mai 
repede, şi nu din cauza gândurilor neliniştitoare. 
Respirând adânc, încercă să se liniştească şi făcu 
efortul de-a se concentra asupra prezentului în timp 
ce croitoreasa dispăru după tejghea. Profitând de 
singurătate, Marcus închise ochii. 

„Gânduri liniştitoare”, îşi spuse. 

în minte îi apăru dintr-odată imaginea lui Danni. 
îşi aminti ochii ei calzi, de culoarea caramelului. 
Palma ei moale, care îi mângâiase pieptul. Parfumul 
ei discret, hipnotizant, de apă de trandafiri. îşi simți 
muşchii relaxându-se. Inima îi bătea normal acum, şi 
fu cuprins de o linişte cum nu mai simţise niciodată. 

„Cred că asta i se va potrivi perfect, Marcus, 
şopti croitoreasa. 

Vocea ei blândă îl trezi din reverie. Deschise 
ochii şi văzu că femeia revenise lângă el. Se încruntă; 
avea ceva care îl neliniştea, înainte să-şi dea seama 
despre ce anume era vorba, croitoreasa îi arătă o 
rochie. Marcus clipi ca să vadă mai bine şi simți dintr- 
odată că i se taie răsuflarea. 

-Asta, murmură el, închipuindu-şi-o deja pe 
Danni îmbrăcată cu ea. 

. Mă gândeam eu, spuse femeia cu un aer 
triumfător. Vrei şi furourile şi ceva mai puţin formal, 
poate? 

-Vă rog, răspunse Marcus, care nu-şi putea lua 
ochii de la rochie. 


-Minunat. 

Croitoreasa dispăru din nou, apoi reapăru câteva 
clipe mai târziu cu un pachet atent învelit. 

- Puteţi trimite factura la... 

- Nu e nevoie. Consider-o un cadou. 

. Dar... 

- Sper că îţi vei găsi în sfârşit fericirea, Marcus. 

Bărbatul deschise gura, descumpănit să audă 
aşa ceva, dar femeia dispăru iarăşi după tejghea. El 
închise gura cu zgomot. „Ce femeie stranie", se gândi 
el, ieşind din magazin fără să mai spună nimic. 

Abia când ajunsese la jumătatea drumului, îşi 
dădu seama de un lucru şi mai ciudat. 

Femeia îi spusese pe nume, dar el nu se 
prezentase. 

Razele soarelui de dimineaţă se strecurau prin 
fereastra micuță. în lumina zilei, camera nu părea 
prea impresionantă. 

Pereţii erau văruiţi simplu, albi în partea de sus, 
pătați în partea de jos. Culorile se scurseseră în 
podeaua crăpată. 

Şi saltelele erau groaznice, paie cu o mână de 
fulgi şi atât. Dacă Danni i-ar fi semănat lui Annabel, ar 
fi făcut scandal şi ar fi refuzat să doarmă aici. Ea 
fusese dintotdeauna cea mai pragmatică dintre ele 
două. încă din copilărie, Danni fusese ancora de care 
avea nevoie Annabel, iar Annabel fusese o sursă 
infinită de distracţie cu talentul ei pentru lucruri 
dramatice şi cu felul în care obişnuia să intre în 
încurcături. Ce n-ar fi dat ca Annabel să fie şi ea aici. 

Danni aştepta  nerăbdătoare, aşezată pe 
marginea patului care scârțâia, cu genunchii la piept. 
Purta o rochie curată şi călcată. Cizmele ei vechi erau 


lustruite, şi se încălțase. Părul ei fusese pieptănat şi 
împletit cu aproape o oră în urmă. Tava pe care îi 
fusese adus micul dejun era goală şi pusă într-un 
colț. Era gata să plece, dar nu avea nici o tragere de 
inimă. 

în noaptea trecută adormise greu şi nici nu se 
odihnise bine. De fiecare dată când închidea ochii, 
imaginea trupului gol al lui Marcus îi răsărea din nou 
în minte, cu cicatricile albicioase care îi brăzdau 
pielea. Stătuse drept în faţa ei, mândru, provocând-o 
parcă să nu fie pur şi simplu o altă domnişoară 
pretențioasă din Londra, să-l accepte aşa cum era, 
fără milă, fără nici un reproş. 

Danni se înroşi amintindu-şi de incidentul din 
camera lui. Fusese atât de îngrijorată după ce aflase 
că amiralul trimisese pe cineva, că nici nu se gândise 
să bată la uşă. Văzuse... ei bine, văzuse totul. Nu era 
cu totul în necunoştinţă de cauză când venea vorba 
despre trupul unui bărbat. Mama ei îi spusese mai 
mult decât altele, iar Annabel îi răspunsese la toate 
întrebările. 

Ştia deja că Marcus era un bărbat masiv, dar 
trupul lui gol o copleşise. Era atât de înalt, atât de 
masculin, de suplu şi de puternic. Felul în care 
muşchii i se încordau sub piele cu fiecare mişcare o 
fascinase. Copleşită de forța pe care el o emana, nu 
remarcase la început rețeaua de cicatrici care îi 
acopereau tot trupul. 

Marcus identificase cu precizie clipa în care 
Danni le observase, îşi îndreptase spatele, expresia îi 
devenise mai detaşată şi sfidătoare. Se aşteptase ca 
Danni să se întoarcă cu spatele sau să se arate 
dezgustată. lar Danni înțelegea de ce Marcus gândea 


aşa. Era absolut sigură că alte femei din înalta 
societate ar fi avut exact acel gen de reacţie, dar se 
simţise totuşi jignită că Marcus o credea la fel. Şi 
furioasă. Nu se cunoşteau de prea mult timp, însă 
Danni ştia că aparențele ascundeau multe lucruri. 
Oare Marcus nu înţelesese deja că Danni nu îl 
considera respingător? 

Nu era malefic, nici crud. în ciuda faptului că 
făcuse lucruri abominabile cu sânge rece, Danni ştia 
că inima lui era caldă. Atitudinea lui furioasă, 
defensivă, era doar o cochilie dură, dar fragilă şi uşor 
de spart. Ştia că dedesubt se ascundeau durere şi 
neîncredere. lar acum înţelesese şi de ce. 

Până şi faptul că pornise în grabă după ce Ginny 
le fusese răpită dădea la iveală adevăratul lui 
caracter. Dacă nu i-ar fi păsat decât de averea ei, s-ar 
fi întors pur şi simplu în Londra şi şi-ar fi ales o altă 
mireasă pe care să o răpească. Nu o lovise niciodată 
pe Ginny, nici după ce ea îl lovise cu pumnii şi cu 
picioarele fără nici o reţinere. 

lar apoi mai era şi acel sărut. Marcus fusese atât 
de blând, îi evocase atâta pasiune prin acel simplu 
contact. Nimeni care o putea face să se simtă atât de 
prețuită n-ar fi putut fi un om rău. Danni ştia că avea 
capacitatea de-a intui caracterul cuiva. Făcea parte 
din afacerea ei să-şi dea seama dacă cei pe care îi 
ajuta să fugă împreună se iubeau cu adevărat. 

Danni credea din toată inima că Marcus era un 
uriaş blând ale cărui fapte reprobabile aveau o 
justificare. Un motiv pe care intenţiona să îl afle 
astăzi, indiferent ce trebuia să facă pentru asta. Nu 
mai voia să facă nici un pas până nu înţelegea ce 
naiba se petrecea. 


îşi sprijini bărbia pe genunchi şi oftă. Ce fel de 
om ar fi putut răni un alt om atât de groaznic? 
Cicatricile erau vechi, şterse, albicioase. Marcus se 
alesese cu ele cu mulţi ani în urmă. în copilărie? 

Gândul că Marcus fusese rănit atât de grav o 
înfurie. Simţi lacrimi în ochi imaginându-şi cât de 
dureroase trebuie să fi fost acele lovituri. Trăise 
probabil aproape toată viaţa cu groaza unei noi bătăi. 
Cum ar fi putut scăpa cu sufletul neatins după aşa 
ceva? 

Danni îşi aminti cum îi tremurau mâinile. 
Zgomotele neaşteptate îl făceau să tresară. Acum era 
cu eâ, şi-n clipa următoare 

mintea lui dispărea undeva, în ceața amintirilor. 
în sfârşit, totul începea să capete sens. 

Marcus era probabil bântuit de amintirea 
momentelor în care se alesese cu acele cicatrici. 
Simţea probabil o teroare copleşitoare, cu care se 
lupta zi de zi. Avea ceva care să-i amintească fizic de 
ele de fiecare dată când se privea, când se dezbrăca, 
când se vedea în oglinzi sau când observa cum 
oamenii din jur îl priveau cu teamă şi dezgust... 

Danni îşi înghiţi nodul din gât. Tatăl ei îi povestise 
despre soldaţi care se întorceau din război atât de 
traumatizaţi de lucrurile prin care trecuseră, că nu mai 
erau în stare să scape de amintiri. Acum încerca să 
treacă o lege în parlament prin care familiile acelor 
soldați să primească ajutor. Majoritatea veteranilor 
ajungeau la Bedlam, fiindcă minţile lor erau prea 
instabile ca să le permită să trăiască în lumea 
civilizată. 

Danni privi spre uşă. Oare cum reuşea Marcus 
să funcţioneze? Nu se mai putea gândi la viaţa lui 


fără să se simtă copleşită de o disperare cruntă. 

Cineva bătu încet la uşă. Danni oftă, îşi înăbuşi 
gândurile şi se duse să deschidă. De partea cealaltă 
era Marcus, îmbrăcat în hainele de drum, cu o 
expresie sfidătoare. 

-Aşa se face când vrei să intri într-o cameră, 
domnişoară Green. 

Danni se înroşi şi făcu o grimasă. Noaptea 
trecută, când nu putuse dormi, se hotărâse să-şi 
ceară scuze. Acum însă, privindu-i expresia precaută, 
nu ştia ce să spună. Ştia că nu se cuvenea să se 
arate compătimitoare. Marcus era prea mândru şi nu 
avea nevoie de mila ei. Oare era mai bine să se 
prefacă pur şi simplu că nu se întâmplase nimic? De 
parcă nu-i păsa de el? Fiindcă Danni nu se mai putea 
preface că nu-i pasă. 

Marcus îi răpi alegerea oferindu-i un pachet. 
Hârtia maronie îi foşni în mâini. Danni începu să se 
joace cu sfoara subțire şi albă cu care era legat. 

_Ce e ăsta? 

- Un pachet. 

Privirea ei suspicioasă îl făcu să zâmbească 
provocator. 

„Serios, ce e? întrebă Danni. 

Marcus îşi drese glasul, neliniştindu se brusc. 

- E un cadou. 

Danni făcu ochi mari şi i-l întinse printr-un gest 
reflex. 

-Nu pot accepta asta, spuse ea. 

-De ce naiba nu? întrebă el, privind-o jignit, de 
parcă nu-i venea să creadă. 

-Nu se cuvine ca o domnişoară să primească 
daruri de la un gentleman. 


Marcus făcu o grimasă şi îşi încrucişă braţele. 

-Ei bine, eu nu sunt un gentleman. 

Danni strânse la piept pachetul moale. încă ezita. 

-Cel puţin fă-mi favoarea să-l deschizi înainte să 
mi-l dai înapoi, spuse Marcus cu o blândețe 
neaşteptată. 

Danni îşi muşcă buza de jos, dar curiozitatea ei 
se dovedi mai puternică. Rupse hârtia şi văzu o 
bucată de material trandafiriu. Surprinsă, desfăcu 
pachetul cu totul, dând la iveală cea mai frumoasă 
rochie pe care o văzuse vreodată. Muselina era atât 
de fină, că îi aluneca printre degete, căzând în falduri 
elegante. Fusta era decorată cu trandafiri brodaţi cu 
delicateţe, de un roşu aprins. Sub bust era o panglică 
albă de satin, iar mânecile şi gulerul erau tivite cu 
dantele. Era pur şi simplu frumoasă. 

Surprinsă de generozitatea lui, Danni se simti 
cuprinsă de un val de căldură. Deşi se lupta zi de zi 
cu demonii din mintea lui, Marcus îi ascultase totuşi 
plângerile, ştia că nu avea cu ce să se îmbrace şi 
hotărâse să o facă să se simtă mai bine. îl privi în 
ochi, simțindu-se pe punctul de-a izbucni în lacrimi. 

Marcus ţinea la ea. Pentru prima oară de câţiva 
ani încoace, Danni se simțea specială. Uitase cât de 
mult putea însemna un dar. Annabel şi Hu o credeau 
o fiinţă practică şi independentă, şi, deşi Danni ţinea 
atât de mult la ei, darurile lor reflectau asta. Tatăl ei 
era prea ocupat ca să-i mai dea atenţie, deşi Danni 
încerca să-l facă fericit. Nici măcar viitorul ei logodnic 
nu-i oferise vreun dar în semn de afecțiune. 

Lacrimile din ochii ei amenințau să se reverse. 
Danni strânse rochia la piept, surprinsă de forța 
sentimentelor care o învăluiseră. Un străin, cineva pe 


care s-ar fi cuvenit să-l urască, îi făcuse un cadou. O 
rochie de culoarea trandafirilor. 

Marcus o privi panicat. 

-Plângi. Nu-ţi place! 

Apoi se întinse să-i ia rochia. Ignorând ceea ce 
s-ar fi cuvenit să | ică, Danni descoperi că nu voia să 
renunțe la ea. 

-Nu! 

Marcus îngheţă. 

-îmi place. Chiar îmi place. D... doar... Mulţumesc 
foarte mult. 

Fără să se gândească, Danni îl luă în brațe, cu 
rochia între ei. în clipa în care îl atinse, parfumul lui 
caracteristic de mirodenii îi umplu plămânii. Inima 
începu să-i bată mai repede. Era atât de fericită. 

încet, ezitând parcă, braţele lui solide se ridicară 
şi o cuprinseră. lInstinctiv, Danni îşi lipi capul de 
pieptul lui. Inima lui bătea rapid, regulat, iar Danni îi 
simțea căldura pe obraji. Niciodată nu se mai simţise 
atât de apropiată de cineva. 

- Mulţumit, îi şopti ea încet, cu faţa îngropată în 
cămaşa lui. 

Brusc, Marcus se trase înapoi. Avea obrajii 
înroşiţi şi era vizibil stânjenit. 

. Da, ei bine. îşi ridică privirea, îşi drese glasul, 
apoi o privi din nou. Vrei să ne întâlnim jos după ce te 
schimbi? 

Danni încuviinţă fără nici un cuvânt, ştergându-şi 
lacrimile, şi dispăru înapoi în cameră. 

Privi rochia împăturită. încă un motiv să creadă 
că acest bărbat nu era un monstru, aşa cum îl credea 
restul lumii. îi păsa. O ascultase. înțelegea. 

Şi când te gândeşti că intenţionase să afle de ce 


voia să o răpească pe Ginny. Să nu mai facă nici un 
pas până când Marcus nu îşi explica acțiunile. Danni 
era prinsă în capcană. Avea încredere în el. Ştia că, 
în cele din urmă, Marcus avea să-i spună - aşa cum îi 
arătase ce era în sufletul lui atunci când îi dezvăluise 
trupul gol. Când avea să se simtă pregătit, Danni ştia 
că el avea sâ-i răspundă la toate întrebările. 

Danni îşi scoase repede hainele în care dormise 
şi îmbrăcă lenjeria pe care o găsi sub rochie. Pentru 
prima oară după câteva zile, se simțea îmbrăcată aşa 
cum se cuvenea. Se simțea peste măsură de 
uşurată. Lumea nu mai avea de ce să se holbeze la 
ea. Deşi îşi dorea să poarte rochia trandafirie, nu se 
putea hotărî să o îmbrace. Era prea frumoasă ca să o 
strice prin noroiul de la ţară. în schimb, îmbrăcă 
rochia albastră, simplă, pe care o găsi dedesubt. 

Danni împachetă rochia trandafirie ca pe o vază 
scumpă şi o ascunse în săculeţul ei. Apoi ieşi în hol şi 
cobori la parter. Oamenii din sat începuseră deja să 
sosească în pâlcuri, iar băutura curgea neîncetat. 
Când îi văzu apropiindu-se, amazoana de la bar o 
recunoscu pe Danni şi zâmbi în semn de bun venit. 

- Bună dimineaţa, Ursula. Deja eşti ocupată? 
întrebă Danni, înclinând din cap spre bărbaţii care se 
adunaseră în jurul unui butoi cu bere. 

-Ah, da! întotdeauna e aşa în perioada asta. 
Doreşti ceva pentru dumneata şi pentru lord, 
domnişoară? 

-Am aranjat noaptea trecută să primim doi cai. 

„Bineînţeles, zise Ursula zâmbind. îi spun 
imediat grăjdarului că sunteţi gata. 

Danni se întoarse şi cercetă încăperea, 
încercând să-l găsească pe bărbatul trimis de amiral. 


Nu-l văzu, dar asta nu însemna că nu era prin 
preajmă. 

-Marcus? 

Danni îl prinse de braț. Marcus îi aruncă o privire 
şovăitoare simţind-o alături, însă Danni refuză să-i 
dea drumul, temându-se că Marcus ar interpreta asta 
ca pe un refuz, lucru la care fără îndoială că se 
aştepta. 

- Caii ar trebui să fie gata. 

Marcus se încruntă, zăbovind cu privirea asupra 
degetelor care îl apucaseră de braţ, apoi expresia îi 
deveni mai dârză. încuviinţă şi îi îndepărtă blând 
mâna de pe braţ, prelungindu-şi atingerea puţin mai 
mult decât era nevoie. Apoi se îndreptă spre ieşire. 
Danni strânse pumnii. Marcus fusese atât de generos 
cu ea, iar acum, dintr-odată, se comporta de parcă îi 
greşise cu ceva. Crezuse că ajunseseră la o 
înțelegere, un fel de prietenie. Altfel, de ce i-ar fi 
cumpărat o rochie? 

îl urmă. Odată ieşiţi în curte, Danni îl găsi la 
intrarea în grajduri, urcat deja pe o iapă maronie. lapa 
îşi dădu coama pe spate în timp ce Marcus se aşeza 
mai bine în şa, apoi trase nerăbdător de frâie. 

Danni se grăbi să se urce în şa, refuzând să se 
lase ajutată. Odată aşezată confortabil, începu să-şi 
mângâie calul auriu pe grumaz. Calul pufni leneş, 
lovind cu copita în pământ, şi o privi cu ochii lui 
blânzi, docili, de parcă o implora să-l mai lase să se 
odihnească. Cu coada ochiului, Danni îl văzu pe 
Marcus zâmbind discret. 

„Bineînțeles că el şi-a luat calul cel mai 
interesant." 

Danni primi frâiele calului de la un grâjdar şi îi 


zâmbi exagerat de dulce lui Marcus. 

- Poţi să călăreşti iapa jumătate de drum, spuse 
ea. Apoi vom schimba caii între noi. 

Marcus zâmbi şi mai larg, iar farmecul lui îi 
domoli furia lui Danni. 

-Nici o şansă. 

Apoi îşi lovi iapa cu călcâiele, şi aceasta porni în 
viteză, fără să ia în seamă mulțimea strânsă în curte. 
Blestemând în şoaptă, Danni o luă după el, ştiind 
prea bine că micul ei cal nu-l putea ajunge. 

Nu-şi vorbiră aproape deloc după ce părăsiră 
hanul, dar tăcerea lor era relaxată, nestânjenitoare. 
Se întoarseră cu grijă de câteva ori prin pădure, ca să 
se asigure că nu erau urmăriţi, şi ajunseră la locul 
unde urma să se ţină bâlciul în mai puţin de o oră. 
Marcus cobori din şa, iar Danni se grăbi să-i urmeze 
exemplul. 

-Cred că trebuie să explorăm satul, spuse el în 
şoaptă. Poate găsim vreun indiciu despre 
ascunzătoarea bandiţilor sau despre locul în care au 
dus-o pe Ginny. 

Danni  încuviință,  urmărindu-l pe Marcus 
plimbându-se relaxat printre tarabe. Făcu şi ea la fel, 
trăgând cu urechea la discuţiile dintre cumpărători. 
Hainele vesele ale sătenilor, ornate cu panglici şi cu 
paiete, înveseleau atmosfera ca nişte steaguri 
colorate. Bijuterii de toate culorile şi cu tot felul de 
pietre preţioase străluceau în soarele de dimineaţă. 
înainte, Danni ar fi avut şi timpul, şi banii necesari 
pentru a se bucura de o zi atât de festivă şi a-şi 
cumpăra tot ce dorea. Astăzi însă, cu nervii la 
pământ, nu se gândi decât că pierdeau vremea, în 
timp ce biata Ginny aştepta să fie salvată. în plus, 


riscau ca trimişii amiralului să îi descopere aici. 

Ce bine ar fi fost să afle repede ce voia să ştie! 

Când se întâlni cu Marcus la următoarea tarabă, 
acesta spuse: 

-Mă întorc imediat. Uită-te puţin prin jur şi fii cu 
băgare de seamă. 

Apoi îi aruncă frâiele calului şi dispăru în 
mulțime, care se despărţi imediat să-i facă loc, 
imediat ce oamenii îi observară cicatricile. 

Danni îl privi îndepărtându-se şi trase caii afară 
din mulțime. Rămase să-l aştepte lângă o tarabă 
unde se vindeau plăcinte cu came. Tocmai termina de 
mâncat o a doua plăcintă, când simţi brusc un val de 
teamă că Marcus ar fi putut fi prins şi i se făcu rău. 
Când Marcus se întoarse în cele din urmă, ducând un 
alt pachet învelit strâns sub braţ, ochii lui părură să se 
lumineze când privirile li se întâlniră, şi Danni oftă 
uşurată. Nu se putu abţine să nu-l tachineze puțin, 
aşa că îşi întinse mâinile spre el şi întrebă: 

„Pentru mine? 

-Nu, pufni Marcus. 

-Bine! Am înțeles. Mi-ai dat speranţe, doar ca 
apoi să mi le nărui. 

- Nu vreau să te răsfăț, micuţo. 

Danni zâmbi slab. Conversaţia îi făcea plăcere. 
în sinea ei, era bucuroasă că Marcus nu-i cumpărase 
alt cadou. Pur şi simplu nu s-ar fi cuvenit să accepte. 

„Insinuezi că vor mai fi şi alte daruri. 

„Posibil, zise el amuzat, dacă nu-mi pui prea 
mult răbdarea la încercare. 

Danni îşi înclină exagerat capul, privind pachetul 
cu subiînțeles. 

-Atunci ce e? 


- Mâncare. 

-Ah, spuse Danni, încercând să-şi stăpânească 
dezamăgirea fiindcă sperase că obiectele dinăuntru 
erau mai interesante. Dar tocmai am mâncat plăcinte 
cu carne. 

„Vei fi încântată de ce ţi-am cumpărat când ţi se 
va face foame. Ai aflat ceva despre Ginny? 

-Nu. Tu? 

Marcus se încruntă. 

„Sătenii par să-i admire pe bandiți, nu să-i 
condamne. Banditul Verde e o legendă prin părțile 
locului. Unul dintre vânzători mi-a zis că el şi ai lui îşi 
fac tabăra undeva înspre nord, dar nimeni n-a vrut 
să-mi dea mai multe detalii. Poate mai târziu, după ce 
începe să curgă băutura, vom afla mai multe, dar eu 
nu vreau să aştept. Mulțimea se îngroaşă cu fiecare 
clipă. Hai să câlărim spre nord, poate găsim vreun 
indiciu. 

Danni încuviință, observând pentru prima oară că 
Marcus avea fruntea acoperită de sudoare şi că 
mâinile îi tremurau. îşi linse nepoliticos buzele şi 
degetele ca să termine plăcinta cât mai repede, apoi 
sorbi un pic de vin cu apă. 

-Acum ce-am mai făcut? oftă ea. 

Marcus nu răspunse, iar Danni văzu că o 
urmărea fascinat cum îşi lingea degetele. Focul din 
ochii lui îi reaprinse pasiunea, îşi aminti din nou 
săruturile dintre ei şi îşi înghiţi nodul din gât. Rămase 
cu plăcinta în mână, amintindu-şi cum îl văzuse în 
seara dinainte, cu părul lung şi umed căzându-i pe 
spate. 

Marcus întinse mâna. Cufundându-se în ochii lui, 
Danni se apropie de el. Inima ei începu să bată cu 


putere şi fu străbătută de fiori anticipând atingerea lui. 
Voia doar să-i simtă din nou căldura trupului, să se 
lipească de el, să nu-i mai dea drumul. Să-şi treacă 
degetele prin părul lui blond şi des. Să-i lingă gropiţa 
din mijlocul buzei. 

- Danni, şopti Marcus, iar răsuflarea lui îi atinse 
fața, făcându-i coapsele să tremure. 

Lumea părea să se învârtă cu ea. 

Apoi, un cot o lovi în spate. Danni se împiedică, 
scăpându-şi plăcinta. Marcus o prinse, scoțând un 
mârâit furios. Cel care o lovise şi însoțitorii lui râdeau, 
iar unul spuse în bătaie de joc: 

- Hanul e ceva mai departe! 

Danni se înroşi ca focul. Fusese educată de 
când era mică să se comporte cum se cuvenea în 
orice situaţie. Contele o aştepta acasă, iar Ginny 
trebuia să fie salvată. Ce se întâmplase oare cu ea 
de când acest bărbat îi vorbise pentru prima oară? 

Retrăgându-se din braţele lui Marcus, Danni 
observă zâmbetele batjocoritoare ale mulțimii, privirile 
dezaprobatoare, căutăturile şocate. Se întoarse spre 
Marcus, căutând un chip care să nu o judece. 
Expresia lui era împietrită. Prea târziu, Danni îşi dădu 
seama că Marcus s-ar fi putut crede respins din nou 
din cauza reacției ei. Se întoarse cu spatele la ea şi 
pomi cu paşi mari pe cărarea care se îndepărta de 
bâlci. 

Panicată, Danni prinse caii de frâie şi îi trase 
după ea, grăbin- du-se să-l ajungă din urmă. Poate 
era mai bine ca Marcus să fie furios pe ea. Nu puteau 
avea nici un viitor împreună. Era necesar să se 
concentreze pe salvarea bietei Ginny. 

- Marcus, mergi mai încet. 


Marcus se opri, dar, când Danni ajunse lângă el, 
îşi dădu seama că nu o făcuse pentru ea. Se ascunse 
repede după un colț, trăgând-o brutal după el. 
Precaut, scoase capul de după colţ şi îl studie pe 
bărbatul care încerca să vândă un şal la una din 
tarabele croitoreselor. 

_Recunoşti şalul? 

Era  violet-închis, cu marginile brodate cu 
portocaliu aprins. Danni nu trebuia să se apropie mai 
mult ca să ştie că broderia înfățişa frunze de laur. 

-E al lui Ginny. lar el e banditul cu care m-am 
luptat, spuse Danni. Cel care mă voia pe mine, nu pe 
Ginny. 

„Exact. Haide să-l urmărim. 

Lui Danni nu-i venea să creadă că avuseseră 
asemenea noroc. Ginny trebuia să fie prin preajmă. 
ŞI, se gândi cu amărăciune Danni, dacă trimisul 
amiralului era şi el prin apropiere, Ginny urma să fie 
din nou în siguranţă în cel mai scurt timp. 

Dar ce avea să se întâmple cu Marcus? 

Danni îi studie expresia concentrată. Dacă Ginny 
îi spunea tatălui ei despre el, cu siguranță Marcus 
avea de suferit mult, dacă nu cumva urma să fie 
direct spânzurat pentru ce făcuse. Ea nu putea 
suporta un asemenea gând. 

„La naiba! 

înjurătura mânioasă a lui Marcus se risipi în aer 
în clipa când banditul se furişă printre tarabe. Se 
grăbiră să-l urmărească, dar mulţimea îi cuprinse din 
toate părţile. Când reuşiră să scape, ajunseseră într-o 
mică poiană înconjurată din toate părțile de copaci. 
Marcus alergă în zadar în toate părțile, căutând urme 
care să ducă mai adânc în pădure. N-aveau de unde 


să ştie nici măcar dacă banditul plecase de la bâlci. 
Se despărțiră şi îl căutară din nou, dar în cele din 
urmă se văzură nevoiţi să accepte că îi pierduseră 
urma. 

Danni privi deznădăjduită copacii din depărtare. 
Undeva, în pădure, Ginny era prizonieră. Brusc, simți 
un nou val de vinovăţie. N-ar fi trebuit să fie atât de 
fericită că nu trebuia să aleagă încă între cei doi. 


Capitolul 14 


Ordinele şi dorințele, din câte se vedea, 

Sporeau cu fiece clipă... FRUMOASA se temea; 
Şi-a ei tăcere supusă avea să le stârnească Pe 
surorile-i invidioase să o nedreptățească. 

Frumoasa şi Bestia de Charles Lamb 


în loc să părăsească satul şi toate pericolele 
care-i pândeau acolo, cei doi se hotărâră să se 
întoarcă la han. 

Danni înțelegea logica lui Marcus. Era periculos 
să pornească singuri prin pădure şi probabil că n-ar fi 
găsit oricum nimic. Ar fi riscat să se rătăcească sau 
să dea nas în nas cu bandiții. Noaptea se lăsa 
devreme, şi, dacă nu ar mai avea timp să se întoarcă 
la han, ar fi nevoiţi să petreacă încă o noapte 
stânjenitoare unul în compania celuilalt. în plus, era 
foarte posibil ca bandiții să nu părăsească satul până 
după festival. Mulțimea adunată le oferea o ţintă 
perfectă: puteau fura din buzunare sau puteau jefui 
călătorii care veneau sau plecau din sat. 

Marcus şi Danni aveau de gând să se întoarcă la 
bâlci a doua zi, pregătiți să-l descopere şi să-l 


urmărească pe bandit până la ascunzătoarea lor. în 
plus, din moment ce nu-l mai văzuseră nicăieri pe 
trimisul amiralului, era la fel de posibil ca acesta să fi 
plecat deja mai departe. Fuseseră în siguranţă la 
hotel o noapte şi, argumentă Marcus, era foarte 
probabil ca şi a doua noapte 

să le fie la fel de liniştită. Aşa că, în ciuda faptului 
că inamicii lor ar fi putut poposi la acelaşi han, 
stabiliră să meargă totuşi acolo. 

Ajunseră înapoi abia spre seară. Hanul părea un 
loc foarte popular. Aerul serii era plin de voci şi de 
râsete. Cineva aprindea felinarele, unul câte unul. 
Grăjdarii alergau de colo-colo ca să aducă lucruri 
pentru oaspeții lor. Un băiat se apropie ca să le ia 
frâiele şi să le preia caii pentru a-i duce la grajd. 
Coborând din şa, Danni avea de gând să comenteze 
că Marcus nu o lăsase deloc să călărească iapa, dar 
expresia lui era atât de mohorâtă, că Danni îşi 
stăpâni pornirea şi rămase tăcută, căci Marcus părea 
să se uite în direcţia din care venea tărăboiul cu o 
căutătură ce putea fi descrisă drept criminală. 

în clipa în care Danni deschise uşa, mulţimea o 
copleşi. Erau chiar mai mulţi oaspeţi decât în seara 
trecută, iar zarva era de nesuportat. Toată lumea tipa 
ca să se facă auzită peste şi râsete furtunoase 
izbucneau din când în când dinspre butoiul cu bere 
aflat într-un colț. Miasma de transpiraţie şi băutură 
învechită îi asaltă simţurile, făcând-o să se tragă 
înapoi. îşi trase sufletul o clipă, pregătindu-se să se 
aventureze înăuntru. Apoi observă că Marcus 
rămăsese în urmă, mai încruntat ca niciodată. Stătea 
chiar lângă uşă, privind mulţimea dinăuntru, palid ca 
un mort. Respira rapid, sacadat. Mâinile îi tremurau 


puţin, şi se sprijini de perete de parcă îl luase 
ameteala. 

Era limpede că nu fusese o idee bună să revină 
la han. Ce bine ar fi fost să se poată întoarce în timp! 
Ar fi căutat-o în continuare pe Ginny, poate chiar ar fi 
găsit-o, şi acum ar fi fost în drum spre Gretna Green. 
Danni scoase un geamăt. Dar, dacă ar fi găsit-o pe 
Ginny, ar fi avut mult de furcă încercând să-l convingă 
pe Marcus să-şi schimbe planurile. Pentru că nimic 
din viaţa ei nu putea fi prea simplu. 

Marcus se clătină vizibil. Danni îl atinse uşor. 

-Nu te simţi bine? Putem pleca de aici, dacă vrei. 

Privirea lui iritată o făcu să se mai liniştească. 
învățase să-i descifreze expresia. Marcus îşi masca 
teama prefăcându-se furios, ceea ce era în regulă 
pentru Danni. îşi lăsă mâna să cadă, cu o grimasă 
dezgustată. 

-Ştii, m-am săturat să te uiţi mereu urât la mine şi 
să-mi reproşezi tot felul de lucruri. 

Ochii lui se mijiră, dar teama îi dispăru pe 
măsură ce se înfuria tot mai mult. Văzându-i 
transformarea, Danni zâmbi. 

Marcus mârâi. 

- Bine, pufni Danni. Poartă-te ca un copil în 
continuare. Eu voi găsi o altă intrare. Nu vreau să mă 
frec de toţi străinii. 

Danni nu ştia dacă Marcus avea să o urmeze, 
dar trânti uşa şi pomi spre grajduri. Tensiunea din 
umeri îi dispăru ca prin minune când îi auzi paşii în 
urma ei. Se simţi îmboldită să se uite cu îngâmfare 
peste umăr, dar zâmbetul i se lăţi pe chip. Marcus se 
comporta exact aşa cum voise ea. Nu era sigură de 
ce nu încercase o asemenea tactică şi cu alte ocazii. 


De când Marcus intrase la ea în librărie, Danni avea 
impresia că nu mai judeca la fel ca înainte. 

Danni se apropie cu paşi sprinteni de un băiat de 
la grajduri. Acesta se întoarse surprins spre ea, dar 
făcu ochi mari când văzu cine o urma. Era Marcus, 
desigur. Simţi un val de emoție. Marcus era doar un 
om obişnuit. 

„Cu ce te pot ajuta, domniţă? întrebă timid 
băiețandrul. 

- Speram să ne arăţi o altă intrare în han, vrei? E 
mult prea aglomerat înăuntru şi aş prefera să n-am 
de-a face cu o adunătură de bețivi. 

„Sigur! Poţi intra pe la bucătărie, uşa e în spate. 

- Mulţumesc. 

Danni îi zâmbi grăbită, apoi porni în direcția 
indicată. Paşii din urma ei continuarâ până când cei 
doi ajunseră la uşa bucătăriei, care era lângă o 
grădină cu ierburi. 

Brusc, Marcus trecu înaintea ei, blocându-i 
drumul. Danni se trase înapoi şi îşi încrucişă 
sfidătoare brațele. Marcus se încruntă la ea câteva 
clipe, apoi vorbi. Vocea lui era joasă şi nu prevestea 
nimic bun. 

„Ştiu ce faci şi nu-mi place, domnişoară Green. 

Danni se posomori dintr-odată. Crezuse că-l 
putea ajuta să treacă peste un moment neplăcut fără 
să-i rănească mândria. îşi lăsă braţele să cadă pe 
lângă corp şi ridică surprinsă din umeri. 

„Habar n-am despre ce vorbeşti. Te rog să te dai 
la o parte. 

-Habar n-ai? Nu mă insulta. Ştii că nu-mi plac 
locurile aglomerate. 

-Nu e greu de ghicit. Făcuseşi ochii mari şi îți 


tremurau mâinile. leri-seară abia aşteptai să scapi din 
tavernă. 

-Dă-mi voie să clarific un lucru, mârâi el. Nu 
vreau şi nici nu am nevoie de ajutorul tău. M-am 
descurcat înainte să te cunosc şi mă voi descurca şi 
după ce ne despărțim, odată ce pornim din nou spre 
Gretna. 

Danni se trase înapoi de parcă fusese plesnită. 
Deci asta era problema. N-ar fi trebuit să se mire. îşi 
îndreptă brusc spatele şi strânse din dinţi. Marcus era 
hotărât să-şi ducă planul nebunesc la îndeplinire. 
Avea de gând să oblige o fată îngrozită să se mărite 
cu el. Şi plănuia să nu o mai vadă niciodată pe Danni. 

Ştia că, dincolo de învelişul lui dur, se ascundea 
o inimă blândă, plină de compasiune, dar Marcus era 
totuşi o bestie. încă voia să o oblige pe Ginny să se 
mărite cu el ca să profite de averea ei. Ideea în sine 
făcea ca inima să i se strângă dureros. Ochii i se 
umplură de lacrimi. Privirea lui Marcus era impasibilă, 
iar expresia lui era imposibil de citit. Se închisese din 
nou în sine. 

De ce ai nevoie de banii ei, Marcus? Chiar eşti 
aşa falit cum spun ziarele? 

Marcus îşi îndreptă şi el spatele. Privirea lui era 
imposibil de descifrat şi, mai rău, lipsită de orice 
emoție. Nu avea de gând să răspundă. Danni 
înțelese că probabil nu avea să-i afle niciodată 
motivele. Ei bine, atunci nici nu mai avea de gând să- 
şi facă griji pentru el. La început îl ajutase cu gândul 
de-a da alarma în clipa în care Marcus părăsea 
Londra. Apoi, în pădure, se temuse şi pentru el, şi 
pentru Ginny. Acum însă nu-i mai păsa. Dacă Marcus 
voia să-i dezvăluie secretul în faţa înaltei societăți, 


aşa cum o amenințase, atunci n-avea decât. Din acea 
clipă, Danni se hotărî să nu-şi mai facă griji decât 
pentru Ginny. 

Dacă ai de gând să te „descurci" înecându-ţi 
grijile cu băutură, atunci te poftesc să intri prin 
tavernă. Ai destul alcool la dispoziţie acolo. Eu intru 
pe aici. Te rog să te dai la o parte. 

Marcus rămase țintuit locului, fără să scoată 
vreun cuvânt. 

Clipind, cu lacrimile curgându-i pe obraji, Danni 
şuieră printre dinți: 

- Marcus Bradley, dacă nu te dai la o parte în 
clipa asta, nu i.tspund de ce-am să-ţi fac. 

Marcus zâmbi privind-o din cap până-n picioare. 
Danni îşi dădu scama că nu-i luase în serios 
ameninţarea. Văzu că o desconsidera şi încercă din 
răsputeri să nu plângă. Nu-i venea să creadă că 
Marcus nu prețuia deloc efortul ei sincer de a-l ajuta. 
Se înşelase atât de amarnic în privința lui. Atât de 
amarnic. 

înfuriindu-se, Danni decise să-şi ducă 
ameninţarea la îndeplinire. Strânse din dinţi, îşi trase 
piciorul stâng înapoi şi îl lovi cu toată puterea. Cizma 
ei îl izbi în gleznă cu un zgomot satisfăcător. Marcus 
scoase un mormăit, se luă cu mâinile de picior şi se 
trase la o parte din calea ei. Danni trecu pe lângă el 
înainte ca acesta să-şi revină şi trânti uşa în urma ei. 
Ginny nu era singura domnişoară care ştia cum să 
lovească cu piciorul. 

O  bucătăreasă agitată veni imediat să o 
întâmpine, spunând ceva despre domnişoarele 
excentrice din lumea bună, şi o conduse intr-un hol 
lung şi întunecat. La capătul lui dădu de scara care 


ducea la etaj. Câţiva paşi mai încolo, în tavernă, 
veselia era în toi. Danni se duse până la un capăt al 
barului. Ursula, hangița, vorbea cu cineva peste 
tejghea, dar interlocutorul ei nu se vedea. 

Făcând un efort de voință, Danni porni prin 
mulțime. Un bărbat se repezi să o ia de braţ; Danni 
înțelese din expresia lui că nu voia doar să-i 
vorbească. Se trase la o parte, evitând la milimetru să 
se ciocnească de un servitor care ducea o tavă, şi 
ajunse în sfârşit lângă amazoană. 

- Lady Bradley! exclamă Ursula, aruncându-i o 
privire surprinsă. Nu vă aşteptam înapoi. S-a 
întâmplat ceva? 

Danni clătină din cap, ignorându-l pe bărbatul de 
la bar cu care Ursula stătuse de vorbă până atunci, şi 
spuse: 

„Fratele meu nu se simte îndeajuns de bine cât 
să călătorească. Putem dormi în aceleaşi camere în 
seara asta? 

Ursula încuviință. Făcu un semn cu mâna că nu 
era nici o problemă şi răspunse: 

Bineînţeles! Aceleaşi camere. 

-Mulţumesc, domnişoară Ursula. 

„Iertare, milady. Trebuie să fac ordine aici, să se 
poată dansa. 

Danni se lipi de tejghea, aşteptând ca o 
servitoare să se dea deoparte, ca ea să poată ajunge 
la scări şi să urce la etaj. O vioară dezacordată 
începu să cânte o melodie veselă. 

-Dansezi, domnişoară? 

Bărbatul care i se adresase lui Danni era cel care 
vorbise mai înainte cu Ursula. Zâmbetul lui era 
prietenos, şi nu părea extrem de beat. Danni nu voia 


să se retragă în camera ei şi să se lase pradă 
gândurilor. 

Ştia că făcea un lucru prostesc. Risca mult. îl 
căută din priviri pe trimisul amiralului; taverna era 
plină până la refuz de săteni care vorbeau şi râdeau 
cu glas tare, aşa că era puţin probabil ca omul să o 
găsească dacă nu ajungea prin cine ştie ce 
coincidenţă chiar lângă ea. Se gândi la Ginny, şi 
regretul o cuprinse iarăşi. îşi dorea cu ardoare să 
îndrepte lucrurile, mai ales că şi ea era în parte 
vinovată. Apoi îşi aminti de Marcus, de felul în care o 
privise, şi regretele se topiră sub forța furiei care o 
cuprinse. Ce mai conta părerea lui Marcus? Doar îi 
dovedise limpede că Danni nu era decât un 
instrument pentru el. 

Bărbatul o încurajă cu un zâmbet fermecător şi 
se întinse să o ia de braț. Danni cedă. Era timpul să 
uite de toate şi să se simtă bine pentru o clipă. 

Se lăsă, aşadar, condusă până în centrul ringului 
de dans, în timp ce instrumentele începeau să cânte 
primele măsuri dintr-un cadril. Dansatorii se grăbiră 
să-şi ia locul, şi izbucniră râsete când mai mulţi săteni 
se ciocniră unii de alţii. Danni şi partenerul ei făcură 
piruete până când restul ajunseră la locul lui. Plăcut 
surprinsă, Danni se lăsă condusă în paşi de dans; nu 
se aşteptase la o muzică atât de antrenantă într-un 
han atât de sărăcăcios. Nici nu era de mirare că locul 
se umpluse de oameni. 

în următoarea fază a dansului, Danni se lipi de 
partenerul ei. îşi dădu seama imediat că era mai beat 
decât îl crezuse. Avea fața înroşită şi începuse să îi 
pipăie trupul. De mai multe ori, Danni se văzu nevoită 
să-i dea la o parte o mână care coborâse prea jos pe 


spate sau urcase prea sus, înspre sânii ei. Zâmbetul 
lui fermecător se transformă într-un  rânjet 
ameninţător. Danni nu mai era amuzată, şi se 
întoarse spre mulţime ca să scape. 

Brusc, bărbatul o strânse la piept cu toate 
puterile şi îi atinse urechea cu buzele. Dezgustată, 
Danni simţi că i se face pielea <le găină, amintindu-şi 
fără să vrea de atingerile pasionale ale lui Marcus. 
Inima îi tresăltă dureros. în acelaşi timp, străinul se 
rezemă de ea cu totul şi murmură: 

-Eşti drăguță, don'şoară. 

Alte femei ar fi fost flatate, poate. Danni se simți 
jignită. 

- Domnule, cred că ar fi bine să ne aşezăm. 

Partenerul ei se trase înapoi, iar privirea lui 
împăienjenită se limpezi puţin. 

-Nu. încă un dans. 

-Cred că unul a fost de-ajuns. Te rog să-mi dai 
drumul imediat. 

Străinul miji ochii. Palma lui coborî mult, prea 
mult, o prinse de talie şi o lipi de trupul lui. Respirația 
lui mirosea a alcool. îşi lipi buzele de gâtul ei. Danni 
nu voia decât să scape din braţele lui. Numaidecât. 

încercă să se elibereze, însă bărbatul nu făcu 
decât să o strângă mai tare. Inima ei începu să bată 
mai repede. Situaţia ameninţa să îi scape de sub 
control. 

Dintr-odată, un răcnet furios izbucni din spatele 
lor. Cineva îl smuci pe străin înapoi, obligându-l să-i 
dea drumul. Danni văzu că era Marcus, care îl 
prinsese de gât pe atacator şi îl ridicase în aer cu 
totul. Şocată, Danni îl trase de braţ din toate puterile. 

-Opreşte-te, Marcus! 


Arăta îngrozitor. Fruntea lui eraacoperită de 
sudoare, iarbraţul cu care îl ţinea în aer pe celălalt 
bărbat tremura violent. Reuşi să o privească pe Danni 
în faţă, iar ea se trase înapoi, simţindu-i furia 
incredibilă. Pentru prima oară de când se 
cunoscuseră, Marcus o speria. 

-Să nu te mai atingi de ea! strigă Marcus, 
scuturându-l pe străin. 

Bărbatul răspunse înecat, încuviințând cât de 
mult era în stare aşa atârnat cum era. Marcus îl lăsă 
să-i scape, iar străinul se prăbuşi pe podea şi rămase 
acolo. Danni vru să se asigure că nu păţise nimic, 
însă Marcus începu să o tragă spre uşă. Nu se 
împotrivi. în schimb, privi înapoi şi descoperi uşurată 
că ceilalţi îl ajutau pe bărbatul care o atacase să se 
ridice. 

Marcus o răsuci cu fața spre el, ținând-o mai 
aproape de el decât s-ar fi cuvenit. Respira greu şi 
privea înnebunit în jur, căutând o cale de ieşire. 
Scoase un singur cuvânt: 

-Vino. 

Oare avea de ales? 

Marcus o prinse de braţ şi o târî în sus pe scări, 
până în holul de la etaj. Se opriră în faţa uşii lui. 

-N-ar fi trebuit să dansezi cu acel bărbat, spuse 
el. 

Şi Danni ştia asta, dar lui Marcus n-avea de ce 
să-i pese de partenerii ei de dans. 

_ Pot dansa cu cine vreau, Marcus, spuse ea. 

-Aproape te-a sărutat! se răsti Marcus, iar chipul i 
se schimonosi înfiorător. 

Danni deschise gura să răspundă, dar apoi o 
închise cu zgomot. De ce simţea nevoia să se apere? 


Doar nu-l încurajase pe acel străin în vreun fel. 

-Ce fel de femeie eşti? Voiai să te sărute, Danni? 
îți plăcea să te atingă un asemenea om? Ce s-a 
întâmplat cu logodnicul tău? Cu mine cum... 

Marcus închise gura şi se încruntă şi mai mult, 
dar de data asta pe chipul lui se citea şi durere. 

-Cum adică „un asemenea om"? reuşi Danni să 
întrebe, deşi simţea un nod în gât, ignorând faptul că 
Marcus îl menţionase pe contele ei. 

-întreg şi chipeş, spuse Marcus printre dinti, 
ferindu-şi privirea. 

Danni se trase înapoi, şocată. Oare chiar o 
credea atât de superficială? îi vorbise despre iubirea 
adevărată şi îşi risca reputaţia ajutându-i pe cei care 
o descoperiseră; oare chiar o credea în stare să se 
lase descurajată de aspectul fizic al cuiva? 

„Eşti un ticălos! se răsti ea. 

-înseamnă că logodnicul tău e un cuceritor. Eu 
prefer să rămân un ticălos. 

Danni îşi trase brațul dintr-al lui. Se simţea atât 
de neajutorată, că îi dădură lacrimile. Spuse primul 
lucru care îi veni în minte, ştiind că astfel avea să îl 
rănească: 

-Nu, nu e un cuceritor, dar măcar e un bărbat 
întreg, nu o ruină! 

Marcus clipi, aruncându-i o privire îndurerată, de 
parcă vocea ei îl rănise fizic, ucisese ceva înlăuntrul 
lui. îi lăsă braţul să-i cadă din mâini. Danni îşi regretă 
imediat cuvintele, dar era prea târziu ca să-şi retragă 
vorbele. 

O lacrimă fierbinte îi arse obrazul. 

-Ai dreptate, domnişoară Green, şopti Marcus, 
atât de încet, că Danni aproape că nu-l auzi. Nu voi fi 


niciodată suficient de bun pentru tine - sau pentru 
oricine altcineva. 

Apoi Marcus se trase înapoi, iar durerea lui 
învălui totul în jurul ei, ca un giulgiu. Danni tresări 
violent auzind cum uşa se trânteşte cu putere. 

Preţ de câteva clipe, Danni nu se simţi în stare 
să se mişte. Un suspin îi scăpă printre buze. Avea 
senzaţia că se sufoca. Plângând, alergă până în 
camera ei fără să se mai uite înapoi. 

Doamne, ce făcuse? 


Capitolul 15 


Ah! Nu te teme, dorința ta e lege; 
Plec, dar un lucru vreau a-l înțelege: 
Nu sunt un monstru-n ochii tăi? 
Frumoasa şi Bestia de Charles Lamb 


Danni stătea pe marginea patului, studiind 
acelaşi perete cu care îşi începuse ziua. Hotărâse că 
albul era o culoare îngrozitoare, deprimantă. Fără 
viață, goală. îşi frecă obrajii cu o mânecă, ştergându- 
şi lacrimile, apoi începu să se pregătească de 
culcare. Rămase în lenjerie şi împături metodic 
rochia, apoi îşi curăţă praful de pe cizme şi îşi împleti 
părul. Nu mai voia decât să se târască sub pătură şi 
să se ghemuiască. Nu se mai simţise niciodată atât 
de singură. 

Trebuia să rezolve pe cont propriu problema. Nu 
mai avea nevoie de nimeni altcineva. Serios. 

Oftând, Danni se întinse în pat, strângându-şi 
genunchii la piept. Ar fi vrut să dea timpul înapoi, să 
schimbe finalul acelei zile. Se simţise atât de minunat 


când Marcus îi dăruise acea rochie superbă. Crezuse 
că Marcus avea să o sărute atunci, în sat - îşi dorise 
să o sărute, deşi nu-şi putea scoate din minte 
imaginea viitorului ei logodnic. 

Avusese cele mai bune intenţii când căutase uşa 
din spate a hanului. Nu voia decât să-l ajute. Apoi, 
acel străin libidinos încercase să o sărute, şi Marcus 
se lăsase orbit de propria mândrie. Avea impresia că, 
orice at fi făcut, Marcus n-ar fi înţeles. închise ochii, 
lăsându-şi lacrimile să se prelingă. 

Se simțea epuizată după o asemenea zi, însă îşi 
amintise care era lucrul cel mai important în clipa de 
față. Trebuia să o găsească pe Ginny şi să o ducă 
înapoi la familia ei, dar, la naiba, de fiecare dată când 
Marcus era prin preajmă, mintea ei părea să uite 
asta. Era când fierbinte, împărtăşindu-i lucruri care o 
făceau să-l dorească cu atâta ardoare, când rece ca 
gheața, de parcă nici n-ar fi suportat să o privească. 
Danni îşi apăsă capul de genunchii. Nu mai înțelegea 
nimic. 

Mai mult decât orice, lui Danni nu-i venea să 
creadă că-i aruncase lui Marcus asemenea vorbe. 
Ştia că acesta se desconsidera şi că vorbele ei îl 
răniseră. Marcus se lupta cu atâția demoni în mintea 
lui. Danni nu ştia cum să-l ajute. Trebuia să-şi ceară 
scuze... 

închise ochii ca să se culce, dorindu-şi ca ziua să 
ia sfârşit, dar uitarea cea mult dorită nu o învălui pe 
dată. Se întoarse de pe o parte pe alta, apoi pe 
spate. în cele din urmă, decise că ura şi tavanul 
maro. Dacă ar şti ce să-i spună lui Marcus când avea 
să-l revadă, poate n-ar fi atât de neliniştită. 

Cineva bătu la uşă. Danni tresări şi se ridică în 


capul oaselor, încruntându-se, neştiind dacă să 
răspundă sau nu. Dăduse uitării cu totul ce se 
cuvenea şi ce nu de când plecase din Londra, dar era 
o idee prostească să deschidă uşa, având în vedere 
că în tavernă se strânseseră o mulțime de bărbați 
beți. Ar fi putut fi oricare dintre ei. 

Persoana de pe partea cealaltă a uşii bătu din 
nou, mai tare. Danni auzi un mârâit familiar şi înțelese 
cine era acolo. Se întrebă dacă era pregătită să 
vorbească din nou cu el. încă nu se hotărâse ce să-i 
spună. 

Oftând, Danni se înveli cu pătura peste hainele 
de noapte şi se apropie de uşă. Tocmai se gândea 
cum să facă să comunice din nou cu el, nu-i aşa? 
Dacă îl ignora acum, era posibil să nu mai aibă o a 
doua şansă. 

Danni trase zăvorul şi deschise uşa. Marcus 
aştepta sprijinit de tocul uşii, cu o expresie de 
nedescifrat. Danni îşi dădu pe dată seama că ceva 
era în neregulă. Fruntea lui era transpirată, îşi ţinea 
pumnii strânşi şi corpul lui era nenatural de rigid. 
Pielea lui bronzată devenise cenuşie, făcându-i 
cicatricile să iasă chiar mai tare în evidenţă. 

„Pot să intru? întrebă el răstit. 

Danni se trase la o parte, iar îngrijorarea îi 
alungă toate celelalte gânduri. 

Se gândi o clipă să lase uşa deschisă, dar ultimul 
lucru de care aveau nevoie ar fi fost să le audă 
careva conversaţia. închise uşa şi se întoarse, 
trezindu-se la câţiva centimetri de pieptul lui Marcus, 
care o privea cu ochii înfundațţi în orbite. Pupilele lui 
erau atât de mari, că nu mai rămăsese aproape nimic 
din irişii lui verzi. Părea la fel de amărât ca ea. Fără 


să se gândească, Danni se întinse să-i atingă 
obrazul, din dorința de a-l linişti. Ochii lui obosiţi se 
făcură mai mari; îi prinse încheietura şi o tinu departe, 
spunând: 

-Nu. 

Danni  încuviință, simțindu-se inexplicabil de 
jignită. Ochii lui obosiţi se închiseră, şi un tremur 
vizibil îi cutremură trupul. Căldura lui radia în valuri 
înspre ea. Se apropie dureros de mult, până când 
ajunseră aproape lipiti. 

Danni tânjea să se lipească de el, să simtă acea 
căldură plină de pasiune pe care atingerea lui i-o 
evoca de fiecare dată. ŞI-l imagină mângâind-o, 
strângând-o în braţe, şi simţi că i se taie picioarele şi 
aşa slăbite. Se cutremură, cu gândurile înceţoşate, 
dar totodată fascinată de durerea din ochii lui. 

. Îmi pare atât de rău, spuse Marcus, cu vocea 
încărcată de emoție. N-ar fi trebuit să spun acele 
lucruri. Nu vorbeam serios. 

Lacrimile o orbiră pe Danni preţ de câteva clipe. 
Marcus părea atât de singur şi de pierdut, neştiind 
cum să accepte orice altceva în afara cruzimii pe care 
o îndurase. Inima lui Danni i se strânse dureros. 

-Nu pot fi bărbatul întreg pe care ţi-l doreşti, 
micuţo. Nu pot fi ca logodnicul tău. 

Danni se ura şi mai mult pentru cuvintele pe care 
i le aruncase la furie. Ah, cât de mult îşi dorea să îşi 
retragă acea replică. 

-Sst, Marcus. Nici eu n-am vrut să spun acele 
lucruri. Eram furioasă. 

Marcus nu păru să o audă. Gândurile lui se 
îndreptau spre un loc unde Danni nu le putea urma. 
Marcus se apropie de ea şi îi cuprinse talia cu 


mâinile, palmele lui odihnindu-se pe şoldurile ei. 

Danni se încordă, surprinsă. 

-Te rog. Lasă-mă să... Marcus se cutremură. 
Lasă-mă să te ţin în braţe, doar o clipă. Am... am fost 
copleşit mai devreme. 

Danni îşi stăpâni un suspin, uimită că Marcus 
recunoştea aşa ceva. Asta dovedea cât de tulburat 
era. 

încuviinţă, iar Marcus închise ochii pe jumătate 
şi, cu o încetineală agonizantă, se apropie de ea, 
tratând-o de parcă trupul ei ar fi fost făcut din cea mai 
fragilă sticlă. Se aplecă, sărutând-i uşor urechea. 
Respirația lui caldă făcu pielea ei sensibilă să se 
înfioare. Undeva, în adâncurile ei, ceva începu să 
pulseze în acelaşi ritm cu respiraţia lui. Danni rămase 
nemişcată, temându-se să rupă vraja pe care Marcus 
o țesea în jurul ei. Temându-se să nu-l sperie şi să îl 
facă să plece. Marcus avea încredere în ea, iar Danni 
nu avea de gând să-l dezamăgească şi de data asta. 

Când Marcus vorbi din nou, vocea lui era liniştită, 
dar plină de durere: 

-Te invidiez, Danni. 

- Cum aşa? şopti Danni, clipind surprinsă. 

-Ai amintiri aşa frumoase din copilărie. Mama şi 
tatăl tău, iubirea lor, felul în care te-au iubit şi te-au 
îngrijit. Eu n-am aşa ceva. 

Danni simţi că i se taie răsuflarea şi un junghi de 
compasiune îi săgetă pieptul. 

-Mama mea era o femeie frumoasă. De fiecare 
dată când venea să mă vadă, era tare graţioasă. 
Când mă ţinea în brațe, mă simțeam liniştit, în 
siguranţă. Orice probleme aş fi avut în acea zi, uitam 
de ele. Marcus se opri o clipă. Mirosea a muşeţel. 


Tremură, iar Danni simţi că tristețea care radia 
dinspre el ameninţa să o copleşească. îşi muşcă 
puternic buza de jos şi simţi gust de sânge. Era atât 
de tentată să-l îmbrăţişeze, dar voia să-i audă 
povestea. Să afle răspunsurile pe care le căuta de 
atâta vreme, işi dorea cu ardoare să-l înțeleagă pe 
acest bărbat complicat. Fără să-şi dea seama, îl 
strânse de după talie cu un braț, liniştindu-l, 
încurajându-l. 

-Tatăl meu era un om brutal. Era foarte crud cu 
ea uneori. Mama fugea din când în când, ca să scape 
de el. Când lipsea de-acasă, tata bea şi devenea şi 
mai violent şi, cum eu eram fiul ei, se răzbuna pe 
mine, Danni. Marcus îşi înghiţi nodul din gât. Când i 
se părea că mama lipsea prea mult, se ducea după 
ea. Uneori o aducea târâş, literalmente. Ultima oară 
când a adus-o înapoi, eu aveam nouă ani, şi Caro 
tocmai se născuse. Ştiu... ştiam că ne iubea. Avea 
grijă de noi şi ne apăra de el. Dar a plecat din nou la 
puţin timp după ce sora mea s-a născut, ne-a părăsit 
pe mine şi pe Caro, şi nu s-a mai întors niciodată. 
Tata era atât de furios, Danni. Atât de furios, mereu... 
Eu... Uneori, Danni, sunt aproape sigur că, dacă ar fi 
găsit-o, ar fi ucis-o. 

Danni îşi stăpâni un alt suspin, hotărâtă să nu 
spună nimic, să nu facă nimic, temându-se că asta |- 
ar putea opri din povestit. 

Marcus inspiră adânc. 

- Mă tem că sunt şi eu la fel. Nu cred că am fost 
menit vreodată să fiu un om normal. M-am luptat 
dintotdeauna cu întunericul din sufletul meu, simțind 
cum mă macină puţin câte puţin, an de an. Mă tem că 
într-o zi voi dispărea cu totul. Uneori, amintirile de 


atunci mă copleşesc. Nu mai pot funcţiona. Mă tem 
că sufletul meu nu va mai exista şi voi deveni cu 
adevărat Bestia de care se teme toată lumea. 

Danni îşi aminti ce se întâmplase în căsuţă. 

-Asta s-a întâmplat în pădure? întrebă ea. 

Marcus se cutremură şi mai tare. încuviinţă. 

„Deja semăn atât de mult cu tata. El n-ar fi avut 
nici o mustrare de conştiinţă să o răpească pe Ginny, 
aşa cum am făcut eu. 

Danni nu se mai putu stăpâni. îl cuprinse pe 
după gât cu celălalt braţ şi se lipi strâns de el, 
încercând să-i ofere liniştea pe care o căuta. 
Strânsoarea lui se întețţi şi trupul lui îşi pierdu din 
rigiditate. 

-Nu eşti ca el, Marcus. E evident că nu-ţi face 
plăcere nimic din toată povestea asta. De ce nu o 
trimiti pur şi simplu înapoi? întrebă Danni, apoi îşi tinu 
răsuflarea, rugându-se cerurilor să audă răspunsul pe 
care îl căuta. 

-Aş vrea să pot. 

Danni se încordă, stăpânindu-se cu greu să nu-i 
facă morală. 

. De ce? întrebă ea, cu voce blândă, nu 
acuzatoare. 

Umerii lui Marcus se încordară. O strânse şi mai 
tare o clipă, apoi o eliberă cu totul şi se trase câţiva 
paşi înapoi, respirând greu, cu mâinile tremurându-i. 
Absența lui o făcu să se înfioare; se obişnuise cu 
căldura lui. îşi înghiţi nodul din gât, simţindu-şi inima 
golită, şi strânse pumnii. 

Marcus ridică din umeri cu mişcări rapide. 
Alarmată, Danni făcu un pas spre el. 

- Marcus? 


-înainte să moară, tatăl meu..., începu Marcus, 
cu o expresie sălbatică, iar furia din vocea lui o făcu 
să se înfioare. Tatăl meu a aranjat o căsătorie între 
sora mea şi ducele de Harwood. 

Danni icni, acoperindu-şi instinctiv gura cu 
mâinile. Toată lumea aflase de reputaţia ducelui, însă 
doar câţiva îl cunoşteau cu adevărat. Trăia la țară de 
câţiva ani, după ce tatăl său murise în condiţii stranii. 

„N-a fost cumva suspectul principal în moartea 
tatălui său? întrebă Danni, înecându-se. 

Marcus încuviință. 

-Nu-mi pot lăsa sora să se mărite cu un 
asemenea om, spuse apoi, cu vocea încărcată de 
furie. Dar am nevoie de mai mulţi bani ca să rup 
contractul. Viciile tatălui meu ne-au sărăcit cu mult 
înainte ca averea familiei să-mi revină. E un proces 
lent, dar am readus lucrurile pe linia de plutire. 
Deocamdată, abia mi-aş putea permite să plătesc 
ruperea contractului. Nu mi-ar mai rămâne nimic 
pentru oamenii de pe proprietatea mea, şi Caro nu ar 
mai avea nici o zestre. Aşa ceva ar fi inacceptabil, 
Danni! 

„Vai, Dumnezeule, şopti Danni, trăgându-se 
înapoi, înțelegând acum ce însemnau coşmarurile pe 
care le avusese Marcus în pădure. Cum a putut un 
tată să-i facă aşa ceva fiicei lui? 

-Ah, dar e şi din vina mea, zise Marcus şi râse 
amar. 

Confuză, Danni se apropie din nou, vrând să-l 
atingă, să-l mângâie pe spate, să-l liniştească. Ştia 
însă că Marcus n-ar fi vrut să îl atingă. Nu acum. 

- Cum adică, din vina ta? 

-Cu câţiva ani înainte să moară, tata m-a chemat 


în biroul lui. Mi-a ordonat să mă însor, dar am refuzat. 

Marcus lovi cu pumnul în perete cât de tare era 
în stare. Sunetul o făcu pe Danni să tresară puternic. 
Furia lui era aproape palpabilă. 

- N-am vrut să mă însor, să oblig o biată fată să 
mă suporte aşa cum sunt. Şi îţi jur că singurul lucru 
care l-a oprit să nu mă ucidă era faptul că îşi dorea 
un moştenitor care să ducă mai departe numele 
familiei. Dacă muream, murea şi familia Fleetwood. 
Am jurat să nu mă însor niciodată, să nu am niciodată 
copii, ca să nu-i ofer acea satisfacţie. 

Danni ignoră durerea care îi încolți în piept 
auzindu-i mărturia. Marcus nu voia să aibă copii, 
niciodată? 

-. Ne-am certat, apoi eu am plecat, continuă 
Marcus, zâmbind sarcastic. M-a ameninţat că voi plăti 
pentru asta, şi ştia că ţin la Caro mai mult ca la orice 
altceva. Ştia că aş face orice pentru ea. A logodit-o cu 
Harwood ca să mă oblige pe mine să mă însor. 

Brusc, Marcus se răsuci pe călcâie, privind-o din 
nou. Chipul lui era atât de marcat de disperare, că 
Danni făcu ochi mari. 

-Urăsc faptul că e pe cale să câştige, micuţo, 
spuse el. 

- Dar el e mort, Marcus. 

Ha! Nu pentru mine, nici pentru Caro. Va trăi 
mereu în noi. Marcus se apropie şi mai mult, părând 
să-i caute iertarea. Nu o voi obliga niciodată pe Ginny 
să se culce cu mine. Poate avea copii cu oricine 
doreşte, eu nu voi avea nimic împotrivă. Am nevoie 
de banii ei ca să rup contractul de logodnă şi de 
influenţa amiralului ca să îl dau în judecată pe 
Harwood, dacă e nevoie. 


Danni simţi că i se face rău. înţelegea totul acum. 
înțelegea de ce era aici, de ce Marcus o alesese pe 
Ginny. 

- Cum adică nu te-a ucis, Marcus? înțeleg că era 
groaznic de crud, dar chiar ar fi vrut să-şi omoare 
propriii copii? 

Marcus rămase tăcut. Chipul i se înroşise de 
furie, dar acum pălea din nou. Ezitând, Danni făcu 
încă un pas înainte, între- bându-l în şoaptă: 

- Ce a făcut tatăl tău, Marcus? 

-EI... 

Marcus îşi strânse pumnii, privind peste umărul 
ei. Danni îşi aminti cicatricile pe care i le văzuse pe 
trup. îşi muşcă buza de jos şi mai făcu o jumătate de 
pas spre el, strângând în mâini pătura cu care se 
înfăşurase fără să-şi dea seama. 

- El ţi-a făcut cicatricile? 

Cu o voce lipsită de vlagă, Marcus începu să-şi 
povestească trecutul, ca şi când ar fi raportat ceva 
lipsit de importanţă. 

-Ultima oară când mama s-a întors, după ce se 
născuse Caroline, tata s-a îmbătat, s-a îmbătat rău. 
în acea noapte m-am ascuns în pat, dar tot îi auzeam 
certându-se. Spunea... vorbea ca un nebun, Danni. 
Caroline nu era copilul lui, asta urla, deşi avea părul 
blond şi ochii verzi, la fel ca noi toţi. Cred că o ura. Se 
opri o clipă, inspirând profund. Țipau atât de tare. 
Mama... plângea, îl implora să o lase în pace pe 
Caro, jura că era fiica lui. N-am auzit tot ce şi-au 
spus, dar tata şi-a pierdut controlul. Am auzit un sunet 
ca un trăsnet. Mai târziu am aflat că spărsese o masă 
cu pumnul. 

Danni îşi muşcă buza de jos şi mai tare, 


străduindu-se din răsputeri să nu scoată nici un 
sunet, cu lacrimile curgându-i pe obraz. 

-Tata fusese din totdeauna violent. încă de mic, 
învățasem să îl evit. Eram cel mai ascultător şi mai 
respectuos copil. îmi era teamă de el. Dar în acea 
noapte... mama l-a ameninţat că îl părăseşte din nou. 
Tata tipa aşa tare la ea, că se auzea în toată casa. l- 
am auzit paşii pe scări, apropiindu-se. O ameninţa că 
nu avea să-i lase bastarzii să trăiască sub acoperişul 
lui. Se îndrepta spre camera lui Caro. îl mai auzisem 
urlând aşa. Ştiam ce avea de gând. 

Marcus refuza să o privească. Danni se apropie 
încet şi îl atinse uşor. începu să-l mângâie pe spate, 
încercând să-l liniştească, aşa cum făcea cu Simon. 
Nu ştia ce altceva ar fi putut face. 

-Nu-l puteam lăsa să-i facă rău lui Caro. Era atât 
de mică. Atât de fragilă. Singurul lucru bun care se 
întâmplase în lumea de coşmar în care trăiam. 
Zâmbea de fiecare dată când mă vedea. Nu ştia că 
îmi era atât de frică de tata. Vocea i se îngroşă. O 
iubeam atât de mult, şi ea pe mine. Eram hotărât să o 
apăr... Eram curajos pentru ea. 

Danni plângea tot mai tare pe măsură ce Marcus 
îşi continua povestea. Inima ei se frângea bucată cu 
bucată pentru micul băiat care înfruntase iadul. 

-Am fugit cât de repede am fost în stare şi am 
reuşit să ajung acolo înaintea lui. Caro dormea încă, 
cu un degeţel în gură. Se opri, de parcă îşi făcea 
curaj să spună restul poveştii. Am luat-o pe Caro şi 
am ascuns-o în debaraua de pe hol. Când tata a 
intrat în cameră, s-a înfuriat şi mai rău fiindcă nu a 
găsit-o acolo. M-a lovit, m-a azvârlit într-un colț. 
Durerea era atât de intensă, că vedeam scântei. 


înainte să mă pot ridica, m-a apucat de guler. Eram 
atât de aproape de el, că îi simțeam mirosul de 
alcool. Mama s-a năpustit în cameră, țipând. îl lovea 
cu pumnii în spate, încercând să îl oprească. Tata a 
aruncat-o afară şi a încuiat uşa. M-a lovit din nou, 
urlând. întrebându-mă ce făcusem cu Caro. 

Inima lui Danni bătea cu putere. Nu mai voia să 
audă şi restul poveştii. Ştia ce urma, ce avea să 
spună Marcus. Dar nu-şi putea stăpâni emoţiile care 
o cuprinseseră. Furia pe care o simţise împotriva lui 
se transformase în ultimele zile în tandreţe şi 
confuzie. Ținea la el, aşa că nu voia să-l oprească 
dintr-o poveste pe care cel mai probabil nu o mai 
spusese nimănui, niciodată. îşi dădea seama că 
Marcus nu trebuia să simtă nici o clipă că trecutul sau 
prezenţa lui o dezgusta. Respingerea ei l-ar fi ucis. 

-Tata a scos un cuțit din cizmă. Mă ameninţase 
cu el şi cu alte ocazii. Mi-a spus că mă face bucăți 
dacă nu i-o dau pe Caro. Am refuzat. Mă temeam că 
ar fi ucis-o, şi încă sunt convins că asta ar fi făcut. 

Marcus se clătină, încrucişându-şi strâns braţele. 
Danni îşi dădu seama că retrăia acele momente de 
groază pe măsură ce i le povestea. îl îmbrățişă 
strâns, sperând ca apropierea să fie liniştitoare pentru 
amândoi. 

-Cu cât îl sfidam mai mult, cu atât devenea mai 
nebun. Mi-a cuprins fața în palme, ţinându-mă pe 
după gât ca să nu mă mişc. M-am zbătut oricum. M- 
am luptat cu el din toate puterile. Dar era mult mai 
mare decât mine. Mult mai puternic. Am început să 
plâng când am simțit cuțitul. M-a tăiat atât de adânc, 
mă durea atât de tare... dar nu puteam să tip. Dacă 
tipam, Caro ar fi plâns, şi tata ar fi găsit-o. 


Danni clătină din cap, cu lacrimile şiroindu-i. Se 
agăță de el şi mai tare. Marcus evita în continuare să 
o privească. 

-Uneori mă întreb dacă s-ar fi oprit dacă i-aş fi 
spus unde era Caro. Uneori mă întreb cum ar fi fost 
viața mea dacă n-aş fi coborât din pat în acea noapte. 

-Marcus... 

Ochii lui îndureraţi îi întâlniră în sfârşit pe ai ei. 

Poate aş fi fost un bărbat întreg. Poate m-ai fi 
putut iubi. 

Pieptul ei ardea. Oare Marcus chiar ţinea la ea? 
Era posibil? 

Avusese parte de atâta suferinţă în viaţă, că nu 
era de mirare că ezita să se ataşeze de cineva, chiar 
şi de ea. Trebuia să se pună la adăpost. 

Ignorându-şi toate îndoielile, Danni se lăsă în 
sfârşit în voia imboldului pe care îl simţise de la 
început. Voia să-l facă fericit, să-l facă să înțeleagă 
cât de minunat era. Fără să-şi ia privirea de la ochii 
lui de culoarea muşchiului, îl trase mai aproape, lipin- 
du-şi trupul de al lui. Refuza să-l lase să-şi regrete 
sacrificiul din cauza ei. 

- Marcus, dacă n-ai fi încercat să o ajuţi pe Caro, 
n-ai fi devenit un bărbat atât de blând şi de plin de 
compasiune. 

Marcus o privi uimit. Ezitând, ridică o mână şi îi 
mângâie părul, răsucind o şuviţă lungă pe deget. 

-Ştii cât de frumoasă eşti? 

Danni făcu ochii mari. Mâna lui îi cuprinse bărbia, 
degetul lui mare îi atinse uşor buza de jos. 

-Tare, tare frumoasă, murmură el. 

Fără să vrea, Danni închise ochii. Fără să se 
gândească, limba ei se strecură printre buze şi îi 


atinse degetul. Era atât de straniu 

să-i simtă pielea. Avea gust de sare şi de... el. 
Sfârcurile ei se întăriră, reliefându-se de sub cămaşa 
de noapte, tânjind după căldura lui. işi plimbă palmele 
pe trupul lui, liniştind bestia nesigură din el. 

Marcus inspiră scurt. Rămase încordat sub 
mângâierile ei, îemându-se că va fi respins încă o 
dată. Lipindu-se şi mai tare de el, Danni îşi plimbă 
palmele peste talia lui, explorându-i şoldurile suple. 
Marcus o înconjură cu braţele, unindu-le trupurile, 
plimbându-şi degetele prin părul ei. Danni îşi lipi 
fruntea de pieptul lui, bucurându-se de căldura care 
părea să o umple încetul cu încetul. îi contură muşchii 
din jurul claviculei cu buzele şi cu vârful limbii, 
simțindu-l cum tremură drept răspuns. îi mângâie 
pieptul dur, inspirând adânc, îmbătându-se cu 
parfumul lui ca de mirodenii. 

Marcus o strânse şi mai tare. Buzele lui se lipiră 
de creştetul ei, apoi degetele lui îi ridicară bărbia, 
făcând-o să-l privească în ochi. 

-Uită-te la mine. 

Danni se supuse. 

Ochii lui hăituiți străluceau de la focul din adâncul 
lui, dar expresia îi era tristă. 

-Nu ajungem nicăieri aşa, spuse el. Nu sunt 
prințul la care visezi. Sunt urât, posac şi am o 
reputație îndoielnică. Am accese de disperare şi de 
furie. Nu ţi-am fost menit ţie, care eşti cea mai 
frumoasă dintre femei, încheie el, zâmbind trist. 

Danni îşi aminti de contele care îi aştepta 
răspunsul, de cât de dezamăgit ar fi tatăl ei şi simţi că 
i se strânge stomacul. Ar trebui să pună capăt 
lucrurilor numaidecât. Trebuia să fie de acord cu 


Marcus, să-i dea voie să plece, însă cuvintele refuzau 
să vină. 

Danni se îndoia că o aşteptau astfel de momente 
intense - în care să se simtă atât de aproape - cu 
contele de Hemsworth. Viaţa ei alături de el ar fi 
plănuită până în cele mai mici detalii, liniştită şi lipsită 
de griji, dar nu ar avea parte de încercările care 
uneau un bărbat şi o femeie în trup şi suflet. Danni 
ştia că ea şi Marcus erau schimbaţi pentru totdeauna, 
legaţi pe viaţă - şi nu doar la modul fizic. îi privi chipul 
mutilat de cicatrici şi înțelese în sfârşit că nu-l putea 
respinge, nu şi de data asta. Ura faptul că Marcus 


rămăsese cu impresia că îl găsea respingător. 
Fiindcă îl dorea. Cu disperare. Aşa că şopti: 
-Nu. 


Marcus se încordă, de parcă îl plesnise. Danni 
refuză să-l lase să se retragă. Nu mai putea, acum, 
că aflase atâtea lucruri despre trecutul lui. Şi el avea 
nevoie de ea, la fel cum ea îl dorea. îl ţinu strâns de 
încheieturi şi nu îi permise să plece. 

-Nu, repetă ea, cu voce mai puternică. Nu vreau 
să mă prefac că eşti ceea ce nu eşti. N-am mai 
cunoscut niciodată pe cineva atât de puternic şi de 
curajos. Eşti frumos şi în interior, şi în afară. 

Marcus pufni neîncrezător. 

-Micuţo, eşti şi prostuță, şi oarbă. Sunt hidos. 

- Eşti perfect, zise ea zâmbind. 

Apoi îl sărută. 

Marcus îngheţă sub atingerea ei şi nu reacţionă 
în nici un fel. Dani se temu că avea să o respingă. 
Apoi însă, Marcus păru să înțeleagă în sfârşit sensul 
cuvintelor ei. Buzele lui moi i le acoperiră pe ale ei, 
apoi sărutul se adânci. Un fior delicios o străbătu din 


cap până-n picioare. îşi lăsă acoperământul să cadă 
foşnind la podea şi îl îmbrăţişă cu mâinile libere. 
Palmele lui mari, dure, începură să-i mângâie trupul, 
explorând fiecare centimetru. Danni se cutremură. 
Marcus îi mângâie în treacăt sânii, îşi cobori mâinile 
şi îi cuprinse fesele. Danni îi simţi bărbăţia atingându- 
i mijlocul şi se agăţă de umerii lui, surprinsă. 

Prezenţa lui Marcus îi copleşea toate simţurile. 
Părea posedat - de parcă se temea că Danni avea 
să-l oprească din dipă-n clipă. însă Danni era atât de 
pierdută în vacarmul de sentimente pe care el i le 
trezise, că n-ar fi putut scoate nici un cuvânt să-l 
oprească, nici dacă ar fi vrut. 

Scoase un geamăt, dându-şi capul pe spate. 
Buzele lui începură să coboare, sărutându-i gâtul, 
clavicula. Senzaţia era atât de intensă, că Danni 
scoase un suspin. Marcus se întoarse să-i invadeze 
gura, respirând greu. Danni se îmbătă cu fiecare 
sărutare. Gustul lui o făcea să-l dorească şi mai mult, 
ca pe un drog, să vrea să se umple de el. 

închise ochii, imaginându-şi cum mâinile lui îi 
explorează | rupul gol, simțind cum lenjeria îi dispare 
ca prin minune, lăsând-o j.oală în faţa lui. 

Marcus îi prinse lobul urechii între dinţi şi muşcă 
uşor. Degetele lui Danni se strânseră drept răspuns. 
Cu vocea răguşită de dorință, Marcus şopti, trăgându- 
se înapoi încă o dată: 

-Te doresc, dar nu putem face asta. Vocea lui era 
plină de durere. Mi-e teamă pentru viitorul tău. Ai fost 
promisă altcuiva. 

Marcus o luă pe sus, făcând-o să scoată un 
suspin. Se lăsă dusă spre patul cu saltea de paie, 
plimbându-şi mâinile prin părul lui des, lăsându-se 


sărutată blând, cu atâta ardoare. 

-Marcus, şopti ea. 

Marcus o lăsă pe pat şi se întoarse să plece. 
Danni îl prinse de talie şi, făcându-şi curaj, îl privi în 
ochi. 

-Vreau asta. Te vreau pe tine. Măcar de data 
asta. Nu contează ce se va întâmpla mai apoi. Vreau 
această amintire. Aşa că nu te opri. Nu mă părăsi... 
Te rog. 

Marcus îi privi chipul, cu o combinaţie stranie de 
tandreţe şi durere în ochii lui ca de smarald. Brusc, 
Danni îşi dădu seama de goliciunea ei, acum, că nu 
mai avea pătura în care se învelise. Cămăşuţa îi 
alunecase de pe umăr, expunându-i pielea în aerul 
rece. Tivul furoului i se ridicase până pe coapse. 
încercă să se acopere, dar Marcus îi prinse mâinile 
într-ale lui. 

- Eşti frumoasă, Danni, spuse el. Să nu te 
ascunzi niciodată. 

Danni se înroşi şi îşi întoarse privirea. 

Marcus chicoti încet, făcând-o să se încrunte. 

-Nue amuzant, Marcus. 

-Ba da, şopti el, plimbându-şi încet degetele în 
sus pe coapsa ei. 

Danni nu mai putea să respire. Se simțea de 
parcă pielea îi luase foc. Degetele lui alunecară sub 
furou, atingându-i curba apetisantă a feselor. Scoţând 
un geamăt, Marcus cedă şi se urcă în pat, care se 
înclină periculos sub greutatea lui. Se aşeză în 
genunchi, între coapsele ei. Danni se prinse cu 
mâinile de umerii lui. Emoţiile o făcură să-l strângă cu 
putere. Palmele lui începură să se îndrepte spre locul 
în care coapsele se îmbinau. 


-Marcus... 

„Ştiu, micuţo. Doar o atingere. Atât, adaugă el cu 
o expresie tristă. Ştiu că nu e dreptul meu. 

Danni îşi înghiţi nodul din gât. Şi-ar fi dorit să fie, 
dar nu o spuse. Până una-alta, era o femeie logodită, 
şi trebuia să ţină minte asta, chiar şi acum, în acest 
moment de pasiune secretă dintre ei. 

- Dar, îi şopti el la ureche, tot pot face destule. 

_M-Marcus! exclamă Danni, făcând ochi mari 
când degetul lui se strecură în miezul ei. 

Se agăţă de el cu toate puterile, simțind cum 
degetul lui începea să se mişte, făcând-o să se 
înfioare de plăcere. 

Marcus zâmbi jucăuş, aşa cum Danni nu îl mai 
văzuse făcând şi cum nici nu îl crezuse în stare. 
Gropiţa lui ciudată din mijlocul buzei se adânci, iar 
Danni se simţi din nou tentată să o dezmierde. 
Marcus se aplecă peste ea şi îi sărută uşor tâmpla. 
Zâmbetul lui blând era liniştitor şi atât de frumos. 

-Ai încredere în mine, Danielle. 

Nu-i mai spusese niciodată pe numele întreg. 
Danni se simţea copleşită de emoție; nu mai reuşea 
să articuleze nici un cuvânt, încuviință doar. 

Marcus se rezemă pe un braţ, cu o privire 
posesivă, arzătoare, şi luă captivă privirea ei. li ridică 
marginea furoului peste şolduri, cu atingeri uşoare, ca 
ale aripilor unui fluture. Aerul rece îi făcu pielea 
înfierbântată să se înfioare. îi săltă furoul şi mai mult, 
ridicându-i brațele deasupra capului. Danni scoase un 
geamăt şi îi cuprinse talia cu coapsele. Marcus se 
opri, iar Danni rămase cu mâinile încă în mâneci. Nu 
se uita la cămăşuţa ei. în noua lor poziţie, sânii ei 
erau la acelaşi nivel cu gura lui. Respirația lui fierbinte 


trecu uşor pe deasupra lor, făcându-i sfârcurile să se 
întărească şi mai mult. 

Danni simţi un fior de nerăbdare. Marcus se 
aplecă uşor, ezitant, de parcă i-ar fi cerut voie, şi luă 
un sfârc roz între dinți. 

Danni se stăpâni cu greu să nu tipe. 

Marcus începu să-i lingă zona de sub sâni, care 
era atât de sensibilă. Degetele ei se prinseră de 
cămaşă. Se topea de plăcere. Brusc, braţele ei erau 
libere, şi cămăşuţa dispăruse. Danni căzu înapoi pe 
pernă, iar Marcus trecu la celălalt sân, cuprinzân- du-i 
sfârcul sensibil cu buzele imposibil de fierbinți. 
Picioarele i se strânseră şi mai tare în jurul şoldurilor 
lui Marcus. Tremurau ca reacție la atingerea lor cu 
totul nouă, ce le sporea plăcerea. 

Marcus scoase un geamăt şi îi sărută uşor 
umărul. Danni icni când buzele lui îşi opriră 
dezmierdările, deşi  mângâierile lui tandre o 
încălzeau. 

- Vrei să-ţi mai arăt ceva? şopti el, cu buzele lipite 
de porțiunea gâtului eu unde-i simţea pulsul bătând 
nebuneşte. 

Danni se strânse în jurul lui ca un şarpe şi 
încuviință, minunându-se de schimbarea din el. 
Bărbatul distrus şi rece 11 ispăruse, iar în locul lui îşi 
făcuse apariția un amant tandru, plin ile încredere. 

Lui Danni îi plăcea mult mai mult acest bărbat. 

Marcus o sărută din nou, cu lăcomie, apoi 
descrise cu buzele o linie pe pielea ei. Danni abia 
reuşea să mai respire pe măsură ce buzele lui o 
dezmierdau cu tot mai multă ardoare. Pielea ei ardea 
şi se înfiora. 

-Te doresc atât de mult, micuţo. 


Murmurul lui o aprinse şi mai tare, sporindu-i 
încordarea cu fiecare clipă. îi sărută trunchiul, 
stomacul. Cu cât se apropia mai mult de destinaţie, 
cu atât Danni devenea mai încordată. 

. Ah, oftă ea când buzele lui îi atinseră uşor 
pielea moale dintre buric şi vintre. 

Marcus îi depărtă cu blândeţe coapsele, lăsându- 
i un moment în care să-l oprească. Danni îşi tinu 
răsuflarea, aşteptând, curioasă să vadă ce avea să 
se întâmple în continuare. 

Când îi văzu însuşi miezul ființei ei dezvăluindu- 
se în fața lui, Marcus zâmbi blând, iar gropiţa din 
mijlocul buzei se adânci. Chipul lui Danni se încinse, 
şi fata îşi afundă degetele în cearceafuri pentru a-şi 
stăpâni imboldul de a se ascunde. Şi totuşi, trupul ei 
încă se zbătea de plăcere. Degetele lui dure îi masau 
pielea din spatele genunchilor, făcându-i muşchii 
obosiţi să se relaxeze. 

- Mă vrei, Danni? şopti el, cu o uşoară ezitare. 

Danni suspină când degetul lui mare mai urcă 
puţin spre locul în care şi-l dorea cu ardoare. 
Respirația lui gâfâită îi ardea pielea. 

. Mă doreşti? 

Mâna lui se apropiase atât de mult... însă acum 
se retrase. Ochii ei îi întâlniră pe ai lui. Privirea lui 
verde o acapară cu totul, iar Danni simţi că se pierde 
într-o mare infinită. în ciuda dezmierdărilor lui, ştia cât 
de mult conta răspunsul ei. Simţi un junghi în inimă. 
Nu voia să-i mai vadă niciodată acea tristețe în 
privire. Făcându-şi curaj, dădu la o parte toate 
reţinerile şi răspunse: 

_Da. Foarte, foarte mult. 

Ochii lui verzi străluciră, aprinşi de uşurare şi de 


plăcere. Pleoapele lui se închiseră o clipă; palmele lui 
uriaşe îi acopereau coapsele, încălzindu-le. Zâmbetul 
lui fascinant se lărgi preţ de o clipă. Când îl privi din 
nou, Danni văzu începuturile unui nou bărbat. 

-Marcus..., şopti ea, simțind cum ochii i se umplu 
de lacrimi. 

- Danni, frumoasa mea, murmură el, aplecându- 
şi capul. 

Danni se încordă, iar în privirea ei se putea citi 
nesiguranța 

privind ceea ce avea să se întâmple. 

Apoi îi simţi buzele atingând-o. 

Icnetul ei surprins sfârşi într-un geamăt. Degetele 
ei se încâlciră în părul lui mătăsos. Trupul ei se 
înfioră. Plăcerea pe care o simțea era atât de pură, 
atât de intensă, că nu-şi mai putu stăpâni suspinele. 
Limba lui aspră o dezmierda, făcând-o să tresară 
încântată iar şi iar. îi despărți coapsele şi mai mult, 
afundându-se înlăuntrul ei. 

Danni abia mai suporta. 

ŞI, în acea clipă, Danni simţi cum altceva o 
pătrunde. Instinctiv, se strânse în jurul invadatorului, 
inundată de o senzaţie de împlinire, de reîntregire. 
Suspină când Marcus strecură încă un deget alături 
de primul. Marcus îşi lipi trupul de al ei, apropiin- du- 
se mai mult, tot mai mult. Danni îşi lăsă capul pe 
spate şi se arcui. Marcus o sărută pe gât, gemând 
cuprins de plăcere. 

Danni voia mai mult. Mult mai mult. 

Trupul ei se încordă, şi se agăţă de cearceafuri 
cu toate puterile, îşi muşcă buza de jos, încercând să 
nu tipe. Inima ei bătea mai repede, tot mai repede în 
vreme Marcus îi mângâia miezul cu mişcări ferme. 


Şoldurile ei se ridicară, tânjind după ceva, deşi nu ştia 
după ce. Ardea tot mai tare, cu degetele încâlcite în 
părul lui, simţindu-i buzele dezmierdându-i din nou un 
sân. 

Danni îşi lăsă capul pe o parte, şi obrazul ei 
atinse perna rece. Ceva dinăuntrul ei ameninţa să se 
reverse. Trupul ei zvâcni,si scăpă un suspin în vreme 
ce se simţea cuprinsă de val după val «le plăcere. 

Braţele lui calde o strânseră la pieptul lui solid. 
Danni îi simţi căldura protectoare, forța abia 
stăpânită, şi răsuflarea «“i înnebunită se mai domoli. 
Marcus o strânse şi mai aproape, mvelind-o într-un 
cocon de mulţumire şi de forță. Bătăile inimii lui, 
regulate şi puternice, erau atât de liniştitoare. Mirarea 
şi landreţea îşi potriviseră ritmul cu plăcerea ce 
persista între picioarele ei, în vreme ce Marcus 
depuse un sărut uşor ca o pană pe gât, în locul în 
care pulsul devenea tot mai lin. Oftând, Danni se 
cuibări la pieptul lui. 

-Eşti atât de frumoasă, micuţo, murmură el, cu 
vocea încă răguşită de dorinţă. 

Danni se răsuci şi îşi lipi capul de umărul lui, 
privindu-i expresia împăcată. Marcus zâmbi larg, cu 
ochii încă închişi. Danni îşi simţi inima tresăltând 
când îi văzu surprinderea de pe chip. Marcus vorbi 
din nou, un singur cuvânt abia audibil, purtat ca prin 
vis de propria lui răsuflare. 

-Perfect. 


Capitolul 16 


Frații strigară: „Lasă-ne să încercăm! 
Ori murim, ori de monstru scăpăm!" 
Frumoasa şi Bestia de Charles Lamb 


-Arăt oribil. 

-Eşti perfect. 

Marcus îşi simţi buzele curbându-se într-un 
zâmbet, ca prin vis. O ținea pe Danni în braţe, iar ea 
îl privea cu ochii plini de iubire şi de uimire, aşa cum 
visase dintotdeauna. 

Se cufundă şi mai mult în perne, dorindu-şi ca 
visul să nu se sfârşească niciodată, strângând la 
piept acea fărâmă de rai care îi fusese dăruită. 
Braţele lui se încordară, în vreme ce Marcus îşi 
imagina trupul ei moale. Auzi un oftat, iar inima i se 
strânse. 

„Nu din nou!“ 

Marcus se îngrozi întrebându-se ce avea să fie 
de data asta. înghiţi în sec şi întredeschise ochii. 
Femeia care i se cuibărise la piept avea părul ca al lui 
Danni, asta era sigur. Faţa ei se întoarse spre el, iar 
Marcus tresări. Era Danni. 

„La naiba!" 

Marcus închise strâns ochii, dorindu-şi să o facă 
să dispară. Privind printre gene, văzu că era tot 
acolo. Şi nu încăpea îndoială că era Danni. 

Marcus o lăsă din braţe şi se rostogoli înspre 
fereastră. închise din nou ochii ca să nu vadă lumina 
care se strecura printre draperii. Şi să ignore 
realitatea. 

Cum de fusese în stare să facă aşa ceva 
noaptea trecută? 

îşi înghiţi nodul din gât, luându-şi capul în mâini, 


şi se ridică în capul oaselor. Cum naiba fusese în 
stare să facă un lucru atât de prostesc? Se 
comportase abominabil. Fără îndoială că Danni avea 
să fie furioasă la trezire. O privi cu coada ochiului. 
Danni se cuibărise în patul cald, mulțumită şi 
relaxată, ca într-un cuib. Marcus rămase privind în 
gol, retrăind tot ce se întâmplase noaptea trecută. 

Ruşinea şi vinovăția îl făcuseră să o viziteze 
după ce se despărțiseră prima oară. Se comportase 
abominabil la grajduri. Ştia că Danni nu voise decât 
să-l ajute să evite o situaţie stresantă, înțelegând cât 
de mult detesta mulțimile, dar, încă o dată, temerile şi 
atitudinea lui defensivă îl orbiseră. în plus, pentru 
prima oară în viaţa lui, fusese cuprins şi de o gelozie 
arzătoare. După ce se liniştise în camera lui, Marcus 
îşi dăduse seama că Danni nu îl stârnise în vreun fel 
pe acel beţiv nenorocit. Aşa că o căutase din nou pe 
Danni, hotărât să facă tot posibilul ca să o împace. 
Nu se aşteptase nici o clipă să ajungă să-i spună 
secretele lui cele mai întunecate. 

„Felicitări, Bradley. Felicitări, idiotule." 

Marcus îşi frământă fața cu mâinile. După tot ce 
îi făcuse, după tot ce îi spusese, Danni tot îi oferise 
cel mai de preţ dar. îl mângâiase blând, de parcă l-ar 
fi iubit. Nu-l respinsese si nu se temuse de trecutul lui 
teribil. Danni se purtase aşa cum Marcus îşi dorise 
dintotdeauna să se poarte o femeie cu el - aşa mm îşi 
dorea să fie femeia lui. Cineva care să-l accepte ca 
pe un om obişnuit, un bărbat, un bărbat întreg. 

Dar aici era problema. Danni nu era şi nu putea fi 
niciodată a lui. în curând avea să fie a altcuiva. 
Marcus nu o merita, deşi era un aristocrat. Nu avea 
dreptul să profite de inima ei bună. Tatăl ei era hotărât 


ca Danni să se mărite cu un altul, la fel cum Marcus 
era hotărât să rezolve problema surorii lui. Trebuia să 
se însoare cu o femeie bogată. Noaptea trecută nu 
schimbase lucrurile cu nimic. 

Mintea lui fu asaltată de amintirea pielii ei fără de 
cusur, a suspinelor ei pline de pasiune. Se simţea ca 
o brută lipsită de onoare pentru că îi făcuse asta. Nu-i 
putea oferi nimic. Şi, mai rău, era sigur că Danni 
credea acum că se răzgândise în ceea ce o privea pe 
Ginny. Dar nu era aşa. Nu avea de ales. Ginny urma 
să fie în siguranţă alături de el. Avea să se poarte cu 
blândeţe cu ea. Dar intenţiona să se însoare cu ea. 

Marcus se întoarse neliniştit şi o privi pe femeia 
micuță cuibărită lângă el. Danni se învelise cu pătura 
aspră de lână, odihnindu-şi obrazul palid pe palmele 
împreunate. Părea atât de mică şi de fragilă. Atât de 
diferită de cum era în timpul zilei. Fără să se 
gândească, Marcus se întinse şi îi dădu la o parte o 
şuviță de pe faţă. Danni oftă din nou, iar Marcus îi 
simţi răsuflarea pe piele. 

Un fior de dorinţă îl străfulgeră până în vintre. în 
acelaşi timp însă, Marcus simţi un fior de groază ce-i 
făcu stomacul să se încordeze până când îşi simți 
gâtul arzând. Gustase deja din fructul interzis. Oare 
avea să fie mai puternic decât Adam şi să ignore 
ispita numită Danni? 

Danni se întoarse pe o parte, lipindu-se de 
coapsa lui dezgolită. Marcus înghiţi în sec, simțind 
cum căldura trupului ei îi trimite fiori în tot trupul. 

Era blestemat să rătăcească pentru veşnicie prin 
cele nouă cercuri din iadul lui Dante. Avea să se 
însoare cu Ginny, dar urma să se gândească la Danni 
toată viaţa. 


încet, cu grijă, Marcus se dezveli, se furişă pe 
deasupra ei şi cobori din pat. Acoperământul lui 
Danni alunecă, dând la iveală mai multă piele. 
Marcus se îmbătă cu formele ei apetisante, dar îşi 
stăpâni dorința. Atent să nu o atingă, o înveli din nou 
cu pătura. Un gând revoltător îl făcu să se înfioare. 

Dacă Danni îl lăsase să o atingă doar fiindcă îi 
era milă de el? Marcus povestise destule în noaptea 
trecută cât să înmoaie cea mai crudă inimă. Fusese 
pe deplin răvăşit. Danni era genul de femeie care 
voia să rezolve problemele tuturor. Oare pentru ea nu 
reprezenta decât o altă inimă de oblojit? 

Marcus privi pe fereastră şi îşi încleştă pumnii. 
Nu, Danni nu s-ar fi folosit de trupul ei într-un 
asemenea mod. Dar... dacă o făcuse... nu era decât 
un alt motiv pentru care Marcus trebuia să-şi ia 
rămas-bun de la ea - şi asta cât mai repede. Era un 
bărbat distrus, pe care nici o femeie nu merita să-l 
îndure, şi aşa urma să fie pentru totdeauna. 

Odată ce o găseau pe Ginny, Marcus avea s-o 
ducă la Gretna şi să se însoare cu ea. Apoi avea s-o 
trimită pe Danni acasă pentru a se mărita cu 
logodnicul ales de tatăl ei şi a duce împreună o viaţă 
fericită, după cum visase dintotdeauna. Fericiţi până 
la adânci bătrâneți. Sfârşit. 

Nu avea s-o mai atingă niciodată. Nu avea să se 
mai gândească niciodată la ea. Nu avea să o mai 
dorească vreodată. 

Marcus îşi luă iute haina dintr-un colț. Nu-şi mai 
amintea când o dezbrăcase. Era atât de grăbit, că 
nici nu se uită să vadă dacă era cineva în hol. leşi în 
fugă, închise uşa în urma lui şi nu se opri decât când 
ajunse în camera lui. 


Marcus scoase un geamăt. Deja îi era dor de 
căldura ei. Cum să mai dea vreodată ochii cu ea? 

Danni se întinse şi se rostogoli până în mijlocul 
patului. Bâjbâi în jur, dar nu găsi nimic. Se încruntă, 
confuză. Ceva lipsea. Trupul ei se simţea delicios de 
obosit şi de greu. 

Amintirile îi reveniră dintr-odată. Suspinând, 
Danni se ridică în capul oaselor şi îşi strânse pătura 
la piept, stânjenită, dar în acelaşi timp tânjind după el. 

-Vai de mine, şopti ea, ducându-şi degetele la 
buze şi strân- gându-şi coapsele, încercând să 
păstreze puţin din căldura care îi i nvăluise miezul. 
Nu-i venea să creadă ce făcuseră noaptea trecută, 
fusese atât de minunat, de nebunesc, de incredibil. Şi 
nici măcar nu făcuseră dragoste. îşi apăsă degetele 
şi mai tare pe buzele zadrelite. Lucrurile care se 
petreceau între un bărbat şi o femeie în dormitor erau 
chiar mai minunate decât îi povestise Annabel. 

Danni înghiţi în sec, stăpânindu-şi dorinţa, şi 
mângâie cearceafurile reci. Unde era Marcus? De ce 
o părăsise? Scoase un geamăt, ghemuindu-se cu 
genunchii la piept. 

Cum de lăsase să se întâmple aşa ceva? 

Oare la ce se aşteptase? Bineînţeles că Marcus 
plecase. Fusese atât de deschis, atât de vulnerabil, îi 
povestise atât de multe lucruri intime, încât acum se 
temea, fără îndoială, că avea să fie respins din nou. 
Oare nu putea avea încredere în ea nici măcar după 
noaptea trecută? 

Danni scoase un geamăt. Situaţia lor nu se 
schimbase. Marcus intenționa să se însoare cu 
Ginny. Era singura soluţie la care se gândise ca să-şi 
salveze sora. Danni nu şi-l mai putea închipui ca pe 


un vânător de avere demn de dispreţ. Ceea ce făcea 
era greşit din punct de vedere moral, ce-i drept, dar 
era o soluţie izvorâtă din disperare şi din dorinţa de a 
proteja singura persoană la care ţinuse vreodată. 
Deci nu-l mai putea urî pentru asta. Nu voia să o 
recunoască, dar, dacă ar fi fost pusă în aceeaşi 
situație, probabil că nici ea nu s-ar fi dat în lături de la 
o răpire. 

Danni ştia că soluția cea mai simplă ar fi fost să 
renunțe la logodnicul ales de tatăl ei şi să-şi dezvăluie 
identitatea de moştenitoare bogată. Cu fiecare zi, 
ținea la Marcus tot mai mult. Dincolo de exteriorul lui 
dur se ascundea un om minunat, plin de delicateţe şi 
de tandrețe. 

Dar totuşi ezita. Tatăl ei ar fi distrus. El îl alesese 
pe conte pentru ea, cu mare grijă, fiindcă era foarte 
important ca Danni să se mărite cu un bărbat loial şi 
iubitor. Cum să-i spună că intenţiona să renunțe la o 
căsătorie cu un membru important al înaltei societăți 
şi să-şi dedice viața unui marchiz ursuz, desfigurat, 
născut într-o familie cu o reputaţie îndoielnică? Tatăl 
ei devenise mai distant de când îi murise soţia, însă 
Danni ştia că îşi dorea ca fiica lui să aibă parte de o 
căsnicie stabilă şi plină de iubire. Nici ea însăşi nu 
era sigură că Marcus i-ar putea oferi aşa ceva. 

ŞI, ah, cât de mult îşi dorea ca tatăl ei să fie din 
nou fericit şi mândru de ea! Sperase ca lucrurile să se 
schimbe după căsătoria ei cu contele. Tatăl ei s-ar 
putea ataşa de noul lui ginere şi de viitorii nepoți. 
Danni se îndoia că l-ar accepta la fel de uşor pe 
Marcus. 

în plus, refuzul ei l-ar afecta şi pe conte, nu-i 
aşa? Deşi aranjamentul nu fusese încă oficializat, 


Danni ştia de acordul verbal dintre conte şi tatăl ei. în 
loc să se simtă încântată ca alte fete când i se 
spusese că urma să se mărite, ea se simţise extrem 
de nesigură. Când tatăl ei îi descrisese planul pentru 
prima oară, Danni ceruse să fie curtată, aşa cum se 
obişnuia, pentru ca ea şi contele să se cunoască mai 
bine. Tatăl ei fusese de acord, dar toţi prietenii lor 
intimi aşteptau cu nerăbdare să se anunţe logodna. 

Danni ura să o recunoască, dar contele o 
alesese datorită poziţiei pe care tatăl ei o avea în 
parlament. Era un bărbat ambițios şi îi spusese de 
multe ori în timpul întâlnirilor dintre ei că Danni urma 
să fie o soție admirabilă pentru un politician. Contele 
era hotărât să devină un politician influent şi avea o 
reputaţie neştirbită. Gândul că ar putea afla despre 
îndeletnicirea ei secretă, ca să nu mai vorbim despre 
comportamentul ei scandalos din ultimele zile, o 
indispuse cu totul. Deşi era convinsă că ţinea la ea, 
ştia că sentimentele lui erau de afecțiune, nu de 
iubire. 

Danni oftă. Visa de atâta vreme să aibă parte de 
o dragoste ca-n poveşti, asemenea părinţilor ei şi 
cuplurilor pe care le ajuta să fugă împreună. Voia să 
aibă parte de o iubire pasională, dar ştia prea bine că 
nu toată lumea putea găsi aşa ceva. în ultima vreme, 
supusă voinţei tatălui ei, începuse să creadă că îşi 
dorea un soţ şi copii mai mult decât acea iubire de 
poveste şi că avea să fie nevoită să se resemneze cu 
o viață bună în locul uneia minunate. 

Danni se înroşi imaginându-şi că va trebui să 
facă acele lucruri intime cu Lord Rathbourne. Era 
sigură că contele de Hems- worth nu-i putea stârni 
aceeaşi pasiune, dar ştia că ar avea grijă de ea şi ar 


trata-o cu tot respectul. Alături de el, ar avea parte de 
o viață ca-n poveşti. 

Un lucru era sigur: atât contele, cât şi tatăl ei ar 
suferi o mare ruşine dacă Danni ar rupe logodna. 

lar Danni nu era încă pregătită să rişte totul de 
dragul lui M.ircus. Nu voia să se mărite cu el doar 
pentru bani. Nu-şi putea da la iveală adevărata 
identitate fără să ştie că şi el îi era la fel de devotat. 
Nu avea să rişte relaţia cu tatăl său şi cu contele 
până mi era sigură că şi Marcus o iubea la fel de 
mult. lar apoi era şi problema cu Ginny. Cum putea 
să-l iubească pe un om capabil să u rănească pe 
Ginny în asemenea hal? 

în plus, Marcus era atât de dificil. Se înfuria 
groaznic dacă era stârnit. Era atât de torturat de 
trecut, încât privirea lui era mereu umbrită. Se detesta 
pe sine şi suferea atât de tare, încât Danni nu ura 
sigură că i-ar putea aduce alinarea de care avea 
atâta nevoie. Se temea pentru viitorul lui Marcus dacă 
nu găsea o cale să se elibereze de amintirea tatălui 
său. Sufletul lui era imprevizibil şi... nesigur. 

Noaptea trecută, Danni văzuse cum putea fi 
Marcus dacă se lăsa iubit. îşi dorea din tot sufletul să- 
| vadă alături de o femeie care să-i ofere asta. 

Până la urmă, putea aranja ca Marcus să 
primească banii de care avea nevoie dacă reuşea să- 
| convingă pe tatăl ei că merita să-l ajute pe Marcus. 
Bineînţeles, trebuia să facă asta înainte să se mărite 
cu contele, fiindcă banii ei treceau în administrarea lui 
odată semnat contractul de căsătorie. Poate, dacă 
era neapărată nevoie, contractul putea stipula ca 
Marcus şi Caroline să primească bani de la el. Inima 
lui Danni se strânse gândindu-se la asta. într-adevăr, 


Marcus ar fi astfel liber, însă ea nu. 

Resemnată cu gândul că va trebui să trăiască 
fără Marcus, Danni începu să se pregătească pentru 
restul zilei. Trebuiau să o găsească pe Ginny înainte 
ca această farsă absurdă să ia o întorsătură şi mai 
proastă. 

Strângându-şi lucrurile, Danni traversă holul. 
Respiră adânc pentru a se linişti şi deschise uşa, 
forțându-se să vorbească pe un ton vesel. 

- Bună dimineaţa! 

Marcus îşi ridică privirea şi rămase neclintit. 
Danni observă că tocmai îşi făcea bagajele şi îşi simti 
stomacul  strângându-se dureros.  Palmele îi 
transpiraseră. Ce avea să spună Marcus? Ce urma 
să facă? 

încruntat, Marcus continuă să-şi împacheteze 
pătura într-un săculeț. 

-Ai ceva împotriva bătutului la uşă, domnişoară 
Green? întrebă el. 

Danni deschise gura, apoi o închise cu zgomot. 
înghiți în sec ca să-şi ascundă stânjeneala şi 
murmură: 

- Doar când intru în camera ta, se pare. 

Marcus pufni, făcând-o pe Danni să mijească 
ochii. Uriaşul îşi îndesă o cămaşă de schimb în 
săculeţ şi şi-l aruncă peste umăr. Mişcările lui erau 
încordate şi îi trădau nervozitatea. 

„Minunat", se gândi Danni. „Nici el nu ştie cum să 
se comporte." Oftând, se pregăti pentru încă o zi cu 
Marcus cel tăcut. 

-Vrei să mâncăm în sat? întrebă ea. 

Marcus scoase un mormăit şi trecu pe lângă ea, 
îndreptân- du-se spre uşă. Danni îl trase de braţ cu 


toate puterile, oprindu-l. 

-Asta-i tot? Aşa ai de gând să mă tratezi după 
noaptea trecută? 

Danni îi simţi pielea înfiorându-se. Expresia lui se 
îmblânzi privind-o. 

-Voi dori mereu mai mult, spuse el, însă nu s-a 
schimbat nimic. Sunt mai hotărât ca niciodată să o 
găsesc pe Ginny şi să pun capăt acestei tragedii. 

Marcus îşi eliberă brațul din strânsoarea ei cu 
mişcări blânde şi ieşi. 

Deşi nu se atinseseră decât câteva clipe, Danni 
se simţi cuprinsă de tristeţe şi de regrete. Pironindu-i 
spatele cu o privire lungă, plină de reproşuri, Danni îl 
urmă. 

îi aştepta o zi lungă. 

Danni merse iarăşi la taraba unde se vindeau 
plăcinte cu carne. Lăsându-şi capul pe o parte, 
inspiră adânc aroma divină. închise ochii, simțind 
cum îi lasă gura apă. Luă o înghiţitură, savurând 
explozia de arome, şi, când deschise ochii, oftă. Era 
bucuroasă că avea în sfârşit un moment de linişte de 
când se trezise în acea dimineaţă. Nu îşi vorbiseră 
deloc până în sat, aşa cum se aşteptase. Când 
ajunseseră la bâlci, se despărțiseră fără să-şi 
vorbească. 

Danni mai muşcă o dată din plăcintă, încântată 
de faptul că avea timp să-şi pună gândurile în ordine. 
îşi aşeză mai bine săculețul pe umăr, simțind darul lui 
Marcus dinăuntru. încă nu-i venea să creadă cât de 
atent fusese cu ea - şi, în mintea ei, rochia era 
dovada că Marcus nu era o cauză pierdută. Rochia 
cea vişinie era un moment fericit dintr-o serie de 
evenimente îngrozitoare. Tot ce se întâmplase în rest, 


din clipa în care se cunoscuseră, fusese un dezastru. 
Nu credea că situația se putea înrăutăți. 

Apoi întâlni privirea cercetaşului trimis de amiral. 

Fu străfulgerată de teamă în stare pură. Nu îl 
văzuse decât în treacăt, dar era un chip pe care nu l- 
ar putea ui ta vreodată. Bărbatul era scund, mai înalt 
decât ea cu doar câţiva centimetri. Avea părul de 
culoarea nisipului, strălucind în lumina soarelui. Faţa 
şi trupul lui erau peste măsură de slabe. Perfecte 
pentru a călători repede oriunde. Arăta ca un soldat: 
hotărât, rigid şi malitios. 

Şi ținea soarta lui Danni în mâini. 

Privirea lui licări. O recunoscuse. 

Danni se ascunse într-un grup de femei care se 
îndreptau spre tarabele lor. Cercetă masa de oameni, 
sperând să descopere chipul familiar al lui Marcus. 
Deşi nu ştia prea bine ce simţea pentru el, nici n-avea 
de gând să îl abandoneze. 

Din urma ei se auzi un strigăt, apoi încă unul: 

- Opriţi-o! 

Danni se strecură printre trecători, ignorând 
haosul pe care îl stârnea. Se căţără peste o tarabă, 
sperând să scape de urmăritori, şi se ghemuli printre 
perdelele de materiale expuse la vânzare. Paşii 
urmăritorilor trecură pe lângă ea şi se îndepărtară. 
Simţindu-şi inima bătându-i cu putere, Danni îşi înălță 
puţin capul şi privi peste tejgheaua de lemn, văzându- 
| pe bărbat dispărând în mulțime împreună cu alți 
câțiva oameni. Câţiva soldați începuseră să 
scotocească printre tarabele care flancau cărarea 
îngustă. Danni se retrase încet din ascunzătoare şi se 
retrase pe o alee dintre două magazine. 

Aproape reuşise să se ascundă în întuneric, 


când o mână puternică o prinse de braţ. O alta îi 
înăbuşi ţipătul. Danni se luptă din răsputeri să se 
elibereze, lovindu-şi atacatorul la nimereală. 

-Ssst. Nu te mai zbate, micuţo. 

Auzind vocea lui Marcus, Danni rămase 
nemişcată. Se lăsă moale în braţele lui puternice, 
profitând de moment ca să se liniştească înainte să 
se întoarcă spre el. Cuprinsă de uşurare, îşi dădu 
seama că dorea să-l aibă mereu lângă ea, ţinând-o în 
brațe, spunându-i că era micuța lui. | se părea un 
gând neliniştitor. 

Contactul se încheie mult prea repede, şi teama 
îi reveni în valuri. 

-Nu era nevoie să mă prinzi aşa. Ce ţi-am spus? 
Nu vreau să mă tratezi brutal. 

Privirea lui era plină de reproş. întoarse capul, 
cercetând aleea dintre tarabe. 

- Cine erau acei bărbați? 

-Unul dintre ei e cercetaşul, Marcus, şopti Danni, 
fluturând agitată din braţe. M-a recunoscut. 

Marcus scoase un mârâit, iar chipul i se 
schimonosi, făcându-i cicatricile să iasă şi mai mult în 
evidenţă. 

-Poate n-ar fi trebuit să-l lăsăm pe vizitiu să fie 
mâncat de iepuri. 

-Ar fi trebuit să mă laşi să-l omor cu mâna mea, 
încuviință Danni, zâmbind slab. Ticălosul. 

Marcus îi zâmbi şi el. Amuzamentul lor era atât 
de nepotrivit situaţiei, că Danni se uită urât spre el. 

. Pari însetată de sânge, remarcă el. 

Danni rânji drept răspuns. Nu era momentul să 
facă glume unul cu altul. Strângând pumnii, privi în 
jur, căutând o cale de scăpare. 


-Trebuie să plecăm, spuse ea. Imediat. Unde 
sunt caii? 

-Din păcate, i-am lăsat legaţi acolo, răspunse el, 
arătând spre un stâlp unde unul dintre oamenii 
cercetaşului tocmai scotocea prin bagajele legate de 
şa. 

Danni îşi strânse la piept săculeţul în care avea 
rochia primită de la Marcus, recunoscătoare că îl 
luase cu ea. 

Marcus o conduse spre capătul aleii, apoi se 
puse în faţa ei ca să o ascundă de privirile curioase. 
Privea pe deasupra mulțimii care se foia în jur, iar 
Danni nu mai vedea nimic de el. Se aplecă şi privi pe 
lângă el, încercând să-l descopere pe cercetaş. 
Nevăzând pe nimeni, se pregătiră să rişte să 
traverseze. 

„ Continuăm pe jos. Vom merge în pădure. Spre 
nord, unde se presupune că e şi tabăra bandiţilor. 
Poate vom reuşi să o luăm pe < linny şi să furăm şi 
cai de la ei. Trebuie să fi rămas nişte urme de la 
trăsură pe undeva. Nimeni n-a găsit-o încă 
abandonată. 

Danni încuviinţă. Nu aveau de ales. leşiră în 
spaţiul deschis, .iscunzându-se în umbrele zidurilor. 
Se furişau încordați şi nici unul din ei nu îndrăznea să 
vorbească. Marcus îi conduse spre pădure. Ar fi uşor 
să scape de urmăritori în frunzişul des. 

Când ajunseră la marginea satului, se auzi un 
strigăt în urma lor. Danni o luă la fugă, panicată. 
Cercetaşul venea spre ei împreună cu alți doi bărbați 
impunători. Danni se vedea deja cu ştreangul de gât, 
aşa că alergă şi mai repede. 

Se apropiau de o pajişte micuță dintre sat şi 


pădure, care părea să se lungească tot mai mult pe 
măsură ce urmăritorii micşorau distanța dintre ei. 
Marcus o luă de mână, dezechilibrând-o, dar făcând- 
o să înainteze mai repede, împleticindu-se. Danni 
fugea cât de repede îi permiteau picioarele ei scurte, 
încercând să țină pasul cu Marcus. 

„Hai mai repede! gâfâi Marcus, trăgând-o şi mai 
tare de mână. 

„încerc, suspină Danni, simțind cum săculeţul i 
se loveşte de coapse la fiecare pas. 

în aceeaşi clipă, cineva din spatele lor trase cu 
pistolul. Danni ţipă. Glonţul se înfipse în pământ. Se 
auzeau strigăte şi din alte direcţii. Din câte se părea, 
cercetaşul primise întăriri. O altă împuşcătură bubui 
în aer. Marcus se împiedică. Fără a-i da drumul la 
mână, Danni i-o luă înainte. Intrară în pădure, unde 
frunzişul des le oferea un strop de siguranţă. 
Continuară să alerge, să se afunde tot mai mult 
printre copaci, strecurându-se printre crengi şi 
rădăcini care păreau să prindă viaţă şi să-i înşface de 
picioare. Nu se opriră decât într-o poieniță acoperită 
cu muşchi, înconjurată de tufişuri dese. 

Danni se prăbuşi la pământ, cu mâinile întinse, 
privind lumina care se strecura prin bolta de frunze de 
deasupra. Picioarele o dureau de la efort, plămânii îi 
ardeau, dar trăia. Şi era liberă. Printre crengi se 
întrevedea un petic de cer albastru, acoperit de un 
nor alb şi pufos. Danni îl urmări plutind, respirând 
adânc, ca să-şi domolească bătăile inimii. 

După câteva minute, Danni se încruntă. Marcus 
nu scosese nici un cuvânt. Se ridică şi îl văzu stând 
rezemat de un morman de crengile încâlcite. Era 
ghemuit cu un picior întins şi cu celălalt îndoit. îşi 


înconjurase trupul cu braţele şi era straniu de 
nemişcat. 

Amintindu-şi de împuşcătură, Danni se ridică 
grăbită. într-o clipă ajunse lângă el, încercând să-şi 
oprească tremurul mâinilor, îi dădu la o parte braţele, 
ignorându-i protestul slab. Deasupra şoldului său 
stâng se lățea tot mai mult o pată de sânge. 


Capitolul 17 


Apoi, vai!, a fost găsit, 
Pe-un pat de flori zăcea trântit. 
Frumoasa şi Bestia de Charles Lamb 


-Ai fost împuşcat! 

Marcus îşi lăsă capul pe spate şi deschise ochii, 
inspirând adânc. 

-Da, bine, domnişoară Green. 

Exasperată, Danni îi lovi braţul. 

-Te rog să iei lucrurile în serios! 

- Cum aş putea să nu iau în serios o rană de 
glonț? 

Danni scoase un geamăt şi se încruntă. 

- Marcus Bradley, într-o bună zi, te voi ucide cu 
mâna mea. 

. Ei bine, hai să ne asigurăm că voi trăi până 
atunci. 

Danni clipi ca să-şi înăbuşe lacrimile şi îi ridică 
marginea cămăşii, cercetând rana. Oftă uşurată. Deşi 
sângera abundent, rana nu arăta pe cât de rău îşi 
închipuise. Glonţul îi zgâriase mijlocul, lăsând o urmă 
adâncă, însă nu îi rămăsese în carne. 

- Cum arată? 


Vocea lui încordată îi aminti că, deşi rana nu era 
fatală, încă îl durea destul de tare. 

-Vei supravieţui. Glonţul te-a zgâriat doar. Rana e 
adâncă şi lungă. Sângerezi mult. 

Marcus mormăi, împingându-i mâinile la o parte 
şi coborân- du-şi cămaşa. Lipi apăsat pânza de rană. 

„Bine, spuse el, dându-şi din nou capul pe spate 
şi închizând ochii. Acum lasă-mă. 

Danni se trase înapoi, nevenindu-i să creadă. 

- Să plec? 

- Da, spuse Marcus, deschizând un ochi doar cât 
să o privească. 

Danni rămase cu gura căscată. 

-Ai înnebunit? Suntem în mijlocul pădurii, într-un 
loc unde n-am mai fost niciodată. Unde vrei să plec? 

- Dincolo de canal ar fi bine. 

-Nu fi ridicol! ripostă Danni, simțindu-se aproape 
sufocată de furie. 

Marcus o privi cu o expresie Îîncăpățânată. 

-Serios, Danielle, lasă-mă aici. Asta e şansa ta 
să evadezi. Poţi să te întorci în sat, şi de acolo poți 
pleca acasă. la banii cu tine ca să-ți cumperi un cal. 
Dacă rămâi aici cu mine, vei fi prinsă şi veţi fi ruinaţi 
şi tu, şi tatăl tău. Eu sunt gata să mă las pe mâna 
legii. Şi, în plus, eu şi amiralul o vom recupera pe 
Ginny. Te rog, pleacă. Aşa e cel mai bine. 

Danni ezita. Marcus era gata să se sacrifice 
pentru ea. Şi avea dreptate. Ar fi fost cel mai bine să 
plece. 

Dar... 

Privirea ei cobori spre rană, văzându-i sângele 
care îi păta cămaşa. Trebuia să fie curățată şi 
bandajată ca lumea. Nu voia ca Marcus să fi 


supravieţuit împuşcăturii doar ca să moară de la o 
infecţie. Nu-l putea părăsi. 

-Scoate-ți cămaşa, te rog. 

Marcus deschise şocat ochii. 

-îmi trebuie fie cămaşa, fie haina ta. Alege. 

Marcus îşi scoase supus jacheta, crispându-se 
de durere, apoi o lăsă să cadă lângă el şi se prăbuşi 
în poziţia de până atunci. Danni luă jacheta şi dispăru 
printre copaci. Trebuia să găsească apă. 

Marcus refuză să o privească îndepărtându-se. 
Aşa era cel mai bine pentru amândoi. Danni putea 
să-şi vadă de viaţă 

şi să se mărite cu logodnicul ei. Putea să o ia de 
la capăt. Era cel mai bine să o alunge acum, punând 
capăt lucrurilor mai devreme, nu mai târziu. 

Poate că avea să moară aici şi gata. Atunci nu ar 
mai trebui să se lupte zi de zi cu demonii lui, să o 
vadă pe Caro măritându-se cu un monstru şi să vadă 
un alt bărbat bucurându-se de dragostea lui Danni. 

Se auzi foşnet de frunze, apoi zgomotul scos de 
o crenguţă frântă. Marcus deschise ochii, întrebându- 
se dacă oamenii amiralului îl găsiseră şi reamintindu- 
şi că, din păcate, chiar voia să trăiască. însă nu era 
decât Danni, care se întorsese şi îl privea acum cu o 
expresie îngrijorată. Ținea în mâini o bucată de stofă 
din care picura apă. 

Prostuţo. Ar fi trebuit să fugi! 

Ridică-ţi cămaşa. 

Vocea lui Danni era autoritară, dar Marcus se 
cam obişnuise cu asta. îşi ridică ascultător cămaşa. 
Vedea acum că stofa era îmbibată şi în căuşul 
palmelor ei se strânsese ceva apă. Danni îl privi în 
ochi şi îi zâmbi încurajator. 


-S-ar putea să te usture puţin, spuse ea. 

Lui Marcus îi stătu puţin inima de uşurare că 
Danni nu îl părăsise, dar el se prefăcu a nu băga de 
seamă. Mormăi drept răspuns, apoi se crispă 
simțindu-şi rana scăldată în apă rece. încercă să se 
tragă înapoi, însă Danni îl prinse cu o mână de ceafă 
şi îl tinu locului. 

Căldura slabă care emana din palma ei era 
surprinzător de  liniştitoare. Marcus se simțea 
deopotrivă calm şi dezgustat de el însuşi. Nu avea 
nici un drept să fie tratat cu o asemenea blândeţe 
după toate lucrurile pe care i le făcuse. Crezuse că 
Danni voia haina lui ca să-i ţină de cald pe drum, dar 
jacheta lui marca Weston ajunsese acum un morman 
de zdrenţe cu care Danni îi curăța rana. 

Degetele ei îi masau uşor baza gâtului. Marcus 
se încordă imediat, simţindu-şi sângele  fierbând. 
Respiră adânc, inhalând parfumul slab de apă de 
trandafiri. Deşi apa era înghețată, îşi simțea trupul 
arzând. Spălându-i rana, Danni îi şopti încet, tandru: 

-Nu-mi place să te văd suferind, dar nu am 
bandaje cu care “:a-ţi uşurez suferința. Mai pot face 
ceva pentru tine? 

„Sărută-mă.“ 

Mintea lui respinse imediat gândul, deşi trupul lui 
tânjea după asta. Nu-i putea cere aşa ceva. Era 
uimitor că Danni nu voia să se răzbune. Marcus nu 
înțelegea de ce lui Danni îi păsa atât de mult «le el, 
după toate lucrurile care se întâmplaseră. 

- Danni. 

Fata îşi ridică privirea. Avea ochii trişti, plini de 
compasiune. Marcus nu voia să o spună, dar, înainte 
să-şi dea seama, cuvintele şoptite îi scăpară: 


-Sărută-mă. 

Danni clipi surprinsă. Rămase nemişcată câteva 
momente agonizante. Era cel mai lung iad pe care 
Marcus îl îndurase vreodată. Simţi un junghi în 
stomac, amenințând să-l lase pradă neliniştii. Nu-i 
venea să creadă că spusese asta. Danni îi oferise 
alinare în acele momente intense de noaptea trecută, 
ceea ce nu era atât de neobişnuit. Dar acum erau în 
plină zi şi gândeau raţional amândoi. Sau cel puţin ea 
gândea rațional. 

Marcus înghiţi în sec. Ea ar fi trebuit să-l 
dispreţuiască, în schimb... 

-Te rog. 

Simţi cum inima stătea să-i sară din piept, plină 
de teamă şi de nerăbdare. Cum ar fi îndrăznit să o 
implore? Expresia ei surprinsă se preschimbă încet 
într-un zâmbet blând, atotştiutor. Era un zâmbet pe 
care Marcus aştepta de-o viaţă să-l vadă pe chipul 
unei femei în vreme ce îl privea, plină de dorinţă şi de 
intenţii nebuneşti. Ochii ei de culoarea caramelului se 
topiră până ajunseră ca două vârtejuri de aur lichid. 
Genele ei groase se lăsară în jos. Danni încetă a-i 
mai şterge uşor rana şi se apropie şi mai mult. 

Inima lui Marcus bătea atât de tare. Tânjea să o 
ia în braţe, să o strângă la piept. Dar nu, refuza să o 
atingă. Trebuia să ştie întâi că şi ea îşi dorea asta. Că 
ea l-ar săruta din propria iniţiativă. Rămase nemişcat. 
Abia mai respira. Capul ei se apropie de al lui, 
centimetru cu centimetru. O şuviţă a ei căzu în faţă, 
atingând obrazul lui Marcus. 

Buzele ei se opriră la câţiva centimetri de ale lui 
şi Danni zâmbi şi mai larg. Respirația ei dulce îi 
mângâia buzele. Marcus se pierdu în ochii ei, 


luptându-se să-şi stăpânească impulsurile, strângând 
în pumni țărâna din jur. Se temea că Danni avea să 
se retragă din nou. 

Brusc, buzele ei se lipiră încet de ale lui, 
jucându-se cu buza lui de jos, cercetându-i gropița. 
Danni se trase puţin înapoi, încă zâmbind. Marcus 
rămase fără cuvinte, tânjind după mai mult. Vocea ei 
şoptită, plină de pasiune, îl învălui cu totul: 

-Voiam să fac asta de când te-am cunoscut. 

Marcus tremură, auzindu-şi bătăile inimii. într-o 
clipă, buzele lui Danni le acoperiră pe ale lui din nou 
şi gurile lor se contopiră. 

în clipa în care îl atinse, Danni oftă. Marcus 
închise ochii. Limba ei minunată îi dezmierda din nou 
buza. însă el dorea mai mult. O strânse pe Danni de 
talie, încercând să o răsucească, să o lipească de 
pieptul lui, dar simţi o durere agonizantă provocată de 
rană. Scoase un geamăt, iar Danni îl luă imediat în 
brațe, sprijinindu-se de partea  nevătămată, 
mângâindu-i spatele. Marcus îşi lipi buzele de gâtul ei 
şi o tinu strâns, în timp ce durerea pierea treptat. 

Felul în care trupul ei se plia la perfecţie pe al lui 
era atât de minunat. Marcus observase asta şi în 
noaptea trecută. Amintin- du-şi toate detaliile 
sentimentale pe care i le împărtăşise, Marcus se 
trase înapoi. 

Cum de nu mă urăşti? întrebă el. 

Danni îi aruncă o privire surprinsă, nedumerindu- 
| şi mai mult. 

Eu? Ar trebui să te urăsc? 

-Da! 

Danni se încruntă, confuză. 

De ce? Mă enervezi groaznic, dar n-ai făcut 


nimic care să mă determine să te urăsc. 

-Dar te-am şantajat. Tu însăţi ai spus că m-am 
comportat abominabil cu tine în pădure. Apoi, 
noaptea trecută, eu... Marcus îşi schimbă poziţia, 
crispându-se. Nu înțeleg cum de eşti în stare să mă 
suporţi. Se aplecă spre ea, studiindu-i expresia, 
căutând semne de neadevăr. De ce m-ai lăsat să te 
ating? 

Ochii lui Danni licăriră şi buzele ei tresăriră, dar o 
clipă mai târziu înţelese. 

-Crezi că te-am lăsat să-mi faci... asta doar 
pentru că îmi era milă de tine? De-asta mă ignori 
iarăşi? 

Marcus îi evită privirea furioasă. 

-Asta, plus alte motive. 

-Eşti un bărbat imposibil! 

Marcus clipi. Nu-i venea să creadă. 

. Poftim? 

-Marcus,  pufni Danni, încruntându-se, sunt 
extrem de confuză. Nu înțeleg prea bine ce se 
petrece între noi, dar dă-mi voie să fiu sinceră cu tine 
şi să-ţi spun ce simt. în primul rând, înțeleg de ce ai 
răpit-o pe Ginny şi, deşi nu sunt de acord cu ce ai 
făcut, te pot ierta. 

Marcus o privi neîncrezător. Danni continuă: 

-în al doilea rând, dintr-un motiv care îmi scapă, 
dar care este fără îndoială unul nebunesc, te găsesc 
incredibil, irezistibil de atrăgător. 

De data asta, Marcus se înecă, încercând să-i 
înțeleagă cuvintele imposibile. O strânse şi mai tare. 

Oare totul era adevărat? 

-în al treilea rând, vreau să te ştiu în siguranţă şi 
fericit. 


Inima lui părea să se fi oprit cu totul. Danni ținea 
la el? 

„Dar, Marcus, am fost promisă altcuiva. 

Mâinile lui o eliberară în aceeaşi clipă. Se simţea 
de parcă fusese plesnit. Cuvintele ei îl striviseră. Se 
crispă simţindu-i degetele prin păr. 

-Nu pot descrie cu certitudine sentimentele mele 
pentru tine, Marcus, dar vreau să te ajut. După ce o 
recuperăm pe Ginny, poate vom găsi o soluție şi nu 
va mai fi nevoie să o obligi pe biata fată să se mărite 
cu tine. 

Marcus respira greu, abia auzind-o. Oare 
nenorocul care îl urmărea de-o viaţă nu avea să se 
sfârşească niciodată? Găsise o femeie în stare să-l 
accepte cu toate defectele lui, dar ea nu era liberă şi 
deci nu o putea avea. Cu cât petrecea mai mult timp 
în prezenţa ei, cu atât mai sigur era că Danni era 
singura femeie pe care ar putea-o dori vreodată. 

într-o zi va trebui să găseşti o cale de a te 
elibera de tatăl tău, Marcus. El e mort, dar încă te ţine 
în gheare. Nu-i da o asemenea putere. 

Marcus scoase un geamăt, iar trupul i se încordă 
când tatăl lui fu adus în discuţie. îşi întoarse faţa, 
prefăcându-se că se aşază mai bine, şi îşi ascunse 
cicatricile. 

E mai uşor de zis decât de făcut, spuse el. 

Danni îl îmbrăţişă strâns şi replică: 

„Lucrurile se vor rezolva cumva. Să ştii că m-am 
simţit bine, şopti ea, înroşindu-se, aşa cum îi plăcea 
lui Marcus să o vadă. A fost... bine. 

„Bine." Nu era un cuvânt pe care Marcus sau 
oricare alt bărbat ar fi dorit să-l audă folosit pentru a-l 
descrie pe el ca iubit. Mormăi din nou şi afişă un 


zâmbet larg, încercând să-şi alunge tristețea: 

Să nu foloseşti niciodată cuvântul „bine" ca să 
descrii relaţiile cu un amant, micuţo. E o insultă. 

Danni râse, îi dădu drumul şi se concentră din 
nou asupra rănii lui. Marcus o ascultă răbdător 
povestindu-i cum aveau s-o găsească pe Ginny şi 
aveau să meargă cu toţii acasă. 

EI, în schimb, nu spuse nimic. Nu vedea situația 
în termeni chiar atât de simpli. Se făcea vinovat de 
răpire, şi singura lui scăpare ar fi fost să o găsească 
pe Ginny primul, să o forțeze să-i devină soţie şi să 
se roage ca amiralul să le accepte mariajul în loc să 
opteze pentru un divorț scandalos. 

Oricât de mult o iubea pe Danni - care, lucru de- 
a dreptul incredibil, părea să ţină la el - situaţia nu se 
schimba cu nimic. Danni nu avea nici o avere, ci se 
întreținea din mica ei afacere. Marcus avea nevoie de 
bani - de mulţi bani - ca să rupă logodna lui Caro. 
Ginny avea acei bani. 

Indiferent de sentimentele lui pentru Danni, 
Marcus nu avea de ales decât să se căsătorească cu 
Ginny după ce o recuperau. 

Marcus! Priveşte! 

Gemând de durere, Marcus reuşi să se târască 
până la Danni, care examina ceva printre copaci. Se 
sprijini de spatele ei şi privi peste umăr la lucrul la 
care se uita şi ea. Danni se încordă ca să-i sprijine 
greutatea. Marcus începea să-şi facă griji că nu avea 
să-l mai poată ţine. în dimineaţa trecută abia dacă se 
putuse ridica din | i.it. De atunci, de nevoie, o folosea 
pe Danni pe post de cârjă. 

La ce ne uităm? 

Danni întinse un deget, arătând spre un morman 


de cenuşă, frunzele din jur fuseseră măturate, şi 
vegetaţia era strivită în lorma unor saci de dormit. 

-Ah, un loc de tabără, gemu Marcus încordat. 

-Exact. Şi au lăsat şi urme... Danni arătă spre un 
morman de balegă în iarbă. Nu va fi ceva prea plăcut 
de urmărit, dar niciodată ii-am fost atât de 
recunoscătoare că ne-au luat caii. 

Marcus mormăi. Nu părea deloc amuzat. 

De unde ştii cine a lăsat urmele? Nu văd nici un 
semn că ar fi | recut o trăsură pe aici. 

-Ai prefera să rătăcim prin pădure fără nici o 
țintă? Nu crezi că e preferabil să sperăm că totul va fi 
bine şi să ne luăm după urme? 

Marcus îi cunoştea deja expresia încăpăţânată şi 
ştia că nu avea chef să o contrazică. Danni se 
îndreptă şi îl lăsă să o apuce cu braţul pe după umerii 
ei micuţi. începură să urmeze dâra urât mirositoare 
lăsată de cai. 

Trupurile lor erau lipite unul de altul. Când 
conştientiză acest lucru, Marcus simţi o căldură 
stranie răspândindu-i-se prin tot corpul. Danni reuşise 
să-i bandajeze rana folosind doar fâşii din haina lui 
scumpă, dar îşi simțea sângele pătând încet 
materialul de sub cămaşa pe care o îmbrăcase. 
Trebuia să se mulţumească însă cu bandajul până 
găseau un doctor. Din când în când, simțea o durere 
agonizantă în piept, dar se străduia să nu arate asta. 
Ah, cât tânjea după o înghiţitură de coniac! 

Danni îi strânse încurajator mijlocul, iar Marcus 
se mişcă mai repede, cât de repede îndrăznea fără 
să-şi zgândărească rana. îşi amintea vag de 
afecțiunea pe care i-o arătase mama lui în copilărie, 
dar trecuse atâta vreme de când cineva ţinuse la el 


într-atât încât să îl trateze cu blândețe. Asta făcea ca 
atenţiile lui Dani să fie şi mai preţioase. 
Atâta timp cât mai aveau de petrecut împreună. 


CapitofuC 18 


Ce bucurie pe-ale ei surori Că n-aveau s-o mai 
vadă-n zori 

Se chinuiau din greu lacrimi să-şi stoarcă şi să 
se-arate îndurerate că n-avea să se-ntoarcă 

Frumoasa şi Bestia de Charles Lamb 


Era miezul zilei când auziră în sfârşit un zgomot. 
Pe măsură ce se apropiau, cuvintele deveneau din ce 
în ce mai distincte. Danni desluşi zgomot de frâie 
lovite: caii scuturau din cap. Doi bărbaţi se certau 
vehement. O clipă mai târziu, se auzi şi o voce de 
femeie: 

-M-ai auzit, Bridger Bishop? Te urăsc! 

Danni se simţi cuprinsă de un val de euforie. Era 
Ginny! 

Marcus îi aruncă o privire amuzată şi plină de 
amărăciune. Din câte se părea, nu fuseseră singurii 
care simţiseră furia lui Ginny. 

Eşti un demon! se auzi o voce groasă. Nu-mi 
vine să cred că întreaga Londră te crede o netoată! 

Urmă zgomot de crengi rupte, apoi blesteme 
răcnite, originale. O altă voce strigă peste ceilalţi doi: 

-Ajunge! 

Câteva clipe se făcu linişte, apoi Ginny ţipă: 

-Şi pe tine te urăsc, Otieno! Lua-te-ar naiba! 

Danni îi făcu semn lui Marcus să aştepte şi se 
aplecă, mişcân- du-se cât de discret era în stare prin 


vegetaţia joasă. Se opri în spatele unui stejar uriaş. 
Tabăra bandiţilor era în mijlocul unei poieni. Danni o 
Zări imediat pe Ginny, care era legată de un copac, cu 
braţele întinse. Părul ei era în dezordine, şi printre 
şuviţele ei roşcate erau tesute frunze şi crenguțe. în 
ciuda a ceea ce suferise, Ginny părea destul de 
calmă. Danni era mai surprinsă de faptul că cei doi 
bărbaţi îi găsiseră o rochie de lână. Deşi stătea lăsată 

în unele părți şi mult prea strânsă în altele, eu 
siguranţă era mai călduroasă decât rochia de zi pe 
care Danni i-o pregătise. 

Danni se întoarse apoi spre cei doi banditi, 
studiindu-le poziţia şi armele. Ştia că ea şi Marcus 
aveau să fie nevoiţi să folosească un vicleşug ca să o 
recupereze pe Ginny. Ea nu era nici pe jumătate la fel 
de înaltă ca ei, iar Marcus abia dacă putea merge. 

Din prima clipă, Danni îl recunoscu pe bărbatul 
mai înalt ca fiind cel pe care îl văzuse încercând să-i 
vândă şalul lui Ginny la bâlci. Era probabil chiar mai 
înalt decât Marcus. Chiar şi aşa, stând aşezat, părea 
să domine întreaga poiană. Avea pielea bronzată şi 
părul brunet, lucru specific celor din poporul lui. Până 
şi hainele lui largi, cu petice colorate, îi aminteau de 
poveştile auzite despre ţiganii cei rătăcitori. Chipul lui 
era tras şi obosit, iar expresia îi trăda epuizarea. Privi 
spre Ginny, apoi spre însoțţitorul lui. 

Banditul Verde se plimba cu paşi mari, agitat, 
privind-o pe Ginny cu o ură abia ascunsă. Bărbia ei 
se ridica tot mai sus de fiecare dată când banditul 
trecea prin faţa ei, iar asta nu făcea decât să-l înfurie 
şi mai mult. Deşi îşi lăsase deoparte deghizarea şi 
masca, Danni îl recunoscu imediat pe pistolarul cu 
care se luptase când Ginny le fusese răpită. Părul lui 


şaten flutura în bătaia vântului. Avea fața ascuţită şi 
ochii căprui. Sprâncenele lui erau puţin mai închise la 
culoare decât părul şi, momentan, încruntate. Brusc, 
se opri în fața lui Ginny şi se apropie de ea, la doar 
câţiva centimetri distanţă. 

-Abia aştept să îmi primesc recompensa şi să 
scap de tine, se răsti el. 

Cu un țipăt furios, Ginny îşi trase înapoi piciorul 
şi îi aplică o lovitură letală între picioare. 

-la de-aici! 

Bărbatul căzu în patru labe. Danni icni şi-l 
compătimi când acesta începu să verse. 

-Ticăloaso! 

Un foşnet din spate îi atrase atenţia lui Danni. 
Marcus se ţâra înainte pe coate, ţintuindu-l pe 
banditul prăbuşit la pământ cu privirea. 

-L-am avertizat că loveşte cu picioarele, spuse 
el. 

în ciuda situaţiei grave în care se aflau, Danni îşi 
stăpâni un chicot. Marcus se apropie şi mai mult, 
rezemându-se de un copac, în acelaşi timp, în 
poiană, tovarăşul banditului îşi târî prietenul departe 
de Ginny şi îl aşeză pe un trunchi de copac, apoi privi 
urât spre Ginny şi se lăsă pe vine ca să îi spună ceva 
prietenului lui. 

Deşi chipul lui Marcus era schimonosit de durere, 
ochii îi străluceau amuzați. 

-Mă bucur că trăieşte, spuse el. Şi că încă e în 
stare să lovească. 

Danni îşi dădu ochii peste cap. 

- Excelent. Aşteaptă aici; mă duc după Ginny. 

Marcus se încruntă şi o prinse de brat. 

. Eu voi aduce caii, spuse el, arătând cu bărbia 


spre cealaltă parte a poienii. 

-Nu vei fi în stare, replică Danni, măsurând 
distanţa dintr-o privire. Nu în halul în care eşti. 

Bineînţeles că voi fi în stare, răspunse jignit 
Marcus. Am trecut prin lucruri mult mai rele. 

Alungându-şi gândurile negre pe care vorbele lui 
le invocaseră, Danni strânse din dinți. 

- Bine. Ne întâlnim pe poteca din cealaltă parte a 
poienii. Dar dacă eşti prins, să nu te aştepţi să te 
salvez. 

Cuvintele ei nu-l făcură să se răzgândească, ci 
doar să zâmbească. 

-Domnişoară Green, ai un suflet mult prea bun 
să mă laşi pe mâna bandiţilor. 

-Nu mă tenta! 

Bandiţii se certau mai tare acum. Ginny se 
rezemase de copac şi arăta epuizată. Danni ştia că 
venise timpul să acţioneze, îi făcu un semn lui 
Marcus şi se furişă înainte, aplecându-se încă o dată. 
Picioarele ei se afundau în muşchii de pe jos şi evita 
cu grijă frunzele şi crenguţele care ar fi pocnit sub 
greutatea ei. Se ţinu aproape de tufişuri, adăpostindu- 
se în umbră, apropiin- du-se încet de copacul de care 
era legată Ginny. Danni nu-i pierdea din vedere nici 
pe cei doi bandiți. 

Aproape ajunsese lângă Ginny, când piciorul ei 
ateriză pe un băț gros. Trosnitura se auzi în întreaga 
poiană. Danni rămase nemişcată, privindu-i fix pe 
bandiți. Cel care fusese lovit încă se mai ţinea de 
locul vătămat, dar ţiganul îşi întoarse ochii negri în 
direcția din care se auzise sunetul. Privirile lor se 
întâlniră, şi el o recunoscu imediat. Un zâmbet slab 
se lăți pe chipul acestuia. 


Danni era sigură că se terminase totul. Țiganul 
îşi întoarse privirea spre însoțţitorul său, fără îndoială 
ca să-l avertizeze. Spuse câteva cuvinte, dar nu dădu 
alarma. Danni se încruntă, confuză. Cu siguranţă 
intenţiona să o oprească, nu-i aşa? 

Apoi, banditul începu să fluiere. Era un cântec 
simplu, vesel, iar sunetul era amplificat de copacii din 
jur. Danni deveni şi mai confuză. Era convinsă că 
fusese văzută. Trebuia s-o fi văzut. Clătinând din cap, 
îşi văzu de drum, şi mai atentă ca înainte. 

Ajunse la copacul lui Ginny, sperând să poată 
dezlega frânghia din spate. începu să pipăie sfoara, 
căutând un nod. Părea să fie o singură bucată de 
frânghie. Danni se aplecă periculos de mult afară din 
ascunzătoare, urmând lungimea funiei. Scoase un 
geamăt şi se trase din nou în umbrele din spatele 
copacului. Nenorociţii făcuseră nodul în față. Trebuia 
să iasă la vedere ca s-o dezlege. 

Danni îl urmări atentă pe banditul rănit 
continuându-şi tirada împotriva lui Ginny şi 
plângându-se de lovitura primită, însoţitorul său 
continua să fluiere, cu spatele la ea. 

Danni alunecă din umbre. înainte să atace 
frânghia, o prinse pe Ginny şi îi astupă gura cu 
palma. Ginny făcu ochii mari, uitân- du-se la Danni, 
apoi la cei doi bărbaţi. Se lăsă moale, cuprinsă de 
uşurare. Danni îşi duse un deget la buze în semn că 
trebuia să facă linişte, apoi, după ce Ginny încuviință 
grăbită, îşi luă mâna de la gura ei şi se apucă imediat 
să desfacă nodul. 

Frânghia era groasă, tare şi aspră - nu era genul 
de funie pe care să o suporţi prea mult timp pe piele. 
Pielea de la încheieturile lui Ginny era deja înroşită. 


Ceva din sfoară îi înțepă degetul lui Danni, care 
scoase un şuierat. Amândouă femeile îngheţară, 
uitându-se spre bărbaţii care se certau în continuare. 
Țiganul începu să fluiere şi mai tare. Danni se 
încruntă spre el, devenind tot mai suspicioasă. 

Nu-şi mai putea permite să ezite. Grăbită, Danni 
reuşi să-i elibereze mâinile lui Ginny, care oftă încet, 
peste măsură de uşurată. Danni nu mai aşteptă, ci se 
grăbi să desfacă şi celălalt nod. 

Câteva clipe mai târziu, frânghia alunecă la 
rădăcinile copacului, pierzându-se prin iarbă. 

Ginny o luă imediat în braţe şi îi şopti, cu o voce 
abia auzită: 

- Mulţumesc. 

Danni încuviință, dar nu îndrăzni să vorbească. 
Nu ştia cât timp mai aveau. Se îndepărtară cât de 
repede erau în stare. Odată ajunse la adăpostul 
pădurii, Danni îl găsi pe Marcus aşteptându-le aşezat 
pe pământ, cu frâiele cailor în mână. Arăta chiar mai 
rău ca înainte. 

Danni se ghemui lângă el. Marcus respira greu 
din cauza durerii. 

-A fost mai greu decât mă aşteptam, spuse el. 

Danni pufni, dându-i la o parte o şuviţă de pe 
frunte. 

. Da, dar acum trebuie să ne mişcăm, Marcus. 

Ochii lui verzi sclipiră hotărâți. Marcus se prinse 
cu un braţ de umerii lui Danni, iar cu celălalt îşi apăsă 
rana. Danni strânse din dinţi, luptându-se cu 
greutatea lui. Apoi însă, brusc, Marcus nu mai era 
atât de greu. Danni deschise ochii şi întâlni privirea lui 
Ginny, care îl prinsese de celălalt braţ, luând o parte 
din greutate asupra ei. Ginny făcu un semn şi îl 


ridicară amândouă odată. 

Când se apropiară de cai, unul din ei îşi dădu 
agitat capul pe spate, scoțând un pufnet ce răsună 
printre copaci. Danni îşi spuse că bandiții n-aveau de 
ce să se apropie, nu încă. Nu mai auzea nici un 
fluierat, dar vedea printre copaci că tiganul îşi ținea 
încă partenerul ocupat. Le permitea să scape. Dar de 
ce? 

Ginny se apropie de iapă, mângâindu-i pata albă 
dintre ochi, ca să o liniştească. Danni îşi agăţă 
săculețul de şa cu mişcări rapide. 

Poţi să urci în şa? şopti ea spre Marcus. 

Trupul lui se încordă o clipă, dar încuviință 
posomorât. Nu avea de ales. Cu ajutorul lui Ginny, 
reuşiră să-l urce pe calul cel mai docil. 

Pentru ea, Danni alesese calul cel mai mare şi 
mai fioros. După ce se asigură că Marcus stătea bine 
în şa, o ajută şi pe Ginny să se urce pe iapă şi în 
sfârşit se sui şi ea în şa. Părul armăsarului ei fusese 


perfect ţesălat şi acum strălucea. îl mângâie 
recunoscătoare. 

- Calul ăla e lucrul cel mai de preţ al lui Otieno, 
spuse Ginny. 


Danni îi aruncă o privire confuză. 

Tiganul, adică. 

Danni simţi o urmă de regret că îi fura calul 
bărbatului care le lasase să scape, deşi el fusese cel 
care insistase să o răpească pe Danni pentru cine 
ştie ce lucruri ruşinoase. 

Aproape că îmi pare rău, spuse ea. 

Să nu-ţi pară, replică Ginny, zâmbind şi ea 
posacă şi întărindui convingerea lui Danni. Şi Otieno 
l-a furat de la altcineva. 


- Cât de ironic e să i-l furăm noi acum. 

_De acord. 

Danni o privi pe cealaltă femeie, observând cum 
privea în jur cu ochi vii, inteligenţi, absorbind totul. 
Mergea şi se purta cu o incredere neobişnuită pentru 
cineva care fusese răpit nu o dată, ci de două ori în 
ultimele zile. Danni îşi aminti cuvintele banditului, 
„întreaga Londră o crede o netoată?" 

Aproape îi venea să râdă. înalta societate se 
înşelase încă o dată. în schimb, Danni voia să ştie de 
ce Ginny nu le demonstrase contrariul. 

îşi zâmbiră în tăcere, apoi Danni puse un picior 
în scară şi se i ațără în şa. După ce se aşeză, îşi privi 
însoțitorii. Ginny părea nerăbdătoare să plece, iar 
Danni nu avea nimic de obiectat. Marcus nu mai 
spunea nimic, ci doar îşi apăsa rana. Avea nevoie i le 
un doctor, iar în pădure n-aveau să găsească unul. 

„Drumul principal e pe-aici. O să dăm de un han. 

Ginny se întoarse hotărâtă, îmboldindu-şi calul 
spre vest. Marcus o urmă, iar Danni se întoarse spre 
poiană. Când îi văzu pe cei doi bandiți, îngheţă. 

Ce mai stai? îi spuse îngrijorat Marcus. Trebuie să 
plecăm. Danni îi făcu semn să tacă, privindu-l fix pe 
banditul cu păr ca de abanos care încă vorbea cu 
partenerul său. 

- Ce s-a întâmplat? 

într-un final, Danni clătină din cap şi răspunse: 

-Nimic. 

Apoi îşi îndreptă calul spre însoțitorii ei, 
îmboldindu-l uşor. Deşi se îndepărtau prin pădure 
acum, gândurile ei rămăseseră în poiană. 

Aproape că ar fi putut jura că îl văzuse pe Otieno 
făcându-i cu mâna şi murmurând: 


Drum bun! 


Capitolul 19 


-Jură că nu mă vei părăsi! oftă BESTIA: 
-fti jur! spuse ea, căci nu se mai temea, 
ŞI-ți jur din inimă - aşa că de acum 
Frumoasa şi Bestia de Charles Lamb 


Luna se ridicase pe jumătate deasupra 
orizontului când ajunseră la următorul han. Călăriseră 
cât de repede erau în stare pe caii furaţi ca să se 
îndepărteze cât mai mult de bandiți. Nu-şi vorbiră 
aproape tot drumul, iar Danni o văzuse pe Ginny 
privind neliniştită în urmă de mai multe ori. însă grija 
ei principală nu era Ginny, pe care o recuperaseră cu 
succes. Era Marcus. 

Era tras la faţă, iar ochii lui verzi se întunecaseră 
de durere şi avea o expresie împietrită. Privea fix 
înainte, de parcă dacă s-ar fi uitat în altă parte s-ar fi 
dezechilibrat şi ar fi căzut din şa. 

Şi ea simțea în umeri o durere arzătoare. Ştia că 
era din cauză că rămăsese încordată atât de mult 
timp şi, în plus, fiindcă îi sprijinise întreaga greutate a 
lui Marcus de câteva ori. Se temea că în orice clipă 
Ginny avea să izbucnească într-o criză de isterie, 
Marcus avea să alunece din şa şi bandiții sau 
oamenii amiralului aveau să-i ajungă din urmă. în 
plus, pe drum puteau la fel de bine să-i pândească şi 
alte pericole. Era epuizată şi fizic, şi psihic. 

Când văzu în sfârşit semnul de lemn pe care 


scria Dancing Dragon, Danni se simţi uşurată. îşi 
opriră caii în curte, şi Danni sări pe dată din şa. Nu 
voia decât să-şi ştie însoțitorii în siguranţă, apoi putea 
adormi şi ea, în sfârşit. 

Danni se apropie de calul lui Marcus, iar Ginny 
se grăbi să o ajute. Danni era recunoscătoare că 
Ginny nu îi înfruntase încă şi nici nu-i întrebase ce 
intenționau de-acum înainte. Rămăsese tăcută, 
observându-i. împreună, cele două femei îl ajutară pe 
Marcus să coboare din şa. Marcus scoase un geamăt 
şi se sprijini de umărul lui Danni, trăgând-o mai 
aproape. Ginny veni să îl sprijine din cealaltă parte. 

„îmi pare rău că sunt aşa greu, micuţo, gemu el. 

Danni pufni, străduindu-se să-i sprijine greutatea 
aproape de una singură. 

- Nu e vina ta, spuse ea. 

Marcus reuşi să râdă slab, iar Ginny făcu ochii 
mari. 

-Nu, spuse el, presupun că nu. 

Ginny le aruncă o privire cercetătoare, 
confirmându-i bănuielile lui Danni. Nu era o netoată, 
ba dimpotrivă. 

Hangiul ieşi grăbit, iar Danni îl salută prima. Era 
un bărbat scund, la fel de înalt ca Danni. 

- Bine aţi venit, doamnelor şi domnule. Sunt 
domnul Pensly, hangiul. Bine aţi venit la Dancing 
Dragon! 

Hangiul se opri, făcând ochii mari când observă 
în sfârşit cât de jerpeliţi erau oaspeţii lui şi ce 
expresie avea Marcus întipărită pe chip. Danni căuta 
cu disperare o explicaţie, dar gândurile ei se mişcau 
mult prea încet. Pe neaşteptate, Ginny salvă situația. 
Făcu o față mirată şi îşi lăsă capul pe o parte, 


holbându-se la hangiu ca o bufniţă. 

„Dragonii nu ştiu să danseze, nu-i aşa? 

Danni deschise gura, apoi o închise cu zgomot. 
Nu ştia ce ar fi putut spune. Oare chiar o crezuse pe 
Ginny deşteaptă? Işi stăpâni un geamăt, în timp ce 
hangiul se străduia să găsească un răspuns. Evident, 
nu voia să-şi jignească oaspeţii, dar era clar că se 
stăpânea cu greu. în cele din urmă râse nesigur. 

„Ei bine, nu ştiu, madam. 

Danni făcu o grimasă. Marcus se lăsase şi mai 
mult pe umărul ei. Avea chipul palid. Era clar că avea 
nevoie de mâncare, de apă şi do un pat cald. 

Danni îşi drese glasul şi îi captă atenţia 
hangiului, care păru aproape uşurat. 

„Domnule, el e marchizul de Fleetwood, spuse 
ea. Are nevoie de îngrijiri, imediat. 

Hangiul tresări auzind titlul, pălind puţin. 

_F-Fleetwood? 

Marcus se îndreptă brusc, apropiindu-se de 
hangiu cu un zâmbet de prădător. Danni ştia că 
ajunsese la capătul răbdării. 

-Soția mea vrea să spună că am fost împuşcat şi 
am nevoie de un doctor. Acum. 

Danni se încordă auzindu-l că o numise soția lui, 
dar nu protestă. Aşa urma să aibă acces la camera lui 
ca să îl poată îngriji. Dându-se drept soţia lui, 
aproape că îşi trăia visul aievea. Dar era prea obosită 
să se mai gândească la asta. 

Hangiul suspină şi îşi duse o mână la beregată. 

-Vai de mine! Da, da. Voi chema un doctor 
imediat. 

Apoi îi conduse în hanul vechi, dărăpănat. Ginny 
îi urmă fără nici un comentariu. Danni îi ignoră 


privirile cercetătoare, insistente. Nu avea nici un 
răspuns pentru ea deocamdată. 

Hanul era aglomerat. Mesele mici şi rotunde erau 
pline de bărbaţi care vorbeau tare, râdeau şi beau din 
halbe uriaşe. Unul dintre bărbaţi prinse o chelneriță 
de fund, iar Danni se simţi cuprinsă de nelinişte. Ce 
fel de loc mai era şi ăsta? Nu mai era aşa convinsă 
că aveau să se poată odihni aici. Se înroşi ea în locul 
chelneriței, apoi se grăbi să meargă cât mai aproape 
de hangiu. Acesta îi dădu un ordin răstit unui servitor, 
care ieşi în fugă. Danni speră că plecase să aducă un 
doctor. 

Domnul Pensly îi îndemnă nerăbdător să-l 
însoțească până la etaj. Ginny porni înainte, lăsându-l 
pe Marcus să se sprijine de balustradă ca să urce, 
lucru pe care Marcus îl făcu încet, cu greu. Danni îi 
simțea agonia cu fiecare pas. Chipul lui se umpluse 
de sudoare. Danni gâfâia încercând să-l sprijine cât 
mai mult. 

Când ajunseră în holul de la etaj, Marcus începu 
să meargă ceva mai uşor. Hangiul îşi scoase legătura 
de chei de la brâu şi îi întinse una micuță lui Ginny, 
spunând: 

-Sper că această cameră va fi acceptabilă pentru 
dumneata, domnişoară. 

Roşcata privi spre Danni, neștiind dacă i se 
permitea o asemenea libertate. Lui Danni nu-i mai 
păsa unde avea să doarmă Ginny. Ştia că nu avea 
nici un mijloc de scăpare şi, după o asemenea zi, 
probabil că nu voia decât să-şi închidă uşa cu zăvorul 
şi să tragă un somn zdravăn. Danni încuviinţă, iar 
Ginny întoarse imediat cheia în broască şi dispăru 
înăuntru. 


Ceilalţi înaintară. Danni numără trei uşi; apoi 
hangiul scoase o altă cheie din mănunchi, descuie 
uşa şi o deschise larg. Un pat uriaş ocupa cea mai 
mare parte a camerei, ai cărei pereţi erau acoperiți cu 
lambriuri de lemn. Aşternuturile erau din mătase de 
un albastru-închis, care străluci când hangiul începu 
să aprindă lumânările ca să alunge întunericul care 
se lăsa. Danni ridică surprinsă din sprâncene simțind 
că Marcus o strângea mai tare. 

-Aceasta este camera noastră pentru tinerii 
căsătoriți, milady,zise hangiul zâmbind. 

Danni scoase un suspin. „Dumnezeule." 

Nici Marcus nu îi era de prea mare folos, fiindcă 
îl simțea abia stăpânindu-se să nu râdă. Brusc, 
scoase un şuierat, şi chipul i se schimonosi iarăşi de 
durere. Hangiul flutură din mâini. 

- Doctorul Grogg va ajunge aici în curând. Haideţi 
să-l întindem în pat. 

Danni încuviinţă, abia aşteptând să fie uşurată 
de povară. Până să-l aşeze pe Marcus pe marginea 
patului, trupul ei era deja scăldat de sudoare. 

-Ar trebui să-l dezbrăcăm, milady. îi va fi mai 
comod aşa. 

Danni îngheţă, privindu-l pe hangiu. Doar nu 
vorbea serios? După felul în care o privea însă, era 
limpede că se aştepta la ajutor din partea ei. Oricum 
era un lucru pe care o soție l-ar fi făcut pentru soţul 
ei. 

Danni înghiţi în sec. Trebuia să continue să se 
prefacă. Marcus ridică din sprâncene şi zâmbi, 
făcându-i parcă în ciudă. Mormăind, Danni se ghemui 
la picioarele lui şi îi trase cizmele, fără să se mai 
obosească cu delicatețuri. 


Hangiul îşi drese glasul. 

„Merg să aduc nişte apă caldă şi bandaje. 

-Domnule Pensly, gemu Marcus. Când ajunge 
doctorul, trimiteţi-l întâi la cealaltă domnişoară. 

- Desigur. 

Hangiul încuviință, lăsându-le cheia pe noptieră 
înainte să plece. Considera că aveau nevoie de 
intimitate. Lui Danni îi venea să râdă. 

-Multumesc că te-ai gândit la asta, murmură 
Danni, reuşind în sfârşit să-i scoată prima cizmă, cu 
tot cu ciorap. 

Marcus mormăi ceva, iar Danni prinse cealaltă 
cizmă. Abia atunci, simțindu-i privirea şi dându-şi 
seama că ea i-o evita pe a lui, începu să se 
înroşească. Nu se putu abține să nu-i privească 
piciorul gol. Era uriaş, cu păr rar şi blond care 
strălucea la lumina lămpii. Danni simţi o tensiune deja 
bine-cunoscută în stomac şi începu să respire greu. 
Habar nu avusese că picioarele ar putea fi atât de 
atractive. 

Se înroşise cu totul, era sigură. Privi o clipă 
expresia lui Marcus, şi asta îi confirmă bănuielile. 
Simţindu-se aproape la capătul răbdării, Danni îi 
scoase repede şi cealaltă cizmă, împreună cu 
ciorapul. Ca să-i facă viața şi mai amară, Marcus îşi 
ridică braţele cu grijă, ca un copil care se lăsa 
dezbrăcat de guvernantă. Danni îl privi încruntată, cu 
mâinile în şolduri. 

-Nu te comporți deloc ca un gentleman. N-ar 
trebui să te amuze disconfortul meu. 

Ochii lui Marcus sclipiră diabolic. 

lar tu nu te comporti deloc ca o lady. Recunoaşte, 

îți place să mă dezbraci. 


-Tu... 

Danni se înecă şi nu mai spuse nimic, înroşindu- 
se şi mai tare. La naiba, era adevărat. 

Marcus chicoti, ridicând din sprâncene. 

Curajoasă, Danni se propti între picioarele lui şi îi 
scoase cămaşa peste cap cu mişcări bruşte. în clipa 
în care mâinile lui deveniră libere, Marcus îi prinse 
şoldurile, o trase aproape şi îşi lipi fruntea de 
stomacul ei. 

„Nici nu ştii cât de uşurat sunt că am recuperat-o 
pe Ginny şi că acum e în siguranţă. 

Marcus se opri, Danni zâmbi, masându-i umerii 
încordaţi, ajutându-l să se relaxeze. Ştia exact ce 
voia să spună. După călătoria lor lungă şi grea, 
reuşiseră să o găsească pe Ginny şi să o salveze. O 
greutate incredibilă li se ridicase de pe umeri, acum, 
că fata era din nou cu ei. Cu toate acestea, Danni se 
temea de bătălia care avea să urmeze. Trebuia să se 
gândească la o modalitate de a rezolva dilema lui 
Marcus înainte să se însănătoşească suficient cât să 
plece mai departe. 

întâi de toate însă, Danni avea nevoie de odihnă. 

„Ştiu, spuse ea. Ginny pare să fie în regulă, dar 
mă bucur că va fi un doctor care să se ocupe de 
amândoi. 

Marcus pufni şi închise ochii. 

„Pot cel puţin să-i cer să se ocupe de ea întâi. 
Totul e din vina mea şi nici nu pot să mă gândesc... 
că dacă a fost rănită... 

Danni zâmbi larg. Inima îi bătea mai repede. 

-Totul se va rezolva de la sine, spuse ea. 

. Dar de unde ştii asta? 

„Pentru că sunt atotştiutoare, glumi Danni, 


încercând să înveselească atmosfera. 

Marcus o strânse o clipă şi mai tare, râzând slab. 

„Ce bine ar fi, Danni. Ce bine... 

îşi ridică ochii spre ea, iar Danni îi întâlni privirea 
tristă şi vulnerabilă. Totul dură doar o clipă; apoi, 
buzele lor se întâlniră. Marcus o sărută atât de 
pasional, atât de posesiv, că Danni nici nu mai putea 
să respire. îl cuprinse cu braţele, ţinându-l strâns. 
Palmele lui puternice, aspre, o lipiră de pieptul lui. 
Coapsele lui Danni se strânseră, simțind din nou 
acea căldură topită pe care atingerea lui i-o provoca 
de fiecare dată. 

Suspinând, Danni se trase înapoi. Buzele lui nu o 
părăsiră; în schimb, descriseră un arc fierbinte în jos, 
prin spatele urechii, apoi de-a lungul gâtului, 
apropiindu-se de un sân. 

-Marcus, murmură Danni, apăsându-i capul în 
jos... 

-Nu cred că starea lui este chiar atât de gravă 
cum credeai, domnule Pensly. 

Danni sări ca arsă, surprinsă că fuseseră 
întrerupți, umilită că fusese văzută într-o asemenea 
postură scandaloasă. Hangiul şi un alt bărbat, care 
era probabil doctorul, stăteau în prag, stăpâ- nindu-şi 
zâmbetele. 

-Ah, ce frumos e să fii tânăr, spuse doctorul, 
aşezând un sac negru din piele pe un scaun din 
apropiere. 

Hangiul începu să dea neajutorat din mâini. 

-Mii de scuze, milord, milady. Nu credeam că... 

Marcus râse satisfăcut şi îşi încheie cămaşa, 
ascunzându-şi cicatricile de pe piept. Deşi era sfios 
de obicei, nenorocitul părea mulțumit de ce se 


întâmplase, în timp ce Danni voia să intre în pământ 
de ruşine. 

-Nu trebuie să-ţi ceri scuze, domnule Pensly. Eu 
şi soția mea pur şi simplu nu ne putem stăpâni. 

Danni se înroşi, şi pumnii i se strânseră. Avea 
să-l ucidă. 

Chipul hangiului se linişti ca prin minune, şi 
bărbatul zâmbi. 

-Ah, sunteți proaspăt căsătoriţi! Ştiam eu. 

Doctorul Grogg îi clipi conspirativ. Danni îşi simţi 
până şi palmele arzând, atât de stânjenită era. S-ar fi 
ascuns până şi în gaură de şarpe. 

Marcus zâmbi şi mai larg. 

. E medicamentul perfect, spuse el. 

-înțeleg, chicoti doctorul. Dacă-mi permiteţi, soția 
dumneavoastră este foarte drăguță, milord. Deşi pare 
epuizată. 

„Dumnezeule. Trebuie să ies de-aici, chiar 
acum." Danni îşi drese glasul şi încuviinţă spre 
doctor. 

-Vă las să vă ocupați de el, domnule doctor, 
spuse ea. Trebuie să văd ce mai face verişoara mea. 

Danni alergă la uşă, încercând să fugă, chiar 
dacă nu avea alt adăpost decât camera lui Ginny, 
însă hangiul - domnul Pensly - îi stătea în drum. 
Doctorul îi făcu semn să vină lângă pat, spunând: 

- Nu e nevoie. Sunt sigur că soțul dumneavoastră 
doreşte să rămâneți aici. 

-Da, mă linişteşte atât de tare, spuse Marcus, cu 
ochii sclipind. 

Danni scrâşni din dinţi şi se apropie ezitând de 
pat, în timp ce soțul ei se întindea comod pe spate ca 
să se lase examinat cum se cuvenea. Danni se 


apropie de el şi îi şopti la ureche: 

- Ce bine ar fi fost să fi ajuns glonţul acela unde 
trebuia. 

Privirea lui intensă îi făcu inima să bată mai 
repede. Marcus 

zâmbi încet, iar chipul i se schimbă cu totul. 
Danni simţi că i se taie răsuflarea. Oare cum de îl 
crezuse urât la început? 

Draga mea, îmi place să-mi descrii toate 
lucrurile pe care vrei să le facem după ce rămânem 
singuri, dar acum nu e momentul. Domnul doctor are 
o treabă de făcut. 

Danni rămase cu gura căscată, privindu-l fix. 
Doctorul şi hangiul o priveau ţintă. 

O moarte prin împuşcare ar fi fost prea blândă 
pentru el. Danni îşi spuse că trebuia să-i găsească un 
sfârşit şi mai nedemn. Uitându-se încruntată spre el, 
se răsti: 

- Cred că voi avea nevoie de o cameră separată 
în seara asta, domnule Pensly. 

-Ah, o ceartă între iubiţi! murmură hangiul, cu o 
expresie visătoare. Cât de mult îmi plac certurile între 
iubiți. 

Ginny se întoarse spre el. Nu mai lipsea decât ca 
Ginny să intre în cameră şi să întrebe ceva stupid, de 
exemplu: „Cade cerul?" 

Doctorul Grogg o salvă în cele din urmă: 

„Haide, las-o pe biata doamnă în pace. Cred că 
a suferit destul pentru o seară. Doctorul se întoarse 
spre Marcus. Cum de aţi fost împuşcat, milord? 

-Am fost opriţi de bandiți. Verişoara soției mele s- 
a speriat foarte tare, biata de ea. 

Nu era o poveste rea, mai ales că era în mare 


parte adevărată. 

Doctorul se opri o clipă, apoi spuse: 

-Ah, da. Am examinat-o mai devreme, aşa cum 
mi-aţi cerut. E o domnişoară atât de dulce. Are câteva 
urme de frânghii pe încheieturi, pentru care i-am dat 
un balsam. Mi-a spus că n-a fost brutalizată... de acei 
bandiți. îl privi pe Marcus cu subiînțeles, în ultima 
vreme, avem mari probleme cu ei. Situaţia ar trebui 
rezolvată înainte să moară cineva. 

Danni îi simţi uşurarea lui Marcus auzind veştile 
şi îl strânse de mână pentru a-i da de înțeles că şi ea 
simțea acelaşi lucru, încuviinţă la spusele doctorului. 
Banditul Verde şi însoțitorul lui erau doi netoţi, aşa că 
părea incredibil că nu omorâseră pe nimeni. 

Danni îl urmări pe doctor făcându-şi treaba, cu o 
expresie oarecum îngreţoşată. Doctorul începu să 
curețe sângele murdar şi închegat din rană. Spuse că 
Marcus avea nevoie de copci, apoi dezinfectă un ac 
lângă şemineu şi strecură o aţă prin el. Domnul 
Pensly sosi cu o sticlă de coniac şi i-o întinse lui 
Marcus ca să-şi amorţească durerea. 

-Nu poate bea, domnule, interveni imediat Danni. 

Hangiul verifică încă o dată eticheta de pe sticlă, 
vizibil încurcat. 

-Nu înțeleg. Este cel mai bun coniac pe care îl 
avem! O reţetă din familie. 

-Sunt sigur că e un coniac excelent, explică 
Marcus, dar stomacul meu nu tolerează bine băutura. 
îmi face greață. 

Deşi Danni avea bănuielile ei, din moment ce 
Marcus nu mai băuse deloc de când se rătăciseră în 
pădure, se simţi uşurată să-l audă spunând asta. 

. Dar este foarte dureros, milord! exclamă 


domnul Pensly, cu ochii mari. 

Marcus prinse discret mâna lui Danni într-a lui. 
Danni îl ţinu strâns, în timp ce doctorul îi cerceta 
cicatricile de pe piept. 

-Sunt sigur că acest domn va fi în stare să 
suporte câteva copci, spuse el. 

Abia atunci, hangiul descoperi şi el cicatricile de 
pe pieptul lui Marcus. Chipul lui păli, şi se clătină 
puţin. Stăpânindu-şi cu greu iritarea, Danni îl prinse 
de braţ şi îl conduse la uşă. 

Poate ar fi mai bine să vă ocupați de ceilalți 
oaspeţi. Sunt sigură că doctorul Grogg vă va anunţa 
când termină procedura. 

-Da, bâigui hangiul, strângând sticla la piept. 
Este o idee strălucită. 

Danni închise uşa în urma lui, fericită că scăpase 
de el. Se întoarse lângă Marcus şi se aşeză de 
cealaltă parte a patului. Marcus nu mai urmărea 
pregătirile doctorului, ci îşi ferea privirea. Neliniştea i 
se oglindea în ochi, lucru neobişnuit pentru el, fruntea 
îi era transpirată şi picioarele îi tremurau. Danni se 
temea că durerea avea să-i retrezească acele amintiri 
îngrozitoare. Marcus ezită o clipă, apoi îi şopti: 

- Nu mă părăsi. 

Inima lui Danni bătu mai repede. îl luă de mână 
şi îl strânse din nou, în semn de încurajare. Ştia că n- 
ar fi trebuit să-i răspundă, că asta nu avea decât să le 
creeze probleme pe viitor, dar nu se putea abtine. 
Indiferent de cum se termina toată povestea, o parte 
din ea avea să fie a lui pentru totdeauna. 

„Niciodată, şopti ea. 

Marcus o strânse şi el. 

-Va trebui să cos rana, spuse doctorul, cu acul 


pregătit să înceapă. Asta va fi partea cea mai dificilă 
a operaţiei. 

-Ştiu, mormăi Marcus, încruntându-se. 

Doctorul avu nevoie de zece minute ca să coasă 
rana, dar i impui trecu imposibil de încet. 

Când, în sfârşit, doctorul Grogg făcu ultimul nod, 
Marcus se relaxă vizibil. Stătuse crispat în timpul 
operaţiei, dar niciodată nu strigase de durere şi nici 
nu dăduse vreun semn că amintirile ir fi ameninţat să- 
| copleşească. Expresia i se linişti, şi Danni simţi un 
val de uşurare văzând că ochii lui erau limpezi şi 
liniştii. 

Danni îi lăsă mâna ca să-l conducă pe doctor 
până afară. Odată ajunşi în hol, doctorul se opri, cu o 
expresie îngrijorată. 

-Nu ştiu prin ce a trecut soțul dumneavoastră, 
doamnă, dar ţineţi minte că lucrurile îngrozitoare pe 
care le-a văzut nu-l vor părăsi niciodată. Le va duce 
cu el toată viaţa. Fiţi blândă şi înțelegătoare cu el. 

Danni simţi o strângere în piept. 

-Ştiu, doctore, spuse ea. 

Doctorul zâmbi cu blândeţe. 

-Sunteţi o femeie foarte puternică, milady. Vă 
doresc toate cele bune dumneavoastră şi soțului 
dumneavoastră. Veţi avea un drum lung de-aici 
înainte. 

Danni se sprijini de uşă şi inspiră adânc, 
tremurat. îşi dorea cu disperare să mulțumească pe 
toată lumea, mai ales pe Marcus. Se putea mărita cu 
el, îşi putea ceda averea familiei Fleetwood, 
rezolvându-le astfel problemele. 

O opreau însă gândul la tatăl său şi la logodnicul 
ei, Lord Rathbourne, precum şi ezitările pe care încă 


le avea. Până şi doctorul, care îi era cu totul străin, o 
avertizase că viaţa cu Marcus nu avea să fie 
povestea de iubire la care visa de-o viaţă. Oare era 
dispusă să se mărite cu el ştiind că exista riscul să 
nu-i poată alunga spaimele trecutului? 

Trebuia să se odihnească, şi asta numaidecâit. 
Lângă Marcus era un spaţiu gol destul de mare, însă 
Danni nu voia să-i pună pe amândoi într-o poziţie din 
care să poată ceda tentaţiei. Epuizarea câştigă însă. 
Danni se prăbuşi în aşternuturile de mătase moi. 

Marcus se trezi tresărind. Se ridică în capul 
oaselor auzind uşa cum se închidea. Rana abia 
cusută îi trimitea în tot trupul fiori arzători. Cuprins de 
disperare, se lăsă înapoi pe spate. Durerea 

îi retrezise un torent de amintiri. Fusese rănit mai 
rău, mult mai rău. Mintea lui ameninţa să se cufunde 
din nou în caza- nele iadului. 

Brusc, ceva cald şi moale îi prinse încheietura. 
Simţi o mângâiere răcoroasă pe obraz şi se strădui 
să se liniştească. Chipul lui Danni îi apăru în fața 
ochilor, cu o privire plină de îngrijorare. Vocea lui îi 
liniştea mintea torturată. Marcus suspină, respiră 
adânc, liniştitor, simțind cum panica şi întunericul 
dispăreau. îşi lipi fata de palma ei moale, iar Danni îi 
mângâie fruntea. Prezenţa ei îi făcea viața 
suportabilă. 

-Mă simt mai bine. 

Danni zâmbi, iar Marcus simţi o strângere de 
inimă. Dumnezeule, cât de mult o iubea. 

. Îmi pare rău că te-a trezit uşa, Marcus, spuse 
ea. O servitoare ne-a adus micul dejun. 

Marcus  încuviinţă, văzând mâncarea pe o 
măsuţă din apropiere. Arome delicioase pluteau spre 


el, iar stomacul îi reaminti că nu mâncase de multă 
vreme. 

„Cât timp am dormit? 

E dimineaţă. Poftim, spuse Danni, oferindu-i o 
felie de pâine prăjită cu gem. 

Marcus se ridică cu grijă şi acceptă mâncarea. 
Termină pâinea cu gem din trei înghiţituri şi se întinse 
după încă una. 

-Te doare rana? 

-Aş fi mai îngrijorat dacă n-aş simţi nimic, micuţo, 
chicoti Marcus. 

Danni făcu o grimasă. 

- Mă îngrijorează şi sănătatea ta, şi glumele tale 
proaste. 

Marcus îi zâmbi. Oare mai zâmbise vreodată atât 
de mult 

în toată viaţa lui? Cum se putea ca o femeie atât 
de minunată să-l vrea pe el? să vrea să fie cu el? In 
ciuda cicatricilor, în ciuda amintirilor care îl bântuiau, 
Danni ținea la el. Ţinea cu adevărat la el. 

-A spus ceva doctorul? 

. Doar că trebuie să te odihneşti. Am vorbit cu 
Ginny, şi pare să fie bine. Mi-a spus că mă urăşte de 
atâtea ori, că bănuiesc că un somn liniştit de o noapte 
i-a fost de-ajuns ca să-şi revină. 

Marcus chicoti, închipuindu-şi scena. Luă un măr 
de pe tavă si îl înfulecă imediat. Se lăsă o tăcere 
meditativă între ei. Lumina slabă a dimineţii se 
reflecta în expresia gânditoare a lui Danni. Marcus 
era sigur că ştia la ce se gândea, însă nici el nu voia 
să aducă vorba despre asta, la fel cum nici Danni nu 
părea dispusă sâ înceapă. Marcus luă un ou fiert şi îl 
termină din două înghiţituri, intr-un final, Danni 


izbucni: 

-La naiba! 

Trecu o clipă, apoi Danni se întoarse spre el. 
Ochii ei de culoarea caramelului erau acuzatori. 

„înțeleg situaţia cu sora ta, dar nu te pot lăsa să-i 
faci asta lui Ginny, Marcus. Pur şi simplu nu pot. 

Marcus se posomori imediat. Ştiuse că avea să 
se ajungă la asta. Ar fi vrut însă să se poată bucura 
un pic mai mult de fantezia pe care şi-o crease. 

-Dar nu am de ales, Danni, oftă el, întorcându-şi 
privirea. 

Stomacul lui ameninţă să se întoarcă pe dos 
doar la gândul că sora lui trebuia să se mărite cu 
ducele de Harwood. Nu o putea condamna pe 
Caroline la o viață mizerabilă. 

- Nu o pot lăsa pe Caroline să se mărite cu acel 
bărbat. 

-Ştiu, spuse Danni, începând să se plimbe prin 
cameră. 

Am auzit zvonurile despre el. E şi ucigaş, poate... 
Trebuie să existe o altă cale. 

Marcus îşi trecu frustrat mâinile prin păr. 

_Şi ce ai vrea să fac? îmi ceri să îmi pese mai 
mult de o străină decât de sora mea. 

-Te-ai gândit că nu ne ceri doar mie şi lui Ginny 
să îndurăm cu consecinţele alegerii tale, ci şi lui 
Caroline? 

Marcus se încordă. 

-Ce? 

Danni se opri brusc şi miji ochii. 

. Nu cred că sora ta ar fi bucuroasă să ştie că ai 
obligat o femeie nevinovată să se mărite cu tine ca să 
o salvezi pe ea. Ar fi extrem de furioasă. 


Marcus îşi feri privirea. Nu-i plăcea să 
recunoască asta, dar nu se gândise niciodată la 
sentimentele lui Caroline. Ştia că urma să fie furioasă 
pe el, mai ales după ce se certaseră din cauza acelui 

articol din ziar, dar fusese prea concentrat 
asupra propriei lui situaţii ca să se mai întrebe şi ce 
simțea ea. 

Danni scoase un mârâit plin de frustrare. 

„Sunt sigură că nici nu i-ai spus ce se petrece! 

Marcus nu mai zise nimic. O auzea pe Danni 
plimbându-se de colo-colo. Brusc, Danni îi prinse 
bărbia, obligându-l să o privească. Marcus clipi 
surprins, redus la tăcere. 

„La naiba, Marcus! Eşti atât de egoist şi de 
încăpățânat uneori. Danni îi dădu drumul şi se trase 
înapoi un pas, încrucişându-şi brațele. Sora ta face 
parte din problemă, aşa că tot ea ar trebui să fie 
implicată şi în găsirea unei soluţii. Ştiu că vrei să o 
protejezi, dar are cu atât mai mult dreptul să ia o 
decizie în ceea ce o priveşte. 

-Dar e vina mea, şopti Marcus, amintindu-şi acea 
scenă din biroul tatălui său. 

Danni bătu frustrată din picioare. 

-M-am săturat să te aud învinovâăţindu-te, 
Marcus. Singurul vinovat în toată povestea asta e 
tatăl tău, care a fost un om îngrozitor şi pe care l-aş 
jupui cu mâna mea dacă ar mai fi în viaţă. 

larăşi vorbea ca o ființă însetată de sânge, 
constată Marcus cu amărăciune. 

-Tatăl tău a murit, continuă Danni pe şleau. A 
murit, a fost îngropat şi acum putrezeşte în iad. Ştiu 
că ţi-e foarte greu, dar trebuie să uiţi tot ce ţi-a făcut. 
S-a terminat. Nu se va mai întâmpla niciodată. 


Marcus deschise gura să răspundă, dar nu era în 
stare să rostească nici un cuvânt, aşa că o închise la 
loc. Danni nu avea dreptate, era imposibil. Asta ar fi 
însemnat că tot ce făcuse pentru Caro fusese în 
zadar. Marcus stătuse izolat atâţia ani, încât nu mai 
era în stare să ţină cont de părerile şi de sentimentele 
celorlalți. 

Dar acum, că se gândea mai bine, îşi dădea 
seama că acţiunile sale - deşi menite să rupă 
contractul de logodnă - ar distruge viaţa tuturor celor 
implicaţi. Ginny ar fi prinsă într-o căsnicie cu un 
bărbat pe care nu-l voia. Caroline s-ar simţi vinovată 
pentru tot restul vieții. lar Marcus şi-ar pierde iubirea 
vieţii lui. Cât despre Danni, cum s-ar simţi? 
încruntându-se încă o dată spre el, Danni luă tava 
goală şi se îndreptă spre uşă. 

_Gândeşte-te foarte bine la ce ţi-am spus, 
Marcus. Sunt sigură că putem găsi o soluţie dacă ne 
punem mintea la contribuţie. 

Marcus încuviință slab, iar Danni plecă. 

Deşi simțea că i se învârtea capul, Marcus se 
simţea totodată ca un copil care fusese certat. 

- Bărbat prost, murmură Danni, trecând prin fața 
camerei lui Ginny şi îndreptându-se spre scări. 

Abia îl salută pe domnul Pensly; lăsă tava pe bar 
şi ieşi valvârtej din han, sperând ca aerul rece al 
dimineții să-i răcorească nervii. 

Danni se opri în mijlocul curții şi lovi cu piciorul 
câteva pietricele, frustrată peste măsură. Apoi îşi 
puse mâinile în şolduri şi inspiră profund de câteva 
ori. Vântul de ţară purta parfumurile primăverii şi 
mirosul de ploaie proaspătă. Rouă dimineţii încă nu 
se evaporase, iar Danni se înfioră puţin când 


răcoarea trecu prin rochia ei albastră uşor zdrenţțuită. 
Văzând petele de noroi de la poalele rochiei, făcu o 
grimasă. 

Dintr-odată simţi dorința de a îmbrăca rochia pe 
care i-o dăruise Marcus. Se bucura că reuşise să-şi 
păstreze săculețul, în toată nebunia de ieri. Ar fi fost 
tare dezamăgită dacă ar fi pierdut acea rochie. 

Ah... rochia aceea... noaptea aceea... 

-Probleme, milady? 

Danni tresări, fiindcă nu o observase pe 
servitoare apropiin- du-se. Femeia era mai în vârstă 
decât Danni şi părea să nu se potrivească deloc în 
peisajul de țară. Era elegantă şi slabă, mişcându-se 
cu o graţie subtilă. Părul ei blond, care începea să 
încărunțească, era strâns într-un coc jos. Ochii ei 
întrebători o studiau pe Danni. 

Danni ezita să vorbească, dar femeia îi amintea 
de mama ei, lucru care o făcea să se simtă puţin mai 
în largul ei. Lovi din nou câteva pietricele cu vârful 
pantofului şi spuse, amintindu-şi de jocul pe care 
trebuia să-l joace cât timp rămâneau aici: 

- Soțul meu se poartă ca un măgar. 

Un râs ca un sunet de clopoței răsună în 
întreaga curte. Era atât de sofisticat, că Danni 
rămase surprinsă. 

-înțeleg, zâmbi femeia. Ce-a făcut? 

„Se poartă ca un bărbat. 

Femeia chicoti, prinzându-şi mâinile la spate. 

-Dar încă îl iubeşti? 

Danni se încordă. Oare îl iubea pe Marcus? O 
enerva atât de | tare. Era încăpățânat şi egoist. 

Dar era, de asemenea, blând cu ea şi o asculta 
când îi vorbea. Avea o inimă bună şi putea fi incredibil 


de tandru. O făcea să se simtă vie cu un singur 
zâmbet fermecător, iar atingerea lui o făcea să se 
aprindă de dorinţă. 

Era un diamant neşlefuit, iar Danni ştia că putea 
fi tot ce îşi dorise vreodată de la un soț şi de la un 
bărbat, dacă era dispusă să trăiască alături de el şi 
să-l ajute să-şi înfrunte demonii. 

Danni înghiţi în sec. Oare îl iubea pe Marcus? 
Apoi, cu o certitudine surprinzătoare, şopti: 

- Da, îl iubesc. 

Femeia zâmbi larg. 

„Ce minunat! E atât de rar să găseşti doi soți 
care se iubesc în zilele noastre. 

Danni încuviință. Privi înapoi spre han. îl iubea 
pe Marcus, dar încă ezita. Oare putea să-şi 
dezonoreze tatăl de dragul lui Marcus? Să-l 
umilească pe conte, care fusese un pețţitor blând şi 
tandru? Să rişte ca purtarea ei scandaloasă să le 
afecteze carierele amândurora? în plus, încă nu-i 
spusese lui Marcus cine era ea de fapt. O altă 
barieră. Marcus avea să fie descumpănit să afle. 
Poate chiar avea să o respingă fiindcă nu-i 
dezvăluise de la început. 

Ar putea ajunge să fie respinsă de înalta 
societate, ostracizată de familia ei şi să rămână şi 
fără bărbatul pe care ştia că îl iubea cu adevărat. 

Mai e ceva? întrebă cealaltă femeie, 
încruntându-se puţin. 

Tonul ei blând, care îi amintea atât de mult de 
mama ei, o încurajă pe Danni să-i împărtăşească 
temerile ei. 

- Dacă, iubindu-l, îi voi face pe alţii nefericiti? 

Femeia clipi, apoi oftă, înțelegând. 


-Va fi greu, draga mea. Dar nu cred că cei care 
țin cu adevărat la tine ar vrea să te vadă nefericită. 
Trebuie să-ţi asculţi inima şi să ai încredere că 
persoanele care te iubesc îţi vor accepta alegerile. 

Deşi s-ar putea să treacă ceva timp până atunci. 

Cuvintele ei îi alungară îndoielile lui Danni, care 
se îndreptă spre uşa hanului, spunând: 

-Mulţumesc. Mulţumesc foarte mult. Mi-ai fost de 
mare ajutor. Merg să văd ce mai face. 

- Desigur. Te rog să-l saluți pe Marcus din partea 
mea. 

-Sigur... 

Danni îngheţă. Se răsuci pe călcâie, uimită. 
Femeia n-ar fi trebuit să-i ştie numele lui Marcus. 

însă, deşi Danni avea de gând să-i pună câteva 
întrebări, femeia dispăruse. Curtea era goală. Oare 
unde plecase? 

Ce femeie misterioasă. 

Danni clătină din cap, apoi se duse înăuntru. 


Capitolul20 


Stătea nedumerită - şi uimirea ei creştea; 

Căci BESTIA in fața ochilor ei nu se mai zărea; 
ŞI, ce să vezi? Un PRINȚ în loc, 

La port, la vorbă şi la chip frumos foc. 
Frumoasa şi Bestia de Charles Lamb 


- Mâine o duc pe Ginny acasă, anunţă Marcus în 
clipa în care Danni intră în cameră. 

Danni îngheţă în prag, clipind spre el, peste 
poate de uimită. Marcus constatase că era foarte 
încântat să o vadă surprinsă. 


„P-poftim? 

Marcus se aşeză mai comod pe pat şi repetă, cu 
o expresie sumbră: 

-Am spus că mâine o voi trimite pe Ginny acasă. 

Danni miji ochii. 

„_Nemăritată? întrebă ea pe un ton sceptic, dar 
cu o urmă de speranţă în glas. 

Marcus încuviință, simțind cum i se ridică o 
povară de pe umeri. Ştia că asta nu rezolva complet 
problema. Trebuia să o ducă pe Ginny acasă şi să o 
convingă cumva să-i ajute să evite toate consecinţele 
legale a ceea ce făcuseră. Danni avea dreptate. Deja 
făcuseră mult prea mult rău în încercarea lor 
temerară, şi, cu siguranţă, mai aveau şi alţii de suferit 
înainte să se termine. Trebuia să existe şi un alt mod 
de a anula logodna lui Caro. Marcus nu era tatăl său 
Şi îşi jurase să nu devină niciodată ca el. 

-Vai, Marcus, strigă Dani, aruncându-se în 
braţele lui. 

Marcus se încordă, anticipând impactul, dar tot 
scoase un geamăt când Danni îl cuprinse cu braţele. 
Se aşeză în altă poziţie, protejându-şi rana de trupul 
ei uşor - durerea era un preţ pe care îl plătea bucuros 
ca să se lase îmbrăţişat de ea. Braţele ei calde îl 
prinseră pe după gât, iar trupul ei moale se lipi de al 
lui. Se potriveau perfect. 

Marcus se cutremură, ținând-o şi mai strâns, iar 
Danni spuse, cu buzele aproape lipite de gâtul lui: 

- Mulţumesc, Marcus. Totul va fi bine, îţi promit. 

Marcus încuviință, lipindu-se şi mai mult de ea, 
simțindu-i părul mătăsos pe obraz. Inspiră adânc 
parfumul ei de apă de trandafiri. Devenise aroma lui 
favorită. 


Pentru prima oară de când se ştia, Marcus se 
simțea împăcat. Danni îl făcea să spere că lucrurile 
aveau să se rezolve în cele din urmă. Credea asta 
doar fiindcă aşa spunea ea. O strânse şi mai tare. Ce 
bine ar fi fost dacă ar fi putut rămâne aşa, pentru 
veşnicie. Ştia că Danni era sufletul lui pereche. 
lubirea vieţii lui. 

Dar, fiindcă viața era la fel de crudă ca 
întotdeauna, Danni fusese promisă deja unui alt 
bărbat. 

Marcus închise ochii, simțind lacrimi arzătoare 
sub pleoape, şi se trase înapoi. 

- Marcus? 

Intorcându-se spre fereastră ca să-i evite privirea 
nedumerită, Marcus se întrebă ce putea face mai 
departe. Ajunsese în punctul din care plecase: fără 
bani, fără nici un plan şi cu Caroline logodită în 
continuare cu un monstru. Acum putea adăuga pe 
lista eşecurilor sale şi faptul că fusese incapabil să o 
câştige pe singura femeie pe care îndrăznise să o 
iubească vreodată. 

La început sperase că sora lui avea să fie 
recunoscătoare pentru intervenţia lui şi că el şi Ginny 
aveau să ajungă la un soi de înţelegere care să-i 
mulțumească pe amândoi. Acum, nimeni nu urma să 
mai fie fericit. 

„Ei bine, poate Ginny", se gândi el, zâmbind. 

Marcus îşi trecu degetele prin păr. 

- Mă bucur că Ginny va fi liberă, spuse el, dar eu 
m-am întors de unde am plecat. 

-Nu chiar, răspunse Danni, ridicându-i bărbia şi 
făcându-l să o privească în ochi. Acum mă ai pe 
mine. Vom găsi o soluţie împreună. 


-Nu, Danni. N-am dreptul să te păstrez. 

Pe chipul ei apăru un semn de ezitare. Ar fi putut 
jura că auzea rotițele din mintea ei învârtindu-se. 

Marcus obosise să ducă o viață atât de amară. 
Se săturase să se gândească la contractul de 
logodnă al lui Caro, să fie asaltat de amintiri. Gândul 
că Danni urma să fie în brațele altcuiva îi făcea 
stomacul să se revolte. Nu voia să-i dea drumul. Voia 
să se trezească alături de ea zi de zi. Să o audă 
povestindu-i ce mai făcuse, să-i fie confident şi iubit. 
Să o posede întru totul. Aşteptase atât de mult timp 
să găsească pe cineva - sperase să găsească o 
femeie pe care să o poată iubi, în care să poată avea 
încredere. 

-Dar, nu ştiu, spuse Danni, cu o expresie 
confuză. Eu... eu nu-l iubesc. 

Marcus îşi auzi inima bătându-i cu putere. Nu-l 
iubea pe celălalt bărbat. Ceea ce însemna că, dacă 
se mărita cu el, Danni nu urma să aibă parte de acel 
sfârşit de poveste pe care şi-l dorea. Oare... 

-Ai de gând să anulezi logodna? întrebă el, abia 
stăpânindu-şi speranța. 

Danni era agitată, ezita. Era un lucru atât de 
neobişnuit pentru ea. De obicei, era hotărâtă, plină de 
încredere. 

-Aranjamentul nu a fost făcut oficial încă. Tata m- 
a rugat să accept, vrea să accept, dar până acum am 
tot tras de timp. Viitorul meu logodnic e un om bun şi 
a fost de acord să-mi lase cât timp de gândire i-am 
cerut. Viaţa alături de el n-ar fi aşa cum visasem, însă 
plănuiam să accept. Apoi tu m-ai răpit, şi acum... 

Marcus îşi tinu răsuflarea. Nu-i venea să creadă 
ce auzise. Oare avea vreo şansă? Putea să o 


convingă că era demn de ea? Oare Danni era 
dispusă să-i ignore dispoziția posacă, chipul slut şi 
tendința de a se lăsa acaparat de coşmaruri zile 
întregi? 

în ciuda tuturor acestor gânduri, Marcus şopti: 

-Alege-mă pe mine, micuţo. Te doresc mai mult 
decât orice. Aş... aş face orice ca să te ştiu fericită. 

Danni zâmbi şi se aplecă spre el, lăsându-se 
mângâiată. Marcus nu mai îndrăznea să respire. Nu-i 
venea să creadă ce îi spuneau ochii ei calzi. 

- Marcus. 

Se simțea ametit. Inima îi bătea cu putere. 

-Te iubesc, îndrăzni el să spună. Te iubesc. 

Danni făcu ochii mari. 

lar Marcus se simţi dintr-odată cuprins de teamă. 
Ce se întâmpla cu el dacă avea să-l respingă? 
Panicat, o împinse deoparte şi se ridică, ţinându-se 
de rană de parcă ar fi vrut să îşi sugrume teama din 
inimă. 

Danni se repezi în calea lui, surprinsă. 

-Aşteaptă! Unde pleci? 

Departe, şuieră el, încercând să o ocolească. 

Danni înaintă amuzată, blocându-i calea. 

_De ce ai vrea să faci asta? 

„îți baţi joc de mine? întrebă Marcus, 
încruntându-se. 

„Poate, zise Danni şi râse uşor. Niciodată nu mi- 
aş fi închipuit că un bărbat ar vrea să fugă după ce 
îmi spune că mă iubeşte. 

-Tocmai am spus ceva foarte important, micuţo. 
De ce nu poți lua situaţia în serios? 

Marcus îşi încrucişă brațele, simțind că-i venea 
rău. îi evita privirea, temându-se de ce ar putea 


vedea oglindit în ea. îşi dorea cu disperare să-i audă 
răspunsul, dar în acelaşi timp îşi dorea să-şi poată 
retrage cuvintele, să le facă să dispară. Da, 
avuseseră parte de o noapte pasională, însă Marcus 
ştia din experienţă că asta nu echivala obligatoriu cu 
afecțiunea. 

„Dumnezeule, de ce am deschis gura?" 

-Marcus. 

Danni întinse mâna spre chipul lui. Marcus se 
trase înapoi, cu ochii mari şi cu inima bătându-i mai 
tare, însă de data asta <lintr-un alt motiv. Danni se 
apropie de el, încruntându-se. Marcus mai făcu un 
pas înapoi. Şi tot aşa. Danni îl urmări hotărâtă. 
Marcus ::e lipi cu spatele de perete. Nu mai avea 
unde să fugă. înghiţi în sec, iar Danni îşi întinse 
mâna. 

Marcus se pregăti să-i simtă mângâierile, 
aşteptându-se la un refuz. Degetele ei erau reci şi 
moi. Danni îi atinse încet cicatricea subţire care îi 
despica fruntea. în loc să se dea înapoi, Danni îl 
prinse de cămaşă şi îi trase capul înspre ea. 

-Ştii cicatricea asta, cea care se opreşte chiar 
înainte să-ți atingă ochiul? şopti ea, mângâindu-i 
respectiva cicatrice. 

Marcus îşi înghiţi nodul din gât şi încuviinţă din 
cap. 

-Te face să arăţi adorabil. 

Marcus făcu ochi mari. Era uimit. 

- ți dă un aer diabolic, căruia nu-i pot rezista. 

Marcus clipi, nevenindu-i să-şi creadă urechilor. 
Danni înnebunise. Voia să se retragă acum, înainte 
să se piardă pentru totdeauna, dar nu se putea mişca 
şi abia mai putea respira. 


„lar cicatricea de aici... Danni îi atinse cicatricea 
cea mai lungă şi mai adâncă şi continuă, cu vocea 
încărcată de durere.:... Probabil te-a durut cel mai 
tare. Mereu încerci să o ascunzi de mine. 

Lumea lui Marcus se învârtea, se întorcea cu 
josul în sus. Toată viața fusese respins, blestemat, 
considerat o arătare slută. Dar această femeie îl 
vedea altfel, din cine ştie ce motiv. Pentru ea, Marcus 
nu era o bestie, ci un erou. 

„Şi cea de-aici? şopti ea, iar vocea ei îi făcu 
sângele să fiarbă. Cea care îţi străbate bărbia? 

Danni o urmări cu vârful degetului până ajunse în 
centrul buzei de jos. Atinse gropiţa din mijlocul ei, şi 
Marcus îşi simţi pielea pulsând sub mângâierea ei. 
Se înfioră, stăpânindu-se din greu să nu o tragă spre 
el şi să o sărute. 

Ochii ei se fixară asupra buzei lui de jos, se 
întunecară, plini de pasiune. 

-Cicatricea asta e favorita mea, fiindcă îţi face o 
gropiță în mijlocul buzei când zâmbeşii. Şi chiar 
zâmbeşti. Rareori, dar e minunat. 

Apoi, Danni se aplecă spre el şi se ridică pe 
vârful picioarelor ca să atingă acea gropiţă cu buzele. 
Ezitând, Marcus îi cuprinse şoldurile, lipind-o de el. 
Inima lui era asaltată de un val de dorinţă şi nevoie. 

-Te iubesc, murmură el din nou, mult mai sigur 
decât înainte. 

Niciodată nu ar mai putea dori o altă femeie. 
Avea să facă orice, absolut orice, ca Danni să fie a 
lui. 

Danni zâmbi, cu buzele lipite de ale lui, şi spuse 
fără ezitare: 

-Şi eu te iubesc. 


Marcus simţi bucurie, uşurare, dar şi îndoială. Nu 
înțelegea cum de ţinea la el, de ce îl dorea, însă nici 
nu avea de gând să o întrebe. 

. Danni, gemu el. 

Buzele lui le capturară pe ale ei, fierbinți, 
posesive. Limba lui jucăuşă îi atinse buzele încet, 
provocator. îi luă capul în mâini, apropiind-o şi mai 
mult, sărutând-o şi mai adânc, contopin- du-se cu ea. 
Un suspin tremură în aer. Amândoi respirau greu. 
Trupul ei se înmuie în braţele lui, deşi îi simţea 
sfârcurile tari apăsându-i pieptul. 

Degetele ei se afundară în părul lui cârlionţat, 
masându-i uşor pielea, trimițându-i fiori de plăcere 
prin tot corpul. Inima lui bătu mai repede ştiind că 
Danni i se dăruia pe deplin, că voia să fie a lui, doar a 
lui. 

Marcus scoase un geamăt, strivit de gândul 
neaşteptat că Danni nu putea fi a lui, nu încă. Era 
promisă altcuiva. Dacă făceau asta acum, viitorul ei 
putea fi compromis pentru totdeauna. Asta îl opri. 

O ridică încet şi o puse pe pat cu blândețe, apoi 
se aşeză lângă ea. Cu picioarele pe podea. Ancorat 
ferm în realitate. 

- Marcus? 

-Nu ar trebui să facem asta. Chiar dacă celălalt 
bărbat nu e potrivit pentru tine, vei găsi pe altcineva. 
Dacă mă culc cu tine acum, nu te vei putea mărita cu 
altcineva. Nu pot face asta. Nu pot fi atât de egoist. 
Vreau să fii fericită. 

-Dar îmi doresc asta, Marcus. Te vreau pe tine. 
Vreau să avem o noapte în care să ne prefacem că 
nu mai există nimeni altcineva pe lume. Să ne 
prefacem că putem fi fericiţi şi împliniţi împreună. 


-Eu... Marcus tremură, tentat să intre în fantezia 
ei. Eşti absolut sigură? Nu vei putea să te răzgândeşti 
mai târziu. 

-Ştiu. Te rog, şopti ea. Te rog, culcă-te cu mine. 

Marcus ezită încă o clipă, apoi renunţă şi se 
întinse să o atingă. l.a naiba cu tatăl ei, cu viitorul ei 
logodnic, cu Caro şi cu Ginny. l.a naiba cu toţi. Avea 
să profite de şansa asta şi, dacă nu i se permitea 
decât o singură zi alături de ea, atunci avea să se 
mulțumească şi doar cu atât. Danni îl dorea, era gata 
să i se dăruiască, iar Marcus nu avea de gând să o 
respingă. 

Sărutând-o profund, cu mâinile tremurând de 
teama că l-ar putea opri în orice clipă, Marcus îi 
desfăcu  nasturii şi  panglicile cu gesturi 
neîndemânatice, până îi scoase pielea la iveală. îşi 
strecură mâinile înăuntrul rochiei ei, de-a lungul 
trunchiului ei cu forme moi, de-a lungul liniei 
tensionate a coastelor. Inima ei batea cu putere, i-o 
simţea în palme, zbătându-se în acelaşi ritm cu a lui. 

Marcus îi dădu la o parte bluza, descoperindu-i 
sânii moi. Palmele lui parcă luară foc când o atinse. 
Degetul lui înfierbântat îi urmări părul lung, împletit, 
care îi cădea pe umăr şi apoi se undui printre sâni, 
continuând dincolo de şolduri până între coapse. Un 
fior de dorinţă îl cutremură profund. Aplecându-se 
înainte, îşi plimbă buzele pe acelaşi traseu, oprindu- 
se ca să-i dezmierde pielea sensibilă de sub un sân. 

încântat de parfumul discret al pielii ei, Marcus 
se aşeză în genunchi, sărutându-i uşor valea dintre 
sâni, învârtejindu-şi limba în buricul ei. Muşchii ei 
Zvâcneau sub  dezmierdările lui. Răsuflările ei 
neregulate erau pentru el mai frumoase decât orice 


rapsodie. 

Nerăbdător să-i îndeplinească lui Danni până şi 
cele mai mărunte dorințe, Marcus îi ridică poalele 
rochiei peste şolduri, îi sărută mica fâşie de piele de 
deasupra materialului în timp ce, centimetru cu 
centimetru, micul triunghi perfect de bucle întunecate 
ieşi la iveală. Marcus scoase un geamăt, simțindu-se 
şi mai ațâţat. 

Trebuia să o aibă. Durerea dată de rană nu-l 
putea opri. O dorea cu fiecare răsuflare. Tremura la 
gândul că în curând urma să fie a lui. Avea săo 
posede. 

Scrâşnind din dinţi, Marcus se forță să se mişte 
încet. Făcea asta pentru ea. Ca să-i arate că nu 
făcuse o greşeală alegându-l. 

Cu o  încetineală exagerată, începu să o 
dezbrace cu totul. 

Danni nu încercă să-şi ascundă trupul, arătându- 
i-se plină de mândrie de data asta. Privirea lui îi 
mângâie fiecare formă minunată, fiecare umbră de pe 
trup. Fierbințeala  dinăuntrul lui devenise 
insuportabilă. 

-Părul tău, murmură el, mângâindu-i coada 
împletită, despletind cele trei şuviţe groase într-un văl 
de umbre castanii, strălucitoare. 

Danni clătină din cap, iar părul îi căzu pe umeri şi 
mai jos. Şuviţele ei străluceau în lumina soarelui care 
intra pe fereastra micuță, se ondulau uşor, acum, că 
fuseseră eliberate. Marcus prinse o şuviţă între 


degete. 
-Ce moale e, spuse el. 
Danni îi zâmbi şi-i aruncă o privire tandră, 


sclipitoare. Marcus înghiţi în sec, copleşit dintr-odată 


de darul care i se oferea. 

- Danni. 

îi prinse şoldurile, iar Danni tremură simţindu-i 
atingerea. Mâinile ei îi mângâiau talia, pieptul. Inima 
lui era gata-gata să-i sară din piept de fiecare dată 
când degetele ei se apropiau de bărbăţia lui. Danni 
se sprijini de el, cu unghiile înfipte în cămaşa lui, 
trăgând nerăbdătoare de ea. 

-Marcus... vreau mai mult. 

Marcus îşi ridică privirea, întâlnindu-i ochii 
împăienjeniţi. Privirea ei era plină de dorinţă. îl dorea 
pe el. 

Marcus îşi înghiţi nodul din gât, dându-şi seama 
că voia să scape de cămaşă chiar acum. Se trase 
înapoi, jucându-se neliniştit cu tivul de la cămaşă. 
Brusc, se simțea ca o mireasă în noaptea nunții, 
luptându-se cu o anxietate neaşteptată. Danni fusese 
şocată să-i vadă trupul prima dată, dar dacă acum 
avea să se simtă dezgustată? 

Intuindu-i îngrijorarea, Danni se sprijini în coate 
şi îl opri, zâmbindu-i cald, înţelegător. 

-Nu mă deranjează cicatricile tale, Marcus. Sunt 
un semn al puterii tale. 

Marcus o privi neîncrezător. îşi scoase cămaşa 
peste cap, evitând să-şi atingă rana, apoi dezbrăcă 
pantalonii. Marcus o întinse cu grijă pe Danni pe pat, 
apoi se puse deasupra ei, culcuşindu-i-se între 
coapse. Ochii ei căprui se aprinseră de dorinţă 
văzându-l, iar părul ei castaniu se răspândi ca o 
cascadă pe pernele umplute cu puf. Trupul îi era 
complet expus. 

Marcus îi prinse un sân în palmă, iar ochii ei 
scânteiară. Sânul ei se potrivea perfect în palma lui, 


de parcă fusese făcut special pentru asta. Degetul lui 
îi atinse în treacăt sfârcul întărit, făcând-o să suspine. 
îl  înconjură cu brațele,  mângâindu-i pielea, 
explorându-i cicatricile, sărutându-i gâtul. Când limba 
ei îi atinse clavicula, Marcus se înfioră. 

Un zâmbet diabolic îi înflori pe buze. 

Danni îl privi sceptică. 

- La ce te gândeşti? 

-La ceva diabolic, răspunse el. 

Apoi îi prinse încheieturile într-o mână, 
imobilizându-i brațele deasupra capului. Cu o mână 
liberă, îi sărută uşor pielea, lăsând o dâră de foc în 
urmă, bucurându-se de suspinele ei profunde. 

Buzele lui rătăcitoare ajunseră din nou la unul din 
sâni. înconjură sfârcul întunecat, încălzindu-l cu 
răsuflarea lui. Danni se zbătea sub el. Zâmbind, 
Marcus îi prinse vârful sânului în gură, dezmierdându- 
i sfârcul cu limba şi cu buzele. Danni se arcui spre el, 
cu pleoapele întredeschise, orbită de pasiune. 

-Marcus. 

Marcus tânjea s-o audă spunându-i numele, 
iubea cum ultima silabă se încheia întotdeauna cu un 
oftat, chiar şi când Danni era furioasă. Trecu la 
celălalt sân, dezmierdându-l la fel, apoi o sărută pe 
burtă şi tot mai jos, tânjind să o atingă, să o guste 
peste tot. 

Cobori şi îi depărtă uşor coapsele. Trupul ei se 
tensionă, şi Marcus îi simţi gambele încordate, dar, 
când îi descoperi acel loc, Danni nu îl ascunse. 
Mirosul ei era divin, de fierbințeală şi de femeie. 
Marcus scoase un geamăt de plăcere. 

- Marcus? 

Privirea lui o întâlni pe a ei. Danni ridică 


întrebătoare din  sprâncene. Zâmbind diabolic, 
Marcus o sărută acolo, aşa cum făcuse şi în acea 
noapte. Danni suspină, iar şoldurile ei se arcuiră. 
Marcus o prinse, ţinând-o locului, explorând-o. 
Degetele ei se pierdeau în părul lui, îl apăsau şi mai 
mult înspre ea. Trupul ei se zbătea, cuprins de 
plăcere. în tot acest timp, Marcus o dezmierda cu 
buzele, cu limba, cu dinţii. Se mişca încet, cu o 
lentoare intenţionată. Voia ca a doua experienţă să fie 
şi mai plăcută decât prima. 

-Marcus. Te rog..., gâfâi Danni. Eu... Te rog... 

Marcus  chicoti, mişcându-se mai repede. 
Coapsele ei se închiseră în jurul lui, strângându-l. 
Marcus nu se mai sătura de ea. Suspinele ei se 
înteţiră. îi simțea trupul încordat, aproape de punctul 
culminant. 

-Te rog, Marcus, nu te opri! 

însă el se opri. 

Danni scoase un suspin frustrat. 

_De ce te-ai oprit? 

Marcus chicoti auzindu-i vocea nerăbdătoare. Se 
întinse deasupra ei şi o sărută apăsat, bucurându-se 
de buzele ei moi. Limba ei catifelată o atinse pe a lui, 
încet, ezitant. Marcus scoase un geamăt, sufocat de 
dorinţă. 

începu să-şi frece bărbăţia de căldura ei umedă. 
Amândoi gâfâiau. Se simţea atât de bine. Abia 
aştepta să se afunde în ea. Dar încă ezita. 

-Eşti... eşti sigură, Danni? 

Mâinile ei moi îi mângâiară chipul. încă se 
minuna că Danni voia să-l atingă. 

-Sunt foarte sigură. 

Marcus înghiţi în sec, sărutând-o pe gât. 


- S-ar putea să te doară puţin. îmi pare rău. 

-Ştiu, şopti Danni, înconjurându-i şoldurile cu 
picioarele. 

Marcus nu mai avea nevoie de altceva. începu 
să o pătrundă încet, cu grijă. Fruntea i se acoperi de 
sudoare când vârful lui fu cuprins de căldura ei topită. 
Mişcându-se cât de încet era în stare, strânse din 
dinţi, lăsându-i timp să se acomodeze cu invazia. O 
simţi încordându-se. 

Marcus, scânci Danni, iar îngrijorarea ei i se 
transmise şi lui. Privirea lui o întâlni pe a ei. îi zâmbi 
încurajator, mângâindu-i părul, rezemându-i capul. 

îndură puţin, micuţo. Va fi mai bine în curând, îţi 
promit. Danni înghiţi, apoi încuviinţă, cu ochii mari. 
Scrâşnind din dinţi, Marcus continuă să o privească, 
împingându-se înăuntrul ei încetul cu încetul. Scoase 
un geamăt simţind-o cum se strânge în jurul lui, 
amenințând să-l învăluie într-o ceaţă plină de dorinţă. 

Danni se încordă brusc, scoțând un țipăt 
surprins. Marcus simţi că i se strânge inima auzind-o. 
Rămase nemişcat şi o sărută blând, spunând: 

Gata, greul a trecut. 

Danni încuviință, cu privirea limpede, iar Marcus 
o îmbrăţişă strâns. Respiră adânc, surprins de 
docilitatea ei. Apoi se mişcă încet. 

Danni scoase un geamăt. Marcus se balansa 
încet, intrând şi ieşind. Danni îl mângâia peste tot, îl 
strânse de fese, îl trase spre ea. 

- Marcus, nu... te... opri, îi gemu Danni la ureche, 
iar bărbăţia lui se întări şi mai mult. 

Trupul ei pulsa în jurul lui. Marcus scoase un 
geamăt. 

- Mai mult, gâfâi ea. 


Mădularul lui intră până la capăt, apoi Marcus 
începu să se mişte mai repede, cu mai multă putere. 
Scrâşni din dinţi, simțind cum rana începea să-l doară 
iarăşi. Se apropia şi el de punctul culminant. O simțea 
pe Danni strângându-se în jurul lui. Dar nu voia să 
termine dacă nu termina şi ea în acelaşi timp. 

Se trase înapoi, suficient cât să o privească. 
Şoldurile ei se mişcau în ritm cu ale lui, trupul ei se 
arcuia, primindu-l. Ochii ei pe jumătate închişi erau 
plini de pasiune şi fixaţi asupra lui. Era uimitoare, mai 
frumoasă decât orice altă femeie pe care o văzuse 
vreodată. 

Şi era a lui. 

Marcus scoase un mârâit şi se întinse deasupra 
ei. Căldura ei moale îl învălui cu totul. Se pregăti de 
ultima împunsătură. 

„Eşti a mea, murmură el, muşcându-i umărul. 

Apoi se împinse în ea. 

Danni se  arcui, tremurând, cu buzele 
întredeschise. Tandreţea îl învălui, aducându-l pe 
culmile plăcerii. Se eliberă adânc înăuntrul ei, pierdut 
în căldura intoxicantă a trupului ei. 

Gâfâind, cu inima bătându-i nebuneşte, Marcus 
căzu peste ea şi o strânse în brațe. Danni îi mângâie 
alene pielea transpirată. Sânii ei se lipeau de pieptul 
lui cu fiecare răsuflare. Ridicându-şi privirea, Marcus 
zâmbi când îi întâlnii ochii plini de căldură. 

„Eşti fericită? 

- Mm-hmm. Foarte fericită. 

Respirația lui se linişti. Se întinse pe o parte, 
temându-se să n-o strivească cu greutatea lui. Simti 
pe dată lipsa căldurii lui. O strânse în braţe, lipindu-i 
spatele de pieptul lui, ţinând-o aproape. 


-Dormi, micuţo. 

-Te iubesc, Marcus, spuse Danni, oftând 
mulțumită. 

Zâmbind mai larg ca niciodată, Marcus îi sărută 
gâtul, sim- ţindu-i parfumul de apă de trandafiri. De 
pasiune. De căldură. 

Marcus îi ascultă respiraţia liniştindu-se. Danni 
adormi. Privindu-i chipul relaxat, Marcus îşi simti 
inima zdrenţuită bătând mai repede şi şopti pentru 
ultima oară înainte să adoarmă şi el: 

-Te iubesc, Danni. Te voi iubi mereu. 

-Ah, vai! oftă ea cu nesat, 

Fiica din ea ieşind la suprafață, 

-Nimic nu-mi e mai de dorit Decât să-mi văd 
părintele iubit. 

Danni se întoarse leneşă de pe o parte pe alta, 
lipindu-se de Marcus. Trupul lui era cald, relaxat, iar 
ea se cuibări mai bine lângă el. Braţul pe care îşi 
culcase capul se încordă câteva clipe. Marcus îi 
mângâie şoldul, iar Danni se întinse ca o pisică. 

-Bună dimineaţa, Marcus. 

- Nu e dimineaţă, micuţo, chicoti el. 

Danni se  încruntă, ridicându-şi capul să 
privească pe fereastră. Perdelele fluturau în bătaia 
vântului, dând la iveală umbrele lungi ale serii. 

Danni ridică din umeri, dându-şi ochii peste cap. 

- Bine. Bună ziua, Marcus. 

Bună ziua, Danni. Ai dormit bine? 


Danni zâmbi şi încuviință, cuibărindu-se şi mai 
tare la pieptul lui. Trupul lui puternic o făcea să se 
simtă în siguranţă, ca o comoară. 

Zâmbi prosteşte. Era atât de fericită. 

Ce bine ar fi dacă acea clipă ar dura o veşnicie. 
Danni ştia că viaţa lor nu urma să fie brusc lipsită de 
griji de-acum înainte. Aveau încă destule probleme. 
Marcus trebuia să o ducă acasă pe Ginny. Danni 
trebuia să vorbească şi cu contele, şi cu tatăl ei. în 
plus, trebuia să evite cumva să fie traşi la răspundere 
pentru cele întâmplate. Şi, lucrul cel mai important, 
trebuia să-i spună lui Marcus cine era de fapt. 

Zâmbetul îi pieri, şi simţi un val de greață. Acum, 
că era sigură că îşi dorea un viitor alături de el, cu 
siguranţă că şi Marcus ar fi la fel de încântat să-i 
folosească averea ca să-şi salveze sora. Ar trebui să 
înțeleagă că banii ei erau soluţia tuturor problemelor, 
dar Danni se temea că n-avea să primească totuşi 
vestea cu plăcere şi că avea să se supere fiindcă îşi 
păstrase secretul atâta vreme. Ştia că Marcus putea 
înțelege odată ce îi explica totul şi îi lăsa timp să se 
liniştească. Se ruga doar să nu se simtă trădat. 

înghițind în sec, Danni atinse uşor braţul care îi 
mângâia şoldul, urmărind o cicatrice albă de câţiva 
centimetri, sperând ca prezenţa lui să-i dea curaj. 
Braţul lui se încordă o clipă, făcând-o să tresară. 
Danni se rostogoli pe o parte, şi Marcus îi zâmbi 
blând, apoi se ridică şi, învelindu-se cu un cearceaf, 
începu să-şi strângă hainele de pe podea, 
ascunzându-şi de ea cea mai mare parte a trupului. 

Danni se încruntă. Nu voia ca Marcus să simtă 
că trebuia să se ascundă de ea. 

-Marcus... 


Bărbatul o privi peste umăr, şi un zâmbet 
fermecător îi curbă uşor buza cu gropiţa. 

„încerc şi îţi promit că voi încerca în continuare, 
dar am nevoie de timp până să mă obişnuiesc să 
stau gol în faţa ta. îmbracă-te repede. Avem multe de 
făcut înainte să se întunece. Mai întâi trebuie să 
vorbim cu Ginny. 

Danni se ridică şi începu să-şi adune hainele, 
simțindu-se urmărită pas cu pas. Chipul ei se înroşi 
fără să vrea. 

-întoarce-te cu spatele, Marcus. Nici mie nu-mi 
place să mă vezi aşa. 

. Dar eşti frumoasă, replică Marcus, zâmbind 
jucăuş. Nu vreau să pierd nici o clipă. 

-Ah, cât mă enervezi! exclamă Danni, deşi tonul 
ei era potolit, întoarce-te cu spatele ca să mă pot 
îmbrăca. Trebuie să discutăm înainte să ne întâlnim 
cu Ginny, şi n-am de gând să vorbim înveliți în 
cearceafuri. 

Danni nu ştia cum să deschidă subiectul. îşi 
îmbrăcă rochia şi furourile, îşi închise nasturii şi îşi 
legă panglicile, folosindu-se de momentele de răgaz 
ca să-şi adune gândurile. 

- Marcus, ce-ai zice dacă... dacă, ipotetic vorbind, 
desigur, ţi-aş spune că am nişte bani pe care să-i poţi 
folosi ca să rupi logodna lui Caro? 

Marcus clipi surprins, apoi o privi blând. 

-Nu cred că economiile tale ar fi de-ajuns, 
micuţo, dar mulțumesc că te-ai oferit. 

Danni îşi drese glasul, jucându-se cu tivul 
rochiei. 

. Dar dacă ar fi vorba despre o sumă foarte 
mare? 


-Ce vrei să spui? întrebă Marcus. 

Nesiguranţa din vocea lui Marcus o făcu să se 
înfioare. Respirând adânc, Danni îşi îndreptă spatele 
şi se pregăti pentru ce avea să urmeze. întâlnindu-i 
privirea confuză, întrebă: 

- Marcus, dacă aş fi o moştenitoare bogată? 

- Şah mat 

Ginny zâmbi mutând un pion. Grăjdarul privi 
tabla de joc, nevenindu-i să creadă. Micul lor public 
bătu din palme. Ginny râse şi sări de pe butoiul 
răsturnat pe care stătuse, făcând o plecăciune de 
parcă ar fi fost în fața regelui însuşi. Cât de mult îi 
plăcea să câştige! 

-Vreau să-mi iau revanşa! 

Ginny se gândi puţin. Adversarul ei nu fusese 
prea bun, dar se simțea destul de generoasă. 
Câştigase câteva partide astăzi, şi soarele încă nu 
apusese. Simțea că o lua razna singură în cameră, 
cu răpitorii ei la câteva camere distanţă, şi se 
plictisise să numere nodurile de pe tavanul de lemn. 
Când încercase să plece, descoperise că uşa nu era 
încuiată, iar răpitorii vorbeau în camera lor şi nu 
păreau preocupaţi de ea câtuşi de puţin. 

Erau destul de neobişnuiţi pentru nişte răpitori, 
ce-i drept. Ginny citise cărți despre metodele de 
tortură şi despre condiţiile groaznice pe care 
prizonierii le îndurau de obicei. în schimb, ei nu 
făcuseră decât să o lase în voia ei. Se simțea mai 
degrabă ca o însoţitoare de drum decât ca o captivă. 

Cel puțin erau mai buni decât bandiții. Ginny îşi 
frecă încheieturile, care erau încă iritate după ce 
stătuse legată cu o frânghie aspră. Cei doi bandiți se 
purtaseră odios - mai ales liderul, Bridger Bishop sau 


Banditul Verde, cum era cunoscut. Era un bărbat 
ciudat, o enigmă pe care Ginny ar fi vrut să o rezolve 
dacă ar fi avut timp. Privind tabla de joc, Ginny trebui 
să recunoască un lucru: cel puţin bandiții ştiau să 
joace bine şah. 

Din păcate, adversarul ei de acum se supărase 
să piardă iarăşi. O făcuse netoată şi proastă. De 
parcă nu mai auzise asemenea vorbe până atunci. 

Grăjdarul se linişti şi arătă din nou spre tabla de 
joc. Voia să joace încă o partidă. Aşa că Ginny se 
aşeză din nou pe un scăunel din şopron, înconjurată 
de mirosurile ciudat de liniştitoare de fân şi de balegă, 
şi îi făcu semn să rearanjeze piesele. îşi rezemă 
bărbia de genunchi. Grăjdarul intenţionase să-şi bată 
joc de ea, iar acum Ginny simțea nevoia să-i 
demonstreze cât de mult se înşelase, femeile erau 
mult mai deştepte decât bărbații. 

Inteligența ei era o mare povară. Tatăl ei râdea 
de multe ori de ea auzind-o spunând asta, dar era 
adevărat. Din câte văzuse până acum, bărbaţii nu 
voiau soţii mai inteligente decât ei. Voiau femei 
servile, care să le îndeplinească toate capriciile. Spre 
nenorocul ei iasă, Ginny era foarte deşteaptă. 

Aşa că, pentru restul înaltei societăţi, Ginny 
devenise Ginny Netoata. Era singurul mod în care se 
putea mărita într-o bună zi. Şi chiar voia să se mărite 
şi să aibă copii la un moment dat. Din nefericire, 
bărbaţii preferau femeile netoate. Nu pe cele 
inteligente şi educate. 

Ginny pufni. 

Mută prima piesă, calul. în timp ce grăjdarul se 
gândea la următoarea lui mişcare, Ginny îşi întoarse 
privirea spre han, întrebându-se ce făceau răpitorii ei. 


Probabil îşi aruncau iarăşi priviri dulci. Trebuia să fii 
orb şi netot (şi Ginny nu era nici una, nici alta) ca să 
nu îţi dai seama ce simțeau ei unul pentru celălalt. 

Ginny era curioasă însă cum de Danni îşi 
imagina că nu o recunoscuse. Taţii lor erau amândoi 
membri ai parlamentului şi se văzuseră de câteva ori 
cu diverse ocazii de-a lungul anilor. Fusese foarte 
surprinsă să o audă pe Danielle Strafford spunân- du- 
şi „domnişoara Green", dar Ginny nu intenţiona să-i 
dezvăluie secretul. Şi ea era tot o femeie inteligentă. 

Oftând, Ginny mută un pion ca să blocheze 
nebunul grăjdarului. Şi ea avea un plan spectaculos. 
Cel mai bun plan la care se gândise vreodată. 

Avea de gând să nu facă absolut nimic. 

Mai întâi se gândise să caute un cal în grajduri 
cu care să evadeze, dar devenise limpede că nu era 
nevoie să fugă nicăieri. Danni avea destui bani pentru 
Marcus, iar Ginny ştia că amândoi se iubeau, deşi 
erau prea încăpăţânaţi să o recunoască. în curând 
însă, amândoi aveau să-şi rezolve problemele şi apoi 
aveau să se întoarcă acasă cu toții. între timp, 
aventura o distra pe cinste. 

Aşezându-se mai comod, Ginny făcu rocada. 
Jocul continuă în tăcere. Ginny se concentra mai mult 
pe o nouă strategie şi nu o interesa neapărat să 
câştige. Dacă ar câştiga prea uşor, ar rămâne iarăşi 
fără nici un adversar şi ar fi nevoită să se întoarcă în 
cameră şi să numere nodurile de pe tavan - iar ar fi 
luat-o razna. 

Un strigăt neaşteptat îi atrase atenţia. Cei din jur 
se priviră confuzi, şi unul dintre ceilalţi grăjdari scoase 
capul pe uşă ca să vadă ce se întâmpla. Se auzi un 
alt țipăt, apoi voci de bărbaţi care se răsteau. 


Curiozitatea obişnuită a lui Ginny câştigă într-un final. 

Făcându-i semn adversarului că renunţa, Ginny 
se ridică şi ieşi din şopron. Priveliştea din faţa ochilor 
o țintui locului. 

Curtea se umpluse de călăreţi. Se opriseră în şir, 
unul mai masiv decât celălalt. Pe chipurile lor se citea 
hotărârea, iar soarele care apunea le crea o aură în 
jurul capului. Pelerinele lor fluturau în bătaia vântului, 
dând la iveală pistoalele pe care le purtau la centură. 
Ginny nu mai văzuse aşa ceva decât la parade 
militare. O cuprinse un val de teamă, şi, instinctiv, se 
strecură înapoi în şopron. Poate călăreţii veniseră să 
jefuiască hanul. 

Bărbatul din mijlocul grupului îşi îndemnă calul 
înainte, stând drept în şa, cu privirea scânteind. îl 
întâlni pe hangiul care ieşise în fugă să-i salute. Inima 
lui Ginny se umplu de mândrie şi de uşurare 
recunoscându-l şi începu să plângă de bucurie. 
Nimeni n-ar fi ghicit că marele-amiral ştia să 
călărească atât de bine. 

Papa! 

Ginny ieşi în fugă din şopron, îndreptându-se 
spre el. 

Expresia severă a amiralului se îmblânzi imediat 
văzând-o. Sări din şa, alergă spre ea şi o îmbrăţişă 
strâns, învârtind-o în aer până ameti. 

„Ginny! Dumnezeule, spuse el, cu vocea 
tremurând. 

O strânse la piept încă o dată, apoi se trase 
înapoi ca să o vadă mai bine. 

Ginny nu se mai bucurase niciodată atât de mult 
să-l vadă. Zâmbea atât de larg, că o dureau obrajii. 
Nu se mai sătura privindu-l. 


-Ți-au făcut rău? întrebă amiralul, cercetând-o cu 
o privire îngrijorată. 

Ginny clătină repede din cap, rămasă fără 
cuvinte. Tatăl ei nu era un lord mare-amiral tipic. Nu 
era cu mult mai înalt decât ea. Părul lui blond-roşcat 
era prea lung, iar privirea lui avea mereu o sclipire 
amuzată. Arăta atât de tânăr, că n-ai fi ghicit niciodată 
că avea şapte copii. 

„Lasă-mă să te privesc. 

Ginny râse iarăşi, nevenindu-i să creadă că în 
sfârşit putea pleca acasă. 

-Am câteva vânătăi, dar în rest n-am pățţit nimic. 
Cum de m-ai găsit? 

Amiralul era vizibil uşurat. O lacrimă i se prelinse 
din colţul unui ochi. 

-Slavă Domnului că o avem pe Grisly. Dacă nu s- 
ar fi trezit şi n-ar fi văzut cine te-a răpit, mi-ar fi luat 
mult mai mult tip să te găsesc. Ea ne-a spus încotro 
aţi pornit şi ni i-a descris cei doi răpitori. Respiră 
adânc. Mi-a fost atât de frică, Ginny. 

Ginny îşi simți buza de jos tremurând, 
conştientizând cât de dor îi fusese de tatăl ei. Se lăsă 
tăcerea preţ de o clipă, apoi expresia de pe chipul 
amiralului se înăspri. 

-Unde sunt? Bărbatul şi femeia. 

-Papa. Aşteaptă. Cred că... 

Dar amiralul nu o mai asculta. Strigă un ordin 
răstit spre oamenii lui şi traversă curtea. Soldații 
descălecară toţi odată, iar grăjdarii cu care Ginny 
jucase şah se repeziră să le ia frâiele din mâini. în 
câteva clipe, soldaţii se aranjară în formaţie. 

Ginny văzu îngrozită că tatăl ei se opreşte în faţa 
hangiului şi se răsteşte: 


-Ai adăpostit doi fugari aici. Eu sunt lord mare- 
amiral. Vom intra chiar acum. 

Hangiul sări imediat la o parte, iar soldații 
năvăliră înăuntru. 

Ginny privi  neajutorată cum soldații se 
răspândesc şi încep să scotocească prin han şi prin 
curte, câutându-i pe Danni şi pe Marcus. Cei vinovati 
de răpire erau spânzurați. Deşi o răpiseră pentru cine 
ştie ce scopuri diabolice, Ginny nu le dorea o 
asemenea soartă. Tot ei o şi salvaseră de bandiți, iar 
pentru asta le era îndatorată. Ginny era sigură şi că 
nu şi-ar fi dus niciodată la îndeplinire planul lor 
îngrozitor de a o obliga să se mărite la Gretna. încă 
nu-şi dădeau seama cât de mult se iubeau, atâta tot. 
Era doar o chestiune de timp. 

Ginny ar fi vrut să pună capăt poveștii 
numaidecât şi să se întoarcă acasă cu toții. 

Dar tatăl ei nu ar fi fost niciodată de acord. 

Acesta era unul dintre motivele pentru care el era 
lord mare-amiral. Avea simţul justiţiei, ştia ce se 
cuvenea şi ce nu şi îi plăcea să vadă că se făcea 
dreptate. Urma să fie extrem de furios să afle că fiica 
unui alt parlamentar o răpise. Cu atât mai mult cu cât 
marchizul intenționase să o oblige pe Ginny să se 
mărite cu el. 

Ginny nu mai avea când să-şi avertizeze răpitorii 
de pericol, dar se hotări să facă tot posibilul ca să-i 
ajute. Tatăl ei o învățase un lucru: nici o datorie nu 
trebuia să rămână neplătită. 


Capitolul 22 


Te acuz şi te avertizez: DISPARI! 

lar dacă îndrăzni-vei să revii, 

Atunci, cu viața vei plăti. 

Frumoasa şi Bestia de Charles Lamb 


-Cum să fii o moştenitoare, Danni? Trăieşti din 
banii pe care ti-i dau fetele pe care le ajuţi să fugă şi 
ai o aşa-zisă librărie. 

Danni clătină repede din cap. Nu era sigură de 
unde ajunsese Marcus la o asemenea concluzie. 

-Niciodată n-am luat bani de la fete, spuse ea. 

Marcus făcu ochii mari, nedumerit, dar, înainte să 
apuce să răspundă, uşa camerei se prăbuşi într-un 
nor de aşchii, făcând podeaua să se cutremure. Şase 
soldaţi înarmaţi până în dinţi năvăliră înăuntru, 
răspândindu-se în jurul lor. Doi se îndreptară direct 
spre ei. Danni râmase nemişcată, neştiind ce să facă. 
Brusc, Marcus se puse între ea şi soldaţi, blocându-le 
drumul. Mărimea lui nu-i opri pe cei doi, care 
continuară să înainteze. Un al treilea le veni în ajutor. 

- Fugi, Danni! strigă Marcus. 

Unul dintre soldaţi încercă să-l lovească cu 
pumnul în faţă. Marcus îi prinse pumnul şi îi răsuci 
brațul la spate. Un al doilea soldat îi tinti picioarele. 
Danni văzu îngrozită că ochii verzi ai lui Marcus se 
împăienjenesc, oglindind panică şi confuzie. Bărbatul 
pe care îl iubea se pierdea din nou în abisul 
coşmatrurilor din copilărie. Danni începu să tremure. 

Scena violentă la care era martoră o îngrozea. Al 
doilea soldat încercă să-i pună piedică lui Marcus, 
apoi îl lovi cu călcâiul în genunchi. Marcus abia se 
clinti. Cu un zgomot sec, rupse brațul soldatului pe 


care îl prinsese în strânsoare. Soldatul ţipă şi căzu la 
podea. Al treilea soldat fu învins într-o clipă, la fel şi al 
patrulea. 

Danni era paralizată de ferocitatea luptătorilor. 
Fiecare părea să vrea să-l ucidă pe Marcus. Al 
cincilea soldat îi sări în spate. Cu fiecare lovitură 
primită, Marcus devenea şi mai agitat. Se lupta din 
toate puterile, dar numărul adversarilor începea să-l 
copleşească. 

Danni nu mai suporta să-l vadă. 

- Te rog. Marcus, opreşte-te! 

Marcus prinse un soldat de gât şi îl ridică în aer. 
Danni îi văzu privirea înnebunită şi îşi dădu seama 
că, în mintea lui, Marcus se lupta cu tatăl său. 

-Marcus, spuse ea, forțându-se să-i vorbească 
pe un ton calm. Dă-i drumul. 

Ceva scânteie în adâncurile verzi ale ochilor lui. 

-Danni. 

Marcus îşi cobori încet victima la pământ. 
Privirea lui nu se abătu de la Danni nici o clipă. 
Timpul părea să încetinească. Un alt soldat se 
strecură prin uşa îngustă, oprindu-se la stânga lui 
Marcus. Danni îl privi în ochi. Soldatul se aruncă 
înainte şi îl lovi pe Marcus cu umărul în rana de la 
şold. 

Danni ţipă, anticipându-i durerea. Marcus scoase 
un răcnet inuman, dându-şi capul pe spate, şi se 
prăbuşi în genunchi fluturând din mâini. în acea clipă, 
lui Danni nu-i mai păsa dacă iubitul ei era bărbat sau 
bestie. Nu se temea de el. Ştia că Marcus nu i-ar face 
niciodată rău; de fapt, ştia că Marcus avea să se 
lupte până la ultima răsuflare ca să o apere. încercă 
să-l prindă, să-l îmbrăţişeze, însă doi soldaţi o 


apucară de braţe. 

Brusc, un bărbat scund, nervos, dădu năvală în 
cameră, îmbrăcat încă în pelerina de drum. Chipul lui 
părea sculptat în piatră. Bărbatul se îndreptă cu paşi 
calmi spre Marcus, care fusese imobilizat de soldații 
lui. 

-Deci tu eşti ticălosul care mi-a răpit fiica, mârâi 
amiralul. Şi încă din casa mea! 

Spunând asta, tatăl lui Ginny îl plesni peste față 
cu toată puterea. Danni se zbătea înnebunită, 
încercând să-l apere pe Marcus, dar soldaţii o ţineau 
strâns. 

-Opreşte-te! Nu înţelegi! 

Privirea arzătoare a amiralului se întoarse spre 
ea. 

-Domnişoară Strafford? întrebă el o clipă mai 
târziu, făcând ochii mari. 

Danni făcu o grimasă. Marcus îşi întoarse capul 
spre ea, cu o expresie uimită. 

-Domnule, vă rog să nu-i faceţi rău. Vom coopera 
întru totul. 

- Danielle, ce Dumnezeu cauţi aici? 

Danni făcu o grimasă şi îşi cobori ruşinată 
privirea. 

E o poveste lungă, domnule. 

Marcus o măsură cu o privire neîncrezătoare, în 
timp ce amiralul bolborosea întrebare după întrebare: 

-O poveste lungă? De ce nu eşti în Londra cu 
tatăl tău? Am auzit că te-ai logodit cu Hemsworth! 
Cum de ai ajuns să te implici în povestea asta? 

Danni îl privi încurcată. 

-Ah, da, desigur. Seaton nu ştie că eşti aici, nu-i 
aşa? 


Amiralul se întoarse spre locotenentul său. 

- Aduceți-l înăuntru, se răsti el. Acum! 

Inima lui Danni tresări. Nu putea fi aici. Era 
imposibil. Dar, bineînţeles, o clipă mai târziu, fostul ei 
vizitiu, mai slăbit ca înainte şi cu o expresie pioasă pe 
chip, îşi făcu apariţia în cadrul uşii. 

Phillip! 

Danni şi Marcus schimbară o privire surprinsă. 
Danni se bucura că cineva îl descoperise pe Phillip şi 
avusese grijă de el, dar... ce ar fi putut spune Phillip? 
Era un idiot. 

-Ah, da, Phillip. Intră. Spune-mi încă o dată ce se 
petrece, băiete, îl îndemnă amiralul, făcându-i semn 
să intre. 

Vizitiul privi spre Marcus, apoi rânji. Acum nu se 
mai simțea neputincios. Phillip era pe cale să se 
răzbune pe Marcus pentru ce se întâmplase cu 
câteva zile în urmă. Danni nici nu voia să audă ce 
avea de spus. 

„Până de curând, eram în serviciul domnişoarei 
Strafford, fiica baronului Seaton. 

Marcus scoase un suspin. Danni îi simțea 
privirea arzătoare, însă nu se întoarse spre el, 
rugându-se în continuare ca Phillip să-şi închidă gura. 

-Domnişoara a fost şantajată de acest... golan, 
marchizul de Fleetwood, să-l ajute să o răpească pe 
domnişoara Foley-Foster. 

Amiralul se încruntă spre Danni. 

_E adevărat? întrebă el. 

Danni voia să protesteze, să-l apere pe Marcus 
cumva, dar ceea ce spusese Phillip era adevărat. Se 
lăsă moale în braţele soldaţilor şi îşi plecă ruşinată 
privirea. Nu voia să-l condamne pe Marcus. 


„Niciodată nu ne-a făcut rău, spuse ea. 

Amiralul pufni. 

Şi ce s-a întâmplat apoi, băiete? 

Danni clătină din cap, ştiind că ceea ce urma 
avea să înrăutățească situaţia. Phillip continuă, fără 
să ezite: 

„Când am plecat din Londra, am fost atacați de 
bandiți. Conducătorul lor îşi spunea Banditul Verde. 
El şi complicele lui au răpit-o pe domnişoara Foley- 
Foster ca să o răscumpere. lar eu am fost împuşcat! 
Şi toate astea din cauza unui... unui monstru. 

Amiralul se învineţi de furie. Voia sânge. Sângele 
lui Marcus. 

- Mi-ai lăsat fiica pradă acelor criminali? 

Toţi bărbaţii din cameră se crispară auzindu-i 
vocea. 

Danni se luptă să se elibereze, încercând să-i 
atragă atenţia. Spera ca intervenţia ei să liniştească 
puţin lucrurile. 

-Ginny n-are nimic, spuse ea. Marcus şi-a riscat 
viața ca să o salveze de bandiți şi a adus-o aici. A 
chemat un doctor şi l-a lăsat să o examineze pe ea 
întâi, deşi el însuşi fusese împuşcat. 

Amiralul îi ignoră cuvintele şi se întoarse spre 
Phillip. 

- Ştii de ce bestia asta mi-a răpit fiica? 

„Plănuia să se căsătorească cu ea. Mi-a spus să 
îi duc la Gretna Green. 

Amiralul se întoarse spre Marcus, radiind de 
furie. 

_ Aveai de gând să te căsătoreşti forțat cu ea? 

Danni se crispă. 

- Nu voia să-i facă rău, jur! 


Amiralul se răsuci spre ea. 

-Dumneata să nu mai spui nimic. Vom discuta 
mai târziu şi intre patru ochi despre implicarea ta în 
această poveste, domnişoară Strafford. 

Danni se întoarse spre Marcus. în ochii lui de 
smarald se vedeau surprindere, vulnerabilitate, 
resemnare. Ultima o durea i el mai mult. Marcus 
renunţase. 

-Nu o cunosc pe domnişoara Strafford, domnule 
amiral, spuse el cu voce sfârşită. O ştiu pe această 
femeie sub numele de domnişoara Green. 

Danni simţi că i se face rău. 

Amiralul privi de la unul la altul cu un soi de 
satisfacţie macabră. 

-Ai făcut bine că ţi-ai ascuns identitatea, Danielle. 
Dacă voia doar bani, te-ar fi putut obliga pe tine să te 
măriţi cu el. 

Chipul lui Marcus păli. îşi cobori privirea. Danni îi 
simţi durerea. Marcus credea că nu avusese 
încredere în el. Simţea cum i se frânge inima. 

îmi pare atât de rău că nu ţi-am spus mai 
repede, Marcus. Mă temeam că mă vei obliga pe 
mine să mă mărit cu tine. Dar a fost înainte să... 

Danni îşi muşcă buzele, nevrând să vorbească în 
fața atâtor străini despre ce se întâmplase între ei. 

Marcus nu-i răspunse, nici măcar nu dădu vreun 
semn că ar fi auzit-o. Disperată, Danni se întoarse 
spre amiral. 

-Daţi-i drumul, vă implor. 

„Să-i dau drumul? Danielle, ai înnebunit. Acest 
bărbat este un infractor. Dacă nu l-aş fi găsit pe 
vizitiul vostru, nu v-aş mai fi dat de urmă. 

Danni îşi stăpâni un şuierat plin de ură către 


Phillip. Cum putuse fi atât de idiot? 

-Marcus nu avea de ales! strigă ea. Are nevoie 
disperată de bani ca să-şi ajute sora. Nici 
dumneavoastră nu v-aţi da în lături de la nimic ca să 
vă ajutaţi familia. Faptul că sunteţi aici este dovada 
perfectă. lar Marcus avea de gând să o ducă înapoi 
în Londra chiar astăzi. 

Amiralul se uită la soldaţii pe care îi adusese cu 
el, apoi se încruntă. 

- Nu fi prostuţă, domnişoară Strafford. Se joacă 
cu tine. Se foloseşte de inima ta bună ca să te 
convingă să-i faci pe plac. Profită de tine. 

Danni clătină din cap, negând că Marcus ar fi 
minţit-o în vreun fel. Da, o şantajase, o răpise, însă 
nu o minţise niciodată, îi mărturisise totul pe un ton 
posomorât, dar sincer, iar felul în care îşi arătase 
iubirea față de ea nu lăsa loc de nici o îndoială. 

Şi-ar fi dorit ca Marcus să se apere, să spună 
ceva, orice. însă el rămăsese în genunchi între 
soldaţii care îl ţineau strâns, tăcut, cu privirea plecată. 

„De ce nu mi-ai spus? murmură el în sfârşit, cu 
vocea îngroşată de durere. 

Danni deschise gura ca să-i explice, însă 
amiralul i-o luă înainte: 

-E limpede că nu voia să fie obligată să se mărite 
cu tine. Ce femeie respectabilă te-ar vrea de soț? 

Uriaşul blond rămase nemişcat. O mică tresărire 
era singurul semn că îl auzise. 

Ochii lui Danni se împăienjeniră de lacrimi. Nu-şi 
dorea decât să-l ia în brațe, să-i jure că-l iubea, 
indiferent ce avea să se întâmple. Se zbătu din nou, 
dar soldații o țineau ferm. 

. Marcus, poate aşa a fost la început. Dar nu şi 


acum. 

-Vei atârna în ştreang, Fleetwood, spuse amiralul 
pe un ton sinistru. 

- Nu! Nu vă permit să-i faceți rău. 

Amiralul privi spre cei doi soldaţi care o ţineau pe 
Danni, apoi spre uşă, într-un ordin tăcut. Bărbații 
începură să o târască spre hol. Danni îşi înfipse 
călcâiele în podea, încercând să reziste. 

-Daţi-mi drumul! Nu voi permite aşa ceva. 

Se zbătu din toate puterile, lovindu-i cu coatele şi 
cu picioarele, îl nimeri pe unul din ei în coaste. 
Strânsoarea lui slăbi o clipă, însă Danni nu avea 
nevoie de mai mult. Se eliberă şi trecu în fugă pe 
lângă amiral, oprindu-se între el şi Marcus. 

- Nu vă permit să-i faceţi rău. E un om bun. 

Amiralul clătină din cap. 

_Dă-te la o parte, domnişoară Strafford, spuse 
Marcus. Ştiam amândoi că avea să vină şi ziua asta. 

-Dar, Marcus... 

- Dispari! 

Auzindu-i vocea înceată, frântă, Danni izbucni în 
plâns. Marcus 11 avea voie să se dea bătut. Nu-i 
putea permite. 

însă cei doi soldaţi o prinseră din nou, târând-o 
afară din cameră. Danni se apucă de tocul uşii destul 
cât să-l privească o ultimă oară pe bărbatul de care 
se îndrăgostise. 

Amiralul îl lovi pe Marcus cu patul puşitii, iar 
bestia ei se prăbuşi la podea fără nici un sunet şi fără 
să încerce măcar să se apere. 

Soarele apusese de multă vreme, iar forfota de 
pe străzile londoneze din timpul zilei amuţise. Danni 
se simţi cuprinsă de nelinişte şi de teamă. Trăsura 


amiralului încetinise, apropiindu-se de trotuarul din 
fața conacului ei de pe King Street. 

înainte ca trăsura să se oprească de tot, Danni 
sări afară, ridicându-şi poalele rochiei. Urcă în fugă 
scările conacului, oprin- du-se o clipă ca să-i facă cu 
mâna lui Ginny. Ginny fusese atât de bună cu ea, 
făcuse tot posibilul ca să o consoleze, promițându-i 
să pună o vorbă bună pentru Marcus. Nimic nu 
schimba însă faptul că Marcus era distrus. îşi aminti 
cum o privise, fără nici un sentiment întipărit pe chip. 
Se predase. Nu-i mai rămăseseră decât disperarea şi 
dezamăgirea că dăduse greş. Acum, că era în 
închisoare, urmând a fi spânzurat, nu-şi mai putea 
ajuta sora să rupă logodna cu Harwood. Renunţase 
totodată şi la Danni. Blegul de el probabil îşi închipuia 
că nu-l iubise niciodată şi că lui Danni avea să-i fie 
bine fără el. 

însă Danni nu avea de gând să renunţe. Mai 
avea de făcut o încercare. 

Bătu la uşă cu mâinile tremurânde şi nici măcar 
nu se opri să-i lase haina valetului, ci trecu grăbită pe 
lângă el şi se duse direct în biroul tatălui ei. Ştia că 
avea să-l găsească în fotoliul lui preferat, studiindu-şi 
notițele din timpul şedinţei de peste zi. 

Danni împinse uşile cu amândouă mâinile, atât 
de tare, că se loviră de pereţi cu zgomot. Tatăl ei 
tresări, dar surprinderea i se transformă în uşurare 
când o recunoscu. 

-Danni! Unde Dumnezeu ai dispărut? Am trimis 
curieri să te caute peste tot. 

Danni se opri şocată în mijlocul încăperii. 

-Ai observat? 

Tatăl ei, care era bine-cunoscut pentru atitudinea 


necruțătoare din parlament, se înroşi, vizibil stânjenit. 

Bineînţeles că am observat. Ai lipsit aproape o 
săptămână! Ştiu că nu ţi-am fost un tată prea bun de 
când mama ta a murit, Danni, dar tot îmi fac griji 
pentru tine. 

Până în acea clipă, Danni nu conştientizase că-i 
fusese aşa dor de tatăl ei. Era o revelaţie 
neînsemnată, însă Danni se simţi din- tr-odată în 
pragul unei crize de isterie. Fusese atât de 
concentrată pe propriile ei probleme, se gândise atât 
de mult cum să-l elibereze pe Marcus, încât îşi 
scosese orice altceva din minte. Acum însă, dându-şi 
seama prin câte trecuse în doar o săptămână, 
greutatea a tot ceea ce se întâmplase îi căzu dintr- 
odată pe umeri. Se aruncă în brațele tatălui său, 
agățându-se de umerii lui, suspinând cutremurător. 

-Vai, papa! Nu ştiu ce să mă fac. 

Tatăl ei o mângâie stânjenit pe spate, încercând 
să o liniştească. 

- Orice s-ar fi întâmplat, sunt sigur că putem 
rezolva lucrurile, spuse el. 

Tonul lui îngrijorat o făcu să plângă şi mai tare. 

-Nu, papa, eu... 

„Draga mea, spune-mi ce s-a întâmplat, şi eu voi 
decide. 

Danni se trase înapoi, privindu-l în ochi, şi 
răspunse sfâşietor: 

„Bărbatul pe care îl iubesc va fi condamnat la 
moarte! 

Tatăl său o privi confuz. 

- Ce vrei să spui, Danielle? 

Luptându-se să se liniştească pentru a vorbi cât 
mai clar, Danni începu să povestească tot ce se 


întâmplase de când deschisese Gretna Green 
Bookings - cum Marcus o şantajase ca să-l ajute să o 
răpească pe Ginny, apoi cum fusese „salvată". Când 
termină în sfârşit, tatăl ei se prăbuşi înapoi în fotoliu, 
pălind. 

-Vai, Dumnezeule! 

Danni nu-i lăsă timp să se dezmeticească, 
temându-se de felul în care avea să reacționeze, 
acum că ştia povestea lui Marcus. Continuă repede, 
îngenunchind lângă fotoliu: 

-Te rog, papa, înțelege-mă. Ştiu că Marcus a 
făcut nişte lucruri îngrozitoare, dar era disperat. Nu 
ne-a răpit pe mine şi pe Ginny ca să profite de pe 
urma noastră, ci ca să se sacrifice. 

Tatăl ei o privi furios, neştiind ce să mai creadă. 

„Danielle, dă-mi voie să iau lucrurile pe rând. 

Danni îşi mestecă buza de jos ca să nu mai 
spună nimic. 

„Stai să văd dacă am înţeles bine. După ce 
mama ta... 

Bătrânul îşi drese glasul şi se foi în fotoliul tapițat 
cu catifea. 

Danni se înfioră, dându-şi seama cât de greu era 
pentru el să vorbească despre moartea soţiei lui, 
chiar şi după atâta timp. 

-Acum şase ani ai deschis o librărie, încercă el 
din nou, fără a mai pomeni ceva despre mama ei. 

-Da. 

-însă tu, de fapt, te prefăceai doar că ţii o librărie 
şi ajutai perechi de îndrăgostiţi să fugă împreună. 

Danni încuviință, lăsându-l pe tatăl ei să-şi adune 
gândurile. 

-Dumnezeule, Danielle! Ai idee ce-ai făcut? 


Bătrânul îşi ridică vocea; Danni nu-l mai auzise 
strigând aşa de ani întregi. Nu doar < ă riscai să-ţi 
ruinezi reputația atât de groaznic încât ai fi fost 
nevoită să pleci din țară, ci şi eu aş fi putut sfârşi 
alungat din parlament. Ai idee câţi oameni din popor 
depind de ceea ce fac eu acolo? Ca să nu mai vorbim 
despre conte. Scandalul l-ar putea distruge. Cât 
despre ceilalţi... Dumnezeule, gândeşte-te la taţii 
fetelor! 

Bătrânul se ridică brusc şi începu să se plimbe 
prin cameră. Danni nu-l mai văzuse niciodată atât de 
agitat. 

-Ştiu cât de tare s-ar fi putut înrăutăţi lucrurile, 
spuse Danni, prinzându-l de braţ şi încercând să-l 
liniştească.  De-asta mi-am ascuns adevărata 
identitate. 

-Ceea ce n-a fost de-ajuns, din moment ce acel... 
acel monstru a putut profita de tine. Să nu mai vorbim 
despre faptul că şi amiralul, şi soldaţii lui ţi-au aflat 
secretul. Tatăl ei se opri o clipă, apoi se îndreptă spre 
uşă. Trebuie să vorbesc cu el chiar acum şi să văd 
dacă mai pot îndrepta ceva. 

Danni se ridică încet, simţindu-şi trupul cuprins 
de o furie îngheţată. 

-Marcus nu e un monstru! E un bărbat pe care îl 
iubesc’. 

Tatăl ei se întoarse spre ea cu o expresie 
furioasă şi îngrijorată în acelaşi timp. 

-îl iubeşti? Te-a şantajat! Te-a folosit, Danielle! 
De unde ştii că n-o va face şi cu altă ocazie? 

Danni îşi muşcă limba. Tatăl ei îşi făcea griji 
pentru ea şi pentru viitorul amândurora. înțelegea de 
ce, dar tot îl detesta pentru asta. Cum îndrăznea să 


se prefacă îngrijorat acum, după ce o neglijase atâția 
ani? Cu ce drept îi vorbea de parcă era încă un copil 
care nu ştia ce voia şi ce consecințe aveau acțiunile 
ei? Adunându-şi curajul, Danni îşi privi tatăl în ochi, 
refuzând să se lase înfrântă, căutând să-i 
demonstreze că nu mai era fetița neajutorată pe care 
o abandonase când îi murise soția. 

„Dacă Marcus profită de mine, atunci greşeala e 
a mea şi mi-o voi asuma. Tot ce îţi cer e să mă ajuţi 
să-l eliberez. Apoi, dacă şi el e de acord, vreau să mă 
mărit cu el. 

Tatăl ei făcu ochii mari, şocat. Deschise gura de 
parcă ar fi vrut să spună ceva, apoi o închise cu 
zgomot. 

O bătaie neaşteptată la uşă îi făcu pe amândoi 
să tresară. îşi întoarseră privirile în acea direcţie chiar 
când valetul deschise uşa şi anunţă, înclinându-se: 

„Excelenţa Sa contele de Hemsworth a sosit, 
milord. 

Tatăl ei încuviinţă tăcut şi, în clipa în care uşa se 
închise, se lăsă moale în fotoliu. Expresia lui înfrântă 
era surprinzătoare. Părea atât de bătrân, atât de 
obosit. 

. Am uitat că vine contele, oftă el, ciupindu-se de 
baza nasului. Mi-a cerut veşti despre tine zi de zi. 

Danni încercă să nu se simtă vinovată auzindu-l. 
Era tipic pentru el să se intereseze de ea după ce 
dispăruse. Se îndoia că ar fi fost în stare să 
răspândească zvonuri despre ea şi îi era 
recunoscătoare pentru discreţie. înțelegea regulile 
înaltei societăţi şi, deşi majoritatea îi displăceau, ştia 
că i-ar fi greu să-şi menţină reputaţia dacă se afla că 
fugise fără nici un însoțitor respectabil. Oamenii ar fi 


presupus ce era mai rău. Şi, în mod ironic, ar fi avut 
dreptate. 

„Du-te şi vorbeşte cu el, Danielle. Am nevoie de 
câteva minute ca să-mi adun gândurile. 

Danni se ridică ascultătoare şi se îndreptă spre 
salon, unde o aştepta contele. Gândurile ei se 
învârteau în jurul lui Marcus şi al tatălui ei, însă 
deocamdată avea o altă sarcină: trebuia să-i explice 
toate astea contelui de Hemsworth. Ştia că avea să îi 
fie greu. Contele părea să ţină sincer la ea şi, în plus, 
în înalta societate se vorbea de luni de zile despre 
căsătoria lor. Avea să se simtă umilit, şi nu merita 
asta. 

însă, ceea ce era mai important, contele nu 
merita nici o soție care să nu-l iubească şi care să-l 
compare zi de zi cu un alt bărbat. O căsătorie între ei 
i-ar fi făcut pe amândoi să se simtă mizerabil. 

Contele se plimba neliniştit prin faţa ferestrei din 
salon. Când o auzi intrând, tresări şi se întoarse 
brusc spre ea, rămânând nemişcat. Deşi era vizibil 
agitat, Michael Rathboume, conte de Hemsworth, era 
un bărbat extrem de atrăgător. Părul lui de culoarea 
mierii era tuns scurt pe lateral şi pieptănat cu 
măiestrie în sus. Hainele lui erau scumpe, iar trupul - 
înalt şi suplu. Ochii lui calzi, cafenii, erau plini de 
bunătate pentru prieteni şi necruțători cu duşmanii 
săi. Era încrezător, ambițios şi avea succes - ştia 
exact ce-şi dorea de la viaţă şi era hotărât să îşi 
îndeplinească acea dorinţă. 

Multe femei ar fi leşinat imaginându-şi-l pe conte 
în salonul lor. De când el îi făcea curte, Danni simţise 
de multe ori privirile invidioase ale debutantelor 
furioase că-l „furase" pe conte. Era îngerul înaltei 


societăţi, respectat de bărbaţi, adorat de femei. 

Lui Danni puţin îi păsa de asta. 

Nu se gândea decât la Marcus, la cât de diferiţi 
erau cei doi. Ochii lui Hemsworth erau mult prea 
căprui. Părul lui era drept şi mult prea închis la 
culoare. Trupul lui era prea slab, iar faţa prea netedă, 
prea perfectă. încrederea lui aducea a aroganță, iar 
liptul că respecta toate regulile până în cele mai mici 
detalii era epuizant. 

Dumnezeule, cum se putuse gândi să se mărite 
cu un astfel de om? S-ar fi plictisit de moarte din 
prima săptămână. 

-Domnişoară Strafford! 

Exclamaţia lui fu urmată de un gest şocant de 
afecțiune: Lord li.ithbourne, un gentleman sadea, o 
atinse. Bineînţeles, nu făcu 

decât să o ia pe după umeri şi să o strângă uşor, 
dar până acum nici măcar nu o sărutase pe obraz de 
când îi făcea curte. 

. Mă bucur atât de mult că eşti bine. Unde-ai 
fost? Şi eu, şi tatăl tău ne-am făcut griji pentru tine. 

Danni îi zâmbi timid. Cum naiba se proceda când 
voiai ca un bărbat să nu-ţi mai facă curte? Fetele mai 
tinere vorbeau despre asta tot timpul, dar Danni nu-şi 
mai amintea nimic din ce auzise. Mai ales că 
Hemsworth părea extrem de uşurat că presupusa lui 
logodnică era în siguranţă. 

Adunându-şi curajul, Danni răspunse slab: 

-îmi pare rău. Călătoria mea n-a fost una 
planificată. 

Bineînţeles. Eşti mult prea distinsă. 

Danni îşi stăpâni un pufnet. Distinsă? Până şi ea 
ştia că asta nu era una dintre calităţile ei. 


-Mulţumesc, milord. 

-Ți-am mai spus să-mi spui Michael. Acum, că 
te-ai întors, putem să ne logodim în sfârşit, după ce 
ne vom asigura că n-ai păţit nimic, desigur. 
Săptămâna viitoare e un vot important în parlament şi 
am nevoie de sprijinul lui Seaton. 

Danni îşi strânse pumnii. Contele nu voia să fie 
grosolan, ci doar îi confirma de ce îi ceruse, de fapt, 
mâna - ca să-şi satisfacă ambițiile politice. 

Danni se hotărî să-i mulțumească destinului zi de 
zi că-l cunoscuse pe Marcus, care îi arătase ce 
însemna iubirea cu adevărat. Acum nu mai era 
dispusă să accepte o căsătorie lipsită de dragoste. 

-Lord Rathbourne, spuse ea pe un ton mai ferm. 

Sprâncenele lui se ridicară. Până acum, Danni 
fusese de fiecare dată blândă şi ascultătoare în fața 
lui. Era sigură că schimbarea avea să-l uimească. 

Eliberându-se din brațele lui, Danni îl privi în 
ochi, încercând să nu se simtă prea vinovată. 

- Regret să te anunţ că nu mai pot să-mi dau 
consimțământul la acordul încheiat între dumneata şi 
tatăl meu. 

-P-poftim? 

- Nu vreau să mă mărit cu tine. 

Contele făcu ochii mari şi îşi lăsă braţele să 
cadă. 

- Dar de ce? izbucni el, confuz. Credeam că... 

Danni reuşi să zâmbească blând de dragul lui şi 
şopti: 

-Ştiam eu. Eşti un om bun, Lord Rathbourne, şi 
femeia pe care o vei alege va fi una foarte norocoasă 
să-ți fie soţie; dar nu voi fi eu aceea. 

Contele se întoarse pe jumătate, trecându-şi o 


mână prin păr. O şuviţă îi căzu pe fruntea încruntată. 
întorcându-se din nou spre ea, cu o privire jignită, 
întrebă: 

-Vrei să-mi explici de ce te-ai răzgândit atât de 
brusc? Ţin cu adevărat la tine, Danielle. Ţi-am greşit 
cu ceva? 

Dumnezeule, Danni se simțea de parcă tocmai 
lovise un cățeluş. De ce îi spusese pe numele de 
botez tocmai acum? Dar contele avea dreptate. 
Danni îi era datoare sâ-i spună adevărul şi nimic *nai 
puţin. Aşa că rosti cuvintele care spera să explice 
totul: 

-M-am îndrăgostit. 

Contele se trase înapoi, de parcă ar fi fost şocat. 
O privi în ochi, căutând adevărul. Apoi schiţă un gest 
care o făcu pe Danni să-şi dorească să-l fi putut iubi, 
fiindcă era limpede că o merita. 

Privirea i se îmblânzi şi zâmbi uşor, dând la 
iveală gropiţele din obraji. 

- Ei, la naiba, spuse el. Felicitări, Danielle! 

Inima ei se frânse într-un alt loc. Era un om atât 
de bun. 

Uşa salonului se deschise chiar atunci şi baronul 
îşi făcu apariţia, mai agitat decât îl lăsase ea. Privind 
de la unul la altul, gemu: 

- Ce faci, Danielle? 

- M-am despărțit de conte. E cel mai bun lucru pe 
care l-aş fi putut face. 

-Dar votul...! 

-Te asigur că nu s-a schimbat nimic în privinţa 
asta, Seaton, spuse contele, cu o privire oarecum 
nostalgică. Vom vorbi despre vot altă dată. E limpede 
că dumneata şi fiica ta aveţi multe lucruri de discutat. 


întorcându-se spre Danni, făcu o plecăciune. Mă 
bucur că te-ai întors şi că eşti bine. Poate că într-o 
bună zi îmi vei povesti ce s-a întâmplat, după ce ne 
liniştim cu toții. 

Danni zâmbi. 

-Aşa voi face. Mulţumesc că m-ai înţeles. 

Contele se plecă spre tatăl ei, dar în prag ezită. 
Privind peste umăr, îi zâmbi trist lui Danni şi spuse: 

- Bărbatul de care te-ai îndrăgostit e un om 
norocos. 

Apoi se lăsă tăcerea, până când zgomotul uşii de 
la intrare îi anunță pe amândoi că oaspetele lor 
plecase. Danni se răsuci imediat pe călcâie, gata să 
fugă de furia şi confuzia tatălui său. Aproape reuşise 
să treacă pe lângă el, dar baronul se întinse şi îi 
prinse braţul. 

. Nu înțeleg, spuse el. Nu te-ai mai purtat 
niciodată aşa. 

Ba da, se răsti Danni, simțindu-se brusc 
epuizată. 

Era prea mult. Simţi brusc apăsarea a tot ceea 
ce se întâmplase în ultima săptămână. Nu mai voia 
să umble în vârful picioarelor pe lângă tatăl ei, să se 
simtă atât de speriată la gândul că l-ar putea supăra 
sau îngrijorată că ar putea spune ceva care să-i 
amintească de mama ei. Venise timpul ca bătrânul 
să-şi dea seama că viața nu se rezuma la a 
supraviețui pur şi simplu. Respirând adânc, Danni 
mărturisi: 

-Singurul motiv pentru care am fost de acord să 
mă mărit cu contele a fost că voiam să te văd din nou 
fericit. 

-Ce vrei să spui? 


Danni pufni. 

-Te-ai retras cu totul, nu te mai preocupă decât 
politica, în timp ce ţineai doliu după mama şi eu eram 
aici, şi eu tineam doliu. Te-am urmărit, papa. Nu mai 
zâmbeşti niciodată, nu-mi mai spui niciodată „Noapte 
bună, vorbim dimineaţă" sau „Te iubesc, păpuşă". Te- 
ai schimbat de atunci. Voiam să te ajut să-ţi revii. Cu 
disperare. Am crezut prosteşte că, dacă mă mărit cu 
Lord Rathbourne, tu vei redeveni cel de mai demult. 

Danni  gâfâi, încercând să-şi  domolească 
respiraţia după ce îşi dăduse pe faţă toată frustrarea. 
Se simţea în acelaşi timp îngrozită şi eliberată. 

- Din fericire, mi-am dat seama că o căsătorie 
între mine şi conte n-ar fi făcut pe nimeni fericit cu 
adevărat. Săptămâna asta am învăţat că nu te poți 
sacrifica doar ca să-i faci pe alţii fericiţi. Nu merge. 
Răneşti prea mulți oameni aşa. Nu putem decât să 
alegem ce e mai bine pentru noi înşine şi să sperăm 
că cei dragi vor înţelege şi ne vor accepta decizia 
fiindcă ne iubesc. 

Tatăl ei se holbă la ea preţ de câteva clipe, 
neştiind ce să spună. 

. De asta am nevoie de la tine, papa, continuă 
ea. Trebuie să înţelegi că, dacă m-aş fi măritat cu 
contele, nici unul din noi n-ar fi fost fericit. Dar mă poți 
ajuta să mă mărit cu bărbatul pe care l-am ales. 
Trebuie să mă crezi când îţi spun că am ales pe 
cineva pe care îl doresc şi care consider că mă va 
face fericită. Şi, poate, asta te va face şi pe tine puţin 
mai fericit. 

Scrâşnind din dinţi, Danni se răsuci din nou pe 
călcâie, pornind spre scări. Avea de gând să încerce 
să doarmă şi apoi, când se trezea, să facă tot 


posibilul ca să-l salveze pe Marcus. 

- Danielle! strigă baronul în urma ei. Ce ai de 
gând să faci? 

Mai întâi mă voi odihni, apoi îl voi salva pe 
Marcus, papa. Cu sau fără ajutorul tău. 


Capitolul23 


Acolo, pe iarbă, parcă trăgând să moară O găsi 
pe biata BESTIE întinsă, 

Blestemând, cu ultima suflare, 

Nerecunoştința FRUMOASEI care îl ucisese. 

Frumoasa şi Bestia de Charles Lamb 


Uşa temniţei tremură sub cizma lui Marcus, care 
strânse din dinţi simțind vibraţiile; piciorul îi amorţise 
de multă vreme. Gărzile nu mai strigau, ci pur şi 
simplu aşteptau să obosească. Marcus o lovi din nou, 
luptându-se cu un val de panică. Ura temniţele, 
închisorile şi locurile închise. Lovi încă o dată uşa, 
apoi se trânti cu spatele la perete. Inima lui bătea ca 
un ciocan, dar se strădui să se liniştească. Umbrele 
întunecate ale terorii din copilărie se întindeau spre 
el, îi dansau drăceşte în fața ochilor. 

Scoase un mârâit, încercând să-şi păstreze 
calmul. Se lăsă să alunece la podea, cu spatele la 
perete, simțindu-se mai neajutorat ca niciodată. 
Umezeala zidului pătrundea prin bluza lui zdrenţuită, 
răpindu-i puţinul de căldură care îi mai rămăsese. 
Marcus îşi împreună mâinile înlănţuite pe genunchi. 
îşi înfipse cizmele în praful şi paiele de pe podea, 
încercând să nu inhaleze duhoarea din aer. Temniţa 
era mai mare decât se aşteptase pentru cineva care 


urma să fie spânzurat. Era un lux în comparaţie cu 
cele de la conacul Fleetwood. Ştia asta din proprie 
experienţă. 

Brațele lui se încordară, simțind cum cătuşele îi 
intră în came. 

„La naiba!" 

Chipul ei zâmbitor îi apăru în fața ochilor. 
Imaginea ei îi linişti amintirile haotice, înlocuindu-le cu 
o tristețe zdrobitoare. Danni îl minţise. Niciodată nu 
avusese cu adevărat încredere în el. Şi, deşi îl durea 
asta, deşi se simţea trădat, ştia că o meritase. Până 
la urmă, nu-i dăduse niciodată vreun motiv să se 
simtă suficient de în siguranță cât să-i divulge 
secretul. Probabil se temuse că avea să fie folosit 
împotriva ei. Până la sfârşit. Până când Marcus îşi 
dăduse seama că iubirea lor valora mai mult decât 
orice avere. 

Lovi cu piciorul amortit în podea, încercând să-l 
trezească. Ştia că urma să se simtă tot mai rău pe 
măsură ce petrecea mai mult timp aici, în această 
gaură de iad. La fel cum ştia şi că durerea din piept 
nu avea să-l părăsească niciodată. Pleoapele lui se 
închiseră; nu mai voia să vadă nimic în jur. Fusese un 
prost să creadă că putea să o răpească pe Ginny fără 
nici o consecinţă. Luase o decizie prostească, pripită, 
într-un moment de disperare, cu mintea buimăcită de 
alcool şi de coşmaruri. 

Cum ar fi putut să fie furios pe Danni fiindcă nu 
se oferise ca ofrandă pe altarul nebuniei lui? 

Apoi mai era şi Caroline. 

Acum, sora lui avea să rămână singură pe lume, 
fără nici o rudă. Avea să fie nevoită să se mărite cu 
Harwood, fiindcă nici un bărbat nu se putea opune 


nenorocitului de contract. Marcus spera doar că 
prietenii ei, familia St. Leon, să-i poarte de grijă. 

Amărăciunea amenința să-l înece, umplându-i 
gura cu un gust acid. Doamne, cât de mult se ura. 
Fusese un nenorocit de idiot. 

îşi sprijini fruntea în mâinile îngheţate. în tăcerea 
din jurul lui se foiau creaturi reale şi imaginate. 
Marcus se întrebă cât timp mai avea. Nu credea că 
titlul lui aristocratic îl putea scăpa 

de spânzurătoare. Amiralul era hotărât să-l vadă 
atârnând în ştreang. Pentru el era sfârşitul. Voia doar 
să se întâmple cât mai repede. 

Chipul lui Danni îi răsări din nou în minte. Ochii ei 
de culoarea caramelului erau îndureraţi. Danni 
regreta că nu-i spusese, deşi fusese îndreptăţită. 
Marcus ştia că ţinea la el, deşi nu credea că îl iubea 
la fel de mult cum o iubea el. Era sigur că, după ce 
fusese împreună cu el atâta timp şi într-o situaţie atât 
de încordată, judecata ei avusese de suferit. Nimeni 
n-ar fi putut iubi într-ade- văr o bestie ca el. 

Era mai bine că lucrurile se terminaseră aşa. 
Acum, Danni se putea mărita cu logodnicul ei, în care 
putea avea încredere cu totul. lar Marcus urma să fie 
spânzurat, cel mai probabil. 

Dacă era să fie sincer cu el însuşi, moartea nu-l 
speria. Moartea l-ar elibera de tortura pe care o 
îndura zi de zi. Nici umbra tatălui său, nici 
mângâierile tandre şi suspinele pasionale ale lui 
Danni nu aveau să-l mai bântuie vreodată. Nu, viața 
de apoi nu-l speria, dar felul în care avea să treacă 
dincolo, da. 

Clătină din cap ca să-şi alunge gândurile 
sumbre. Jurase să fie mai bine, să încerce să scape 


de amintirile negre. Ceva se foi în întuneric, 
atrăgându-i atenţia. Simţi un fior. Ura şobolanii. 
Zâmbind amar, se întrebă dacă iepurii carnivori se 
hrăneau cu şobolani. 

Un clinchet de chei îi atrase atenţia. întorcându- 
şi privirea spre uşa mare de lemn, Marcus aşteptă, 
curios să vadă dacă nu cumva i se aducea un tovarăş 
de celulă. Lumina slabă a unei lumânări începu să 
licărească prin pătratul cu zăbrele din mijlocul uşii. 
Două seturi distincte de paşi se apropiau. Se opriră în 
faţa uşii. Temnicerul începu să caute cu zgomot cheia 
potrivită. Se auzi un sunet de metal frecat de metal, 
apoi încuietoarea cedă şi uşa începu să se deschidă. 

Un bărbat înalt şi mai în vârstă, cu mijlocul gros, 
păşi înăuntru. Părul lui era încărunţit pe jumătate şi 
chipul lui era obosit şi ridat. Privi în jur, cercetând 
condiţiile deplorabile în care era ţinut prizonierul, apoi 
se întoarse spre el. Ochii lui căprui începură să-l 
disece cu o privire ascuţită, nemiloasă. Marcus se 
îndreptă fără să vrea sub privirea lui. Se ridică, 
sperând ca înălțimea şi chipul lui să-l intimideze pe 
străin. Oare acum avea să-şi afle soarta? 

Tăcerea se prelungi, şi Marcus începu să se 
simtă nesigur. Bărbatul din fața lui nu venise doar să 
se holbeze la Bestia încătuşată, nu-i aşa? 

„Deci tu eşti bărbatul de care fiica mea s-a 
îndrăgostit. 

Marcus tresări auzindu-l. Surprins, îi cercetă 
chipul. Semăna cu Danni, ce-i drept. Bărbia lui arăta 
la fel, ochii ei se încrețeau la colţuri când zâmbea, la 
fel ca ai lui. Aveau urechile la fel de mici. 

îşi întoarse privirea. 

- Cu tot respectul, domnule, cred că v-aţi înşelat. 


Tatăl lui Danni ridică sceptic din sprâncene. 
Marcus îşi întoarse şi mai mult partea stângă a feţei, 
cea cu cicatricile cele mai mari. Lanturile lui 
zdrăngăniră neplăcut. Se simţea privit şi mai insistent. 

-Nu eşti genul de bărbat cu care mă aşteptam 
să-mi mărit fiica, Fleetwood. 

Marcus zâmbi trist. 

-Sunt sigur că nici un părinte nu şi-ar imagina-o 
pe fiica lui alături de mine, replică el. 

Bărbatul mormăi în semn că era de acord. Se 
sprijini de tocul uşii, făcându-i semn temnicerului să-i 
lase singuri. Cu braţele încrucişate, spuse: 

- Danni mi-a explicat situația dumitale. Tatăl tău a 
fost un om demn de dispreţ, e adevărat, însă nici 
purtarea ta nu este demnă de laudă. 

Marcus se foi neliniştit, în zgomot de lanţuri. 
Baronul de Seaton era bine-cunoscut pentru politicile 
lui radical-liberale. Şi ceilalţi parlamentari, şi oamenii 
de rând îl priveau cu suspiciune, dar şi cu admiraţie. 

-Am făcut ce am considerat potrivit să fac. Deşi 
Danni mi-a spus foarte clar că ea nu e de acord cu 
asta. 

Baronul chicoti, scărpinându-se la ceafă. 

. Da, ei bine, Danni a fost aşa dintotdeauna. 

Acum era rândul lui Marcus să mormăie. Baronul 
îşi privi vârfurile cizmelor, apoi îl privi pe Marcus în 
ochi. 

- O iubeşti pe fiica mea, Fleetwood? 

Marcus înghiţi în sec şi îşi întoarse privirea, 
luptându-se cu un val de ură de sine. îi era atât de 
dor de Danni, că îi simţea fizic lipsa. O dorea nespus. 
O iubea dureros de mult. Dar nu o merita. 

Dinspre uşă se auzi un oftat. Marcus se întoarse 


spre tatăl ei. 

-Am dat greş. 

Cuvintele lui Lord Strafford îl luară prin 
surprindere pe Marcus. Lordul continuă încruntat: 

-Am fost atât de îndurerat când soția mea a murit 
- odihneas- că-se în pace că mi-am neglijat fiica, deşi 
o iubeam. Vocea lui tremură, de parcă l-ar fi implorat 
pe Marcus să înțeleagă. Sezonul lui Danni a luat 
sfârşit după ce Mary a mea a murit. Asta a fost tot. 
Inspiră profund. Trebuie să recunosc acum că, 
esențialmente, moartea ei i-a răpit lui Danni amândoi 
părinții. 

Marcus încuviinţă. Auzise o parte a poveştii de la 
Danni, pe drum. Bărbatul din faţa lui respiră tremurat. 
Marcus îi auzea durerea în voce chiar şi acum, la 
atâţia ani de la moartea soţiei sale, şi îl înțelegea pe 
deplin. Nu ştia ce-ar fi făcut dacă Danni ar fi pățit 
ceva. Poate că nu avea să o mai vadă niciodată, dar 
cel puţin o ştia în siguranţă, alături de familia ei. Asta 
îi alina oarecum suferința. 

-Multă vreme după ce Mary a murit, continuă 
Seaton, cu vocea îngroşată de durere, n-am fost în 
stare să îmi pese de nimic. Singura persoană care 
conta în viața mea îmi fusese răpită şi nu înțelegeam 
de ce. M-am îngropat în munca mea, încercând să 
uit. lar Danni... seamănă atât de mult cu Mary. îi 
seamănă leit. îmi era atât de greu... atât de greu să o 
văd pe Danni şi să nu-mi aduc aminte de soţia mea. 

- Danni ar fi trebuit să vă aline durerea. Nu 
politica. 

-Ştiu asta acum. Baronul îşi trecu o mână peste 
faţă, şi umerii îi căzură. Astăzi mi-am amintit în sfârşit 
că am o fiică şi, în acelaşi timp, am înţeles câte 


lucruri am pierdut în timp ce îmi plângeam soția. Câtă 
bucurie a trecut pe lângă mine. Când am privit-o în 
sfârşit, mi-am dat seama că fetița mea a crescut, a 
devenit o femeie în toată firea. Şi-a găsit o nouă 
familie alături de prietenii ei. Cumva, a reuşit să 
treacă peste pierderea ambilor părinţi - mama ei care 
a murit şi tatăl ei care a neglijat-o. Dar tot a plâns în 
fața mea, rugându-mă, implorându-mă să-l salvez pe 
bărbatul care a făcut-o să comită fapte abominabile. 

Marcus se crispă auzindu-i acuzațiile şi se sprijini 
de perete, neliniştit. 

- Spuneti-i să uite de mine. Voi fi spânzurat 
pentru ce am făcut. Danni trebuie să-şi găsească un 
alt iubit şi să-şi vadă de viaţă. 

. Ah, ce bine ar fi să fie atât de simplu. 

Marcus scoase un mormăit în semn că era de 
acord. 

-îmi dau seama că mi-am pierdut o mare parte 
din viață mistuit de durere, aşa că permite-mi să-ți 
ofer un sfat: nu face şi dumneata aceeaşi greşeală. 

Marcus îşi trecu mâinile prin părul murdar, 
făcându-şi lanţurile să zornăie. Inima lui bătea mai 
repede acum, cuprinsă de o speranţă absurdă. Oare 
tatăl lui Danni ar fi venit aici să-i dea sfaturi dacă 
Marcus urma să fie spânzurat în câteva zile? Sau 
venise oare să-l ajute? 

Seaton ezită. 

-Ştiu că ai petrecut mult timp împreună cu Danni. 
Doar voi doi. 

Marcus încercă să nu se înroşească. Asta era 
ceva ce nu avea de gând să discute cu tatăl ei. Cu 
nimeni. 

Baronul oftă. 


-Nu pot să spun că sunt încântat să renunţ la 
partida dintre Hemsworth şi Danni, dar Danni spune 
că te iubeşte cu adevărat, aşa că sunt dispus să-ţi 
acord o şansă. 

Marcus se încordă, prins între nelinişte şi 
speranţa care ameninţa să-l copleşească. Clătină din 
cap, confuz. S-ar fi aşteptat ca baronul să-i ceară să-i 
lase fiica în pace. Că fiica lui merita un bărbat mai 
bun. în plus, cum să se compare cu contele de 
Hemsworth? Era îngerul înaltei societăți, la naiba! 
Comparaţia era atât de absurdă, că Marcus pufni. 

-Ai putea crede că n-ai nici o şansă, băiete, 
chicoti baronul, dar Danni a mea te-a ales pe tine, 
deci sunt sigur că ai câteva calităţi care îmi vor fi pe 
plac şi mie. 

Marcus nu reacţionă la insultă, nici la faptul că 
fusese numit „băiete". Nu era „băiatul" nimănui. 

Seaton îi privi încheieturile şi se strâmbă 
văzându-i cătuşele. 

-Aminteşte-mi să propun o lege pentru condiții 
mai bune în închisori. 

Marcus se foi din nou. încă nu înţelegea prea 
bine ce se intâmplase. 

- De ce aţi venit aici? întrebă el. 

Baronul păru surprins. 

-Credeam că ţi-ai dat deja seama. Discuţia 
noastră este prețul pe care trebuie să-l plăteşti fiindcă 
m-am obosit să-ţi obțin graţierea. 

Marcus  îngheţă. Nu-i venea să-şi creadă 
urechilor. 

. Poftim? 

-Am spus că eşti liber. Nu credeam că voi vedea 
aşa ceva cât trăiesc, Fleetwood. 


Marcus se încruntă nelămurit. Era liber? Dar 
amiralul îl voia mort. 

Baronul continuă, cu o expresie neîncrezătoare: 

-Am fost în vizită la amiral, implorându-l practic în 
genunchi să-ţi dea drumul. E singurul lucru pe care 
Danni mi l-a cerut vreodată, şi eram destul de sigur 
că nu voi reuşi. Dar apoi toate cele şapte fete ale 
amiralului au intrat în salon una după alta, conduse 
de Ginny. Se opri o clipă, zâmbindu-i amar lui 
Marcus. Prietenul meu e un erou al naţiunii noastre. 
S-a luptat cu cei mai crunţi duşmani pe mare, dar n-a 
fost în stare să le facă faţă fiicelor sale. Pufni şi zâmbi 
din nou, sincer de data asta. Uimitor. Nimeni din 
parlament nu m-ar crede dacă i-aş povesti. 

- Ginny şi surorile ei m-au ajutat? 

Seaton se relaxă vizibil şi zâmbi. 

- A fost un moment glorios, să ştii. Dacă Ginny ar 
fi fost bărbat, cu siguranţă ar fi ajuns prim-ministru. |- 
a spus tatălui ei, foarte ferm, că vei fi eliberat. Ginny i- 
a mai zis că s-a distrat de minune în marea voastră 
aventură şi că o pedeapsă ar fi făcut ca toată lumea 
să sufere degeaba. 

Marcus era sigur că nu auzise bine. Cu siguranţă 
temnita îi afectase mintea. 

„Prietenul meu nu voia să-ţi dea drumul, dar se 
pare că, atunci când toate cele şapte fiice ale sale îi 
cer ceva, nu este în stare să le refuze. 

Incredibil, murmură Marcus, uimit. 

Niciodată nu şi-ar fi imaginat că fata pe care o 
răpise l-ar salva de bunăvoie. 

Chiar era o netoată. 

„Deci sunt liber cu adevărat? 

Seaton încuviință, aruncând ceva în aer. Marcus 


prinse obiectul şi simţi că era făcut din metal rece. îşi 
deschise pumnul şi descoperi o cheie de fier. 

-Mulţumesc, murmură el, cu vocea sufocată de 
uşurare şi de neîncredere. 

Baronul se încruntă. 

-Eu sunt doar mesagerul, spuse el, pregătindu- 
se să plece, dar apoi se întoarse şi privi din nou peste 
umăr. Nu-mi place de tine absolut deloc, dar, de 
dragul lui Danielle, sunt dispus să-ţi acord o şansă. 

Apoi baronul ieşi, lăsându-l pe Marcus să se 
holbeze neîncrezător la cheia care îi oferea libertatea. 


Capitolul24 


FRUMOASA ii întinse încântată mâna, 

Şi îi făcu semn PRINȚULUI că era a lui; 
PRINŢUL o conduse apoi prin camerele scumpe, 
Unde FRUMOASA familiei aştepta. 

Frumoasa şi Bestia de Charles Lamb 


O săptămână mai târziu... 

Uşa se deschise, iar apoi perdelele fură trase la 
o parte şi lumina dădu năvală în camera întunecoasă. 

Danni tresări. 

-Ajunge, Danielle Mary Strafford. 

Danni gemu, întorcându-se cu spatele la lumina 
soarelui. 

-Pleacă. 

-De când te-ai întors din călătorie, nu faci decât 
să stai în pat cu pătura în cap. M-am săturat. Nici Hu 
nu face în halul ăsta când se îmbolnăveşte. 

Danni îşi puse perna în cap, străduindu-se să n-o 
mai audă pe Annabel, care vorbea în continuare. De 


când se întorsese din escapadă, tatăl ei şi Annabel n- 
o mai părăsiseră nici o clipă. Tatăl ei angajase chiar şi 
o servitoare care să o însoțească peste tot, şi Danni 
nu avea voie să urce într-o trăsură dacă nu era 
însoţită de el, de Annabel sau de Hu. După ce făcuse 
tot ce voia atâţia ani, era incredibil de frustrant. 

Tatăl ei îi vânduse chiar şi afacerea. Ei bine, nu 
chiar. Le dăruise librăria lui Annabel şi Hu, ca un 
cadou de nuntă cu întârziere, interzicându-i categoric 
lui Danni să se mai ocupe de Gretna Green 
Bookings. 

Danni se încruntă în întuneric. Imediat ce găsea 
motivaţia de a ieşi din cameră, avea de gând să 
caute o cale de a-şi recupera librăria. Annabel şi Hu 
nu s-ar fi supărat. Ştiau cât conta asta pentru ea. Mai 
ales acum, că nu mai avea nimic altceva. 

Danni îşi duse un pumn la gură ca să-şi înăbuşe 
un suspin. Se simţea îngrozitor. Odată ce Marcus 
ieşea din închisoare, sperase că avea să o caute. Că 
urma să vină în vizită, iar ea avea să îl convingă că el 
avea tot ce şi-ar fi putut dori vreodată de la un bărbat. 
De la un soț. 

Cum Marcus nu venise, Danni sperase că măcar 
avea să-i scrie. Că urma să-i mulțumească pentru 
darul pe care ea, tatăl său şi Ginny li-l trimiseseră lui 
şi lui Caro, că-l primise sau nu. Imediat ce biroul 
avocatului lor se deschisese, Danni şi tatăl ei 
merseseră acolo şi, în ciuda insistențelor acestuia, 
Danni scrisese un cec pentru o mare parte din suma 
care îi rămăsese de la mama ei şi i-l trimisese lui 
Marcus. Ştia că asta nu era de-ajuns pentru a 
compensa faptul că îl minţise, dar spera că măcar 
avea să o salveze pe Caro, asigurându-i astfel 


liniştea şi lui Marcus. 

Dar nu primise nimic. El nu venise, nici nu-i 
scrisese, nici nu trimisese pe cineva. 

Danni întrebase zi de zi, dar banii erau neatinşi. 
De parcă Marcus ar fi dispărut fără urmă. 

-Bărbat prost, mârâi ea, cu nasul în pernă. 


Danni oftă. îi era dor de el. Tânjea să-i fie 
aproape, s-o ţină în braţe. 
-Au! 


Danni se ridică în capul oaselor, ţinându-se de 
braţ. Annabel o lovise cu un ziar. Se uită urât la 
prietena ei, care îşi îndreptă spatele şi îşi puse sub 
braţ ziarul făcut sul. 

-Eşti o cotoroanţă! 

-Acum, că te-ai trezit, răspunse Annabel, 
zâmbind, cu părul ei roşu şi ciufulit şi cu ochii căprui 
strălucindu-i, ţi-am adus veşti. 

Zâmbetul ei hotărât îi alungă buna dispoziţia lui 
Danni. Aceasta era sigură că veştile nu aveau să-i fie 


pe plac. 
în seara asta mergem la balul familiei 
Hornweatherby. 


Avusese dreptate. 

Lăsându-se să cadă înapoi în pat, Danni îşi puse 
din nou perna peste cap. 

- Du-te acasă, Annabel. Nu vreau să am de-a 
face cu nimeni. 

Annabel pufni, apoi Danni îi auzi paşii apăsați 
apropiindu-se de pat. Annabel îi luă perna din mâini 
şi o aruncă cât acolo. Aceasta se lovi de perete cu un 
zgomot satisfăcător. 

Danni rămase cu gura căscată, fără cuvinte. 

-Nu-ţi permit să-ţi petreci tot restul vieții 


plângându-ţi de milă. 

Danni se încruntă. 

„Pare o trăsătură de familie, spuse ea. Acum 
pleacă. 

- Nu, anunţă Annabel, cu o voce atât de veselă, 
că Danni simţea că o zgâria pe creier. Am de gând să 
te văd îmbrăcată şi ieşită din casă, chiar dacă trebuie 
să plătesc cu viața. 

Ochii lui Danni se umplură de lacrimi. 

- Nu vreau să plec, spuse ea. Dacă Marcus vine 
cât sunt plecată? O să-l ratez. 

Chipul lui Annabel se îmblânzi. Fără să-i pese că 
rochia ei bleumarin de dimineaţă avea să se şifoneze, 
se cățără în pat alături de Danni şi o îmbrăţişa. 
Pentru a o suta oară, Danni se luptă cu lacrimile. Era 
ridicol cât de mult plânsese în ultimele zile, deşi nu 
vărsase nici o lacrimă ani în şir. Poate că acum 
recupera toţi acei ani. 

-Ştiu cât suferi, Danni. Te simţi de parcă nu vei 
mai avea parte fericire vreodată, de parcă bărbatul 
visurilor tale te-a părăsit şi vei fi singură toată viaţa şi 
te vei simţi mizerabil. 

Danni încuviinţă, ştergându-şi câteva lacrimi 
răzlețe. Annabel înțelegea, dar iubirea vieţii ei o 
ceruse în căsătorie. 

Ghemuindu-se cu genunchii la piept, Danni îşi 
sprijini bărbia de ei. 

- Hu a vrut să te ia de soţie. Marcus nu mă vrea. 

-Ah, Danni, oftă Annabel. 

-Vreau să am şi eu ce aveţi tu şi Hu, ce au avut 
părinţii mei. De fiecare dată când vă uitaţi unul la 
celălalt, vă străluceşte privirea. Aveţi o dragoste 
perfectă. 


Annabel zâmbi amuzată. 

„Strălucim? Perfectă? Pe ce lume trăieşti? 

Danni se uită urât la ea. 

-Vreau să spun că aveţi o căsnicie perfectă. Vă 
iubiţi atât de mult şi sunteți mereu fericiţi. 

Prietena ei roşcată pufni. 

- Uiți de toate certurile pe care le-am avut? Hu 
mă înnebuneşte. Şi sunt aproape sigură că şi părinții 
tăi se certau. Doar că nu-ţi mai aminteşti, probabil. 
Mereu ai fost cu capul în nori când vine vorba despre 
iubire, Danni. 

-Poftim? 

„lubirea şi căsnicia presupun muncă. Eu şi Hu 
am avut noroc că ne-am căsătorit din dragoste, dar 
nu ne-a fost uşor. Hu e încăpățânat şi vrea mereu să 
facem cum spune el, iar eu vreau să fac după bunul 
meu plac. Urăşte oraşul, dar mie îmi place aici. Adoră 
lectura, dar eu n-am deschis niciodată vreo carte de 
bunăvoie. 

Danni părea uimită. 

- Dar sunteţi atât de fericiţi. 

„Bineînţeles. Fericirea nu e o stare fermecată 
care apare odată cu iubirea şi nu se termină 
niciodată. Avem reguli. Niciodată nu adormim supăraţi 
unul pe celălalt şi întotdeauna ne începem ziua 
reamintindu-ne cât de mult ne iubim. Annabel se opri 
o clipă, iar expresia îi deveni serioasă. Am auzit multe 
despre Fleetwood de la tine şi de la tatăl tău. Deşi 
cred că mi-ar plăcea ca persoană, consider, de 
asemenea, că nu se va elibera niciodată 

pe de-a-ntregul de ororile pe care le-a suferit în 
copilărie. Odată cu trecerea timpului şi dacă e 
încurajat cum se cuvine, poate va reuşi să trăiască 


împăcat cu amintirile lui. Poate chiar va începe să 
uite, însă doar iubirea îl poate ajuta să treacă peste 
ce s-a întâmplat. Danni, o căsnicie nu merge bine 
decât dacă partenerii lucrează împreună. lubirea o 
întăreşte. Fericirea e doar rezultatul bucuriei pe care 
o simţi atunci când ţi-ai construit o viață alături de 
cineva. 

Danni îşi privi absentă prietena, cu gândurile 
rătăcindu-i deja. Niciodată nu se mai gândise astfel la 
căsnicie. Ştia că îl iubea pe Marcus şi ar fi dat orice 
ca lucrurile să meargă între ei, dar până acum 
avusese ceva reticențe. Cuvintele lui Annabel îi 
şterseră şi ultimele îndoieli. 

Clătinând din cap cu un zâmbet amar, Danni îşi 
îmboldi prietena cu umărul. 

-Când te-ai făcut aşa înţeleaptă? întrebă ea. 

Annabel râse şi alunecă de pe pat. 

-Am citit una dintre cărţile cu care mă bătea Hu 
la cap, spuse ea, pregătindu-se să sune clopoţelul de 
lângă dulap. 

-Chiar trebuie să merg la bal? scânci Danni. 

„Da. Tatăl tău a reuşit chiar să mă convingă să te 
însoțesc, încă o dovadă că trebuie să ieşi din casă. 

Danni făcu o grimasă. Tatăl ei era cel mai bun 
negociator pe care îl întâlnise vreodată. De când 
fugise împreună cu Hu, Annabel evitase cu obstinaţie 
înalta societate, fiindcă bătrânele doamne se arătau 
vădit dezgustate de cineva care îndrăznise să se 
mărite cu un bărbat din popor. 

Annabel trase de frânghia clopoțelului, chemând 
o servitoare, şi începu să scotocească prin dulapul lui 
Danni. 

„N-am nimic care să mi se potrivească, spuse 


ea. Pot să împrumut ceva de la tine? 

Danni ridică din umeri, strângând în pumni 
cearceafurile, căutând încă un pretext ca să nu 
meargă. 

-Ah, Danni, nu am mai văzut rochia asta până 
acum. 

Danni ştia exact la care rochie se referă Annabel. 
Sări din pat într-o clipă şi luă înapoi rochia de 
muselină din mâinile prietenei ei, ţinând-o cu grijă. 

-Marcus mi-a dat asta, spuse ea, iar ochii i se 
umplură de lacrimi. 

-Chiar aşa? întrebă Annabel, clipind surprinsă. 
N-am mai auzit ca un bărbat să-i cumpere rochii unei 
domnişoare. 

Danni zâmbi uşor, atingând unul din trandafirii 
brodați cu fir roşu. 

- M-am plâns că nu mă simțeam bine fiindcă nu 
eram îmbrăcată cum se cuvenea. Aveam nevoie de 
un şal mare sau de o pelerină cu care să mă acopăr. 
Marcus a plecat în dimineaţa următoare şi mi-a adus 
asta. Nu-i aşa că a fost foarte drăguţ? 

Annabel oftă, cu ochii înlăcrimați. 

-Ce bine ar fi dacă Hu s-ar arăta la fel de 
romantic. Cel mai drăguţ lucru pe care l-am primit de 
la el a fost o panglică pe care i-o ceream de luni de 
zile. 

Danni râse, mângâind dantela delicată de sub 
guler şi de sub bust. îşi aminti cât de stânjenit fusese 
Marcus văzându-i recunoştinţa. înghiţi în sec, simțind 
din nou că o usturau ochii, îi era dor de el. Tare dor. 

-Ar trebui să o porți în seara asta. 

-Ce? replică mirată Danni. N-aş putea. îmi 
aminteşte prea mult de el. 


Annabel împinse rochia spre ea cu un zâmbet 
secret. 

-îmbrac-o. Poate îți poartă noroc. 

Privind fix rochia, Danni încuviinţă încet. Poate 
aşa avea să se simtă mai aproape de el. 

Brusc, uşa se deschise, şi camerista ei intră 
grăbită. în curând, încăperea se umplu de foşnet de 
mătăsuri şi pălăvrăgeli vesele. Poate că seara asta 
urma să nu fie chiar atât de îngrozitoare până la 
urmă. 

-Ai auzit de moştenitoarea laptelui? 

Da! exclamă o femeie, fluturând un evantai 
ornat. A fugit cu un francez din Hamburg. 

-Am auzit că e însărcinată cu el! 

Danni îşi dădu ochii peste cap. Hamburg era în 
Germania, nu în Franţa. 

Uitase cât de mult ura înalta societate. Cu câţiva 
ani în urmă i se păruse extraordinar să ia parte la 
baluri şi să flirteze cu burlaci de viță nobilă. Acum 
însă, toate aceste lucruri i se păreau frivole şi 
prosteşti. 

îi aruncă o privire ucigătoare tatălui său, care 
stătea în celălalt capăt al sălii de bal cu prietenii lui 
din parlament, prefăcându-se că n-o urmăreşte 
îndeaproape. Scrâşnind din dinţi, Danni numără până 
la zece. Făcea asta destul de des în ultima vreme. 
Fie când era furioasă, fie când se gândea la el. 

Danni clipi rapid, simțind că Annabel o trăgea de 
braţ. Era extrem de recunoscătoare că prietena ei o 
însoțea în seara asta. Compania acesteia făcea ca 
balul să fle cel puţin tolerabil. Danni nu s-ar fi putut 
confrunta de una singură cu aşa ceva. Deja trebuise 
să refuze câteva invitaţii la dans şi să evadeze într-un 


colț izolat ca să scape de pețitori. 

_Heeeeeeei! E cineva acolo? 

Danni clipi din nou, ferindu-se de mâna care îi 
flutura în fața ochilor. 

-Ce e? 

„în sfârşit! Te strig de o sută de ani, spuse 
Annabel, cu o expresie iritată. 

Danni ridică dintr-o sprânceană. 

„Sunt sigură că nu e adevărat. 

- Ba da. lar acum, că ţi-am atras atenţia, uită-te 
acolo. 

Danni cercetă capetele mulțimii, încercând să 
vadă prin marea de turbanuri şi pene. 

-Ce caut? 

„La naiba, blestemă Annabel. Nu-l mai văd. 
Unde s-a dus? 

Câteva doamne din preajmă scoaseră suspine 
dezaprobatoare 

auzind acel cuvânt care nu se cuvenea să fie 
rostit de o doamnă, în fond, era vina lor fiindcă 
trăgeau cu urechea. 

„Cine? întrebă Danni. 

Annabel zâmbi. Danni n-ar fi fost deranjată de 
mister dacă nu i-ar fi văzut sclipirea diabolică din ochii 
ei căprui. Annabel o luă de mână şi o conduse spre 
marginea sălii, ignorând dansatorii şi pâlcurile de 
debutante, strecurându-se prin golurile care apăreau 
în mulțime. 

Annabel se opri în spatele unui ghiveci cu un 
palmier, lângă uşile care duceau spre balcon. Dacă 
Danni n-ar fi fost atentă, s-ar fi lovit de ea şi ar fi 
trântit palmierul la podea. Prietena ei o împinse în 
umbră. Danni văzu încruntată că Annabel se apleacă 


înainte, cu capul lăsat într-o parte. 

-Ce facem? 

-Sst! sâsâi Annabel, făcându-i semn să tacă. 

Oftând, Danni îşi cobori vocea. 

-Ce naiba faci? 

-Spionez. 

Danni deschise gura ca să răspundă, apoi se 
răzgândi. închi- zându-şi gura cu zgomot, se aplecă 
şi ea în faţă ca să asculte printre frunzele palmierului. 

O voce necunoscută de femeie le ajunse la 
urechi: 

-Credeam că ai jurat că nu vei mai veni la nici un 
bal după ce ţi-a făcut domnişoara Newport. Sau te-ai 
răzgândit după ce ai fost la închisoare? 

„Lasă vorbăria, Caroline. 

Danni se încordă. Marcus n-ar fi trebuit să vină. 
Ura asemenea evenimente. Brusc, insistența 
prietenei ei şi manipulările tatălui său căpătară sens. 
Plănuiseră ca Danni şi Marcus să se întâlnească aici. 
Stomacul ei se strânse de furie. Marcus nu luase 
legătura cu ea de zile întregi, deşi Danni făcuse tot 
posibilul să-l scoată din închisoare şi îşi donase 
averea ca să-i ajute sora. Nu fusese în stare să o 
viziteze acasă, dar la bal putea să vină? Fu dintr- 
odată cuprinsă de furie. Dar trebuia să-l vadă, aşa 
cum avea nevoie de aer ca să respire. 

„Ştiam eu că e el. îi e greu să se piardă în 
mulțime, şopti Annabel, cu o expresie jucăuşă. 

Inima lui Danni se frânse. Vai, nu. 

înainte ca Danni să poată evada, Annabel o 
prinse de braţ şi o împinse afară, pe balcon. 

Danni îngheţă. Marcus şi însoţitoarea lui se 
întoarseră spre ea. încercă să-şi stăpânească 


roşeaţa ce-i colora obrajii. 

-B...bună, Marcus. 

Marcus arăta bine, deşi avea încă urme de 
vânătăi pe bărbie. Părea să-şi fi revenit după 
majoritatea rănilor suferite. Danni îl cercetă 

cu privirea, observându-i în treacăt haina verde 
şi vesta cu dungi argintii. Privirea ei cobori mai jos o 
clipă, înfierbântându-se, apoi îi privi chipul. Brusc, se 
simţi mândră. Forţa lui o uimea. 

Marcus stătea drept, cu umerii traşi în spate. Din 
expresia lui se vedea clar că detesta să se afle aici. 
Oricine altcineva l-ar fi crezut arogant, agresiv, 
înfricoşător. însă Danni îi vedea prin armură acum, 
ştia că doar voinţa lui extraordinară îl ţinea aici. 
Oricine altcineva l-ar fi crezut dur şi crud văzându-i 
privirea umbrită, însă Danni îi simțea nesiguranța. 
Oricine altcineva l-ar fi crezut o bestie înfiorătoare, cu 
cicatrici atât de urâte, că-i venea greu să-l priveşti, 
însă Danni ştia că acele cicatrici erau o parte din el. 
Pentru ea, Marcus era cel mai chipeş bărbat pe care 
îl văzuse vreodată. Şi îi fusese atât de dor de el. 

Şi Marcus o cercetă cu aceeaşi insistență. Făcu 
ochii mari. Danni începu să se joace cu mănuşile de 
dantelă, stânjenită, simţindu-i privirea oprindu-se o 
clipă în locurile ei cele mai intime, ascunse de 
muselină şi de trandafiri. Spera că şi inima lui bătea 
la fel de repede ca a ei. Spera că Marcus simţea că i 
se tăia răsuflarea, asemenea ei. Dar, mai important 
decât orice, spera că şi lui îi fusese dor de ea. 

Marcus îşi drese glasul, plecându-şi capul ca să- 
şi ascundă cicatricile, aşa cum făcea tot timpul când 
se simțea stânjenit. 

-Arăţi... Marcus strânse pumnii şi o privi în ochi. 


Arăţi minunat, domnişoară Strafford. 

Danni simti fluturi în stomac. Nu-i plăcea tonul lui 
formal, dar cel puţin îi vorbise. 

-Mulţumesc. Şi tu arăţi bine. 

Ochii lui verzi se măriră, apoi Marcus îşi întoarse 
din nou capul. Danni îi simţea bravada. Brusc, furia ei 
dispăru. Ştia de ce Marcus nu venise să o caute. 
Zâmbi blând. Ce bărbat prostut. 

însoțitoarea lui Marcus îşi drese delicat glasul. 
Danni privi de la el la ea, care era, fără îndoială, sora 
lui, Caroline. Semănau atât de mult. Caroline era 
înaltă, slabă şi purta o rochie modernă de culoarea 
piersicii. Părul ei blond-deschis era coafat elegant şi îi 
încadra chipul delicat, iar o şuviță împletită îi atârna 
peste umăr. Danni nu mai văzuse niciodată o femeie 
cu părul atât de lung. 

Caroline îi privi pe rând, încruntându-se uşor. 

Marcus, te rog să ne prezințţi, îi ceru ea. 

Fratele ei se foi neliniştit. Evitând să o privească, 
murmură: 

-Lady Caroline Bradley, dă-mi voie să ţi-o prezint 
pe domnişoara Danielle Strafford, fiica baronului de 
Seaton. 

Danni făcu o reverență. 

. Îmi face plăcere să te cunosc. 

-Şi mie. De unde îl ştii pe fratele meu? 

Danni îl privi pe Marcus în ochi o clipă, neştiind 
cât îi spusese el surorii sale. Se hotări să zică simplu: 

-Ne-am întâlnit de curând, într-o excursie la ţară. 

-Ah, spuse Caroline, descumpănită; apoi însă 
tresări. Ah! Eşti de la Gretna Green. 

- Da, of, mormăi Marcus, privind împrejurimile. 

Danni îl privi intens, dorindu-şi ca el să se uite la 


ea. îşi stăpâni iritarea văzând cât de hotărât era să o 
evite. 

-Cred că ar fi mai bine să plec, anunţă brusc 
Caroline. 

Danni încuviinţă, refuzând să-şi mute privirea. 
Dacă Marcus putea sta cu ochii ţintă la un balcon 
toată seara, atunci Danni putea să se uite fix la el. 
Privirea ei nu se dezlipea de la chipul lui. 

Trecură câteva clipe, apoi Marcus oftă. 

-De ce nu m-ai căutat, Marcus? întrebă Danni, 
încrucişân-  du-şi brațele. Am aşteptat toată 
săptămâna. Dacă tata nu mi-ar fi spus că ai fost 
eliberat din închisoare, încă aş încerca să găsesc o 
modalitate de a te scoate de acolo. 

Trupul lui Marcus se încordă, iar expresia i se 
înăspri. Oare Danni văzuse şi tristețe preţ de o clipă? 

-Nu ştiu, chiar nu ştiu, spuse el. 

Danni scrâşni din dinţi. Doar nu era încă supărat 
că îl minţise, nu-i aşa? Trebuie să fi înțeles de ce o 
făcuse. 

„Bine, se răsti ea, iar furia îi reveni într-o clipă. Ai 
primit darul meu? 

-Adică cecul pe care mi l-ai trimis? pufni Marcus. 

„Deci l-ai primit! Banii sunt tot acolo. De ce nu i- 
ai folosit? 

Expresia lui se întunecă periculos, şi Danni îşi 
dădu seama că 

îi rănise mândria. Se temuse că aşa avea să se 
întâmple dacă îi trimitea cecul, dar crezuse că 
Marcus avea să înțeleagă totuşi că Danni nu voia 
decât să-i ajute pe el şi pe Caro. 

-A fost singura soluţie care mi-a venit în minte 
după... după acea noapte la hanul Jacket. 


Marcus îşi strânse pumnii aşa tare, că 
încheieturile i se albiră. 

„Chiar credeai că o să accept mila ta? Mai ales 
că e vorba despre o sumă atât de mare. Ce-ai făcut, 
mi-ai trimis toți banii tăi? 

- Doar ce mi-a lăsat mama. 

Ochii lui verzi se măriră. Capul lui se întoarse 
puţin în direcţia ei. Era surprins. Se întoarse însă 
repede la poziţia dinainte. Danni începea să-şi piardă 
răbdarea. Ce situaţie prostească. 

-Chiar ai atâția bani? 

-Am chiar mai mulţi, de fapt, răspunse Danni, 
ridicând din umeri. 

_Dar asta e obscen. 

. De acord. Danni îşi muşcă buza de jos, 
rugându-se cerurilor să-i dea curajul de a face ce 
trebuia făcut. Trebuia să-l convingă să-i accepte 
ajutorul, chiar dacă Marcus refuza să o mai vadă 
vreodată. Există vreo cale de a te face să păstrezi 
banii? întrebă ea. Pentru Caro? Poate ca pe un 
împrumut? 

Marcus rămase nemişcat o clipă, cu o expresie 
împietrită. 

. Dacă nu primeşti banii de la mine, atunci 
primeşte-i ca pe un împrumut de la tatăl meu, 
continuă Danni, sperând să-l facă să asculte. Vom 
face actele în aşa fel încât să ştii exact când şi cât vei 
avea de plătit. Banii sunt pentru Caro, nu pentru tine. 
Ar fi acceptabil aşa? 

Marcus îşi întoarse şi mai mult capul; acum, 
Danni nu-i mai vedea decât urechile şi ceafa. De ce 
nu voia să o privească? Se simţi cuprinsă de 
disperare. Poate se înşelase. Poate că în- tr-adevăr 


Marcus nu mai voia să o vadă niciodată. 

- Mi-ai spus că nu vrei să-i distrugi reputaţia lui 
Caroline şi să-ţi faci oamenii de pe moşie să sufere 
din cauza unei logodne rupte, spuse ea, strâduindu- 
se să fie rezonabilă. 

Deja respira tremurat. Făcând un efort, încercă 
să-şi liniştească vocea, deşi simțea o gheară în piept. 

-Vei avea nevoie de timp ca să găseşti o femeie 
suficient de bogată care să se mărite cu tine, 
continuă ea. Nu ai acest timp. Logodnicul lui Caroline, 
naiba să-l ia, se poate întoarce oricând în Londra. 

Danni îşi cobori privirea, ascunzându-şi lacrimile. 
Ura să şi-l închipuie alături de o altă femeie. N-ar fi 
suportat să-l vadă atingând, iubind sau râzând 
împreună cu o altă femeie. însă voia să-l ştie fericit. 
Dacă, împrumutându-i banii şi apoi lăsându-l în pace 
pentru totdeauna, îi oferea şansa să găsească o altă 
femeie pe care să o iubească, atunci Danni avea să 
facă asta bucuroasă. Deşi i-ar frânge inima. 

„Doar... te rog. la banii. Oricum vrei. 

. Pari destul de nerăbdătoare să mă vezi însurat, 
şopti el. Chiar atât de tare îţi doreşti să scapi de 
mine? 

Danni pufni, ştergându-şi nerăbdătoare dârele 
subţiri de lacrimi de pe obraji. 

Bineînţeles că nu. Vreau doar să te ştiu fericit. 

Ochii lui scăpătară. în rest, rămase nemişcat. 

Danni respiră adânc şi se hotări să rişte. 

-Eu... nu mai sunt logodită. 

-Ştiu. Tatăl tău mi-a spus când am fost eliberat. 

Danni îşi simți inima frângându-se încă o dată. 
Ultima ei speranţă dispăruse. Ah, cât îşi dorea ca 
lucrurile să fie din nou ca înainte, să râdă şi să 


glumească împreună, să se privească pasional, să 
facă dragoste. îşi dorea să-l convingă că puteau fi din 
nou aşa. 

- La naiba, Marcus! De ce nu te uiţi la mine? 

Aerul se umplu cu o nesiguranţă apăsătoare. în 
sfârşit, neputându-i suporta răspunsul, Danni îşi 
cobori privirea. 

Brusc, căldura lui o învălui, şi îi simţi respiraţia 
grea pe creştet şi în jos pe ceafă. Uimită, îşi ridică 
privirea şi văzu că Marcus o privea îndeaproape şi se 
apropiase mult, foarte mult, dominând-o cu statura lui 
impunătoare. Danni îşi dădu capul pe spate, refuzând 
să se lase intimidată. Expresia lui era imposibil de 
descifrat, dar în privirea lui citea şi dorinţă, şi durere. 

„Fiindcă, dacă văd cât de frumoasă eşti în acea 
rochie, nu voi putea spune ce am de spus. 

Danni simţi că i se taie răsuflarea. Marcus îşi 
ridică mâna spre obrazul ei, aproape fără să-şi dea 
seama. Inima ei bătea cu putere. Dar braţul lui căzu 
înainte să o atingă. Danni îşi stăpâni un scâncet 
dezamăgit. 

-Nu te merit, Danni. Tatăl tău vrea să-i 
demonstrez că te merit, însă nu e adevărat şi 
amândoi ştim asta. Şi el ştie asta. Tu eşti ca soarele, 
iar eu ca o lună nouă, nici măcar nu merit să-ţi reflect 
lumina. Meriţi un bărbat ca Hemsworth. Un bărbat 
care să n-aibă trecutul pătat. Hemsworth nu e bântuit 
de amintiri. Este un om bun şi îți poate oferi căsnicia 
şi copiii pe care ti-i doreşti, în plus, îl poate ajuta şi pe 
tatăl tău în parlament. 

Marcus respiră tremurat şi, pentru prima oară, 
privirea i se îmblânzi. O cercetă atent, iar Danni îşi 
simți obrajii  înroşindu-se. Deschise gura să 


vorbească, însă Marcus i-o luă înainte: 

- Mă bucur că te-am văzut pentru ultima oară. Că 
porți rochia de la mine. Zâmbi încet, blând, dându-şi 
la iveală gropiţa. Te iubesc, micuţo, însă nu putem fi 
împreună. 

Apoi se întoarse şi se grăbi să dispară în 
mulțime, să se piardă printre râsete şi bârfe, printre 
dansatorii din mijlocul sălii cu podeaua pavată în alb 
şi negru. Din când în când, Danni îi zări spatele 
strecurându-se printre doi oaspeți. 

Rămasă în pragul sălii, Danni întâlni două priviri 
şocate care se furişau din spatele palmierului. O 
pereche de ochi căprui, ai lui Annabel, şi una de ochi 
verzi, ai lui Caroline. Cele două trăseseră cu urechea 
la ce discutase cu Marcus. Desigur. 

Danni îşi privi încă o dată alesul cum dispărea 
pentru totdeauna. Marcus ajunsese la jumătatea sălii 
înainte ca Danni să îi înțeleagă pe deplin vorbele. 

Atunci se înfurie de-a binelea. îşi strânse pumnii, 
cuprinsă de o furie cum nu mai simţise niciodată. Ah, 
cât de mult şi-ar fi dorit să-i dea un picior, aşa cum 
făcuse şi Ginny. în schimb, se mulțumi să strige: 

„Idiot nenorocit! 

Capetele începură să se întoarcă înspre ea. 
Privirile uimite ale oaspeţilor îi descoperiră chipul 
înroşit. Muzica discretă se opri brusc şi dansatorii 
rămaseră nemişcaţi. Marcus îngheţă la mijlocul 
pasului, întorcându-se spre ea, cu ochii mari, plini de 
uimire. 

Danni ignoră conversațiile animate din jurul ei, 
pornind spre el. Mulțimea se desfăcu în fața ei ca 
Marea Roşie. Văzând-o apropiindu-se, Marcus făcu 
ochii şi mai mari şi se trase înapoi. Danni se opri în 


fața lui şi nu-i lăsă timp să vorbească. 

-Chiar trebuie să-mi pui răbdarea la încercare? 
izbucni ea. Serios, uneori habar n-am ce-ţi poate 
trece prin minte. 

Gura lui se deschise, însă nu se auzi nici un 
cuvânt. Privi neliniştit în jur. Danni ştia că înalta 
societate abia aştepta să vadă ce potenţial scandal 
stătea să izbucnească. Doamne, cât le mai plăcea 
bârfa. Dar ei nu-i păsa. Fiindcă avea ceva de spus. 

îi luă mâna într-a ei. 

Marcus tresări surprins. 

„Credeam că iubirea trebuie să fie aşa cum s-au 
iubit părinţii mei, spuse ea. Credeam că nu poți fi 
îndrăgostită dacă nu eşti fericită zi de zi. Credeam că 
iubirea şi căsnicia sunt ca o poveste şi nu mi-am dat 
seama că e nevoie de multă, multă muncă. Mi-am 
spus că o căsnicie adevărată nu poate fi decât între 
un bărbat şi o femeie care se iubesc atât de mult, 
încât totul e perfect în viața lor. Acum îmi dau seama 
că am făcut-o doar ca să-mi înăbuş durerea după ce 
mi-am pierdut amândoi părinţii. Acum înțeleg că 
iubirea nu înseamnă să nu fii niciodată furioasă pe cel 
pe care îl iubeşti. Căsnicia poate fi la fel de frumoasă 
chiar dacă partenerii nu sunt perfecţi, atâta timp cât 
se străduiesc împreună să-şi construiască un cămin. 

Privirea lui o ţintuia, întunecată, vulnerabilă. încă 
nu spunea nimic. Danni inspiră adânc şi îşi continuă 
monologul: 

- Amintirile tale sunt îngrozitoare. Ai fost marcat 
mai profund decât aş îndrăzni să-mi imaginez 
vreodată. Când te-am întâlnit pentru prima oară, te- 
am considerat un om înfiorător. M-ai manipulat, m-ai 
insultat. Apoi am început să te cunosc, să-ţi cunosc 


trecutul, să-ți descopăr bunătatea şi iubirea pe care le 
țineai ascunse în inima ta. Recunosc, problemele tale 
m-au speriat. Eram convinsă că nu-mi vei putea oferi 
niciodată ceea ce vreau. Că n-aş putea avea 
niciodată o căsnicie perfectă alături de tine. Dar 
greşeam. 

Chipul lui se umbri de confuzie, şi înghiţi în sec. 
Spuse încet, privind neliniştit în jur: 

-Nu înțeleg. 

Strângându-i mâna, Danni îi zâmbi. 

_Nu eşti perfect, Marcus Bradley, dar nici eu nu 
sunt. Eşti încăpățânat, impulsiv, insuportabil şi refuzi 
să vezi binele din tine. 

Marcus pufni neîncrezător: 

-La ce bun, Danielle? 

Danni îi atinse degetele cu buzele. în jurul lor se 
auziră suspine, apoi foşnet de fuste: Mamele îşi 
scoteau în grabă fetele din sală. 

Lui Danni nu-i păsa. Voia ca lumea să înţeleagă 
cât de minunat era bărbatul din faţa ei. 

“Poate crezi că nu mă meriţi, dar să ştii că, în 
fiecare zi, eu mă întreb ce mai pot face ca să te merit 
pe tine - un bărbat atât de tandru, atât de loial, atât de 
iubitor. 

Marcus rămăsese fără cuvinte, înghețat locului. 

Danni zâmbi amuzată şi se opri o clipă ca să-şi 
întipărească în minte chipul lui frumos, în ciuda 
tuturor cicatricilor. 

- Poate că nu suntem perfecţi, dar iubirea noastră 
e perfectă pentru mine, Marcus. Te iubesc. Dacă aş 
putea să te am alături pentru tot restul vieţii, m-aş 
crede cea mai norocoasă şi cea mai fericită femeie 
din lume. Vreau să ne scriem propria noastră poveste 


de dragoste, Marcus. 

Apoi, Danni îl sărută. îl sărută cu toată dragostea 
de care era în stare. Cu toată pasiunea, în numele 
viitorului pe care şi-l dorea cu atâta ardoare alături de 
el. 

Marcus nu răspunse. Trupul lui era încordat, tare 
ca piatra. Danni simţi un firicel de teamă. Oare 
Marcus avea să o respingă? Oare nu voia să îşi bată 
capul cu aşa ceva? 

Apoi însă braţele lui o cuprinseră, trăgând-o 
aproape, şi Marcus o sărută profund, fără pic de 
reținere. Danni oftă fericită când în sfârşit se 
despărțiră. Marcus zâmbea larg. 

-Te iubesc, Danni. 

-Şi eu te iubesc, bestia mea. 

Marcus îi mângâie obrajii aprinşi. 

„Ştii cum să faci un bărbat să asculte, micuţo, 
spuse el, privind în jur, cu ochii licărindu-i amuzați. 
într-un fel spectaculos, chiar. 

Danni cercetă publicul din jur, observând câteva 
femei care leşinaseră cu zgomot şi acum miroseau 
săruri ca să-şi revină. Simţi cum se înroşeşte din cap 
până-n picioare. 

„Chiar ştiu, nu-i aşa? 

-Am doar o singură întrebare... 

-Orice. 

-Asta a fost o cerere în căsătorie? 

Danni ridică din umeri. 

- Dacă asta vrei să fi fost. Improvizez, să ştii. 

Marcus scoase un geamăt, prefăcându-se 
îngrozit. 

-Va fi un miracol dacă ajungem până la altar. 
Ultima dată când ai improvizat, era să mor. 


- Din câte ţin minte, toată nebunia a fost din vina 
ta. 

-A mea? şopti el furios. Tu eşti cea care se ocupă 
cu aşa ceva. 

. Nu pentru mult timp. Tata mi-a cerut să-mi 
închid afacerea. 

O tuse discretă le întrerupse discuţia. Amândoi 
se întoarseră în acelaşi timp şi ajunseră faţă în faţă 
cu baronul, care îi privea dezaprobator. Inima lui 
Danni se opri o clipă, temându-se că tatăl ei avea să 
îl respingă public pe Marcus şi să facă o scenă. Apoi 
îi văzu fericirea din ochi. Privirea ei era arzătoare. 
Pentru prima oară de când mama ei murise, tatăl ei 
arăta din nou ca el însuşi. 

. Se pare că am crescut o domnişoară cât se 
poate de excentrică, declamă el în fața mulțimii 
adunate. 

Marcus chicoti încet, iar Danni îi aruncă tatălui ei 
o privire uci- gaşă. „Când te gândeşti că aveam un 
moment sentimental aici." 

Baronul sorbi puţin din paharul cu şampanie, un 
gest ciudat de la locul lui, de parcă ar fi încercat să 
şteargă scandalul pe care scena lui Danni tocmai îl 
stârnise, fără îndoială. 

Danni încuviință politicos, simțind mai mult ca 
niciodată privirile aţintite asupra lor. 

Baronul îl privi pe Marcus, cercetându-l din cap 
până-n picioare. După o clipă, se întoarse din nou 
spre Danni. 

-Eşti absolut sigură, Danielle? 

. Da, răspunse ea fără nici cea mai mică ezitare. 

Baronul de Seaton oftă şi murmură încet: 

-Atunci ar fi bine să profităm de moment cât se 


poate. întor- cându-se spre mulțimea scandalizată, 
baronul îşi ridică din nou paharul. Se pare că am un 
anunț de făcut. Să toastăm pentru fiica mea, 
onorabila domnişoară Danielle Strafford, care tocmai 
s-a logodit cu Marcus Bradley, marchiz de Fleetwood. 

Mulțimea rămase tăcută, iar baronul luă o 
înghiţitură sănătoasă de şampanie. 

Aristocraţii din jur rămaseră nemişcaţi, fără 
cuvinte. Baronul zâmbi şters. 

- Cred că o să mă obişnuiesc până la urmă cu 
gândul că ginerele meu e o bestie. 


Sunetele vesele ale recepţiei de nuntă se auzeau 
prin uşa deschisă a biroului, însă Caroline Bradley nu 
le dădea atenţie. Nu-şi auzea decât bătăile inimii, 
tare, tot mai tare, pe măsură ce furia i se întețea. 

- De ce nu mi-ai spus nimic până acum? şuieră 
ea, încercând să nu vorbească prea tare, temându-se 
că oaspeţii de afară o vor auzi; apoi îşi aranjă 
neliniştită mânuşile de dantelă, încercând să-şi vină 
în fire. Ştiam că-mi ascunzi ceva când mi-ai povestit 
cum ai ajuns în temniţă, dar aşa ceva...! 

Uriaşul cu chipul plin de cicatrici care stătea la 
biroul gigantic ce fusese al tatălui lor părea să se facă 
tot mai mic. 

-Voiam să te protejez, Caro. 

Femeia îşi frecă tâmplele. Greutatea buclelor ei 
aurii, coafate cu multă măiestrie în creştetul capului, 
începea să-i dea o migrenă. De ce toată lumea 


credea că voia să fie protejată? Tatăl ei fusese un 
nemernic - deşi n-ar fi spus niciodată asta cu glas 
tare - şi, da, făcuse lucruri la care un tată nici măcar 
n-ar fi trebuit să se gândească, dar asta n-o 
transformase într-o floare ofilită. De fapt, se gândi 
Caroline, punându-şi la loc mănuşa, copilăria ei o 
făcuse mai puternică, nu mai slabă. 

ŞI, pentru numele lui Dumnezeu, locuise la 
familia St. Leon! Membrii ei erau drăguţi, dar 
excentrici. Caroline avusese parte de mai multe 
momente dramatice acolo decât oriunde altundeva. 
Dacă reuşise să-şi petreacă mai mult de zece minute 
cu copiii familiei fără să înnebunească, atunci se 
putea descurca fără nici o problemă şi cu 
complicațiile neaşteptate şi neplăcute din propria ei 
familie. 

Nu avea de gând să cedeze psihic acum fiindcă 
aflase de logodnicul ei necunoscut. Se putea controla 
mai bine de atât. 

Era chiar jignită la gândul că cineva s-ar fi 
aşteptat să o vadă pră- buşindu-se pe covorul persan 
şi izbucnind în istericale. îndrep- tându-şi spatele, 
afişă o expresie liniştită şi îşi adună gândurile. 

Nu, Lady Caroline Bradley nu avea să renunțe. 

Caroline Bradley avea să facă neapărat ceva în 
privința asta. 

-Marcus..., începu ea şi oftă, simțind pe umeri 
greutatea întregii lumi. Apreciez tot ce-ai făcut pentru 
mine până acum - nu cred că aş putea vreodată să 
mă revanşez întru totul, chiar dacă aş trăi o sută de 
ani -, dar sunt o femeie în toată firea acum. Sunt 
perfect capabilă să mă descurc cu situaţia. 

Fratele ei oftă şi el. 


-Ai trecut prin atât de multe necazuri... Nu pot... 

Şi tu nu? se răsti ea. 

-Caroline... 

Inspirând adânc încă o dată, ca să se liniştească, 
îndreptându-şi perfect spatele într-o postură pentru 
care era deja bine-cunoscută, Caroline arătă spre uşa 
dinspre care se auzeau voci. 

Fericirea te aşteaptă de cealaltă parte a uşii. Ai 
făcut destul pentru mine găsind banii de care avem 
nevoie ca să rupem logodna. Din câte am înţeles, tot 
ce a mai rămas de făcut este să obținem acordul 
ducelui şi semnătura lui. Corect? 

Da. Sper că va fi o chestiune simplă. 

Ei bine, atunci te rog să-mi permiţi mie să mă 
ocup de asta. 

-Dar... 

Caro îşi ridică mâna. 

-Nu. Soţia ta te aşteaptă, Marcus. Refuz să-ţi 
permit să-ți întârzii luna de miere ca să-l cauţi pe 
duce. Nimeni nu l-a mai văzut de ani de zile! Mă 
îndoiesc că va reapărea în următoarele cinci minute. 

Privirea lui ca de jad se aspri o clipă, cercetând, 
măsurând. Caro rămase neclintită, cu picioarele 
înfipte bine în podea şi cu umerii drepţi. Era limpede 
că Marcus se îndoia că putea rezolva problema de 
una singură, iar Caroline era hotărâtă să-i arate că se 
înşela. 

Chiar dacă n-avea nici cea mai vagă idee cum să 
procedeze. Avocaţii nu puteau face nimic. Nenorocitul 
de duce dispăruse imediat după ce îşi omorâse tatăl. 

Caroline înghiţi în sec şi îşi aranjă din nou 
mănuşile, ca să-şi facă curaj. 

Marcus sparse într-un final tăcerea încordată cu 


un mormăit. Lăsându-se pe spate, cu o privire ceva 
mai blândă, spuse: 

„Dacă insişti... 

. Da. Foarte mult, chiar. 

Marcus zâmbi uşor, iar expresia îl făcu să pară 
mai tânăr, aproape ştergându-i cicatricile. 

- Bine, atunci. Te las pe tine să obţii semnătura 
lui Harwood. Sincer, mă îndoiesc că se va întâmpla 
ceva cât timp eu şi Danni suntem plecaţi, iar, dacă 
da, atunci Llewellyn se va ocupa de asta până mă 
întorc. 

Caroline oftă încet, frustrată. Aparent, fratele cel 
mai mare al prietenei ei fusese ales să aibă grijă de 
ea cât timp Marcus lipsea. Serios, bine că Marcus 
fusese de acord să o lase pe ea să se ocupe de 
duce, doar ca în următoarea propoziție să 
pomenească despre un bărbat care avea „să se 
ocupe de asta" în locul ei. încă o dată, Marcus îi 
numise un protector. Caro îşi muşcă buzele ca să nu-i 
dea o replică grosolană. 

Lăsând asta la o parte, Caroline se hotări să 
profite de ocazie, fiindcă acum avea şansa să-i 
demonstreze fratelui ei că nu mai avea nevoie de nici 
o protecţie. Şi, odată ce ducele de Harwood semna 
nenorocitele de hârtii şi primea în schimb banii pe 
care îi ceruse, Caroline urma să fie în sfârşit... 

„Liberă." 

- Mulţumesc, Marcus. 

Danni îşi îndreptă spatele din nou şi zâmbi 
placid. Până una-alta, era o zi foarte fericită. Marcus 
găsise în sfârşit pe cineva care să-l iubească şi cu 
care să-şi împartă tot restul vieţii. După ce trecuse 
prin atâtea momente de groază din cauza tatălui lor, 


Marcus merita fiecare clipă de fericire ce-l aştepta de- 
acum înainte. 

-Vrei să ne întoarcem la recepţie? 

Marcus făcu o grimasă. 

„Indiferent de ce mi-ar spune Danni, tot nu mi-e 
uşor să iau parte la petreceri sau să apar în public. 

-Nu te cred, pufni Caroline. Cred că te foloseşti 
de asta ca pretext să stai cât mai aproape de soția ta. 

„Poate, spuse Marcus cu o licărire jucăuşă în 
ochi, ridicându-se şi el. 

Stăpânindu-se să nu-şi dea ochii peste cap, 
fiindcă o doamnă nu făcea asemenea gesturi, 
Caroline îşi urmă fratele afară din birou. 

în astfel de momente, când stăteau unul lângă 
altul, Caroline era recunoscătoare că era atât de 
înaltă. Ura când cineva o privea de sus, probabil 
fiindcă aşa o intimidase şi tatăl ei. Era foarte bine că îi 
putea privi în ochi pe majoritatea bărbaţilor cu care 
stătea de vorbă. O făcea să se simtă ca şi când le-ar 
fi fost egală, ca şi când ea ar fi deţinut controlul 
asupra situației. Ceea ce era adevărat, într-o 
oarecare măsură. Caroline îi intimida cu uşurinţă pe 
majoritatea bărbaţilor, motiv pentru care era convinsă 
că avea să moară fată bătrână. 

Ceea ce era perfect în regulă. 

Cei doi rămaseră în prag, studiind mulțimea care 
venise de la ceremonia de dimineaţă la conacul 
familiei Fleetwood pentru micul dejun. Marcus şi 
Danni încercaseră să păstreze numărul de invitaţi cât 
mai redus, ştiind bine că mulţi aveau să vină doar ca 
să se holbeze la Bestie în costumul de mire. Nu 
fuseseră invitaţi decât cei mai buni prieteni ai lor şi, 
fiindcă tată ei avea atâtea conexiuni politice, câţiva 


dintre cei mai influenţi membri ai parlamentului. Şi 
totuşi, salonul principal era plin. 

-Văd că a venit şi contele, spuse Caroline, 
descoperindu-l pe contele de Hemsworth, pe care 
Danielle îl părăsise recent. 

_Ce bine ar fi fost să nu vină, murmură Marcus 
cu o urmă de gelozie în glas. 

Caroline îşi stăpâni un zâmbet, spunând: 

- El pare mulțumit de cum s-au rezolvat lucrurile. 

Marcus mormăi, arătând cu bărbia spre micul 
grup de femei care îl înconjurau pe conte. 

„Sunt sigur că da, spuse el. Se pare că femeile 
adoră să-i aline inima frântă. 

Caroline îşi stăpâni un hohot de râs auzindu-i 
sarcasmul din voce. Era şi ea de acord. Nu înţelegea 
de ce atâtea domnişoare erau atrase de îngerul 
înaltei societăţi. Se spunea despre el că era blând şi 
galant, dar părea groaznic de plictisitor. 

-Şi cum de ai reuşit să le faci pe câteva dintre 
surorile Fo-  ley-Foster să vină? întrebă ea, 
întorcându-şi privirea spre celălalt capăt al camerei. 

Patru roşcate chicoteau, vorbind ceva între ele. 
Caroline zâmbi cald văzând-o pe cea de-a treia, 
domnişoara Ginny „Netoata” Foley-Foster. Ea se 
asigurase că Marcus scăpase cu bine după marea lor 
aventură, deşi nu avusese nici un motiv să facă asta. 
Dacă Ginny nu l-ar fi iertat şi nu l-ar fi înțeles, fratele 
netot al lui Caro ar fi încă în închisoare. 

- Danni mi-a spus că Ginny a ameninţat că se 
mărită cu primul bărbat care îi cere mâna şi nu mai 
vine niciodată acasă dacă amiralul nu le lasă pe 
surorile ei să participe. 

-Ah! exclamă Caro amuzată. Este atât de naivă 


pe cât se zvoneşte? 

. E cam grea de cap, dar nu voi putea niciodată 
să mă revanşez cum se cuvine faţă de ea. 

Fata cea mai mică din grupul celor patru, care nu 
părea să aibă mai mult de patru ani, se întoarse 
brusc, simțindu-se privită, îşi încrucişă furioasă 
braţele şi îi aruncă o privire „ucigătoare" lui Marcus. 

Marcus se întoarse să studieze tapetul din 
spatele lui, evitând-o, şi îi şopti lui Caroline: 

„Dar cred că sora ei va omori pe cineva când va 
mai creşte. 

Caroline îşi stăpâni un hohot de râs, care nu s-ar 
fi cuvenit în 

asemenea circumstanţe. 

- Marcus, dar e îngrozitor! 

Marcus ridică dintr-un umăr, privindu-şi noua 
soţie, care stătea în mijlocul sălii. Caroline zâmbi 
urmărindu-i privirea. Danni, noua ei cumnată, îşi lua 
răinas-bun de la oaspeţi. Strălucea in rochia ei roz, 
decoraiâ cu trandafiri roşii, brodaţi. In păr avea 
împletiți trandafiri proaspăt culeşi, roşii. Lângă ea 
stătea baronul de Seaton, tatăl ei. 

-Danielle arată adorabil, murmură Caro peste 
capetele mulțimii. 

-Aşa e, şopti Marcus, apoi zâmbi brusc. Şi este 
însărcinată cu fiul meu. 

Caroline se încordă, privindu-şi fratele cu ochi 
mari. Marcus avea o expresie amuzată. 

- Milord, a venit timpul să plecăm, îi întrerupse 
Weller, făcân- du-şi apariția pe neaşteptate lângă 
Marcus şi zâmbindu-i cald lui Caroline. 

Caroline abia dacă îl auzi, căci mintea îi era 
preocupată de veştile pe care tocmai le primise. 


Marcus se întoarse spre ea. 

-Ne întoarcem într-o săptămână. Weller ştie 
unde să ne găsească, dacă e nevoie. 

Apoi, Marcus se strecură prin mulţime până 
ajunse lângă Danni, cu valetul pe urme. 

- Oare fratele tău tocmai a... 

Auzind asta, Caroline se întoarse spre prietena 
ei cea mai bună, Althea St. Leon, care părea la fel de 
şocată. Desigur, Althea auzise ce discutaseră. Ştia 
cum să fie în locul potrivit la momentul potrivit, ca să 
prindă toate bârfele din înalta societate. 

„Cred că da, răspunse Caro în cele din urmă, 
cercetând talia subţire a lui Danni. 

în curând, fratele ei avea să fie tată... iar ea - 
mătuşă! 

-Vai, vai,  murmură Thea,  deschizându-şi 
evantaiul colorat ca să-şi facă vânt. 

_De acord. 

_Ei bine, spuse încet blonda, cu o expresie 
atotştiutoare, ştiam eu că se va întâmpla şi asta. 

-Şi de unde ştiai? întrebă Caro, stăpânindu-şi un 
pufnit. 

„Cel de-al şaselea simț. Toţi cei din familia mea îl 
au. 

Caro chiar îşi dădu ochii peste cap de data asta. 
Era singurul răspuns potrivit când era pusă față în 
faţă cu ideile năstruşnice ale prietenei ei. Dacă 
încerca să-i vorbească logic, ar fi luat-o razna. 

-Fratele tău arată foarte bine. Sunt fericită pentru 
amândoi, spuse Thea, fluturându-şi evantaiul şi 
urmărindu-l pe Marcus în vreme ce-şi scotea mireasa 
în braţe din sală. 

Caroline încuviință: 


-Da. Şi noi doi ne înțelegem foarte bine în ultima 
vreme. Nu pot decât să-i mulțumesc lui Danielle 
pentru asta. 

„Deci te vei muta înapoi aici? întrebă prietena ei, 
cu vocea cuprinsă de panică. 

Caroline zâmbi din tot sufletul, simțind o căldură 
în piept. Locuise cu familia St. Leon de când ea şi 
Thea se împrieteniseră la şcoală. Era recunoscătoare 
că se putuse refugia acolo în timpul vacanţelor, ca să- 
şi evite tatăl. îi iubea de parcă ar fi fost rude de 
sânge. Şi era atât de minunat că nici ei nu doreau să 
o lase să plece... 

Bineînţeles că nu, spuse ea. Castelul Llewellyn 
e casa mea. 

Althea răsuflă uşurată, umerii i se relaxară şi 
mişcările evantaiului încetiniră. 

-Bine, răspunse ea, cu o expresie fericită. Aşa e 
cel mai bine şi pentru noi. Trecură câteva momente 
de tăcere, apoi Althea oftă dintr-odată. Acum că s-a 
terminat şi cu nunta, Londra va fi tare plictisitoare. 
Cât de mult aş vrea o mare aventură. 

Caro o ignoră. Nu era pentru prima oară când o 
auzea spunând asta. Prietena ei se gândea mereu la 
următoarea ei năzbâtie cu care să râdă de lumea 
bună. Problema era că de multe ori lucrurile scăpau 
de sub control. De-asta Caroline ezita să-i spună lui 
Thea despre ceea ce discutase mai devreme cu 
fratele ei. Probabil că Thea ar fi venit cu cine ştie ce 
plan nebunesc care i-ar fi făcut praf reputaţia lui 
Caroline, de care fata avusese atâta grijă până acum. 

Un murmur venit de nicăieri le atrase atenţia 
amândurora. Se întoarseră spre mijlocul sălii, iar 
Thea întrebă: 


-Ce s-a întâmplat? 

Thea încercă să privească peste capetele 
oaspeţilor fără să lase să se vadă acest lucru. Buclele 
ei perfecte, de culoarea mierii, săltau cu fiecare 
sforțare a ei de a vedea ceva. Caroline deveni şi ea 
curioasă după ce o văzu pe femeia de lângă ea 
pălind de moarte. 

Muşcându-şi buza de jos, Caroline o imită pe 
Thea, ridicân- du-se pe vârfuri cât de mult putea. 
Văzu un cap cu păr brunet strecurându-se hotărât 
printre oaspeţi, care se retrăgeau grăbiţi din faţa lui, 
nerăbdători să se îndepărteze cât mai mult de străin. 

Cineva a întârziat. 

Era limpede că cele două nu puteau vedea cine 
era străinul care stârnise asemenea agitație. Nu 
aveau decât să aştepte ca bârfele să ajungă la ele. 
Caroline o trase pe Thea într-o poziție cât de cât 
civilizată, spunându-i: 

-Ai răbdare. Vom afla în curând. 

Thea îşi trase nasul, deşi se văzu nevoită să fie 
de acord. Apoi se răsuci pe călcâie şi o trase pe Caro 
spre masa cu gustări de lângă ferestrele înalte. 

Oprindu-se la bolul cu punch, Thea îi întinse un 
pahar de cristal lui Caro şi alese unul şi pentru ea. 

- Nu ştiu ce-ar putea fi atât de interesant, zise ea 
cu un zâmbet larg. Cel mai fascinant lucru care s-a 
întâmplat în ultimii ani a fost când peruca lui Sir 
Arthur a căzut în bolul cu punch la balul dat de Lady 
Fairchild. 

-îmi amintesc că te-ai împiedicat fix la momentul 
potrivit ca să-i dai jos peruca. 

-Nu m-aş fi împiedicat dacă o anumită prietenă 
de-a mea nu m-ar fi pus să văd dacă peruca e bine 


fixată, spuse Thea, arun- cându-ii o privire 
periculoasă. 

-Cred că e mai sigur să admit că nu, răspunse 
Caro amuzată. 

Brusc, un trup masiv îşi aruncă umbra peste 
masă. Zâmbetul lui Thea se transformă într-o mască 
temătoare. Caro clipi văzându-i schimbarea bruscă. 

Lady Caroline Bradley? 

Caroline se întoarse auzind vocea groasă şi 
înlemni, simțind un fior îngheţat pe şira spinării. în 
faţa ei era Lucifer însuşi, îmbrăcat în negru din cap 
până-n picioare, era mai înalt decât toți ceilalți 
oaspeţi, aproape la fel de înalt ca Marcus. Fratele ei 
era lat în umeri, spre deosebire de nou-venit, care era 
slab şi părea la fel de agil ca o panteră. Mutându-şi 
privirea de la barba lui generoasă, Caroline îi întâlni 
ochii ca de oţel. începu să tremure. Nou-venitul îşi 
plecă uşor capul într-un salut. Caroline simţi că se 
sufocă. 

- Deci tu eşti logodnica mea. 

Caroline nu se mai putea stăpâni. 

Leşină. 


